
TRYKT HOS NIELSEN ft LYDICME 



Oom Betegnelse for det Eksperiment, der i tidligere 
Tid anvendtes i tvivlsomme Drabssager: at man lod den 
mistænkte lægge sin Haand paa den døde i Forventning 
om, at der da vilde indtræffe et Tegn, hvis han var skyl- 
dig, har man sædvanlig paa dansk benyttet Ordet Baare- 
ret. Ordet er dog ikke gammelt i vort Sprog, det fore- 
kommer først i dette Aarhundrede og er en Oversættelse 
af det tyske Bahrrecht (paa Latin jus feretri eller jus 
cruentationis). Og det er ikke noget heldigt Ord; thi 
der er iVirkehgheden aldrig Tale om en Ret i nogen af 
dette Ords forskellige Betydninger (Rettighed, Retssystem, 
Domstol). Jeg har derfor anvendt det mere omfattende 
Ord Baareprøve, under hvilket de fleste herhen hø- 
rende Tilfælde kan rummes, selv om ej heller denne Be- 
tegnelse slaar fuldstændig til overalt. 

Materialet til denne Bog har maattet hentes fra 
mange forskellige Sider, delvis fra gamle og sjældne 
Bøger, som ikke fandtes her i Landet. Medens der i 
det 17. Aarhundrede og tidligere blev skrevet meget om 
Baareprøven, foreligger der fra de nyere Tider kun en 
enkelt samlet Behandling af dette Emne, nemlig Professor 
Karl Lehmanns Afhandling »Das Bahrrecht«, der paa en 
Snes Sider har sammentrængt et righoldigt Stof. For 
øvrigt er det kun spredte Udtalelser om denne Sag, som 



kan findes hist og her i moderne Forfatteres Skrifter, og 
jeg skylder derfor enhver, som har givet mig en Haands- 
rækning ved IndsamUngen af Stoffet, en oprigtig Tak. 
Særlig maa jeg nævne Hr. Dr. phil. H. F. Feilberg i Askov, 
der har stillet baade sine egne Samlinger og sit paa 
dette Omraade righoldige Bibliothek til min Afbenyttelse. 
For Danmarks Vedkommende er Oplysningerne væ- 
sentlig hentede fra Viborg Landstings og Kongens Retter- 
tings Dombøger og fra enkelte Tingbøger. Hr. cand. mag. 
Mackeprang, Hr. Lærer Severin Kjær i Kongsted og Hr. 
cand. jur. P. J. Jørgensen har beredvillig overladt mig 
de Eksempler paa Baareprøver, som de under deres Læs- 
ning i Tingbøgerne er truffet paa, og jeg bringer dem her- 
ved min Tak for den Tilvækst, som min Materialesam- 
ling derigennem har vundet. 

BAAREPEØVEN I MIDDELALDEREN. 



I. 

Baareprøvens Hjemland. Arturromaneme. 



Naar vi forfølger denne Overtro saa langt tilbage, 
som overleverede Beretninger kan føre os, stanser vi 
et Steds i det 12te Aarhundrede. Og naar Sporet taber 
sig og Traaden brister, vil den videbegærlige altid spørge : 
Er vi nu ved Sagens Begyndelse? Er det her, Troen 
har sit Udspring? 

Foran det 12te Aarhundrede ligger der en lang Række 
af mørke Tider, i hvilke meget kan have været, som der 
intet er skrevet om, og det er jo muligt, at det kun er 
Literaturens Fattigdom, som lader os i Stikken. Men saa 
meget kan dog siges, at den Traad, der taber sig i Mid- 
delalderens Mørke, den finder vi ikke igen, selv om vi 
søger tilbage til de fjernere Tidsrum, over hvilke Histo- 
riens Lys atter skinner med nogen Klarhed. Troen paa 
B&areprøven findes ikke i nogen af de Hovedkilder, hvor- 
fra vor nuværende Kultur stammer: Grækerne og Romerne 
kendte den ikke saalidt som Jødedommen og den oprin- 
dehge Kristendom. Den maa da være ført ned til os af en af 
de smaa Bifloder, der ogsaa har givet deres Bidrag til 
den store Kulturstrøm, selv om deres Virkninger ikke er 
saa lette at paavise. Skyldes den Araberne, er den fun- 

det af Korsfarerne i Østerlandene, eller stammer den maa- 
ske fra Germanerne? 

For om muligt at faa et Svar paa dette Spørgsmaal 
maa vi nøje betragte Baareprøven, saaledes som den viser 
sig for os i sin tidligste Skikkelse, og altsaa fæste vor 
Opmærksomhed paa de ældste Efterretninger, der med- 
deler os noget om dens Anvendelse. Og tilsyneladende 
faar vi ad denne Vej et meget tydeligt Svar. 

Naar Baareprøven dukker op i Middelalderens Lite- 
ratur, forekommer den kun i een, bestemt afsondret, Gruppe 
af literære Værker, og inden for denne Gruppe omtales 
den ikke en enkelt Gang, men forholdsvis hyppigt, saa 
man paa Forhaand vil være tilbøjelig til at mene, at der, 
hvor disse Værker har hentet deres øvrige Indhold, har 
de ogsaa fundet den Forestilling, som ligger til Grund 
for Baareprøven. Men naar vi saa skal sige, hvorfra da 
disse Værker stammer, staar vi straks midt oppe i et af 
Verdensliteraturens mest omstridte Spørgsmaal. Thi de 
Værker, der sigtes til, er de paa fransk skrevne Digte og 
Romaner om Kong Artur og- hans Riddere om det runde 
Bord. 

Altsaa franske Ridderromaner! Længer tilbage kan 
vi ikke direkte følge Sporet. Frankrig er det Land, 
og Riddervæsenets Blomstringsperiode er den Tid, der 
fører Troen paa Baareprøven frem for vore Øjne gen- 
nem skriftlige Optegnelser. Men ligesom Frankrigs Be- 
folkning i det 12te Aarhundrede var sammensat af for- 
skellige Folkestammer, hvis Ejendommeligheder næppe 
endnu paa den Tid var helt sammensmeltede: keltiske 
Galler, romaniserede Galler og Germaner med Normanner, 
saaledes var ogsaa den franske Ridderdigtning opstaaet 
ved et Sammenløb af forskellige Strømninger. Den Op- 
lysning, vi saaledes har faaet, betyder derfor ikke syn- 
derligt, hvis vi ikke nærmere kan udskille den Strømning, 



som har ført Troen paa Baareprøven med sig. Thi ellers 
er der jo Mulighed for, at den lige godt kan være ro- 
mansk, germansk eller keltisk eller alle tre Dele paa en 
Gang. 

Lad os da nøje fastholde, hvad det er, vi foreløbig 
ved: Baareprøven findes ikke i de nordfranske Heltedigte 
med Roland og Karl den Store som Midtpunkt, ej heller 
i de sydfranske Trubadurers Elskovssange. Den fore- 
kommer alene i de Æventyrdigtninge, som grupperer sig 
om Kong Artur og hans Mænd, og hvis Helte alle bærer 
keltiske Navne. 

Sagnene om Kong Artur og det runde Bord sam- 
mensmeltedes allerede i det 12te Aarhundrede, samtidig 
med at de udformedes i det franske Sprog, med en op- 
rindelig helt forskellig Sagnkreds, nemlig de kirkeUge 
Legender om den hellige Gral. De to Bestanddele er dog 
kun ved Forfatternes Kunst sammenknyttede med hin- 
anden, og det er ikke ugørligt atter at skille dem ad.^) 
Hvis vi foretager en saadan Adskillelse, faar vi som Re- 
sultat: en Række biografiske Romaner og Digte med 
en eller anden verdslig Helt som Midtpunkt, og: en my- 
stisk-religiøs Udmaling af Gralens tidligere Historie, af 
dens undergørende Egenskaber og af de Jertegn, der led- 
sager den. — Det er kun i den første Gruppe, den verds- 
lige eller biografiske Del, at Baareprøven forekommer. 
Det oprinddige Gralsagn kender den ikke. 

Vi kommer da dertil, at Baareprøven hører med til 
det folkelige, hedenske Stof i Arturromaneme, og at 
den er kommen ind i Literaturen sammen med de mange 
andre æventyrlige Fortællinger om Heltene med de kel- 
tiske Navne. Hvad er da til Hinder for at sige, at den 
selv er af keltisk Oprindelse? 



')Birch-Hirschfeld: Die Sage vom Graal. Leipzig 1877. 

Der er det tU Hinder, at en Indvending, som ligger 
lige for Døren, vil kunne omstyrte den hele Hypothese: 
»Selv om vi antager, at Baareprøven hører hjemme i 
Artursagnene, at begge Dele er kommen sammesteds 
fra, er dermed intetsomhetst bevist om dens keltiske Op- 
rindelse; thi muligvis er Kong Artur selv og alle hans 
Mænd og alle deres Bedrifter kun Fostre af de franske 
Digteres Fantasi.« 

Fortællingeme om Kong Artur og om den hellige 
Gral har haft en ganske særlig Evne til at fængsle og 
opfylde Menneskenes Tanker. I et halvt Aartusinde var 
de Evropas kæreste Læsning og omskreves atter og atter 
i alle Tungemaal fra Sicilien til Island. Saa maatte de 
omsider bøje sig for Livets Love, og som udlevede Rester 
fra Middelalderen blev de hengemte i Bibliothekerne og 
glemte. Men næppe havde man i vort Aarhundrede be- 
gyndt paany at fremdrage de gamle Haandskrifter, før 
der atter blev Liv og Bevægelse omkring dem. Malerkunst 
og Digtning har søgt Næring af dem, og Spørgsmaalet 
om deres Oprindelse og Alder er bleven Genstand for 
de mest modstridende Anskuelser. Det er ikke let at 
faa et roligt Overblik over Stillingen, saa længe man endnu 
staar midt i Kampens Bulder; men da netop disse Digt- 
ninge har saa afgørende Betydning for os her, siden det 
er dem, der bringer os de ældste Efterretninger om Baare- 
prøven, er det dog nødvendigt at forsøge derpaa og se 
at finde ud af, hvad der egentlig kan vides om Digtenes 
Tilblivelse og Nationalitet. 

Der har været Tider, hvor man i disse Digtninge 
saa ægte keltiske Sagn, genfortalte paa fransk i temmelig 
uforvansket Form. Man har ment i keltiske Sange og 
Fortællingerat kunne paavise det Stof, som de franske 
Heltedigte og Prosaromaner har benyttet, ja undertiden 
endog at kunne fremdrage selve den paa keltisk skrevne 



Original, som den franske Forfatter har oversat. Da 
ansaa man ikke alene Kong Artur og hans Mænd for 
uomtvistelige gamle keltiske Nationalhelte; men ogsaa 
det kirkelige Gralsagn gav man en keltisk Oprindelse, og 
man fandt her en Forbindelse mellem den gamle kuldei- 
ske Kristendom og Ridderromanernes Beretning om, hvor- 
ledes Josef af Årimathia bragte den hellige Gral (den 
Skaal som Kristus benyttede ved Nadverens Indstiftelse) 
over til England og kristnede dette, Lands Beboere.^) 

Men senere kom den Tid, da man ubarmhjertig rø- 
bede, at Kong Artur var udpyntet med Herakles's, med 
Karl den Stores, ja med Vilhelm Erobrerens Bedrifter, og 
at Gralridderne var dannede efter Tempelherrernes Mønster; 
da ansaa man det for en Triumf at kunne eftervise, at 
de keltiske Modstykker til de franske Ridderdigtninge saa 
langt fra var Originalerne til disse, at de endog var tem- 
melig sene Oversættelser fra det franske; og da naaede 
man omsider til at paastaa, at der i Arturromanerne 
ikke fandtes andet keltisk end Navnene. 

Thi hvor meget der end ved omfattende Læsning i 
Middelalderens Literatur kunde gøres for at svække den 
gamle ForestiUing om de uforfalskede keltiske Overleve- 
ringer, idet man snart om dette snart om hint Træk kunde 
paavise, at det ogsaa fandtes andensteds, at det var fælles- 
evropæisk o. s. v., saa blev der dog bestandig een Grænse, 
foran hvilken man maatte standse, nemlig Egennavnene. 
Heltene bærer keltiske Navne, og de Lokaliteter, der 
nævnes, er keltiske. Dette gælder om Kong Artur 
selv, der i alle Romanerne holder Hof i Caerleon upon 



1) Lady Guest: The Mabinogion I, London 1888. San Marte: 
Die Arthursage, 1842. Villemarqué: Contes populaires des 
anciens Bretons, 1842. Paul in Paris: Romans de la Table 
Ronde I, 1868. 



Usk i det sydlige Wales ^), og det gælder om alle de 
sagnagtige Helte, der samles omkring ham, og hvis Navne 
har faaet en Berømmelse, som kun faa historiske Per- 
soner kan gøre dem stridig. Der var Kongens Raadgiver, 
den vise og troldkyndige Merl in; der var den uover- 
vindelige Ridder Owain ap Urien (Ivan Løveridder), 
den tapre og veltalende Gwalchmai (Gauvain, Wale- 
wein), den unge sværmeriske Peredur (Perceval) og 
alle de øvrige. Alle findes de nævnte i ægte gamle 
wallisiske Optegnelser. Deres keltiske Navne har maattet 
omforme sig efter alle Evropas Tungemaal, men den op- 
rindelige Form er dog kendelig endnu i dem alle. Kun 
Lancelot du La c, »den skønneste Mand i Britannien«, 
har faaet sit Navn oversat paa fransk, og den tilsvarende 
keltiske Form er bleven glemt. Han skal i sit keltiske 
Hjemland forekomme under Navnet Mael, d. e. Tjener, 
hvilken Betydning er gengivet paa fransk ved L' A n c e 1 o t. ^) 
Vi nævnede før, at den ubarmhjertige Kritik allerede 
var naaet lige ind til denne Kelternes sidste Forskans- 
ning, Egennavnene. Det skete i 1887 i Wendelin Foer- 
sters Fortale til »Le Chevalier au Lion«*); men dermed 
var man ogsaa kommen saa langt frem, som man over- 
hovedet kunde komme, og der syntes at vaagne en Fore- 
stilling om, at man vistnok var kommen for langt. Foer- 
ster selv stillede sig langt mere forsonlig over for Anta- 
gelsen af den keltiske Indflydelse, da han i 1890 skrev 
Fortalen til »Érec og Énide«, og hans Landsmand Pro- 
fessor Zimmer i Greifswalde søger med megen Grundig- 
hed at skifte Sol og Vind lige mellem begge Parter. I 



^) Opnndelig i Carduel o: Carlisle i Cumberland. Senere blev hans 
Residens flyttet med Sagnet mod Syd. (Prof. Zimmer i Got- 
tingische gelehrte Anzeigen 1890, Nr. 19, S. 526-26). 

>) Villemarqué: Les Romans de la Table Ronde, 1860, S. 68 ff. 

B) Christian von Troyes: Sammtliche Werke II, S. XXII. 



Frankrig fortsætter Gaston Paris stadig sin Kamp for at 
hævde, at der bagved alle de franske Digtninge ligger 
keltiske Overleveringer. I England har Alfred Nutt i 
1888 hævdet den keltiske Indflydelse aldeles i samme 
Omfang, som man gjorde det omkring Åarhundredets 
Midte, idet han endogsaa vil gøre Gralsagnet keltisk, 
og fra Amerika faar vi gennem Dr. Schofields »Studies 
on the Libæus Desconus« fra 1895 Bud om, at Strøm- 
kæntringen i dette Spørgsmaal ogsaa har naaet den unge 
Videnskab hinsides Havet. 

Striden er ikke endt, og det sidste Ord er ikke sagt 
endnu. Men den Antagelse vinder Dag for Dag i Styrke, 
at man maa indrømme Kelterne betydelig mere Indfly- 
delse paa de middelalderlige Romaners Indhold, end 
man i lang Tid har været tilbøjelig til. Og samtidig har 
man gennem grundige Forskninger faaet større Klarhed 
over den Vej, som de keltiske Fortællinger maa have 
gaaet, inden de kom de franske Forfattere for Øre. 

Da Romerne i Aaret 411 trak deres Tropper bort 
fra Storbritannien, efterlod de Landet kristnet og kun 
svagt romaniseret. Uden for de store Byer taltes frem- 
deles det keltiske Sprog, og den gamle Klanorganisation 
bestod uforandret. Saa kom Angelsaksernes Angreb paa 
Øen. Folk af en fremmed Nationalitet og en fjendtlig 
Religion begyndte en Udryddelseskrig mod de indfødte, 
der under uafladelige Kampe veg længer og længer mod 
Vest. Det var det samme Skuespfl, som gentog sig i 
den ny Verden, da Angelsakserne for anden Gang drog 
over Havet for at vinde nyt Land for sig ved at udrydde 
dets ældre Beboere. I Løbet af det 6te og 6te Aarhun- 
drede blev Størstedelen af England erobret, og Kelterne 
holdt sig kun i de 3 vestlige Srøaariger Cornwall, Wales 
og Cumbria. Blandt Fyrsterne i det nordligste af disse 
Riger nævnes allerede i waUisiske Digte, der er samtidige 

med Erobringskrigen, en Artur, der skal have deltaget 
i Kampen mod Angelsakserne. Han har dog ikke ind* 
taget nogen særlig fremtrædende Plads; thi de ældste 
Overleveringer omtaler ham kun rent i Forbigaaende. 
Den Begivenhed, der skulde gøre ham til den vidt be- 
sungne Sagnhelt og føre hans Navn over den hele Ver- 
den, indtraf først længe efter hans Død. 

Dette Vendepunkt er Slaget ved Chester Aar 607, 
i hvilket Northumberlands Konge Ædelfrith tilintetgjorde 
det nordligste af de tre keltiske Riger og derved sprængte 
Forbindelsen mellem Kelterne i Wales og deres Stamme- 
frænder mod Nord. Fra det undergaaede Rige vandrede 
en Del af Befolkningen ud for at søge sig et nyt Hjemland, 
og et saadant fandt de paa Frankrigs Nordvestkyst, i det 
romaniserede, men svagt befolkede Armorika. De kolo- 
niserede hele Halvøen og indrettede sig som en selv- 
stændig Stat med deres egne Fyrster og eget Sprog, og 
saaledes opstod »det lille Britannia«, Bretagne. Medens 
de hjemmeblevne Stammefrænder i Wales og Cornwall 
maatte fortsætte den uophørlige Kamp med Sakserne, 
opnaaede Bretagnerne efterhaanden faste og ordnede 
Statsforhold. Fra omtrent Aar 1000 herskede der Fred 
og Enighed i det indre og venskabeUgt Forhold til deres 
Naboer i Normandiet, og i Slaget ved Senlac (1066) 
kæmpede Bretagnerne Side om Side med Normannerne 
mod deres gamle Arvefjender Sakserne. Det blev derfor 
Bretagne og ikke det i sig selv tilbagetrukne og mod 
Naboerne fjendtlige Wales, der kom til at udforme det 
fælles Sagnstof i Digtning. 1 Ly af de rohge Forhold og 
i Vekselvirkning med de Kulturstrømninger, de modtog 
fra deres Naboer, udfoldedes her den keltiske Races store 
digteriske Anlæg til deres fulde Blomstring. Deres Kær- 
Ughed til Musik og Sang, deres levende Skønhedsfølelse 
og deres trofaste Vedhængen ved deres Stammes Over- 

leveringer skabte en Overflødighed af Prosafortællinger, 
som enhver Sagnfortæller kunde udvide og sammenkæde 
efter Behag, og en Mængde af lyriske Digte, »lais bre- 
tons«, som deres omvandrende Sangere og Spillemænd 
bragte langt omkring uden for deres Hjemlands Grænser. 
Mere og mere samlede disse Digtninge sig om Kong Ar- 
tur som Midtpunkt, og andre oprindelig selvstændige 
Sagnkrese, som Fortællingen om Merlin, knyttedes sam- 
men med dem; og snart genlød Bretagne saaledes af 
Kong Arturs Pris, at allerede Alanus de Insulis, en fransk 
Skolastiker fra det 12te Aarhundrede, fortæller, at Ind- 
byggerne i Bretagne vilde stene enhver, som benægtede 
Kong Arturs Eksistens ^). Noget samlet Epos eller blot 
en sammenhængende Roman fik Bretagnerne dog ikke 
udarbejdet af* det rige Stof. Men deres Digtning blev 
som et uudtømmeligt Skatkammer, af hvilket andre Landes 
Digtere senere kunde blive ved at øse, uden at Forraadet 
syntes at kunne slippe op. 

Fra Bretagne bragtes Artursagnet i sin udførlige 
og bearbejdede Form over til Wales, og der nævnes en 
bestemt Mand, som bragte det med sig, nemlig den land- 
flygtige Walliserfyrste Rhys ap Tewdor, der i Aaret 1077 
vendte tilbage fra Bretagne til sit Hjemland og blev Fyrste 
i det sydlige Wales. »Han bragte med sig«, siger en 
keltisk Krønike, »Indretningen med det runde Bord, som 
i Wales var kommen i Forglemmelse og gaaet tabt, og 
han indrettede det med Digtere og Barder, som det be- 
stod i Carleon ar Wysc under Kejser Artur.« *) Fra 
nu af glemtes Traditionen ikke mere i Wales, og et halvt 
Aarhundrede efter gav en Walliser den sin blivende Skik- 

*) Thomas Stephens: The Literature of the Kyinry. Llando- 

very 1849, S. 421. 
«) Gottingische gelehrte Anzeigen 1890 Nr. 20, S. 796. 

kelse og skabte det Hovedværk, som Bretagne ikke havde 
naaet at faa samlet. 

Geoffrey of Monmouth fortæller selv, at han har 
faaet alt Stoffet til sin store »Historia Britonum« fra Bre- 
tagne, idet Ærkedegnen Walter i Oxford derfra havde 
hjembragt en gammel Bog skrevet i det kymriske Sprog, 
som Monmouth nu foregiver kun at have oversat paa 
Latin. En saadan Bog har dog sikkert aldrig eksisteret, 
og ved at fingere, at han kun er Oversætter, følger Mon- 
mouth blot Tidens Smag og Mode. Men naar Fortæl- 
lingen ikke tages helt bogstaveligt, indeholder den fuld 
Sandhed, forsaavidt som Bretagne var det Værksted, i 
hvilket Sagnene om Ørigets gamle Konger og Folk blev 
udhamrede og hvorfra de blev satte i Omløb. 

I Monmouths Bog optræder Kong Artur som den 
rene Sagnhelt, ganske som vi senere møder ham i Ro- 
manerne: han fordriver Germanerne fra England, under- 
tvinger Norge, Danmark og Gallien, besejrer den romer- 
ske Kejser Tiberius og falder endelig med næsten hele 
sin Hær i det store Slag ved Camlan 542, ikke besejret 
ved sine Fjenders Magt, men ved Forræderi i sin egen 
Slægt. Monmouth nævner dog ikke hatis Død; men saaret 
føres han til Øen Avallon, hvor Folketroen lader ham leve 
endnu, og hvorfra han ventes at komme tilbage for at genop- 
rejse Kelternes Magt. — Med dette dristige og fantasi- 
fulde Værk havde Monmouth slaaet de keltiske Traditi- 
oner fast i en bestemt Form og henledet det literære 
Evropas Opmærksomhed paa, at hos hans Folk fandtes 
i rig Overflødighed netop det Æventyr- og Sagnstof, som 
Tiden krævede. 

Det varede ikke længe, før Evropa benyttede sig af 
Anvisningen. Monmouths Bog er skrevet kort før 1140, 
og i 1156 blev den oversat paa franske Vers under Tit- 
len »Brut d'Angleterre«. Dermed var Vejen vist, som 

Sagnene skulde gaa for at blive Literaturens Fælleseje: 
de skulde behandles digterisk, og de skulde nedskrives 
paa fransk. 

Efter 1066 var det franske Sprog bleven Nabo til 
de keltiske Dialekter baade i Bretagne, Cornwall og Wales, 
og den Paavirkning, som de to Nationer allerede tidligere 
havde øvet paa hinanden i Bretagne, kunde nu forstærkes 
ved ogsaa at virke i England. Wallisemes Forhold til 
Normannerne var i Begyndelsen langt mere venskabeligt, 
end det nogensinde havde været til Angelsakserne, og i 
det literære 1 2te Aarhundrede var Opmærksomheden 
vakt for det keltiske Bardevæsen og Skjaldskab. Kong 
Henrik II (1154—89) siges at have yndet de keltiske 
Sange i høj Grad og at have sørget for, at de blev op- 
skrevne og oversatte paa Latin. Af en saadan Samling 
haves dog nu intet Spor, og formodentlig har den aldrig 
eksisteret. I vor Tid har Gaston Paris fremsat en Theori 
om, at der mellem de keltiske Overleveringer og de 
franske Digtninge, som vi har dem nu, skulde ligge et 
andet tabt Mellemled, nemlig Bearbejdelser paa anglo* 
normannisk, foretagne i England. Men det er ikke lyk- 
kedes ham at fremføre Argumenter af nogen Vægt til 
Støtte for denne Antagelse, og den Omstændighed, at vi 
ikke har det mindste Spor tilbage af hele denne anglo- 
normanniske Romanrække, taler afgørende imod Theorien. 
Den Antagelse bliver derfor den simpleste og sandsyn- 
ligste, at der aldrig har eksisteret nogen anden skreven 
Samling af britiske Sagn paa keltisk, Latin eller anglo- 
normannisk end de, vi endnu besidder, og at de franske 
Romanforfattere, der har benyttet keltisk Stof, har hentet 
dette enten fra Monmouth og hans franske Oversætter 
eller ogsaa uden noget Mellemled direkte fra de breton- 
ske Æventyrfortællere og Spillemænd. 

»Brut d' Angleterre« fra 1155 kan anses som Begyn- 

delsen til de franske Digteres Benyttelse af britisk Sagn- 
stof. Med stor Hurtighed er den literære Udvikling fore- 
gaaet, og i den nærmest følgende Tid er de forskellige 
Sagnkrese bleven samlede til større Helheder, saa at der 
snart forelaa en Række af Romaner paa Prosa: Merlin, 
Perceval, Arturs Død og Laneelot. De to førstnævnte 
er benyttede af Robert de Boron, da han i Tiden 
mellem 1170 og 1189 skrev sit rimede Værk St. Graal, i 
hvilket for første Gang Sagnene om Kong Artur og Le- 
genden om Josef af Arimathia er bragte i Forbindelse 
med hinanden. Men tidhgere end Boron, og altsaa før 
Sammensmeltningen af de to Sagnkrese endnu var kom- 
men i Stand, havde Datidens største Digter Chrétien 
af Troyes kastet sig over det keltiske Stof og, som det 
synes, uden noget Mellemled øst direkte af bretonske 
Fortællinger. Dette gælder saaledes om det Digt, der 
maaske er det allerældste af den franske Arturcyklus, 
nemlig »Le Chevalier au Lion«, Ivan Løveridder, for- 
fattet c. 1164—74. 1) I dette Digt er der endnu ikke 
nogen Tale om den hellige Gral, ligesaalidt som i Chré- 
tiens følgende Digte om Kong Artur og hans Mænd. 
Først i sit allersidste Arbejde, det ufuldendte »Perceval«, 
der er paabegyndt senest 1189 2), gaar Chrétien i det 
Fodspor, som Boron imidlertid havde traadt, og sammen- 
knytter de to Sagnkrese, saaledes som de for Eftertiden 
stadig staar i en uadskillelig Samhøren. — Af de episke 
Digte blev der senere atter gjort prosaiske Uddrag og 
Omskrivninger. En Del saadanne haves endnu, og de 
er altsaa alle yngre end Chrétien og Boron; deres Af- 
fattelsestid kan sættes til c. 1200 eller senere. 

Saaledes er altsaa de Digtninge blevet til, i hvilke 

1) Foerster: Chr. v. Troyes' Såmmtliche Werke, II, S. XV. — Før 

1176, Romania XII, 462. 
*) Birch-Hirschfeld, 241-^2. 

Baareprøven gentagne Gange forekommer og, som vi 
tidligere har bemærket, altid i de Partier af Værkerne, 
der maa antages at have hørt til den verdslige Halvdel 
af det samlede Hele, til de oprindelige Artursagn. Hver 
enkelt faar saa skønne om, hvorvidt der er nogen Sand- 
synlighed for, at Baareprøven selv kan være af keltisk 
Udspring. Os forekommer det rimeligt, men noget Bevis 
derfor kan vi ikke føre. 

Baareprøven dukker op i Evropas literatur just paa 
det Punkt, hvor en keltisk Strømning sætter ind, og ny- 
ere Forskninger har paavist, at denne Strømning gik 
betydelig dybere, end til blot at medføre nogle keltiske 
Navne. Der findes i Arturromanerne mange Enkeltheder, 
som bevislig kan føres tilbage til de ældste keltiske Sagn, 
hvis Udformning ligger før Vikingetiden, eller til keltiske 
Optegnelser, der er ældre end Aar 1050. i) Men at den 
Tro,hvorpaa Baareprøven hviler, hører til disse Enkeltheder, 
er ganske vist ikke bevist. Heraf maa dog foreløbig intet 
sluttes; thi keltisk Sprog og Literatur er endnu saa lidet 
gennemdyrket, at man ikke kan have nogen Formodning 
om, hvad Fremtiden muligvis vil kunne bringe ud deraf. 



Vi har dvælet saa længe ved disse Ridderromaner, 
fordi vi i dem har Baareprøven paa dens tidligste os 
bekendte Trin, og. derfor i en Skikkelse, som maa an- 
tages at ligge den oprindelige nærmest. Hvis Troen kunde 
paavises at have eksisteret tidligere andensteds, vilde Ro- 
manernes Vidnesbyrd tabe det væsentligste af deres In- 
teresse og kun blive et Led i en Kæde i Stedet for et 
Udgangspunkt, en Grundvold. Men noget saadant er 



>) Gdttingische gelehrte Anzeigen, 1840, Nr. 13, S. 516. 

ikke Tflfældet. Den Forestilling, der ligger til Grund for 
Baareprøven, er jo nok ældre end dft 12te Aarh.; men 
den har ikke før det 12te Aarh. sat sig noget Spor, som 
er naaet til os, og alle Postulater og Hypotheser i mod- 
sat Retning har intet som helst at støtte sig til. Den, der 
vil opstille en Theori om Baareprøvens Hjemland og Op- 
rindelse, kan ikke gaa uden om Arturromaneme : Her 
er Rhodus, her skal der springes! 

Den tyske Retshistoriker Professor Brunner forud- 
sætter, at Baareprøven er af en langt højere Ælde, og^ 
at det, vi kender af den, kun er de sidste Rester. Paa 
Grund af den afvisende Holdning, siger han, som Kirke 
og Stat indtog til Ordalieme, levede de kun i det skjulte^ 
privat anvendte af Menigmand. Dette er Grunden til, at 
mange Gudsdomme, som i Virkeligheden ere af høj Al- 
derdom, kun sjældent træffes i vore Retskilder og til 
Tider kunne synes helt forsvundne, og dette skulde da 
navnlig gælde omBaareretten. ^) Men denne Hypothese 
om Gangen i Baarerettens Udvikling er helt i Strid med 
de virkelige Forhold. Det er saa langt fra, at vi i det, 
vi kender til Baareprøven, maa se Levningerne af en 
hendøende Indretning, at den tvært imod fra det første 
ØjebHk, den dukker op, er i stærk og stadig Stigen, 
indtil den fra et begrænset Landomraade har bredt sig 
over hele Evropa, fra Romaner og Mirakelkrøniker er 
trængt ind i Lovene og i Filosoffernes Skrifter, og i Praksis 
er bleven saa almindehg brugt, at den i flere Aarhun- 
dreder hørte til Dagens Orden. Vi ser i dens Udvikling fra 
det 12te til det 17de Aarh. tydelig en opadstigende, ingen- 
lunde en synkende Linie, og at betragte de mange Hun- 
drede af Tilfælde som svage Levninger af noget, der 
egentlig forlængst har haft sin Blomstringstid, er fuldstændig 



*) Brunner: Deutsche Rechtsgeschichte II, 404—05. 

urimeligt og støttes da heller ikke af Forfatteren selv ved 
noget som helst Bevis. Vi maa begynde at regne med 
Baareprøyen fra det 12te Aarhundrede; da var den i sin 
Vorden, og der var endnu langt frem, inden den naaede 
sin Kulmination. — Professor Brunners Postulat er rime- 
ligvis foranlediget derved, at han henregner Baareprøyen 
til Gudsdommene. Han har da følt det som en Ulempe, 
at denne ene Gudsdom først begynder at vise sig paa et 
Tidspunkt, hvor de andre Ordalier er helt eUer næsten 
forsvundne, men derefter fører en blomstrende Tilværelse 
i 500 Aar; og for at bøde lidt herpaa tildigter han denne 
Gudsdom en lang og ukendt Forhistorie, hvorved den i 
det mindste i denne sin første Periode kunde opnaa at 
blive samtidig med Tvekampen og Jernbyrden. 

Den samme høje Ælde vU Felix Dahn tillægge 
Baareprøyen, og han gaar endnu et Skridt videre, idet 
han paastaar, ikke blot at den er gammel, men at den 
er speciel gammel-germansk. »Baareretten er uomtvi- 
stelig hedensk,« siger han.^) »Ganske vist omtales den 
hverken i Folkelovene eller i Middelalderens Retskilder, 
og dens tidligste Spor har Grimm først fundet i Digte fra det 
13. [skal være 12.] Aarhundrede. Men den Opfattelse, hvor- 
paa den hviler, bærer saa fuldstændig den germanske Old- 
tids Præg, den har saa mange Berøringspunkter med hine 
tyske Sagn og Æventyr, i hvilke den uskyldig myrdede 
paa overnaturlig Maade klager for sine Venner over den 
skete Forbrydelse, angiver Morderen og skaffer sig Hævn 
(og mest netop ved Tegn gennem Blodet, Saarene eller 
det endnu ligesom besjælede Legeme), at man ikke kan 
tænke sig en senere kristelig Oprindelse af denne Prøve.« 
Det sidste er vist rigtigt nok, og vi kan være enig med Dahn 
i, at Baareprøyen er hedensk. Men hvorfor skal hedensk 



>) Bausteine II, 45-46. 

være det samme som tysk? Hvorledes vfl Daha komme 
ud over den VanskeKghed, at denne særlig tyske Skik 
fremtræder tidligst i franske, af keltiske Sagn paavirkede 
Romaner? Han lukker helst Øjnene derfor i Stedet for 
at svare og undlader helt at nævne, at de Digte fra det 
13de Aarhundrede, som han talerom, er franske Digte. 
Ogsaa til ham kan der siges: Arturromanerne er Prøve- 
stenen; passer Hypothesen ikke paa dem, maa den for- 
kastes. 

De Paralleller fra tyske Sagn, som Dahn nævner, er 
alt for almindelige til at betyde noget her, — ganske 
bortset fra, at de ikke er speciel tyske. At den myrdede 
klager sin Død for sine Venner og faar Hævn over Mor- 
deren har endnu intet at gøre med Baareprøven, og 
skal en saadan Slutning fra analoge Tilfælde have nogen 
virkelig Betydning, maa der foreligge ganske anderledes 
konkrete Lighedspunkter, end der er Tilfældet her. Men 
der er ogsaa en anden Vej, man kunde gaa, hvis man vil 
søge at gøre Baareprøven til en urgammel Institution; hvis 
man nemlig kunde paavise, at den findes hos nulevende 
Folkeslag paa et primitivt Kulturtrin, vilde der være nogen 
Grund til at antage, at den ogsaa hos mere civiliserede 
Nationer var et Arvegods fra Folkets første Barndom. 
Men noget saadant er ikke paavist; thi heller ikke her 
er det nok, at den har en vis almindelig Lighed med 
de Tryllekunster, som bruges af Heksemestrene hos for- 
skellige Naturfolk. Det er saaledes en over hele Jorden 
udbredt Skik, at man spørger den døde for at faa at 
vide, hvem der har dræbt ham. Forespørgslen kan 
stilles paa forskellig Maade: den nærmeste Slægtning 
lægger sig til at sove med Hovedet paa Liget, og i Drømme 
aabenbares ham da Drabsmandens Navn; eller man lægger 
Liget paa en Baare, som bæres af flere Mænd; de om- 
staaende nævner forskellige Navne, og naar det rigtige 

Navn bliver nævnet, føler Bærerne et Stød, som driver 
dem fremad; eller man bærer Liget omkring, og der, 
hvor det af sig selv gør Holdt, befinder Morderen sig. *) 
— Alt dette er meget forstaaeligt, men det ligner ikke 
vor Baareprøve og har intet med den at gøre. Det Fæ- 
nomen, som vi beskæftiger os med, kendes ikke førend 
i det 12te Aarhundrede og ikke uden for Europa. Hvad 
der ligger før dets Fremkomst i Arturromaneme, ved vi 
intet om; men fra det Tidspunkt af har vi en sikker 
Traad i Haanden, som vi kan følge til dens fuldstændige 
Afslutning, og som ikke nogensinde mere glipper for os. 



*) Zeitscbrift fiir vergleichende Rechtswissenschaft, VII, Stuttgart 
1887, S. 366. Å. H. Post: Grundriss der ethnologischen Juris- 
pradenz, II, 1897, S. 458. — Ganske de samme Kunster an- 
vendes af Heksemestre i Asien og Afrika til at udfinde en Tyv 
(Tyl or: Primitive Culture, I, London 1871, S. 142—48). 

II. 

Ivan Leveridder og Nibelungenlied. 



Naar saaledes Årturromanerne er og bliver den ældste 
Kilde, vi har til Kendskab om Baareprøven, faar de ikke 
blot Interesse for os ved at pege i den Retning, hvor 
Prøven maa antages at have haft sit oprindelige Hjem; 
men fuldt saa meget bliver deres Beretninger lærerige 
derved, at de viser os Baareprøven og den Folketro, som 
Prøven hviler paa, i sin gamle, af alle de senere Indfly- 
delser upaavirkede Form. 

I fire forskellige Værker af Årturcyklen træffer vi 
Prøven omtalt og skildret. Disse ere: 

^) Chrétiens Digt »Le Chevalier au Lion«, der som 
før omtalt kan anses forfattet c. 1164 — 74. 

^ Den franske Prosaroman »Lancelot du Lac«, hvis 
Forfatter er ubekendt. Den stammer sikkert fra ældre 
Bearbejdelser, men i hvert Fald i sin nuværende Form 
maa den antages at være yngre end Chrétien. 

*) Det nederlandske Digt »Walewein«, der formentlig 
er affattet omtrent ved Aar 1250. 

*) Digtet »Moriaen«, der ligeledes kun haves paa 
nederlandsk og er fra samme Tid som »Walewein« eller 
Kdt senere. — 

»Ivan Løveridder« bliver altsaa den ældste Bog, i 
hvilken Baareprøven omtales, og skal man nævne en 
enkelt Mand som den, der har indført dette Fænomen i 
Literaturen, bliver det Chrétien af Troyes. 

Den første Del af Fortællingen om Løveridderen haves 
ogsaa paa wallisisk i Mabinogiet »larlles y Ffynnawn« 
(Kildens Frue). Saa stor er Overensstemmelsen mellem 
det franske Digt og det wallisiske Prosaæventyr, at man 
ikke kan anse dem for to selvstændige Bearbejdelser af 
samme Stof, men den ene Forfatter maa have benyttet 
den anden. Ed Tidlang gik man ud fra, at Mabinogiet 
var ældst, *) og man havde altsaa her et aldeles fortrin- 
ligt Eksempel paa, hvoriedes de franske Digtere arbejdede. 
Men nu er denne Antagelse ganske opgivet, og navnlig 
har Wendelin Foerster i Fortalen til sin Udgave af »Le 
Ghevalier au Lion« paavist adskillige Misforstaaelser i den 
wallisiske Tekst, som kun kan forklares ved, at denne 
er en Oversættelse af det franske Digt. Saa lige er det 
ikke at paavise de keltiske Bestanddele i Chrétiens Værker; 
men selvfølgelig udelukker dette ikke, at der meget vel 
kan ligge keltiske Fortællinger til Grund derfor, hvad 
Chrétien ogsaa selv henviser til i Digtets Begyndelse, hvor 
han omtaler »Les Bretons«. *) Professor Zimmer har 
brugt det Billede om Chrétiens Artur-Eper i Almindelighed, 
at de forholder sig til Bretagnernes Fortællinger, som »Køb- 
manden i Venedig« til den Novelle, der leverede Shake- 
speare hans Raastof. ^) Da Digtet kom tilbage til Wales 
igen som Æventyret om »Kildens Frue«, kom det heller 
ikke som noget nyt og ukendt Oversætteren lader sig 
ikke vildlede af Heltens franske Navn Yvain, men kalder 



^) Lady Guest, San Marte o. a. 

•) Vers 88 ff. Se W. L. Holland: Chrestlen von Troies, Ttt- 

bingen 1854, S. 173. 
^ Qiøtt gel.«Anz. 1890, Nr. 12, S. 882. 



ham Owain apUrien, saaledes som han hed fra gammel 
Tid hos de wallisiske Digtere. 

Det Æventyr, som alene har Interesse for os her, op- 
levede Ridder Ivan en Gang, han var draget bort fra 
Kong Arturs Hof for at opsøge og bekæmpe den Ridder, 
der bevogtede Kilden i den fortryllede Skov — Kilden 
Barenton i Skoven Bréceliande i Bretagne. Saa snart 
han havde fundet ham, gik de to Riddere løs paa hin- 
anden. Lanserne brast i første Omgang og Sværdene 
droges. Ivan tilføjede da Kildens Ridder et dødeUgt Hug, 
og denne vendte sin Hest og flygtede op mod sit Slot. 
Ivan forfulgte ham og var saa ivrig for at faa fat paa 
ham, at han red efter ham ind gennem Borgporten. Men 
i det Øjeblik Slottets Herre var kommen igennem, blev 
Portgitteret sænket; det faldt lige bag ved Ivan og skar 
hans Hest midt over, saa han selv var fangen i Borg- 
porten. I denne farlige Situation bhver han hjulpen af 
en af Slottets Damer, Jomfru Lunete, der kommer til ham 
og giver ham en Ring med en Sten i, som har den Egen- 
skab, at naar han bærer den med Stenen vendt indad i Haan- 
den, bliver han usynlig. Hun fører ham derpaa ind i et 
Værelse paa Slottet, skaffer ham Mad og Drikke og plejer 
ham paa det bedste. Imidlertid er Kildens Ridder død 
af sit Saar, og hans Mænd har gennemsøgt hele Borgen 
for at finde Drabsmanden. Da deres Søgen har vist sig 
forgæves, maa de til at tænke paa deres dræbte Herres 
Begravelse, og Jomfru Lunete, som staar og ser ud ad 
Vinduet i det Værelse, hvor hun har gemt Ridder Ivan, 
udbryder da: »Jeg tror de bringer Liget herhen for at 
stede det til Jorden.« 

Og ganske rigtig kom Processionen med Baaren ind 
i selve det Værelse, hvor Hr. Ivan var usynlig til Stede, 
og Digtet fortæller videre: 

>0g Processionen skred fremad, men ftiidt i Salen 

opstod der stor Uro om Baaren, thi det varme Blod flød 
klart og rosenrødt ud af den dødes Saar; og det var et 
ubedrageligt Tegn paa, at han, som havde kæmpet og 
havde dræbt og overvundet Ridderen, endnu var derinde. 
Saa blev der søgt og ledt allevegne og søgt paany og 
gennemrodet, saa alle svedte af Angst og Forskrækkelse 
for det røde Blod, der dryppede ned foran dem. Og 
Hr. Ivan blev meget gennembanket og stødt, der hvor 
han laa, men alligevel rørte han sig ikke. Og Folkene 
skreg mere og mere over Saarene, som aabnede sig. Og 
de undrer sig over, hvorfor de bløder, og de ved ikke, 
hvor de skal søge Grunden dertil. Og saa sagde baade 
den ene og den anden: Den, som har dræbt ham, er til 
Stede imellem os, og vi ser ham ikke. Det er visselig et 
Vidunder eller Djævelskab ....«*) 

*) Et la processions passa, 
Mes anmi la sale amassa 
AntOT la biere uns granz toauz; 
Que li sans chauz, clers et vermauz 
Rissi au mort parmi la plaie, 
Et ce fu provante veraie 
Qu'ancor estoii leanz sanz faille 
Cil qui feite avoit la bataille 
Et qui Tavoit mort et conquis. 
Lors ont par tot cerchié et quis 
Et reverchié et tremiié 
Tant que tuit furent tressiié 
Et de Tangoisse et del tooil 
Qu'il orent por le sanc vermoil 
Qui devant aus fu degotez. 
S'an fu mout feruz et botez 
Mes sire Yveins la, ou il jut, 
N'onques por ce ne se remut. 
Et les janz plus et plus desvoient 
Por les plaies, qui escrevoient. 
Si se meTvoillent, por quoi saingnent 
Ne ce sevent a quoi s*an praingnent. 
Et dit chascuns et cist et cist: 

Forsøget maa da omsider opgives, og den døde Ridder 
bliver begravet. Hr. Ivan giver sig senere til Kende paa 
Slottet, ægter Enken og bliver selv Kildens Ridder. 

Dette er altsaa det ældste Vidnesbyrd, vi har om 
Tilstedeværelsen af den Tro, at Liget maa bløde i Drabs- 
mandens Nærværelse, og vi faar af Chrétiens Skildring 
Indtryk af, at denne Tro har været almindelig kendt hos 
hans Samtid. I Digtet er ingen af de tilstedeværende 
Personer i Tvivl om, hvad Tegnet betyder: det kan kun 
betyde denne ene Ting, og det kender de alle. Og Ghré- 
tien forudsætter ligeledes, at hans Læsere straks ved Be- 
sked; derfor omtaler han kun Fænomenet i faa Ord og 
forudskikker ingen almindelig Forklaring til Forstaa- 
else af det, hvad der dog vilde have været nødvendigt, 
hvis det, han her fremførte, var noget nyt. Ganske vist 
ynder Chrétien ofte at holde sine Læsere i Spænding ved 
at opsætte sine Forklaringer og Afsløringer saa længe 
som muligt. Men den underordnede Episode, som det 
her drejer sig om, hører ikke til de Ting, som Læseren 
ogsaa i det følgende skal vedblive at have in mente. 
Der hentydes ikke senere til den, og der kommer aldrig 
nogen Forklaring. Det er af den Slags Ting, som Læ- 
seren forudsættes at have forstaaet straks. 

Paa dette Punkt møder os en karakteristisk Modsæt- 
ning, naar vi sammenholder Chrétiens Skildring med den 
tilsvarende i den tyske Oversættelse af Digtet, som blev 
foretaget af Hartmann von Aue under Titlen »Iwein, 
der Ritter mit dem Lewen«. Det er det første Led i 
den lange Kæde af Oversættelser, der gjorde Løveridderen 



»Antre nos est cil, qui Tocist, 
Ne nos ne le veomes mie. 

Ce estmervoille et deabliecetc. ( Foersters Udgave, V. 1177 - 1202). 
Hr. Professor Kr. Nyrop har været saa venlig at gennemse 
Oversættelsen for mig. 

populær blandt alle Folkeslag, og dens Affattelsestid kan 
sættes til senest 1202. ^) 

Da Hartmann kommer til Scenen med Ligets Blødning, 
nøjes han ikke som Chrétien med at fortælle det fak- 
tiske, men forudskikker først nogle Bemærkninger til For- 
staaelse af det, der nu skal foregaa, og betoner særlig, 
at det er noget, han selv meget vel kender og ofte har 
hørt om, ret som om han ellers frygtede, at Læseren skulde 
betragte det hele som taabeligt Opspind. »Det er nu 
noget«, siger han, »som helt ofte er bleven fortalt os for 
sandt: Naar En har slaaet en anden ihjel, og denne bliver 
baaret hen til ham, saa begynder han straks at bløde, 
hvor længe det end er, siden han blev saaret. Og se, saa- 
ledes begyndte hans Saar at bløde, da man bar ham ind 
i Slottet, og den, der dræbte ham, var i Nærheden af 
ham etc. ...«*) 

Nu er det vel saa, at Hartmann helt igennem er 
mere ordrig end Chrétien, og ikke blot paa dette Sted, 
men næsten overalt har udvidet det franske Digt ved 

^) Paul: Grundriss der germanischen Philologie, II Bd., I Abth. 

Strassburg 1893. S. 271. 
^) Nu ist UDS ein dine geseit 

Vil dicke vtir die wårheit: 

Swer den andern håbe erslagen, 

Unt wurder zuo ime getragen, 

Swie langer då vor wære wunt, 

Er begunde bluoten anderstunt. 

Nd seht, als6 begunden 

Im bluoten sine wunden, 

D6 man in in daz palas truoc: 

Wan er was bi im, der in sluoc. 

Dd daz diu vrouwe gesach, 

Si mofte sére unde sprach: 
»Er ist zwåre hinne 

Unt båt uns der sinne 

Met stme zouber åne getån.« etc. 

(Benecke og Lachmanns Udgave, Berlin 1827. V. 1855 ff.). 



indstrøede Refleksioner og personlige Bemærkninger. Men 
havde Baareprøven været vel kendt i Tyskland, endsige 
da været en gammel national Institution, kunde han 
dog umulig vælge de Ord, han nu benytter sig af, til at 
forberede sine Landsmænd paa den efterfølgende Scene. 
Vi faar Indtryk af, at han her præsenterer sin Læsekres 
noget, som for den er væsentlig nyt, medens han sam- 
tidig selv garanterer for, at Sagen har sin Rigtighed. Dette 
sit bedre Kendskab til Sagen kan han som literær Mand 
jo let have erhvervet sig; men for øvrigt behøver han ikke 
at have det fra nogen anden Kilde end selve den Bog, 
han var i Færd med at oversætte, og hans Kommentar 
beviser i saa Tilfælde kun, at han selv rigtig har for- 
staaet Sammenhængen med det anførte Optrin. 

Altsaa: med al Hensynstagen til de to Forfatteres 
Ejendommeligheder, til Chrétiens Knaphed i Formen og 
Hartmanns større Bredde, giver en Sammenstilling af den 
franske Original og den tyske Oversættelse dog det Ind- 
tryk, at Troen paa Baareprøven var velkendt i Frankrig 
c. 1170, men var ny i Tyskland ved Aar 1200. Paa 
sidstnævnte Tidspunkt kan den da ad literær Vej og med 
Hartmanns »Iwein« som Mellemled være bleven bekendt 
i Naboriget; og det kan jo ingenlunde være en Svæk- 
kelse, snarere en Bestyrkelse af denne Antagelse, naar 
vi derefter træifer Prøven omtalt ogsaa i andre tyske 
literære Værker, hvis Fremkomst ligger efter »Iwein«. 

Dette viser sig just at være Tilfældet, og antagelig 
vilde ingen have fundet nogen Vanskelighed heri, hvis 
ikke netop det Værk, i hvilket vi næste Gang træffer en 
Baareprøve omtalt paa tysk Grund, var selve det store 
tyske Nationalepos Nibelungenlied. Det er forstaaeligt, 
at man fra tysk Side har nogen Vanskelighed ved at for- 
sone sig med en Paavirkning — selv for et underordnet 
Punkts Vedkommende — fra Chrétien gennem Hartmanns 

»Iwein« til Nibelungenlied, da dette Digt ellers helt igen- 
nem er saa udpræget germansk. Spørgsmaalet er vigtigt. 
Hvis Optrinet med Baareprøven i Nibelungenlied er en 
ren literær Efterdigtning efter »Iwein« eller et fransk 
Værk betyder den intet og vil falde godt i Traad med 
den Udvikling, ved hvilken vi tænker os Troen udbredt 
i stedse videre Krese. Men indtager det nævnte Optrin 
en saadan Plads i det store Digt, at det maa antages at 
have hørt til de gamle tyske Sange, som Nibelungenlied 
bygger paa, saa nytter det ikke at tale om et Laan fra 
»Iwein«, og saa vil de Forfattere, der erklærer Baare- 
prøven for gammel germansk, i disse Vers finde et vægtigt 
Vaaben. 

Først og fremmest maa vi da gøre os klart, om den 
første Betingelse for en Paavirkning fra Iwein til Nibe- 
lungen er til Stede, den nemlig, at » Iwein ^ er den 
ældste af de to. Om Iweins Affattelsestid er der ingen 
væsentlig Uenighed, Foerster sætter den til senest 1204, ^) 
Friderich Vogt til senest 1202. *) Anderledes stiller det sig 
med Spørgsmaalet om Nibelun genlieds Alder, ligesom jo 
overhovedet dette Digts Genesis har været Genstand for 
voldsomme literære Kampe i Tyskland. 

I forskellige Skrifter om Nibelungenhed, udviklede 
Karl Lachmann sin^ Theori, der gaar ud paa, at Digtet er 
en Sammensmeltning af 20 selvstændige Sange, digtede 
i Tiden 1190—1210 og derpaa af en ubekendt Ordner 
redigerede til deres nuværende Form, saa at det hele var 
færdigt c. 1220. I den store Strid, som denne Theori 
har fremkaldt, har saavel Lachmanns Hovedresultater som 
hans Kritik af Digtets Enkeltheder mødt den stærkeste 
Modstand. Man har søgt at gøre Digtet saa gammelt som 



>) Chr. V. Troyes: Sammtliche Werke II, 1887. S. XV. 
') Paul : Grandriss^ 1. c. 



inuligt, at hævde dets Enhed og forsvare de enkelte Par- 
tiers Ægthed. ^) Men hvad Affattelsestiden angaar har 
den fremskridende Forskning væsentlig givet Lachmann 
Ret, ja endog vist Nødvendigheden af at rykke Digtet 
noget længere ned i Tiden, end han vilde. Den rolige 
og besindige Dom, som findes i PauPs »Grundriss« fra 
1893 holder paa, at Digtets >Archetypus« maa være op- 
staaet efter 1205, dets sidste og udførligste Recension 
før 1225. Der bliver saaledes Tid nok til, at en Paa- 
virkning fra »Iwein« kan have fundet Sted, selv om vi 
forudsætter, at de Vers i Nibelungenlied, hvori Baareprøven 
forekommer, er ægte. — Men det er de ganske sikkert 
ikke ; og bliver det først klart, at Scenen med Baareprøven 
er et senere Indskud, en Tildigtning, saa bhver Laanet 
fra Iwein en saa nærliggende Tanke, at den ikke mere 
lader sig afvise. For at bedømme dette, maa vi nu se 
paa den Situation, under hvilken Baareprøven forekommer 
i Digtet. 

Helten Siegfried fra Nederlandene er bleven snig- 
myrdet ved det burgundiske Fyrstehof i Worms. Dron- 
ning Brunhild er Anstifteren af Mordet, hendes Mand 
Kong Gunther er Medvider, og hans højtbetroede Mand 
Hagen udfører Gerningen paa en Jagtudflugt. Det er af- 
talt, at den virkelige Sammenhæng skal forties, og man 
vil give det Udseende af, at Siegfried er bleven overfaldet 
af Røvere. Hans Enke Kriemhield aner imidlertid straks 
den rette Sammenhæng: thi hun selv har kort i Forvejen 
ladet sig lokke til at aabenbare for Hagen, hvor det eneste 
saarbare Sted var paa hendes Husbonds Legeme, der 
eUers overalt var hærdet mod Vaaben ved hans Bad i 



^) Saaledes Karl Bartsch i sin Udgave, Leipzig 1870. Han 
lader Digtets ældste ^ona gaa tilbage til c. U75, Enkeltheder 
til c. llfiO, og den sidste Bearbejdelse til 1190—1300. Han 
tænker sig en enkelt Digter som Forfatter til det hele. 



Dragens Blod. Ingen andre end Hagen kendte denne 
Hemmelighed, og Kriemhields Mistanke vendte sig derfor 
straks i den rigtige Retning. Men for at faa den bekræftet 
foranstaltede hun en Baareprøve, da man bragte hende 
Siegfrieds Lig. Da Gunther og Hagen blander sig i Sørge- 
skaren og begynder at bevidne hende deres Deltagelse, 
afbryder hun dem straks med en Beskyldning for, at de 
selv er Gerningsmændene, og Digtet fortsætter derpaa 
saaledes : 

>De benægtede haardnakket. Kriemhield begyndte 
at tale: »Den, der erklærer sig uskyldig, han lade det se. 
Han skal gaa til Baaren i Folkets Paasyn. Derved kan 
man meget hurtig erfare Sandheden.« 

Det er et stort Under: meget ofte sker det endnu, 
[at] saasnart man ser den blodbestænkte Morder hos den 
døde, saa bløder hans Saar, saaledes som det ogsaa skete 
nu; og deraf lærte man Hagens Forbrydelse at kende. 

Saarene fløde meget, ganske som de gjorde før. De 
som før klagede saare, de klagede nu meget mere. Da 
sagde Kong Gunther: »Jeg vil lade Eder vide: Røvere 
dræbte ham: Hagen har ikke gjort det.« ^) 



>) Si buten vaste ir lougen. Kriemhilt begonde jehen: 
»swelher sich unsculdige, der låze daz gesehen; 
der sol zno der båre vor den liuten gen. 
då bi mac man die wårheit barte schiere versten.« 

Daz ist ein michel wunder: vil dicke ez noch geschibt, 
swå man den mortmeilen bl dem tOten siht, 
sd blnotent im die wunden: als oacb då gescach. 
då von man die sculde då ze Hagenen gesacb. 

Die wunden vlnzzen sére alsam si tåten é. 

die é då sére klageten, des wart nu michel mé. 

d6 sprach der ktinic Gnntber >ich wilz iuch wizzen lån 

in siaogen schåcbære: Hagene båt es nibt getån.« 

(Bartsch's Udg. V. 1043-46. I Lachmanns Udg. V. 984-86) 



Om disse tre Vers erklærede Lachmann afgjort, at 
de var et senere Indskud, og hans Hovedargument herfor 
er det, at de aldeles ikke passer i Digtets Plan; thi senere 
omtales Gerningsmanden endnu som ubekendt, til Trods 
for at han her blev saa tydelig udpeget i mange Menne- 
skers Overværelse. Endvidere gør Lachmann opmærksom 
paa, at der tales om at Saarene blødte, medens det af 
den udførligt skildrede Mordscene fremgaar, at Hagen kun 
tilføjede Siegfried et enkelt Saar. Dette sidste Argument 
skal vi ikke opholde os ved, da kun den, der besidder et 
indgaaende Kendskab til Nibelungenlieds Sprogbrug, vil 
kunne afgøre, om det betyder noget. Men den første 
Indvending forekommer os ogsaa at være tilstrækkelig. 
Ikke blot er denne Baareprøve helt overflødig, siden der 
intet som helst opnaas ved den, og Fortællingen derefter 
skrider videre, som om intet var forefaldet. Men de tre 
Vers bringer Forvirring i alt det følgende. Siegfrieds 
Banemand vedbliver at være ukendt, og Kriemhield er 
den eneste, som nærer Mistanke til Hagen, hvortil hun 
saavist efter det forefaldne havde gyldig Grund. Hvis hun 
skulde lade en Baareprøve afholde, var det ikke for at 
faa sin Mistanke bestyrket, men for at overbevise den 
store Folkeskare, der var samlet paa Kirkevejen, hvor 
Baaren stod. Men Folkeskaren har intet mærket. Og 
hvad skal man mene om Siegfrieds Følge, de tapre Ni- 
belunger fra Nederlandene, der straks ved Budskabet om 
deres Høvdings Død griber til Vaaben for at hævne ham, 
skønt de dengang endnu ikke vidste, hvem de skulde 
vende sig imod, men som nu efter Baareprøvens Udfald 
forholder sig ganske rolige og lidt længere fremme i Digtet 
drager fredelig hjem til Nederlandene med den tomme 
Trussel til Afsked: »Det kunde nok hænde, at vi kom 
igen, naar blot vi vidste, hvem der havde dræbt 

vor Høvding.«*) Netop denne Replik kunde Digtet 
umulig lægge Nibelungeme i Munden, i Fald de virkelig 
vidste Besked. 

Allerede Lachmann udtalte den Formodning, at Scenen 
med Baareprøven kunde være laant fra Iwein; ') og i 
Virkeligheden ligner de to Skildringer hinanden, som om 
de var skaarne over samme Læst. Ganske som Hartmann 
begynder ogsaa Digteren i Nibelungenlied med en Rede- 
gørelse for, hvad det er, der nu skal ske, og en Erklæ- 
ring om, at Sagen har sin Rigtighed: 

N(i ist uns ein dine geseit 
Vil dicke viir die wårheit . . . 
siger Hartmann. Og Digteren i Nibelungenlied begynder: 
Daz ist ein michel wunder: 
vil dicke ez noch geschiht . . . 
Saa følger hos dem begge Forklaringen om, hvori 
Underet bestaar, og saa endelig selve Prøven. Naar det 
er givet, at vi i Nibelungen har at gøre med en Inter- 
polator, der søger Anvendelse for sin Lærdom uden at 
tage Hensyn til, at han derved sprænger Digtets Ramme, 
vil det næppe være for dristigt at pege paa Iwein som 
den Kilde, hvoraf han har hentet sin Viden. 

De Indvendinger, der er bleven fremførte mod Lach- 
manns Kommentar til dette Sted, har sædvanligvis ind- 
skrænket sig til almindelige Paastande. Man har sagt, 
at selv om Baareprøven er bleven afholdt, behøver Nibe- 
lungerne ikke at have faaet nogen Kundskab derom, 
eller de har ikke tillagt den nogen Betydning, eller 
dens Vidnesbyrd er bleven afkræftet ved Kong Gunthers 
Ord: »Hagen har ikke gjort det.« *) Det er den Sls^s 
Talemaader, der altid kan anvendes, naar man i Konse- 



1) Vers 1093, Bartsch's Udg. 

•) Anmerkungen zu den Nibelungen, Berlin 1836. V. 981—87. 
•) Saaledes HeinrichFischer: Nibelungenlied oder Nibelungen- 
lieder» Hannover 1859 S. 92—94. 

kvens af sit Standpunkt skal sige noget, og ikke kan 
hitte paa noget bedre. 

Der er kun en enkelt Forfatter, som i Anledning af 
dette Tekststed virkelig gaar ind paa Sagen og fremfører 
et Argument mod Laanet fra Iwein, som kunde synesat 
have nogen Betydning. Det er Professor Ernst Martin 
i Strassburg, der i en lille Artikel »Zu den Nibelungen«, 
særlig beskæftiger sig med disse Vers. ^) Han synes dog 
ikke at ville hævde Versenes Ægthed; thi efter at have 
anført Lachmanns Hovedargument derimod, tilføjer han: 
»gewis ein triftiger Grund«; men han bestrider kun, 
at der foreligger en Paavirkning fra Iwein. »Jeg kan 
ikke dele denne Antagelse,« siger han. »I Iwein er Saa- 
renes Blødning et Tegn paa, at Morderen er i Nærheden : 
derfra og til Anvendelsen af denne Prøve for at over- 
bevise en Morder, som nægter, er der endnu et langt 
Skridt. Forfatteren af disse Strofer maa have kendt Baare- 
retten som juridisk Bevismiddel, t — Nu er vel det om- 
talte Skridt dog ikke saa langt, som Martin vil gøre det 
til. Naar det Faktum er bekendt — gennem Iwein eller 
paa anden Maade — at Liget vil bløde, naar Morderen 
kommer i dets Nærhed , skulde det synes særdeles nær- 
liggende at foranstalte en saadan Prøve med den mis- 
tænkte. Det kunde Lægfolk godt finde paa uden at have 
set Baareprøven i Anvendelse for Retten, og i Virkelig- 
heden viser Baareprøvens Historie os noksom, at det 
netop er den Vej, Udviklingen er gaaet. Menigmand af 
alle Klasser har straks haft dette Middel ved Haanden og 
anvendt det af eget Initiativ overalt, hvor Troen er bleven 
bekendt, medens Domstolene kim tøvende og sent er 
gaaet ind paa at anvende Prøven for Retten og tillægge 
den nogen Beviskraft. Dette vil formodentUg bUve mere 



») Zeitechrift fiir deutsches AlterUium, 32te Bd., 1888. S. 380 ff. 

klart i følgende; foreløbig skal her kun gøres opmærksom 
paa, at hvis Professor Martin har tænkt sig, at de tre 
Vers først er tildigtede et eller to Aarhundreder senere, 
da Baareprøven ganske vist var optaget i enkelte tyske 
Lovbøger, vil dette ikke holde Stik. Versene findes i 
aUe Haandskrifter af Nibelungenlied og i alle de tre Re- 
censioner, hvori Digtet er os overleveret, og de maa derfor 
antages allerede at have været indflettede deri omtrent 
ved Aar 1225, da Digtets endelige Redaktion var færdig. 
Men en Paastand om, at Baareprøven aUerede brugtes 
som juridisk Bevismiddel i Tyskland før 1225, vilde 
dog svæve fuldstændig i Luften. Saa er det sikrere at 
holde sig til Iwein. 

Men vi kan ogsaa ligefrem paavise, at det af Pro- 
fessor Martin fremhævede Skridt fra Ligets tilfældige Blød- 
ning til den bevidste Anvendelse af Baareprøven ikke er 
større, end at en middelalderlig Oversætter meget vel 
kunde tage det. For at blive Vidne hertil maa vi atter 
vende tilbage til Ivan Løveridder og følge ham endnu et 
Skridt længere frem paa hans Vandring gennem Evropas 
Literatur. 

Et halvt Hundrede Aar efter at Hartmann havde oversat 
Digtet paa tysk, naaede det op til Norden, idet Kong Hakon 
den Gamle i Norge lod det og flere Ridderromaner over- 
sætte paa norsk Prosa, omtrent ved Aar 1250. ^) Denne 
norske Oversættelse haves nu ikke mere; men fra den 
stammer de rimede Bearbejdelser af Romanen, som haves 
paa svensk og paa dansk. Den svenske siger sig at være 
oversat paa Dronning Eufemias Foranstaltning i Aaret 
1303, og de to kendte danske Haandskrifter holder sig 
tæt op til den svenske og er formodentlig kun lidt yngre 
end denne. Hvor disse Bearbejdelser skildrer Hr. Ivans 



>) Brandt: Romantisk Digtning fra Middelalderen, III, 302. 

Ophold paa Kilderidderens Slot, findes den IQle Afvigelse 

fra den nu allerede langt borte liggende franske Original, 

som vi her maa gøre opmærksom paa. 

Medens Hr. Ivan sidder ved Bordet og spiser, staar 

Jomfru Lunete ved Vinduet og underholder ham med en 

Beretning om, hvad der foregaar nede i Gaarden: 

»Here mowe I nu bradeligh see 

i thette hus ret alle the, 

bode ridder och suenne, 

the Eder alle med skade meene, 

hure ønkeligh the lade, 

och for thiere herre grede, 

hans ligh the om huset bere, 

och tencker Eder ther met finne here. 

I hawe en løst ath see ther aa, 

hure galn the om huseth gaa . . .« ^) 

Ifølge denne Beretning er det altsaa ikke nogen Til- 
fældighed, at Liget kom i Nærheden af Hr. Ivan og derved 
fik Lejlighed til at røbe hans Opholdssted. Ligets Blød- 
ning var tilsigtet, og man vilde netop benytte den til at 
udfinde Drabsmandens Skjul. Naar man kom i Nærheden 
af det Sted, hvor han var gemt, vilde Tegnet indtræffe, 
og dermed mente de at kunne finde ham. Saaledes 
maa Stedet i den danske Oversættelse forstaas; men 
hos Chrétien staar der intet om, at dette var Hensigten 
med at bringe den døde ind i Slottets Værelser. Her 
har Bearbejderen videre "udført Tanken i Baareprøven og 
saaledes gjort et Skridt, der ganske svarer til det, vi ser 
i Nibelungenlied. Prøven er kun grebet an fra den mod- 
satte Side, men Skridtet er ikke større i det ene Tilfælde 
end i det andet. 

Professor Martins Tankegang maatte konsekvent føre 

til, at han kommenterede dette Tekststed saaledes : »Den 

danske Oversætter maa have kendt den Skik, at man 

førte den dræbtes Lig omkring med sig for derved at 

1) Brandt, I, 28. 

udfinde Morderen.« Hellere end at paastaa noget saa- 
dant, vil vi tiltro baade den danske Oversætterinde af 
Ivan Løveridder og den tyske Efterdigter til Nibelungen 
saa megen Opfindsomhed, at de selv har kunnet variere 
den givne Anvisning hver paa sin Maade. 

Professor Martin har i Spørgsmaalet om Baareprøven 
fundet en lærvillig Elev i Schweizeren JacobBaechtold, 
der gentager alle Martins Ræsonnementer, men kun driver 
dem yderligere ud paa alle Punkter, saa de bliver ganske 
urimelige. Saaledes slutter han sig ogsaa til Martins An- 
tagelse, at Nibelungen ikke kan have laant fra Iwein, 
men tilføjer: »Es ist indessen doch gewiss der umge- 
kehrte Fall anzunehmeji« ^) — det er snarere Hartmann, 
der har laant fra Nibelungen. Baechtold anfører dog ingen 
Begrundelse af denne Paastand. Men formodentlig gaar 
han ud fra, at de tre Vers i Nibelungen er oprindelige, 
og at selve Digtet er ældre end Iwein. Men hvad end 
hans Tanke dermed kan have været, er jo Paastanden 
om, at Baareprøven i Iwein skulde være laant fra Nibe- 
lungienlied, ganske absurd. Da Hartmann har taget alt 
det øvrige i sit Digt fra Ghrétien de Troyes, hos hvem 
ogsaa Lagets Blødning forekommer, har han naturiigvis 
taget denne Episode sammesteds. 

Vi nærer saaledes ingen Betænkelighed ved at trække 
Linien: Chevalier au Lion— Iwein— Nibelungenlied. Endnu 
er vi ikke kommen ud over Ghrétien, vi har i Virkelig- 
heden kun set en enkelt Skildring af Baareprøven med dens 
lorsikeliige Udløbere. Som det ældste bekendte Eksempel 
er døn lærerig; men inden vi søger at forstaa, hvad det 
er for en Forestttling, som Prøven hviler paa, vil vi drage 
de øvrige Fortællinger fra Arturcyklen med ind i Under- 
søgelsen og derefter betragte dem alle under et. 



*) Romanische Forschungen V, 1890. S. 222, Note 1. 

III. 



Arturromaneme. Er Baarepraven af 
kristelig Oprindelse? 



Hr, Ivan var ikke den eneste af Kong Arturs Mænd, 
der oplevede det sælsomme Æventyr, hvor den dræbtes 
Blod vidner mod den ukendte Drabsmand. Det samme 
hændte baade hans tapre Ven Walewein og Hektor, Lan- 
celots Broder. 

Gwalchmai (paa Latin Galvanus eller Walvanus, paa 
fransk Gauvain, paa tysk Walewein) spiller en stor Rolle 
i alle Årtursagnene. Nogen særlig Roman eller Digtning 
om Gauvain haves dog ikke paa fransk, men i næsten 
alle de andre Romaner indtager han den næste Plads i 
Fortællingen efter Helten, og naar vi kommer et Trin 
længere bort fra Kilden, træffer vi Walewein som den 
særlige Helt i et nederlandsk Digt, der bærer hans Navn. 

Denne »Roman van Walewein« er en af de bedst 
komponerede af den hele Arturcyklus, ligesom Walewein 
selv er den mest tiltrækkende af de ellers altfor stærkt 
idealiserede Helte. I Skildringen af Walewein er der 
Tilløb til en gennemført Karaktertegning, og de Æventyr, 
han oplever, er vel motiverede og sammenhængende, 
hvad der ellers sjældent er taget noget Hensyn til i Ro- 
manerne fra det runde Bord. 

Paa middel-nederlandsk findes ikke blot en Række 
af de Årturromaner, som ogsaa haves paa fransk, saasom 
Lancelot, Graalqueste, Arturs Doot og Percheval, men 
ogsaa nogle saasom Walewein og Moriaen, til hvilke der 
ingen fransk Original kendes. Denne sidste Omstændighed 
i Forbindelse med den paafaldende Mængde af Årturro- 
maner, som allerede tidlig har fundet Vej til Nederlandene, 
har affødt den Hypothese, at vi her finder de egentlige 
Originaler til alle de senere Romaner, og at nederlandsk 
og ikke fransk var den Port, gennem hvilken det keltiske 
Romanstof holdt sit Indtog paa Evropas Fastland. Det 
er den franske Forfatter Grev Villemarqué, der har op- 
stillet denne Theori, og han har sindrigt sat den i For- 
bindelse med den historiske Kendsgerning, at der i 11Q8 
grundedes nogle flamske Kolonier i Glamorgan i det syd- 
lige Wales. Munkene i de nærUggende britiske Klostre 
skulde da have gjort de flamske Kolonister bekendt med 
alle disse Sagn og Digtninge, som Villemarqué forudsætter 
allerede tidligere var opskrevne i Klostrene. Til Støtte 
for sin Hypothese kan han henpege paa, at de Levninger, 
vi har af keltiske Fortællinger af Arturcyklen, virkelig er 
skrevne i Glamorgan Dialekten, ligesom han søger at 
paavise, at flere af Personnavnene i den nederlandske 
Form ligger de britiske Originaler nærmere end de franske. 
Men hvor tiltalende end denne Hypothese kunde være, 
har den ikke ladet sig opretholde. Selv nederlandske 
Forfattere tør ikke støtte den, ^) og vi maa vistnok an- 
tage, at der bag alle de nederlandske Digtninge hgger 
franske Forbilleder, selv om vi nu ikke kender noget til 
dem. — Den nederlandske Walewein foreligger i et Haand-: 
skrift fra 1360, der nævner to Mænd, Penninc og Pieter 



*) Jonckbloet: Roman van Walewein, II, 129 (Oude nederland- 
sche Letterkunde, III. 3); Roman van Lancelot, I, S. XXXIV. 

Vostaert, som Forfattere. Disses Levetid er ganske ube- 
kendt, men man mener dog at kunne sætte den første 
af dem saa langt tilbage som til Midten af d. 13de Åarh., 
og den formodede franske Original maa altsaavære om-^ 
trent fra samme Aarhundredes Begyndelse. ^) 

I »Walewein« fortælles nu, hvorledes Helten en Gang 
havde bortført en Prinsesse og red afsted med hende 
foran sig paa Hesten, Undervejs mødte de en ung Rid- 
der inde i en Skov. Ridderen var uhøflig nok til ikke 
at besvare Waleweins Hilsen, hvorimod han meget inter- 
esseret betragtede Prinsessen. Da han allerede var kom- 
men et Stykke forbi dem, vendte den fremmede Ridder 
sin Hest om, red efter Walewein og raabte til denne, at 
hari skulde afstaa Damen til ham. Herover kom det na- 
turligvis til Kamp, og Walewein huggede Hovedet af Rid- 
deren. Den døde lod han ligge, men Hesten tog han og 
satte Prinsessen op paa, og saaledes red de velfornøjede 
videre. Hen ad Aften kom de til et Slot, hvor en Hertug 
sad og spiste med sine Mænd. Da de begge var sultne 
og trætte, steg de af Hesten og fremstillede sig for Her- 
tugen, der tog meget venlig imod dem og fik dem bæn- 
kede ved Bordet. Men midt under Maaltidet hørtes stor 
Jamren og Klageraab: det var nogle af Hertugens Mænd, 
der kom hjem fra Jagten med Liget af Hertugens Søn, 
hvem de havde fundet hovedløs i Skoven. Under stort 
Veraab blev Liget bragt ind i Stuen og stillet paa Gulvet^ 
og saa gik det naturligvis hverken værre eller bedre, end at 
Liget begyndte at bløde: 

»Liget var paa dette Tidspunkt blevet helt koldt, efter 
min Mening, og havde ophørt med at bløde. Men aldrig saa 
snart kom det ind i Teltet, Hgesom en Ko, som man 



>) Walewein II, 180, 134. - Pauls Grundriss II, I, 469 anser 
Walewein for at være et nederlandsk Originaldi^. 

slagter og dræber, førend det øjeblikkelig begyndte at bløde. 
Alle Saarene aabnede sig, og Blodet løb ud paa begge 
Sider. Walewein forstod dette, og han tænkte sig om 
og sagde: »Gud i Himmelen hjælpe mig! Dette er sik- 
kerlig den Ridder, som jeg slog ihjel derude. Det er det 
eneste, som det kan betyde. Her ser jeg vel et Bevis derfor; 
thi førend han kom herhen, blødte han ikke ; men nu i denne 
Stund strømmer hans Saar saaledes, fordi det er mig, der slog 
ham ihjel. Jeg frygter, at der skal komme store Ube- 
hagetigheder for mig ud deraf, ja det ved jeg, om ikke 
Gud selv vil hjælpe mig.« 

Endnu havde dog ingen tænkt paa Walewein, thi 
alle de tilstedeværende var optagne af Faderens store 
Sorg. Han raabte Ak og Ve, vred sine Hænder og udrev 
sit Haar, kastede sig ned over Liget og faldt syv Gange 
i Afmagt. Men imidlertid begyndte Tegnets Betydning 
at gaa op for de omstaaende. 

»Og fordi det døde Legeme da først begyndte at 
btøde og komme i Bevægelse, og fordi det ikke tidligere 
havde blødt, hverken meget eller lidt, begyndte de alle at 
lægge nøje Mærke dertil, og saa sagde de alle til deres 
Herre: »Herre, det er paa Forhaand sikkert, at den, som 
har vakt Eders Harme og fremkaldt Striden, han er inde 
i dette Telt, og vi tror, det er sikkert nok, at det er Eders 
Gæst, som har gjort det. Hvem skulde det vel ellers 
være?« Hertugen svarede straks: »Vidste jeg blot Sand- 
heden i denne Sag, saa skulde jeg være bedre tilmode; 
thi jeg skulde da hævne mig saa godt, at Folk skulde 
tale derom fra nu af og til Dommedag.« ^) 

Walewein nægtede ikke Gerningen, men søgte at 
forsvare sig ved at fortælle Sagens virkelige Sammenhæng. 
Det nyttede dog intet, og alle Hertugens Mænd angreb 



>) Walewein I, 8826- 

ham for at slaa ham ihjel. Efter tapper Modstand blev han 
overmandet, bundet paa Hænder og Fødder og kastet 
i et dybt Fængsel. Men selvfølgelig lykkedes det ham at 
sprænge sine Baand, dræbe Fangevogteren og undfly til- 
ligemed Prinsessen. 

Omtrent det samme Æventyr oplevede Walewein en 
Gang til. Beretningen herom findes i Digtet Moriaen, 
der ligesom Walewein antages opstaaet c. 1250 eller Udt 
senere, og ligeledes kun kendes i en nederlandsk Over- 
levering. Dette Digt anses af nederlandske Forfattere for 
at være originalt, ^) medens franske Forfattere ogsaa her 
antager, at et nu forsvundet fransk Digt har ligget bagved.^) 
Trods Ligheden med den tilsvarende Episode i Walewein 
adskiller de to Beretninger sig dog saa meget, at den ene 
ikke kan antages at have hentet Stoffet fra den anden. 
Derimod kunde man nok, hvis man forudsætter en fransk 
Original, eller dog en lai Breton, bag ved dem, anse 
dem for to uafhængige Bearbejdelser af samme Stof. *) 

I Moriaen fortælles, hvorledes Walewein og Lancelot 
udsendes af Kong Artur for at søge efter Perceval, der 
for lang Tid siden er draget afsted for at finde den hel- 
lige Gral og ikke senere er vendt tilbage. Paa deres 
Rejse møder de en sort Kriger, som hedder Moriaen, og 
som er ude for at lede efter sin Fader. Denne Fader er 
en Broder til Perceval og antages for at være i Følge 
med denne. *) Da de tre saaledes til Dels har samme 
Ærinde, følges de ad en Tidlang; men en Gang, da Vejen 

^) Jan te Winkel: Roman van Moriaen (Middeinederlandsche Let- 
terkunde 20), S. 67 fif. 

*) Hist. litt. de la France XXX (1888), S. 254. 

^) Smlgn. Jan te Winkel: Moriaen, S. 44. 

*) Egentlig er det Perceval selv, der er Fader til Moriaen. Men 
da P. som den, der tilsidst finder Gralen, nødvendigvis maa 
dø >vierge<r, kan han ikke have nogen Søn, og Bearbejderen 
har da tilføjet denne Broder som hans Stedfortræder (Hist. 
litt. de la France XXX, 252). 

deler sig, bliver de dog enige om at vælge hver sin Rute, 
og saaledes bliver da Walewein alene paa den ene Vej. 
Inde i en Skov ser han en Ridder i Færd med at mis- 
handle en Jomfru; han befrier Jomfruen ved at udfordre 
og dræbe Ridderen og kommer da samme Aften til et 
Slot, hvor han bliver modtaget med stor Gæstfrihed af 
Slotsherren. Men denne er den dræbte Ridders Fader, 
og netop som de sidder ved Gæstebudet, bringes Liget 
ind og begynder at bløde: 

»Medens de stod og talte saaledes, saa de det friske 
Blod løbe ned gennem Salen, og det kom fra Ridderen, 
som laa død der, endskøndt det allerede tidligere var 
standset. De havde allerede vendt deres Tanker mod Wale- 
wein, deres Herres Gæst, og alle de, som var inde i 
Salen, sagde for sikkert (idet den ene fulgte den andens 
Ord), at det kunde man tydelig mærke, at han, som 
havde berøvet Ridderen Livet, maatte være derinde, da 
Liget havde ophørt med at bløde Udt efter Middag, og 
man ikke siden havde set det bløde: det var tydeligt og 
aabenbart, at han, som havde begaaet Mordet, var derinde: 
det var de alle sikre paa og enige om.« 

De omstaaende begyndte derfor at kaste onde Blikke 
til Walewein og forlangte at vide, hvem han var, og hvor- 
fra han kom. Men Herren tog ham i Forsvar og sagde, 
at Walewein var hans Gæst og havde hans Lejde, og 
det vilde blive til Vanære for ham, om der blev gjort 
ham noget ondt, saa. længe han var under hans Beskyt- 
telse. Men hvis det vu*kelig forholdt sig saaledes, at hans 
Gæst var Drabsmanden, skulde han vel vide at hævne 
sig. Han sagde derfor til sine Folk: 

»Følger nu alle min Tale. I skal bUve her inde i 
Salen, ingen maa følge mig et Skridt; og det, jeg befaler 
Jer, skal I gøre. Jeg vil føre min Gæst udenfor, og man 
skal lukke Dørene efter os. Og hører den døde da op 
med at bløde, saa kan vi alle sikkert vide, at han er 

skyldig i denne Daad. Jeg skal da lægge Raad op, før 
jeg paa en passende Maade hævner min Søn uden Va- 
nære for mig.« 

Walewein gik da ud med Slotsherren, der førte ham 
ind i et fast Taam, hvor der var en smi* Seng og alt, 
hvad han trængte til, og Værten skænkede Vin for ham, 
før han forlod ham. 

»Han lod nogle Pager blive hos ham og vendte igen 
tilbage til Borgen. Da bar de den døde bort; Blødningen 
var nu standset overalt, han blødte hverken lidt eller meget, 
og hans Saar var bleven ganske tørre. Da sagde alle de, som 
saa det, at man behøvede nu ikke længer at spørge efter 
nogen anden Mand, de var visse paa, at den, der havde 
dræbt ham, var deres Gæst.« Slotsherren gik da tilbage 
til Walewein i Taarnet; han lod sig ikke mærke med noget, 
men sørgede kun for, at Taarnet blev lukket saa for- 
svarligt, at ingen kunde komme hverken ud eller ind. 

Næste Morgen gav han ham hans Hest og Vaaben 
og bad ham drage bort. Men hvor Slottets Ejendom 
hørte op, var der skjult bevæbnede Mænd, som skulde 
dræbe Walewein, naar han ikke længer stod under Gæst- 
frihedens Beskyttelse. Walewein faldt ogsaa i Bagholdet, 
men slap dog godt derfra, da Moriaen i rette Øjeblik kom 
til Stede og befriede ham. ^) 

Denne sidste Fortælling giver os et nyt Bevis paa 
det uholdbare i Martins Paastand i Anledning af Nibe- 
lungen: at det for en Digter i det 13de Aarh. skulde 
være et uoverkommeligt Skridt at gaa fra den tilfældige 
Blødning af Liget til en bevidst Anvendelse af Baare- 
prøven for at faa den rette Gerningsmand udpeget 
Blødningen indtræffer her ganske vist af sig selv, da Wale- 

») Moriaen, V. 1789—1939. — Hr. Professor Herman Møller har 
været saa venlig at hjælpe mig med forskellige Steder i Over- 
sættelsen. 

wein tilfældig kommer i den dødes Nærhed. Men Slots- 
herren foretager da med fuldt Overlæg en Kontraprøve 
ved at laerne Walewein fra Liget og iagttage, hvad Virk- 
ning der saa vil følge deraf. Man ser altsaa, at den 
Tids Digtere ikke havde vanskeligt ved at finde paa nye 
Kombinationer af Baareprøven. Den direkte Anvendelse 
af Prøven, som omtales i Nibelungenlied, er dog i Virke- 
ligheden mere nærliggende end den Kontraprøve, som 
anvendes her. 

Idet vi nu gaar over til at betragte den fjerde og 
sidste af de Arturromaner, som interesserer os i denne 
Sammenhæng, faar vi at gøre med et Værk af en noget 
anden Karakter end de foregaaende. ilvan Løveridder«, 
»WaJewein« og »Moriaen« er alle rent verdslige Digt- 
ninge med en enkelt Helts Bedrifter til Genstand og alle 
skrevne paa Vers. »Lancelot du Lac« derimod er 
en omfangsrig og temmelig formløs Roman paa Prosa, i 
hvilken man tydelig sporer Sammensmeltningen af Artur- 
sc^ene og Grallegenderne, idet de sædvanlige Ridder- 
æventyr er isprængte med megen Mystik. Om den« Af- 
fattelsestid som overhovedet om de prosaiske Romaners 
Forhold til de versificerede er der endnu Uenighed;^ 
men det rimeligste synes dog at være det, at Prosa Ro- 
manerne alle er yngre end Chrétiens Digte,*) og 
»Lancelot du Lac« maa altsaa henføres til omtrent Aar 
1200. Det franske Haandskrift, hvori Romanen findes, er 
ikke udgivet, men Paulin Paris har paa moderne Fransk 
genfortalt Indholdet af det. Efter hans Mening er de 
verdslige Partier de ældste og oprindelig sammenskrevne 
over forskellige »lais Bretons«, medens de religiøse Til- 
føjelser og Indskud skulle skyldes en senere Forfatter.*) 

>) Se saaledes Gaston Paris i »Romania« XII, 5d4. 
*) Paulin Paris: Les Romans de La Table Rende, Vol. 5, 
868-69. 

— I det Æventyr, vi her faar at gøre med, mærkes dog 
ikke noget til denne sidste. Hvad der fortælles om 
Baareprøven ligner ganske det, som vi allerede kender. 

Hector, Lancelots Broder, er sendt ud i Verden 
for at søge efter Walewein. Paa sin Rejse kommer han 
til Slottet Windsor, netop i det Øjeblik, da tre Riddere 
har bemægtiget sig Slotsfruen og rider bort med hende. 
Hector dræber den fornemste af de tre, jager de andre 
paa Flugt og afleverer Damen til hendes Husbond. Der- 
efter blev han Natten over paa Windsor Slot, men alle- 
rede næste Dag maatte han atter videre, efter de 
vandrende Ridderes Skik, der ikke tillod dem at sove 
to Nætter efter hinanden under samme Tag. Paa denne 
Dag var han saa heldig gennem et nyt Æventyr at befri 
to af Arturs Riddere, Hr. Ivan og Sagremor, der var 
faldne i Fangenskab, og efter en ny Nats Hvile drog de 
tre i Forening videre. Deres Vej førte dem ind gennem 
en gammel Skov. Her saa de til højre for dem en Rid- 
der ifærd med at bortslæbe en Jomfru, til venstre en 
anden Ridder, som ivrig forfulgt af to jernklædte Kri- 
gere søgte Tilflugt i Skoven. »Se her er to Æventyr«, 
sagde Sagremor; »nu mangler der kun et tredie, for at 
vi hver kunde faa sit.« I samme Øjeblik hørte de en 
stor Larm med Klageraab og Forbandelser inde i Sko- 
ven. »Sandelig« siger Hector, »jeg tror, at Gud har hørt 
Sagremor: der er jo det tredie Æventyr.« Sagremor 
sagde: »Jeg gaar hen til den forfulgte Ridder.« Hr. 
Ivan: »Jeg følger efter Jomfruen.« »Og jeg,« sagde 
Hector, »vil se, hvor den store Larm kommer fra.« 

Hector red altsaa i Retning af Lyden og traf snart 
en Skare af Mænd, som førte en Baare med sig. En 
Dverg, som red paa en mager Hest, sluttede Toget. 
Hector spurgte Dvergen, hvad dette Sørgetog betød ; men 
Dvergen svarede ikke, og først da Hector i Vrede havde 

sparket ham ned af Hesten, fik han Manden paa Gled 
og fortalte, hvem den døde var, og hvorledes hans Ende- 
ligt havde været, og Hector forstod da af denne Beret- 
ning, at den døde ikke kunde være nogen anden end 
den Ridder, han slog ihjel for at befri Slotsfiruen paa 
Windsor. 

Hector rider nu frem forbi Følget og hilser det, 
men ingen svarer. Men idet han passerer forbi Baaren, 
aabner den dødes Saar sig, og Blodet brød frem. Og 
Dvergen gav sig da til at raabe: »Grib Morderen.« De 
tyve Riddere, som omgav Baaren, kastede sig over Hec- 
tor, der forsvarede sig mandigt imod dem, men dog var 
lige ved at bukke under for Overmagten, da Herren og 
Fruen fra Windsor i det samme kom til Stede paa Skue- 
pladsen og befriede ham.^) 



Vi har nu gennemgaaet alle de Steder i Arturro- 
maneme, hvor Baareprøven forekommer, og naar vi nu 
betragter dem under et, er det let at sammenfatte det 
fælles i dem alle; thi de ligner hverandre, som om de 
forskellige Tilfælde var dannede efter samme Mønster. 
Den Tanke, der ligger til Grund for disse Skildringer — 
ogsaa Nibelungen medregnet — , er ganske ligefrem: 
Ligets Blødning i Drabsmandens Nærværelse er et Natur- 
fænomen, der indtræder med samme Nødvendighed og 
samme Uforanderlighed som Solens Opgang eller Ned- 



1) Paulin Paris, III, 877—79. — Jonckbloet har i Walewein II, 
317 meddelt følgende Brudstykke af denne Fortælling efter 
Haandskriftet: >11 va avant par devant la biére et les salue: 

* et ils ne dient mot. Et an ce qne il passa outre les plaies au 
mort, qui ja puoient, s'ecriévent å seignier. Et 11 nains com- 
niance k crier: »Prenez lo murtrier, prenez lo murtrier!«« 

gang. Der behøves ingen Virksomhed fra nogen Side 
for at fremkalde den: Ingen Haandspaalæggelse, ingen 
Ed, ingen Ånraabelse af Guddommen. Selv om ingen 
kender Gerningsmanden — ikke en Gang den kloge Dverg 
i »Lancelot«, der som alle Dverge kender mange skjulte 
Ting, — selv om den dræbtes Slægtninge ikke engang 
ønsker Tegnet, som i »Moriaenc, selv om Gerningsman- 
den er usynlig til Stede : overalt vil hans Nærværelse dog 
fremkalde Tegnet, fordi dette virkes af en blind Natur- 
kraft. Et andet Træk er ogsaa fælles: Der foreligger i 
alle Tilfælde et voldsomt Drab, udført med blanke Vaa- 
ben i aaben Kamp. Og Tegnet indtræffer kort Tid efter 
Drabet (det længste Mellemrum er to Dage i Lancelot), 
og medens Liget endnu er friskt og helt. 

Her har vi altsaa Troen i dens ældste, maaske i 
dens oprindelige Skikkelse, og naar vi holder os denne 
for Øje, vil det næsten synes overflødigt at stille det 
Spørgsmaal, om Baareprøven er af kirkelig Oprindelse, 
og om dens Anvendelse skyldes Gejstligheden. Saaledes 
som Forestillingen om den fremtræder i Arturromanerne, 
er den en ren folkelig, hedensk Overtro. Der er ikke 
Skygge af nogen religiøs Forestilling forbunden med den 
— Walewein anraaber jo endogsaa Gud om Hjælp imod 
Tegnet — og ingen som helst kirkelige Formaliteter at 
iagttage ved dens Anvendelse. Men da der alligevel til 
alle Tider har været Forskere, som har paastaaet, at 
Baareprøven var en særlig kirkelig Institution, og da 
denne Anskuelse endnu i vore Dage finder Forsvarere, 
maa vi dog et Øjeblik se paa, hvad der bliver fremført 
til Støtte for en saadan Theori. 

At denne Anskuelse kunde opstaa i tidligere Tid, da 
de ældste Efterretninger om Baareprøven var ukendte 
eller glemte, og da man kun havde dens senere Anven- 
delse for Øje, er helt rimeligt; thi efterhaanden havde 

ganske vist Kirken søgt at tage denne Overtro i sin Tje- 
neste og afpasse den efter sine Formaal. Og for en 
ældre Tids Nøjsomhed var det ogsaa tilstrækkeligt at be- 
grunde Tegnets guddommelige Oprindelse ved en Hen- 
visning til Herrens Ord til Kain: »Din Broders Blod raa- 
ber til mig fra Jorden.« Men nu er Arturromanerne 
udgivne, og Ordene i Genesis kunne næppe overbevise 
nogen. En moderne Forfatter som Professor Martin 
nævner da heller ikke dette Skriftsted i sit Forsvar for 
Baareprøvens kristelige Oprindelse; men formodentlig i 
Følelsen af, at en selv nok saa svag Tilknytning til et 
Bibelsprog vil være en næsten nødvendig Forudsætiung 
for Theoriens Holdbarhed, henviser han til de Ord i det 
gamle Testamente, at Blodet er Legemets Sjæl (3 Mos. 
17, 11; 5 Mos. 12, 23.) Åt denne Sætning intet som helst 
beviser om, at Jøderne nærede Forestillinger, der nær- 
mere eller fjernere kunde svare til den Tro, der ligger 
til Grund for Baareprøven, er indlysende. I Kraft af 
denne Sætning kunde man lige saa vel henføre Baare- 
prøvens Oprindelse til et hvilket som helst Naturfolk, da 
en saadan Forestilling i en eller anden Form kan træSés 
overalt.^) Der maa anføres ganske anderledes bestemte 
Træk for at begrunde en Tilknytning af Baareprøven til 
den kristne eller jødiske Religion. 

Af saadanne Beviser anfører Martin egentlig kun et : 
det nemlig, at de første Tilfælde af Baareprøven baade 
i Tyskland og andensteds væsentlig angaar hellige Mænd 
og uskyldig pinte. Dette Argument lyder jo ganske lo- 
vende, og man venter nu, at Professor Martin skal frem- 
føre Eksempler paa disse hellige Mænd, som er bleven 
uskyldig pinte, og hvis Blod efter Døden har vidnet mod 
deres Bødler. Men man venter forgæves. At han ikke 



^) Se saaledes Tyl or 1. c. 

anfører Eksemplerne fra Arturromanerne, er forstaaeligt. 
De forskellige Kvinderøvere og Voldsmænd, som her vidner 
paa denne Maade efter deres Død, egner sig ikke til at 
stilles i Række med Kirkens Helgener; selv Hedningen 
Siegfried i Nibelungenlied vil ikke ret vel kunne bruges 
i denne Sammenhæng. I Stedet for alle Eksempler faar 
vi kun den Paastand, >at først og fremmest et Gennem- 
syn af Helgenlegendeme vil kunne skaffe os nye Tilfælde 
af Baareret.« Paa denne aldeles løse Paastand hviler 
hele hans Bevisførelse, og ret som om disse Eksempler 
fra Helgenlegenderne allerede var fundne, fortsætter han 
nogle Linier senere, at Digteren i Nibelungenlied kun 
har overført paa den uskyldig myrdede Siegfrieds Lig, 
»hvad Legenderne fortalte om Martyrerne.« 

Det er netop dette, som Martin skulde bevise, og 
han burde have opsat sine Følgeslutninger, indtil han 
havde gennemset Legenderne og fundet de Fortællinger 
om Martyrerne, som han forudsætter at være til Stede. 
Dette Arbejde har han unddraget sig; men en anden 
Forsker, Professor Karl Lehmann, har paataget sig det, 
og han siger, at han ikke i Helgenhistorierne har fundet 
noget som helst om Baareprøven. ^) 

Baechtold, der i alle Maader følger Martin, mener 
ogsaa, at Baareprøven er af kristelig Oprindelse, og sø- 
ger yderligere at støtte sin Forgængers Bevisførelse. Han 
siger nemlig: 

> Medens de fleste Gudsdomme i Tyskland forsvinder 



*) Germanistische Abhandlnngen zum 70. Geburtstag Konrad von 
Maurers, Gottingen 1893, S. 45, Anm. 88. 1 1896 har Lehmann 
fremdraget et nyt Eksempel paa en Baareprøve fra d. 12te Aarh., 
hvor den myrdede var en fransk Abbed. Men da ogsaa dette 
Tilfælde er yngre end »Ivan Løveridder«, siger det os ikke 
andet, end hvad vi allerede vidste: at Baareprøven paa dette 
Tidspunkt var kendt i Frankrig. For øvrigt er vel heller ikke 
enhver gejstlig ensbetydende med en »hellig Mand«. SeS. 68L 

efter det 14de og 16de Aarh., holdt Baareprøven, der 
overhovedet er af yngre, maaske kristeligt Udspring, sig 
mærkværdigvis ind i det 17de Aarh.. . . 

Denne Kendsgerning skyldes ubestridelig Kirkens Ind- 
flydelse, der væsentlig tog sig af dette Ordale og om- 
gav det med indAaede Former. Guds Finger viste sig 
her paa det vidunderligste. Paa Baareprøvens kirke- 
lige Oprindelse tyder ogsaa dens tidligste Anvendelse 
paa uskyldig pinte Helgener.« ^) 

Hvorfra Baeehtold har faaet det sidste Argument, 
kender vi, og hvad han anfører derudover, siger egent- 
lig ikke meget. Han gaar ud fra, at Baareprøven er en 
Gudsdom og kan sættes i Klasse med de andre Ordalier, 
Men hvis dette er Tilfældet, er den ogsaa bleven forbudt 
af Kirken sammen med disse ved Laterankonciliet 1215, 
og ikke senere genindført, og saaledes opfattes ogsaa 
virkelig Forholdet af Freisinger Lovbogen fra 1328, der 
nævner Baareprøven sammen med Jernbyrd og Kedel- 
fang som >verbotene Recht.« Det er altsaa en gammel 
Forestilling, at Baareprøven er en Gudsdom, og Baeeh- 
told er langt fra den eneste i vore Dage, der fremdeles 
regner den for en saadan.^) Men holder vi os til den 
Opfattelse af Prøven , som kommer frem i det 12te og 
13de Aarh., er det ganske klart, at man i hvert Fald 
ikke den Gang har betragtet den som en Gudsdom. 
Princippet i Gudsdommene er Forventningen om Guds per- 
sonlige Indgriben og det deraf følgende Mirakel, saaledes 
som det tydelig viser sig i Jernbyrd og Prøven med ko- 
gende Vand, hvor Elementerne forudsættes paa Guds Be- 
faling momentant at aflægge deres naturlige Egenskaber. 
Men i Romanerne er det jo ganske omvendt: Det er 



») Anf. Sted, S. 223. 
«) Se foran S. 17. 

Naturens Lov, at Blødningen maa indtræfife, det vilde 
netop være Miraklet, hvis den udeblev. 

Kirkens Forhold til Baareprøven er vist snarest det 
modsatte af det, Baechtold antager: det nemlig, at Troen 
havde saa dybe Rødder, at Kirken ikke var i Stand til 
at udrydde den. Og at Gejstligheden da nødtvungen gik 
paa Akkord med den og forsøgte at lede den og give 
den et kristeligt Præg fremfor at lade den gaa sin egen, 
hedenske Gang, det er et Fænomen, som vi kender saa 
vel andensteds fra, og det gør ikke Baareprøven kriste- 
lig i sit Udspring. Og det er kun dette, Kirken har gjort, 
og ikke mere: At den i særlig Grad skulde have 
holdt sin Haand over den, og særlig omgivet den med 
indviede Former, skylder Baechtold Beviset for. Gejst- 
lighedens Medvirken ved saadanne Lejligheder har be- 
standig været den mindst mulige. Der er vel under- 
tiden en Præst til Stede, naar Prøven afholdes, og der 
foreskrives i visse Formelbøger en Fremgangsmaade, 
hvori kirkeUge Ceremonier spiller en vis Rolle. Men 
langt hyppigere har Præsten intet at gøre med denne 
Prøve ; det er den verdslige Øvrighed eller endogsaa helt 
uansvarlige Privatfolk, der i Regelen anvender den paa 
egen Haand. 

Af en langt mere indgribende Art var Gejstlighedens 
Medvirkning ved de egentlige Gudsdomme, som allerede 
hos de hedenske Folkeslag havde en religiøs Betydning, 
og som Kirken ved et Kompromis maatte sanktionere: 
»De liturgiske Formularer for Elementordalieme, som ere 
os bekendte, have aUe et temmelig ensartet Præg. Forud 
for Ordalets Afholdelse gik regelmæssig en kirkelig Messe, 
ved hvilken Bevisføreren modtog Sakramentet. Af den 
Fylde af Bønner og Ceremonier, som kom til Anvendelse 
ved Ordalet, rage tre Handlinger af den ved Ordalet assi- 
sterende Præst frem som retshistorisk betydningsfulde. 

1) Adjuratio hominis, hvorved Bevisføreren formanes 
til at tilstaa sin Brøde, hvis han er skyldig. 

2) Exorcismen, ved hvilken de onde Åander og 
»Djævlenes Bedrageri« blev uddrevet af Elementerne. 

3) Benedictio og conjuratio, som bestod deri, at 
Elementerne bleve velsignede, bestænkede med Vievand 
og indrøgede med Røgelse, og Gud blev paakaldt om 
ved Hjælp af dem at bringe Skyld eller Uskyld for 
Dagen.« ^) 

Et saadant Apparat finder vi aldrig i Brug ved Baare* 
prøven. Hverken Messen med Sakramentet eller nogen 
af de tre fremhævede Ceremonier findes foreskrevet eller 
omtalt i Forbindelse med den, og kun den selvfølgelige 
Paakaldelse af Gud ved Edens Aflæggelse er fælles. 

Det Ceremoniel, der foreskrives ved Baareprøven, er 
i Reglen ganske simpelt. Vi skal anføre det udførUgste, 
som er os overleveret, og som tillige er det, hvori gejst- 
lige Formularer spiller den største Rolle; men netop af 
dette vil det tillige ses, hvor Udt Betydning man i Virke- 
ligheden tillagde disse Former, og hvor langt det er fra, 
at man kan opfatte saadanne Ceremonier som et Bevis 
for, at Baareprøven var et Ordale. 

Dette Ceremoniel findes beskrevet i en Formularbog 
fra Luzern fra Aar 1542, netop fra en Tid og fra et 
Sted, hvor Baareprøven stod i sin fulde Blomstring. Ifølge 
denne Formularbog skal den anklagede rages over hele 
Legemet og iføres nyt Linned. Med et indviet Lys i 
venstre Haand føres han derpaa af tvende Øvrigheds- 
personer hen til den højre Side af Baaren, hvor han 
knæler ned og fremsiger Paternoster, Ave Marie og Tros- 
artiklerne fem Gange. Endelig lægger han sin højre 
Haand paa den dræbtes Bryst og sværger, at han er 



^) Brunner: Deutsche Rechtsgeschichte II, 438. 

4* 

uskyldig i hans Død, og beder Gud ved et Tegn aaben- 
bare hans Skyld eller Uskyld. Derpaa bUver Liget synet 
af syv Mænd, og hvis Saarene da bløder, er den an- 
klagede overbevist om Mordet. Men samtidig med at alt 
dette foreskrives, hedder det ogsaa : >Baaren sættes under 
aaben Himmel paa jævn Jord, og ingen uvedkommende 
maa se den; thi naar Gerningsmanden ser Baaren, 
saa sker Tegnet (dann wann ein thåter die bar sicht, 
so zeichnetsie)«.^) Ved denne Bemærkning er øjensynlig 
det hele kirkelige Apparat overflødiggjort: Hvis den virke- 
lige Morder staar ukendt i Mængden, uraget, iført sine 
gamle Klæder og uden noget indviet Lys i Haanden, saa 
er hans blotte Tilstedeværelse nok til at faa Liget til at bløde 
og derved nedkalde Dommen over en uskyldig. Vi har 
her en Opfattelse, der ganske falder sammen med Artur- 
romanernes; alt det kirkehge Ceremoniel er kun et over- 
flødigt Paahæng, og Prøvens Udfald bliver ingen Gudsdom. 
Naar Baareprøven holdt sig i Brug saa længe, skyl- 
des det ikke den Beskyttelse, som den nød hos Kirken. 
Nej, Aarsagen hertil var en helt anden: det var den Op- 
fattelse af Prøvens Natur, som laa til Grund for den i dens 
oprindelige Skikkelse, og som det aldrig lykkedes Kirken 
helt at fortrænge: den Opfattelse, at det hele gik natur- 
ligt til. Ligets Blødning i Morderens Nærværelse var et 
Naturfænomen, hvis Aarsag man ikke kendte, men hvis 
Rigtighed man mente sig forvisset om gennem Erfaringen. 
Det er denne Opfattelse, vi træffer i Arturromaneme, og 
som vi ogsaa stadig vil møde paany i de følgende Aar- 
hundreder. Og ud fra denne ForestiUing er det let nok 
at forstaa, at de egentlige Gudsdommes Forsvinden ikke 
behøvede at paavirke Baareprøvens Anvendelse. Den 
holdt sig i Brug, indtil de fejlagtige Erfaringsslutninger.var 
bleven afløste af andre og rigtigere. 
*) Romanische Forschungen V, 228—24. 

Baareprøven kan derimod rettest sammenstilles med 
en anden urationel Fremgangsmaade, der hyppig blev 
anvendt til Sandhedens Oplysning, nemhg Heksesvøm- 
ningen. Ogsaa dette Undersøgelsesmiddel er bleven 
regnet blandt Gudsdommene, men med lige saa stor 
Uret. Naar en Heks blev kastet paa Vandet med kors* 
vis sammenbundne Hænder og Fødder, behøvedes ingen 
Henvendelse til Guddommen, intet Ceremoniel af nogen 
Art, for at faa Svar paa det stillede Spørgsmaal. Det 
var en ganske ligefrem fysisk Lov, at den skyldige ikke 
kunde synke. Ved Forbindelsen med Djævelen var hen- 
des Legeme bleven saaledes kvalificeret, at dets Vægtfylde 
var mindre end Vandets. Enhver som helst kunde der- 
for gøre Forsøget, og uden nogen Art af Forberedelse: 
man tog en gammel Kone og kastede hende i det nær- 
meste Vandhul, og Resultatet viste sig straks.^) Hekse- 
vejningen, der ligefrem med Vægtskaal og Lodder søger 
at fastslaa Heksens altfor lette Vægt, gaar ud fra det 
samme Princip. Og ligesom Baareprøven kunde derfor 
disse Undersøgelsesmaader beholde deres Kurs, i det 
mindste i Menigmands Øjne, lige op til det 17de Aar- 
hundredes Slutning. — 

Tvivlen er lige saa gammel som Troen. Samtidig 
med at Ridderromanerne behandler Baareprøven i fuldt 
Alvor, træffer vi den latterliggjort i en fransk FabUau. 



^) I 1687 var en Person ved Navn Mikkel Pedersen i Nibe an- 
klaget for, at han >uden given Åarsag havde antastet paa Nibe 
Gade en ældgammel Tiggerkvinde af 84 Aar, ført hende ad 
paa Fjorden og som en Mestermands Knægt kastet hende to 
Gange bunden i Vandet, uden Magistratens Tilladelse eller Be- 
faling.« Hans Hensigt dermed var at faa hende til at lyve paa 
sig selv og nogle flere og > derved lede dem enten af Landet 
eller til Baal og Brand«. (Viborg Ldstg. Justitsprotokol 1687, 
f. 

Det er Fortællingen om le Sacristain, Munken, der 
under et Elskovsbesøg hos en Hyrdinde bliver stanget 
ihjel af Vædderen. Efter forskellige Omskiftelser bliver 
Liget fundet og bragt for Retten, og Øvrigheden sætter 
det brugelige Apparat i Bevægelse for at udfinde Mor- 
deren. Just mens dette staar paa, kommer Faareflokken 
med Vædderen i Spidsen dragende tværs over Tingstedet, 
hvor Baaren med Munkens Lig staar midt paa Pladsen. 
Idet Vædderen passerer forbi, begynder Liget at bløde. 
Gerningsmanden er altsaa funden, og den rette Sammen- 
hæng kommer nu for en Dag.*) — Denne Fabliau skal 
stamme fra det i2te eUer 1 3de Åarhundrede; den er alt- 
saa samtidig med Årturromaneme, med hvis Opfattelse 
af Baareprøven den jo ogsaa stemmer godt nok over- 
ens, — saaledes som en parodisk og en helt alvorlig 
Behandling af samme Emne maa komme til at stemme. 



1) Legrand d'Aussy.Fabliaux on contes. 4. Bd. 18S9. S. 385. 



IV. 



Baarepreven hos Krønikeskriverne. 
Kirkens Indflydelse. 



Vi er nu færdige med Arturromanerne og kan forlade 
Digtningens Verden for at gaa over til den virkelige. Vi 
tiltræder Vandringen med den Forestilling om Baareprøven, 
som Romanerne har givet os: at den kommer frem i det 
12te Åarh. i Frankrig, maaske under Paavirkning af Fore- 
stillinger, der stammer fra de britiske Øer; at den alle- 
rede i Begyndelsen af det 13de Aarh. har udbredt sig til 
Tyskland, hvor den straks fæster Rod, og at den hviler 
paa en folkelig Overtro, som ikke har nogen Forbindelse 
med Kirken eller Religionen. Vi faar da se, om denne 
Forestilling vil stemme med eller stride imod det, som 
andre Kilder — Krøniker og Lovbøger — kan fortælle 
os om den. 

Som det ældste Eksempel paa en Baareprøves An- 
vendelse nævnes overalt FortælUngen om den skotske 
Konge Duflfus's Drab i Aaret 967. ') Her rykkes vi altsaa 
pludselig tilbage til en Tidsalder, der ligger 200 Aar forud 
for Chrétiens Digt om Ivan Løveridder; og hvis man vir- 

Pitcairn: Criminal trials in Scotland. 111., Edinburgh 1833, 
S. 191, og efter ham anført hos mange senere Forfattere. 



56 

kelig kunde stole paa denne Fortælling, vilde vi jo her 
have den bedste Illustration til Theorien om, at Baare- 
prøven oprindelig hører hjemme blandt de keltiske Folke- 
slag. Men ser man nøjere til, vil det vise sig, at Kong 
Duffus kun med Urette er medtaget paa Listen over de 
ældste Tilfælde af Baareret. Fortællingen forekommer 
første Gang hos den skotske Historieskriver Hector Boe- 
thius (Boyce), der er født c. 1466 og udgav sin »Scoto- 
rum Historia« 1527. Hos hans nærmeste Forgænger, John 
Fordun, der samlede en Skotlands Historie kort før Aar 
1400, findes den ikke, og om Boethius har haft nogen 
anden skriftlig Kilde, er tvivlsomt. For øvrigt har han 
hentet sit Stof fra mundtlig Tradition eller maaske op- 
digtet det selv. Men ogsaa gennem Traditionen kunde 
Boethius jo være kommen i Besiddelse af paalidelige 
Efterretninger, og det faktiske, han fortæller om Mordet 
paa Kong DufTus, kan meget vel have sin Rigtighed. Men 
til dette faktiske hører Baareprøven ikke. Boethius for- 
tæller kun, hvorledes Ugerningens Ophavsmand omhyggelig 
lod Kongens Lig Qeme og nedgrave og derpaa sendte 
sine Medhjælpere bort i Landflygtighed til Orknøeme. 
Og, tilføjer Forfatteren, det gjorde han ifølge Beretnin- 
gerne af den Grund, at ikke Kongens Lig, naar det se- 
nere blev fundet, skulde vidne om Gerningens Ophavs- 
mand. »Thi det er et almindelig udbredt Rygte blandt 
vore Landsmænd, at Liget af et hvilket som helst myrdet 
Menneske vil udgyde frisk Blod af alle sine Saar, naar 
Morderen kommer til Stede; men om det virkelig forholder 
sig saaledes, maa de anførte Forfattere svare for, og de, 
som har undersøgt denne Sag.«^) Der blev altsaa slet 



^) »Constans eaim inter nostrates fama est, cæsi cujuscaoque 
hominis cadaver præsente interfectore cunctis ex vulneribus 
recentem craorem afflnenter emittere: quod utrum verum sit, 
viderint authores dicti & hujusmodi rem experti.« Scotorum 
Historia, Paris 1574, fol. 222 b. 

ikke afholdt nogen Baareprøve ved Kong DuflFus's Lig, om 
hvilken Erindringen maaske kunde have holdt sig i Skot- 
land, og vi faar kun at vide, at det var den hemmelige 
Frygt for denne Prøve, som bevægede Hertug Donald til 
at sende sine Medvidere til Orknøeme. Men et saadant 
Kendskab til Hertugens Motiver stammer selvfølgelig ikke 
fra nogen gammel skotsk Tradition; det er kun en For- 
klaring, som en senere Tid, og vel snarest Boethius selv, 
har fundet passende til denne Lejlighed. 

Fortællingen om Kong Duflfus lærer os altsaa ikke 
andet, end at Troen paa Baareprøven var almindelig ud- 
bredt i Skotland paa den Tid, da Boethius skrev sin Hi- 
storie. Vil vi se noget mere i hans Ord, kan det kun 
blive det, at han synes at lægge særlig Vægt paa, at det 
just er hos hans Landsmænd, at denne Tro findes: >Gon- 
stans enim inter nostrates fama est,« siger han; det kunde 
nok tyde paa, at han betragter Troen paa Baareprøven 
som en særlig skotsk Forestilling. 

Boethius's apokryfe Historier fik større Udbredelse 
og Betydning, da de et halvt Aarhundrede senere blev 
optagne og genfortalte af den lærde George Buchanan, 
Reformationens dygtige Forkæmper i Skotland og Maria 
Stuarts bitre Fjende. Han førte Skotlands Historie ned 
til sin egen Tid og fik netop det store Værk afsluttet 
kort før sin Død i 15B2. For den ældre Tids Vedkom- 
mende følger han væsentlig Boethius, og hans Beretning 
om Kong DufTus's Mord indeholder intet nyt. Men ogsaa 
han benytter saadanne Udtryk, som om han vil vindicere 
Baareprøvetroen for Skotland: »den fra Forfædrene over- 
leverede Forestilling behersker endnu vore Landsmænds 
Sind, at naar Drabsmanden kommer til Stede, om end nok 
saa mange Dage efter, vil Blodet bryde frem af Saarene, 
ret som om Gerningen fornylig var gjort. «^) — Buchanan 

^) ~ quod opinio, a majoribus accepta, nostrorum hominum ani- 
mos adhuc obtineat, præsente cædis auctore, cruorem e vul- 



58 

var en lærd og velberejst Mand, der sikkert ikke kan 
have været uvidende om, at den samme Forestilling paa 
hans Tid fandtes overalt paa Fastlandet. Naar han al- 
ligevel lægger noget Eftertryk paa, at Troen findes hos 
hans Landsmænd (nostronim hominum), og overleveret 
fra Forfædrene, faar man et Indtryk af, at ogsaa Bu- 
chanan vil betegne Skotland som denne Troes egentlige 
Hjemsted. 

Men for at Iræffe det første virkelige Eksempel paa 
en Baareprøve maa vi fra Kong Duffus's Dage 200 Aar 
frem i Tiden; og ligesom vi derved kommer midt ind i 
Arturromanernes Tilblivelsestid, føres vi ogsaa netop til 
den Egn, hvorfra Troen første Gang træder os i Møde. 
Troyes og Clairvaux ligger kun i faa Miles Afstand fra 
hinanden, og det er just en af Abbederne i dette berømte 
Kloster, Petrus Monoculus (Abbed 1179 — 86), der giver 
os den ældste kendte Beretning af en samtidig om en 
saadan Blødning af den myrdedes Lig og Morderens derved 
bevirkede Opdagelse. Abbeden var vel ikke selv Øjen- 
vidne til Begivenheden ; men han foretog i den Anledning 
en Visitatsrejse til Gerningsstedet og nedskrev straks efter 
Beretningen om den i et Brev. 

I Klosteret Tres Fontes, et Datterkloster fra Clair- 
vaux, blev Abbeden dræbt, medens han laa i Bøn i Kir- 
kens Sakristi foran den hellige Bernhards nylig indstiftede 
Alter. En af hans egne Munke, >en BeUals Mand ved 
Navn Simon,« havde sneget sig ind til ham, lukket Døren 
efter sig og dræbt Abbeden med et Øksehug i Hovedet. 
Derpaa blandede han sig mellem de andre Munke og 
deltog i Gudstjenestens Udførelse for at skjule sin For- 
brydelse under hyklet Fromhed. Og i de søllende og 
sammenstimlende Munkes Mængde var han længe ukendt, 

neribus, velut recente facinore, post aliqaam niultos dies mana- 
turum. Rerum Scoticarum Historia, Trajecti 1697, S. 168. 

skønt Blodets Røst udpegede ham som Morderen, idet 
det flød uden Ophør, saa ofte han kom i Nærheden af 
Baaren. Men omsider blev han paa Grund af dette og 
visse andre mistænkelige Tegn taget i Forhør og tilstod 
sig da skyldig i Forbrydelsen. *) 

Her har vi altsaa det sikre Vidnesbyrd om, at Baare- 
prøven var vel kendt i Frankrig paa Chrétiens Tid, og 
vi ser tillige, at den her, i kirkelige Krese, er bleven be- 
tragtet paa samme Maade, som den fremstilles i Roma- 
nerne. Blødningen indtræffer, hver Gang den ukendte 
Morder tilfældig kommer forbi Liget, og den sammenstilles 
udtrykkelig med andre »conjecturalia signa«. Det er 
herved udelukket, at Forfatteren kan have anset den for et 
Muskel eller en Gudsdom ; og hvorvel det brugte Udtryk 
»Blodets Røst« kan vække Erindringen om en bibelsk 
Fortælling og derved minde os om, at det er en gejstlig 
Mand, der skriver, er hans Opfattelse af Sagen selv dog 
ganske den samme som Chrétiens. — Begivenheden kan 
ikke henføres til et bestemt Aar, da det Brev, hvori Petrus 
Monoculus omtaler den, ikke er dateret; men efter Ab- 
bedens Funktionstid maa den være en 10—16 Aar yngre 
end »Ivan Løveridder.« 

Nogle Aar senere fortæller engelske Krønikeskrivere 
os om en Begivenhed, der forefaldt paa fransk Jordbund, 
og i hvilken Tidens Baareprøvetro paa en noget mere 
tilsløret Maade træder os i Møde. Det er i Beretningerne 
om den engelske Konge Henrik II's Død i Poitou 1189 

^) Diu enim præ tumultu lugentium et concurrentium monachorum 
ignoratus parricida delituit, quamvis vox sangvinis sine inter- 
missione fluentis virum sangvineum quoties feretro cominus 
accessisset, stillicidiali quodam testimonio demonstraret Unde 
postmodnm pro his et aliis quibusdam conjecturalibus signis 
ad rationem positus reum se patrati facinoris confitetur. — 
Migne: Patrologiæ cursus completus, Bd. 201, Sp. 1895—96. 
Meddelt af Karl Lehmann i Zeitschrift des Vereins fCkr Volks- 
kunde VI, Berlin 1896, S. 208 

under Kampen mod sine oprørske franske Vasaller, blandt 
hvilke begge hans Sønner Richard og John befandt sig. 
Overvunden af Fjenderne, ydmyget og skamfuld over Søn- 
nernes Opførsel, førtes den døende Konge til Chinon, 
hvor han udaandede d. 6te Juli. Om det, som derefter 
fandt Sted ved hans Lig, har vi udførlige Beretninger hos 
flere samtidige Krønikeskrivere. 

Som den ældste Beretning kan antagelig regnes den, 
der findes i den saakaldte Benedict af Peterboroughs 
Krønike. Dette Værk ender med Aar 1192 og er rime- 
ligvis afsluttet kort efter dette Aar. ^) Hvad der fortælles 
om Aar 118;^ maa altsaa være nedskrevet næsten sam- 
tidig med eller kun ganske kort Tid efter Begivenhederne. 

Benedict af Peterborough fortæller nu, at Dagen efter 
Kongens Død førtes han til sin Grav, iført kongelig Klæd- 
ning, med Guldkrone paa Hovedet, Stridshandsker paa 
Hænderne, Guldring paa Fingeren og Scepter i Haanden, 
med sporebesatte guldvirkede Støvler paa Fødderne, Sværd 
ved Siden og Ansigtet ubedækket. Undervejs mødte de 
Kongens Søn Richard, der ved Budskabet om Faderens 
Død var ilet Ligtoget i Møde. Men saa snart han kom 
til Stede, strømmede Blodet ud af den døde Konges Næse, 
»som om hans Sjæl harmedes over Sønnens Ankomst.« 
Grædende og jamrende fulgte Richard med Faderens Lig 
til Klosteret Fons Eboraudi, hvor den døde blev begravet.*) 

Benedicts Beretning genfindes hos et Par lidt yngre 
Forfattere. Først træffes den hos Roger af Howden, der 
havde staaet i Henrik IFs Tjeneste indtil dennes Død, og 
som rimeligvis har begyndt at samle sin Krønike kort 
efter 1189.^) Hans Beretning afviger kun fra Benedicts 



O Benedict of Peterborough, ed. Stnbbs, vol. I, London 1867, 

S. XXVIII. 
«) Stubbs II, S. 71. 
*) Roger de Howden: Chronica, ed. Stubbs, vol I, London 1868, 

S. XV, XXII, XXIV. 

deri, at han først lader Richard komme til Stede, efter at 
Ligfølget allerede er ankommen til Klosteret, og Scenen 
med Ligets Blødning foregaar da inde i Klosterkirken. ^) 

Hos den noget senere Mathæus Parisiensis, der 
døde 1259, findes Benedicts Beretning ordret; kun har 
Forfatteren tilføjet den Forklaring af Ligets Blødning, at 
Richard ansaas for at være Aarsag til Faderens 
Død.«) 

Uafhængig af Benedict af Peterborough findes en 
anden samtidig Beretning om Henrik II's Død. Den skyldes 
Walliseren Giraldus Cambrensis, født 1147 af en for- 
nem keltisk Slægt, senere Biskop og i lang Tid nær knyttet 
til Kong Henriks Hof. Han skildrer Kongens Begravelse 
i et Skrift »De Vita Galfredi«, som antages at være for- 
fattet 1193.*) Ifølge hans Beretning foregik Scenen i 
Klosterkirken, hvorhen Liget allerede var bragt, da Ri- 
chard kom til Stede, og i malende Ord giver han en Skil- 
dring af, hvad der saa tildrog sig. Da Richard traadte 
hen til sin Faders Lig, blev Svededugen, hvormed Ansigtet 
var tildækket, taget bort. Kongens Ansigt syntes endnu 
at have Livets Farve over sig og fremviste det vante 
barske Udtryk, og Prinsen skælvede, medens han i Hast 
knælede ned ved Alteret, hvor han næppe blev liggende 
saa længe, som det varer at bede et Fadervor. »Men 
straks da han traadte ind i Kirken, udflød der Blods- 
draaber af begge Kongens Næsebor, efter hvad der for- 
tælles af dem, som selv var til Stede, saa at de omstaa- 
ende og de, der forestod Ligbegængelsen, gentagne 



1) Stabbs II, S. 867. 

*) — ae si indigDaretur spiritus regis in adventu ejus, qui mortis 
ipsius causa esse credebatur.« Malhæus Parisiensis: Chronica 
majora, ed. Stubbs, vol. II, London 1874, S. 346. 

•) Giraldus Cambrensis: Opera, ed. Brewer, I, London 1861, 
S. XCIX. 

Gange maatte rense og aftørre Ligets Mund og Ansigt 
med Svededugen. Men hvad dette Tegn eller Jertegn 
kunde betyde — siden man ikke kan tale ligefrem om det 
• — det maa den opmærksomme Læser selv tænke sig til.« *) 

Som man ser, kan denne Begivenhed ikke ligefrem 
parallehseres med dem, der fortælles i Arturromanerne ; 
thi Kongen var jo slet ikke bleven myrdet, og selv om 
det antages, at Richard var Skyld i Faderens Død, havde 
han dog ikke personUg lagt Haand paa ham. Det kan 
derfor kun blive lignelsesvis, at Begivenheden i Fons 
Eboraudi sammenstilles med Baareprøven; men en saadan 
Sammenligning synes ganske vist ogsaa at ligge bag ved 
Forfatternes forsigtige Udtryk. Giraldus sætter sine Ord 
paa Skruer, da han skal udtale sig om det forefaldne; 
men åei fremgaar dog tydelig af Stedet, at han har sine 
egne Tanker om den Sag og kunde sige mere derom, 
hvis han vilde. Benedicts Ord, at det var som om Kongens 
Sjæl harmedes over Sønnens Nærværelse, giver en noget 
tydeligere Henvisning; men først et halvt Hundrede Aar 
senere finder vi hos Mathæus en udtrykkelig Angivelse 
af, at Blødningen blev sat i Forbindelse med den Omstæn- 
dighed, at Richard blev anset for Faderens Banemand. 

At Forfattere, der skrev medens Richard Løvehjerte 
endnu var Konge i England, ikke havde Lyst til altfor 
tydelig at udtale deres Meninger om denne Sag, er jo for- 
staaeligt. Men deres Udtryk berettiger os til den Antagelse, 
at de lige saa vel som Mathæus har kendt Baareprøve- 
troen og har haft den i deres Tanker, medens de skrev. 

*) »Sed statim cum ecclesiam intraverat, sicut perhibent qui præ- 
sentes fuerunt, regis utraque naris sanguineas guttas emisit; 
adeo ut assidentes et funus servantes os et faciem sudario 
detergere et purgare aliquotiens oportuerit 

Cujus antem rei signum sive portentum hoc esse potuerit, 
quoniam expressa nocent, diligens per se lector advertat.« Bre- 
wer IV, 372. 

Om det faktiske i Begivenhederne har de derimod udtalt 
sig med tilstrækkelig Tydelighed, og der kan ingen Tvivt 
være om, at Scenen er foregaaet, saaledes som de be- 
skriver den. ^) Vi maa antage, at Kongens Lig virkelig 
har begyndt at bløde, medens Sønnen var inde i Kirken, 
og at Richard har udvist alle de Tegn paa Frygt og daarlig 
Samvittighed, som Giraldus beskriver, og vi faar da gen- 
nem en saadan Fortælling en ForestiUing om, hvorledes 
Troen paa Baareprøven kan være opstaaet. Her hvor 
Talen er om en Kongesøn, som nu selv ved Faderens 
Død er Konge af England, er der ingen, der siger noget. 
Men hvis det havde været en anden bevislig siet og op- 
sætsig Søn, der paa den Maade var bleven udpeget af 
Faderens Lig, og som saa tydelig havde vist sin Frygt 
for den døde, mon det saa ikke i en overtroisk Tidsalder 
vilde ligge nær for de tilstedeværende at se en betydnings- 
fuld Tilkendegivelse i dette »Tegn« ? Det sjældne og uhyg- 
gelige ved denne tilsyneladende Livsytring hos den døde 
maatte skræmme uoplyste Menneskers Fantasi; den al- 
mindelige Forestilling om Blodet som Livets Bohg kunde 
forstærke Indtrykket af, at der maatte være en overor- 
dentlig Aarsag til Stede, som bevirkede Tegnet; og den 
endelige Theori laa da ikke fjernt. 

Men er Troen end opstaaet ved en saadan Iagtta- 
gelse af et naturligt Fænomen, og viser end alle de ældste 
Beretninger om den, at den ogsaa stadig er bleven for- 
staaet saaledes, var der jo fra første Færd noget gaade- 
fuldt ved den, som maatte friste til at drage den ind under 



*) Der er kun Uenighed mellem dem om, hvorvidt Scenen fore- 
faldt paa Landevejen eller inde i Kirken. Den sidste Beretning 
er vistnok den rigtige, da ogsaa en anden samtidig Kilde, det 
franske Digt »Guillaume Le Maréchal« lader Richards Ankomst 
til Faderens Baare foregaa i Klosteret i Fons Eboraudi, men 
uden at tale om Ligets Blødning. Romania 1882, S. 64—69. 

det overnaturliges Omraade. At dette allerede tidlig er 
sket, vil vi blive Vidne til, naar vi nu gaar ned til det 
13de Aarhundredes Beretninger om Baareprøven. De 
næste tre Eksempler, vi træffer paa, staar alle under Kir- 
kens Tegn, i dem møder vi de hellige Mænd og uskyldig 
pinte, som Professor Martin har hentydet til. 

Dette er ikke andet, end hvad vi kunde vente, og 
man kan ingenlunde heri se et Bevis paa, at hele Baaire- 
prøvetroen skulde skyldes Kirken. At den kunde bruges 
i Kirkens Tjeneste er aabenbart, og den kirkelige Udtyd- 
ning af den laa jo saa Uge for, at selv den tarveligste Munk 
eller Præst kunde finde paa den; thi som Baechtold siger: 
her viste Guds Finger sig paa det allertydeligste. Tiden 
svælgede jo i Mirakler og Jertegn, der ofte var langt 
vidunderligere end Blødningen af den dræbtes Lig; og 
selv om Troen paa Baareprøven aldrig havde eksisteret, 
kunde det let tænkes, at en eller anden Hagiograf havde 
opfundet den. Det vilde derfor slet ikke have været uri- 
meligt, om man, som Professor Martin ventede, havde 
fundet en Del Undere, der mer eller mindre Ugnede Baare- 
prøven, iblandt Fortællingerne om den ældste Kirkes 
Helgener og Martyrer. Nu fandt man imidlertid ingen; 
men at Kirken skulde vrage dette Jertegn, naar den anden- 
steds fra lærte det at kende, vilde være for meget for- 
langt. Det er derfor kun hvad vi paa Forhaand maatte 
vente, naar vi snart skal se Baareprøven indordnet blandt 
de Undere, som Gud virkede paa Jorden til sin Kirkes 
Beskærmelse og Syndens Straf. 

Denne kirkelige Opfattelse træder os ikke straks fuldt 
færdig i Møde, men udvikles efterhaanden, som Baare- 
prøven bliver mere og mere omtalt. Hos Abbed Peter 
af Clairvaux var der endnu ingen Antydning af den, og 
Sammenligningen med Abels Blod stod kun fjern og uty- 
delig i Baggrunden. Den næste religiøse Forfatter, der 

vides at have udtalt sig om Fænomenet, er den jødiske 
Rabbi Jehuda Chassid, der levede i Grænseegnene 
mellem Frankrig og Tyskland og døde i Regensburg 1216. 
At han var Jøde, maa i denne Sammenhæng ikke tillægges 
nogen Betydning. Baareprøven har ingen Hjemmel i Tal- 
raud eller andre specielt jødiske Religionsskrifter,*) og hvad 
han her gør sig til Talsmand for, er kun Tidens fælles 
Overtro, der ikke er bunden af Konfession eller Natio- 
nalitet. Men han var en from og troende Mand, og vi 
sporer da ogsaa i hans Ord den Tanke, eller maaske kun 
det Ønske, at Tegnet var noget, som Gud lod ske i en 
bestemt Hensigt: »Naar Morderen nærmer sig Liget af 
den, han har dræbt, begynder Saaret at bløde, for at 
Morderen kan blive bragt til sin Straf; men dette sker 
ogsaa, naar en, der har spist Brød, som var dyppet i 
Suppe, og derpaa ikke har spist tørt Brød, nærmer sig 
liget, saaledes at denne bliver holdt for Morderen. Derfor 
plejer Morderne, efterat de har begaaet et Mord, at spise 
tørt Brød.« *) — Det realistiske Syn paa Sagen er jo rig- 
tignok her det overvejende, og i hvert Fald Morderne 
har altsaa troet, at de ved at spise tørt Brød kunde af- 
værge Blødningen i alle Tilfælde, og hvad end Aarsagen 
til den var. Og det ser nærmest ud til, at Rabbi Jehuda 
ikke har haft noget at indvende herimod. 

Det bUver da først efter det 13de Aarhundredes 
Midte, at vi finder den kirkelige Opfattelse af Baareprøven 
helt udviklet, og den Mand, som først har udtalt denne 
Opfattelse, er den belgiske Munk Thomas af Cantim- 
pré. Han er født i Nærheden af Briissel Aarl201, blev 
Munk i Augustinerklosteret Cantimpré i Nærheden af 



*) Efter velvillig Meddelelse af Hr. Overrabiner D. SimoQsen. 
*) Sefer chassidim (de frommes Bog) § 1143; Stedet findes dog 

ikke i alle Udgaver. Oversat i »Der Urquell«, Neue Folge. Bd. 

II, 1896, S. 6. 

5 

Cambrai, og døde i Løwen I5de Maj 1263. ^) Han hører 
altsaa hjemme i en Egn, hvor Baareprøvetroen paa hans 
Tid har været vel kendt, halvt i Frankrig og halvt i Ne- 
derlandene. Han har efterladt sig flere Helgenlevneder ; 
men hans Hovedværk er en Bog, der bærer den noget 
søgte Titel: »Bonum universale de proprietatibus apum«, 
et almindeligt Gode, som handler om Biernes Egenskaber. 
Den er forfattet i Tiden mellem 1256 og 1262, i hvilket 
Aar Dedikationen er skreven. Indholdet af den er lutter 
Helgenlegender og Mirakelhistorier, og den viser os For- 
fatteren som en fanatisk Lægmunk, der uden kritiske Be- 
tænkeligheder fremsætter som uomtvistelige Sandheder 
de utroligste Mirakelhistorier, som blot er kommen ham 
for Øre. At indsamle saa mange som muligt af disse 
har været hans Formaal, og han har i den Henseende 
brugt sig vel: Ogsaa Danmark er repræsenteret i Sam- 
lingen med Fortællingen om Hellig Anders's Rejse fra det 
hellige Land til Slagelse. Iblandt dette Mylder af Vid- 
undere træffer vi ogsaa et Par Stykker, i hvilke Vidnes- 
byrdet fra den dræbtes Blod spiller en Rolle. 

Den første og bedste af Historierne fortæller han 
saaledes: Abbed Henrik i Klosteret St. Maria de Burgo 
medio i Blois havde gjort sig forhadt af sine Munke ved 
den Strenghed, hvormed han vilde gennemføre Kloster- 
tugten. Det gik tilsidst saa vidt, at Munkene lejede tre 
Stimænd til at overfalde og myrde Abbeden, hvilket 
ogsaa blev udført.- Hans Ledsager Robert undslap og 
sørgede for, at Liget blev bragt tilbage til Klosteret og 
stillet i Kirken. >0g se, Læser, hvad der saa er sket og 
bevist. Da Gerningsmændene kom for at overvære den dødes 



*) Saaledes »Nouvelle Biographie génerale« og Hans Olrik: 
»Danske Helgeners Levned* 1893—94, S. 319. Andre Forfat- 
tere (Potthast, Wattenbach, Hist. litt. de la France) udtaler sig 
mindre bestemt om hans Fødsels- og Dødsaar. 

Begravelse den næste Dag, og straks som de traadte ind 
i Kirken : Ligesom Abels Blod raabte fra Jorden om Hævn 
over hans Broder, saaledes strømmede Blodet nu med vold- 
som Kraft ud af Saarene, der havde holdt sig tørre lige 
fra Gerningsstedet. Og vi har hørt, at det samme ogsaa 
ofte er sket andensteds.« ^) Derpaa fortælles, hvorledes 
Robert blev valgt til Abbed og straks udvirkede Pave- 
breve til den franske Kong PhiUp og Grev Ludvig af 
Blois om at lade alle de mistænkte paagribe. Vi erfarer 
heraf, at Begivenheden maa henlægges til c. Aar 1200, 
da Kong Philip August af Frankrig døde 1223 og Grev 
Ludvig af Blois 1205. ^) Thomas siger selv, at Begiven- 
heden forefaldt »sub nostro tempore«, i vor Tid. 

Vi betvivler ikke, at Thomas, som han selv siger, 
har kendt Baareprøven andensteds fra, ja vi kan næsten 
sige, at der ikke er nogen Grund til at tvivle om, at alt 
virkelig er foregaaet, saaledes som han fortæller det. Blød- 
ningen kan jo lige saa vel være indtruffet hos Abbed 
Henrik af Blois som hos Kong Henrik af England; og 
ellers foregaar jo Scenen ganske som de tilsvarende i 
Arturromaneme : Der foreligger et voldsomt Mord, Ger- 
ningsmanden kommer tilfældig til Stede, og Tegnet ind- 
træffer Dagen efter, at Drabet er sket Kun Sammenlig- 
ningen med Abels Blod, som vi her træffer for første 
Gang, viser os, at Forfatteren ser anderledes paa den 
Sag, end Chrétien og hans Efterfølgere. 

Men naar vi nu gaar videre til det næste Eksempel 
paa en Baareprøve, der skal være forefaldet i sidste Halv- 
del af 13de Aarh., er vi allerede langt borte fra den 
ædrueUge Betragtning, som raader i FortælUngen om Ab- 
bed Henrik, og helt inde paa den frie Mirakeldigtnings 
Gebet. Vor Hjemmelsmand er ligeledes her Thomas af 

>) Lib. I, cap. XVI. (Udg. Nr. 1541 paa kgl. Bibi). 
«) Martin, anf. St., S. 381. 

5* 

Cantimpré — i hvert Fald findes Beretningen om den i 
hans Bog om Bierae, skønt det, som vi senere skal se, 
har været noget vanskeligt at forklare, hvorledes den er 
kommet der. 

Med denne Fortælling gaar vi over paa tysk Grund, 
til den lille By Pfortsheim i Baden. Her havde en gam- 
mel Kone stjaalet en syvaarig forældreløs Pige og solgt 
hende til Jøderne. Disse dræbte hende og pressede alt 
Blodet ud af hendes Aarer efter først at have omviklet 
hendes Legeme med Lærredsstrimler, i hvilke de omhyg- 
gelig opsamlede alt det udflydende Blod. Liget kastede 
de i en Flod, hvor det fire Dage efter blev fundet af 
Fiskere fra Pfortsheim, drivende i Strømmen med den 
ene Haand oprakt mod Himlen. Fiskerne bragte Liget 
til Markgreven, der netop, opholdt sig der paa Stedet, og 
saa snart det kom i hans Nærværelse, pegede det med 
en Finger først paa Greven, dernæst paa sine Saar, som 
for at paakalde hans Retfærdighed. Mistanken faldt paa 
Jøderne, — hvorfor nævnes ikke — , og saa snart de blev 
førte frem for Liget, udflød der Blod af Saarene — der 
har altsaa dog været noget tilbage. Der meddeles intet 
om, at Jøderne tilstod deres Forbrydelse, men derimod 
faar vi at vide, at de led deres fortjente Straf. ^) 

Ogsaa om denne Fortælling kan det nok antages, at 
Theorien om Baareprøven har spillet ind med ved dens 
Affattelse ; men for øvrigt er vi jo her helt inde paa det 
mirakuløses Omraade, og ved Siden af de andre Jertegn, 
som dette Barnelig udførte, virker Saarenes Blødning nær- 
mest noget mat. For den Fantasi, der kunde opfinde 
alt det foregaaende, var der ingen Vanskeligheder ved 
ogsaa at konstruere Slutningen. Hvis vi ikke andensteds 
fra vidste, at Forestillingen om en saadan Blødnings sær- 



>) II, cap. 28. (I Colveners Udg. 1627, Lib. IL cap. 29, § 22). 

egne Betydning var til Stede i det 13de Aarh., vilde man 
ikke af denne enkelte Historie kunne faa nogen saadan 
Theori ud; den vilde kun staa som et ganske almindeligt 
Jertegn mellem de mange andre, endda langtfra et af de 
mærkeligste. 

At hele denne Historie er Opspind, er jo indlysende, 
og Hensigten med at sætte den i Cirkulation er tydelig 
nok. Den fremkommer netop paa en Tid, da den Be- 
skyldning overalt rejstes mod Jøderne, at de slagtede 
Kristenbørn for at benytte Blodet af dem til deres Paa- 
skefest; ^) og i Cantimprés Bog indføres den sammen 
med et Par andre Historier om jødiske Nederdrægtigheder, 
som ligeledes var gode at bruge, naar det gjaldt om at 
faa en Jødeforfølgelse i Gang. Ogsaa Kurfyrstens per- 
sonhge Nærværelse har sikkert en bestemt Hensigt: En 
Fortælling, der paa en Gang lægger Jøderne for Had og 
forherliger Fyrsten, vilde vistnok paa Cantimpré's Tid 
være sikker paa sit Publikum. Alle Hovedtrækkene i 
denne Historie var saa nærliggende og elementære, at 
vi ser ganske den samme Effekt blive benyttet flere Gange. 
Saaledes indtraf den samme Begivenhed ogsaa i Regens- 
burg Aar 1630, hvor en Jøde, der var beskyldt for et 
Mord, omsider blev overbevist om sin Forbrydelse, da 
Blodet brød frem af Liget i Kejserens egen Nærvæ- 
relse.*) 

Men i hvert Fald: Skipperlavet i Pfortsheim bevarer 
endnu Traditionen om de Privilegier, som Markgreven 
gav deres Forfædre til Belønning for, at de fandt Pigens 
Lig. Og den lille Gretchen hviler endnu i en Sten-Sar- 



^) Denne Beskyldning skal første Gang være rejst mod Jøderne 
1144 i Norwich. Som bekendt har den endnu i vor Tid givet 
sig praktiske Udslag. 

*) J. Chr. Hundeshagen: De stiUicidio sangvinis, Jena 1679, 
§ 109. 

kofag i Slotskirken i Pfortsheim tilvenstre ved Indgangen, 
og paa Kisten staar følgende Indskrift: 

Margaretha a Judæis occisa 

ob. feliciter Anno Dom. 

M C G L XVII Gal. Jul. Fer. VI. i). 

Her har vi altsaa et bestemt Aarstal for Tildragelsen, 
1267. Det stemmer ikke rigtig med, at Cantimprés Bog 
er afsluttet 1262, og han selv død 1263 ; og Sagen bliver 
ikke mindre indviklet, naar man ser, at Cantimpré selv 
i sin Bog henfører Begivenheden til 1271. Den Vanske- 
lighed har alle de Forfattere maattet trækkes med, som 
i Udlandet har skrevet om Cantimpré; 2) thi de har kun 
kendt Colveners Udgaver af »Bonum universale« fra 1597 
og senere Aar, og i alle disse findes det nævnte Aarstal. 
Maaske behøver man dog ikke her at ty til en Hypothese 
om en senere Interpolation efter Cantimprés Død. Thi 
i de to meget sjældne Udgaver af Bogen, som findes paa 
vort kongelige Bibliothek, *) angives Aaret som 1261. 
Men hvilken af de tre Angivelser man her vil foretrække, 
har jo ikke stort at sige. Historien taler for sig selv, 
hvad enten den nu skyldes Cantimpré eller en senere 
Afskriver. 

Men det mirakuløse Element, som her var sammen- 
flettet med Baareprøven, træder endnu stærkere frem, 
naar vi nu gaar over til den tredie og sidste af de ældste 
kirkelige Fortællinger om Baareprøven. Denne Beretning 
er ikke blot lige saa utrolig som Historien fra Pfortsheim, 



») Gehres: Reuchhns Leben, 1815, S. 94. 

«) Saaledes Hist. litt. de la France, XIX, 183. 

•) Nr. 1640, s. 1. et a. (Coloniæ c. 1473) fol. og Nr. 1641, S. 1. et 
a. (Argent. vel potius Colon. c. 1477) fol. —Kirsch: Des Tho- 
mas von Gant. Buch der Wunder, Gleiwitz 1876, kender kun 
Colveners Udgaver. Potthast, 2. Udg. 1896, kender 1 Ekspl. af 
en Udg. s. 1. et a., fol., i Univ. Bibi. i Bonn. 



71 

men den viser os tillige, hvorledes saadanne Fortællinger 
omdigtedes og forbedredes, indtil de endelig fik deres 
blivende Form. — Med denne Fortælling føres vi atter 
over til England. 

Biskop Thomas af Hereford døde 1282 paa en 
Pilegrimsrejse til Rom. For at hans Ben kunde komme 
til Hvile i Fædrelandets Jord, blev Kødet skrabet af Knok- 
lerne, og disse senere begravede i Hereford. I Aaret 
1307 blev der gjort Forsøg paa at faa ham anerkendt 
som Helgen, og en pavelig Legat kom i den Anledning 
til England for at indsamle Oplysninger om hans Liv og 
om de Jertegn, der senere var sket ved hans Grav. Ikke 
mindre end 323 Vidner blev afhørte; men Udbyttet maa 
ikke have svaret til Forventningerne, siden det først i 
1320 lykkedes at faa Biskop Thomas kanoniseret. Blandt 
de 323 var der ét Vidne, det femte i Rækken, der som 
sit Bidrag til Indsamlingen gav en Fortælling, som han 
sagde, at han havde hørt af andre. Den gik ud paa, at 
da Thomas's Ben i sin Tid førtes gennem Canterbury 
Stift paa Vejen fra Italien, begyndte de at bløde ; og An- 
ledningen hertil vilde Vidnet søge deri, at Ærkebispen af 
Canterbury, Johannes Peckham, havde været den afdødes 
Fjende og endogsaa gjort Forsøg paa at faa ham eks- 
kommuniceret. ^) Ingen af de andre Vidner havde dog 
hørt noget herom; men senere, da Biskop Thomas først 
var bleven erklæret for Helgen, var der nok, der kendte 
Historien, kun fortaltes den nu noget anderledes. Ærke- 
bispen blev fjernet fra Førtællingen og erstattet med Grev 
Gilbert af Clare, der skulde have tilføjet den afdøde mange 
Krænkelser og gjort Indgreb i hans og Kirkens Rettig- 
heder. Da Greven kom i Nærheden af Biskoppens Ben, 
og Blødningen indtraf, blev han saa rystet ved dette Syn, 



1) Acta Sanctorum, 2. Oktober, S. 681. 

at han tilbagegav Kirken alle de Rettigheder, han tidligere 
havde berøvet den, og ofte senere bragte Gaver til Bi- 
skoppens Grav. — I denne Skikkelse er Fortællingen 
gaaet over til Efterverdenen, medens den ældre Form er 
bleven glemt. ^) 

Saaledes er de Beretninger om Baareprøvens An- 
vendelse paa hellige Mænds Legemer, som Professor Martin 
sigter til og venter sig saa meget af. De to sidste har 
vi kun omtalt her, fordi de overalt medregnes som Eks- 
empler paa Baareprøven, og fordi de ret tydelig viser, 
hvad det er for Materiale, man faar at arbejde med, naar 
man indlader sig med Mirakelhistorier, som har gaaet 
gennem de middelalderlige gejstliges Hænder. Selve For- 
tællingernes Indhold, den tydelige Tendens i Historien fra 
Pfortsheim og den aabenlyse Omdigtning, der er fore- 
gaaet med Fortællingen om Biskop Thomas, vilde jo være 
nok til at skræmme fra enhver Benyttelse af saadant Stof» 
selv om vi havde flere og ældre Eksempler af sanmie 
Art. Ud af disse groteske Digtninge kan der intet læres 
om Baareprøven, og af Hensyn til dem behøver vi ikke 
at modificere den Opfattelse af Troens Natur, som vi 
andensteds har vundet. Fortællingen om Abbed Henrik 
af Blois indtager vel en helt anden Stilling; men det 
gælder om den som om Petrus Monoculus's Beretning fra 
Tres Fontes, at de meget vel lader sig forene med den 
Forestilling om Baareprøven, som vi allerede har hentet 
i Arturromaneme. 

Vi har nu set Baareprøvetroen udbredt over Fran- 
krig, Nederlandene, Tyskland og England. Endnu inden 



*) Laurentz Surius: De vitis Sanctorum, 2. Oklb. — Simon 
Majolus: Dies Canicalares, 2. Udg. Maintz 1616, S. 18. — 
Schottelius: De singularibus in Germania Juribus, 1671, 
S. 73. — Martin, S. 382, o. a. 

Middelalderens Slutning naaede den til Italien, thi Filo- 
soffen Petrus af Appono, der døde 1316, fortæller, at 
han selv har set et Tilfælde af den i Venedig. ^) Ligeledes 
skal Tegnet være indtruflfet, da Kardinalen Angelotto Fosco 
blev dræbt i Rom i Aaret 1444, og vi nærmer os dermed 
den Tid, da Beretningerne om Baareprøver bliver almin- 
delige i mange Lande. Vi vil dog ikke her fortsætte Op- 
regningen af disse enkelte Tilfælde, men derimod betragte 
den tredie Gruppe af middelalderlig Literatur, som kan 
lære os noget om dette Spørgsmaal, nemlig Lovene. 



O Problemata Aristotelis . . . cum Petri de Apono commen- 
tariis, Paris 1520, fol. 81b. 



Baarepraven i Middelalderens Lovbøger. 
Prøvens retslige Betydning. 



Alle de Efterretninger om Baareprøven, som vi hid- 
til har beskæftiget os med, har for saa vidt været i god 
Overensstemmelse med hverandre, som de alle har peget 
mod Vestevropa. Denne Enstemmighed bliver imidlertid 
brudt, naar vi nu drager de ældste Lovbøger ind med i 
Undersøgelsen; thi de peger alle mod Tyskland. 

Endnu langt ind i dette Aarhundrede kunde det 
paastaas, at Middelalderens Love aldeles ikke kendte 
Baareprøven,*) og skønt den senere Tids flittige Arkiv- 
forskning har omstødt denne Paastand, er det dog kun 
fra det tyske Retsonu'aade , at Eksempler paa Baare- 
prøvens Omtale i Lovene er fremdragne. Da Tyskland 
vistnok er det Land, hvor Historieforskningen for Tiden 
staar højest, kunde man maaske være berettiget til at 
vente lignende retshistoriske Oplysninger efterhaanden 
fremdragne ogsaa fra andre Lande. Men indtil dette er 
sket, vil jo Baareprøvens Forekomst alene i tyske Rets- 

') Jacob Grimm: Deutsche Rechtsalterthiimer, 1828, S. 930. 
Nordewier: Nederduitsche Regtsoudheden , Utrecht, 1853, 
S. 442. Felix Dahn: Bausteine II, 1880, S. 46, o. fl. — Der 
er noget besynderligt i at se denne Paastand gentaget saa 
ofte, da Ruprecht af Freisings Lovbog, i hvilken Prøven findes 
omtalt, allerede blev udgivet 1802 (af Westenrieder). 



76 

kilder veje noget tU Gunst for den Antagelse, at selve 
Prøven skulde være af germansk Oprindelse — hvis ikke 
denne tidlige og hyppige Omtale af den paa tysk Jord- 
bund paa anden Maade kan finde en fyldestgørende 
Forklaring. 

Fra tysk Side er der endogsaa fremkommet fan- 
tastiske Antydninger af, at Baareprøvens Anvendelse 
som juridisk Bevismiddel skulde kunne spores saa langt 
tilbage som til de gamle Stammelove fra Folkevandrin- 
gens Tid, og navnlig har man villet finde den omtalt i 
en Bestemmelse af Kong Chlodevig fra Tiden 500 — 610, 
givet som Tillæg til den saliske Lov. Skøndt dette er 
ganske grebet ud af Luften, skal vi dog for en Fuld- 
stændigheds Skyld anføre, hvad det er, der har givet 
Anledning til disse Fantasier. 

I den nævnte »Pactus Chlodovechi« foreskrives, 
hvorledes man skal forholde sig, naar et Menneske findes 
dræbt ved Siden af den alfare Vej eller imellem to 
Nabobyer. Naar Drabsmanden ikke er kendt, skal Dom- 
meren begive sig hen til Stedet og der lade Hornet lyde. 
Hvis der da blandt de tilstedekommende findes nogen, 
som kender den afdøde, skal han underrette dennes Slægt 
om det forefaldne, og saa maa denne selv forfølge Sagen 
videre. Men hvis ingen kender ham, skal de ved Drabs- 
stedet nærmest boende opføre et Stillads (bargum), 5 Fod 
højt, og i Dommerens Nærværelse lægge Liget op paa 
dette. Før syv Nætter er forløbne, maa Liget ikke tages 
ned deraf; og hvis til den Tid endnu intet er bleven 
oplyst, skal de omboende alle rense sig ved Ed, at de 
ikke har dræbt ham eller ved, hvem der har gjort det. 
Hvis nogen ikke har svoret inden 40 Nætter, skal han 
svare for Gerningen efter Loven. ^) 



^j Monumenta Germaniæ, Legum II, S. 4 

Paa Grund af det enkelte Ord »bargus« , som fore- 
kommer i denne Lovtekst, har nogle heri villet se en 
ligefrem Anvendelse af Baareret, idet man har anset 
»bargus« for en latiniseret Form af Ordet Baare.^) Det 
er der dog slet ikke Tale om: da denne »bargus« skal 
være 5 Fod høj, har den ikke Karakter af en Baare, 
og Hensigten med den er øjensynlig kun den, at Liget 
paa dette Stillads skal kunne ses af alle forbipasserende 
for om muligt at bUve genkendt. Endnu mindre er der 
Tale om, at der skal ske noget Tegn paa Liget; der 
handles her kun om en almindelig Renselsesed. 

Ogsaa det vidtløftigere Ceremoniel, der foreskrives i 
den ripuariske Lov for lignende Tilfælde, er bleven tydet 
herhen.^) Men skønt Fremgangsmaaden ikke er klar, 
kan dog saa meget forstaas af Beskrivelsen, at det her 
kun drejer sig om en Ed paa den dræbtes Grav, ikke 
om nogen Baareprøve. 

Naar vi altsaa holder os til de Lovbøger, i hvilke 
der virkelig tales om Baareprøven, kommer vi saa langt 
ned i Tiden, at der bUver rigelig Plads til den Paa virk- 
ning andensteds fra, som vi antager at have fundet Sted. 
Alle disse Love er nemlig forholdsvis sene i Sammen- 
Hgning med Arturromanerne — Afstanden er halvandet 
eller to Hundrede Aar — , og længe før de blev skrevne, 
har vi gennem Ivein, Nibelungen, Rabbi Jehuda og 
Historien fra Pfortsheira faaet Vidnesbyrd om, at Troen 
var slaaet godt an paa tysk Jordbund. At den netop 
der vandt saa hurtig Indgang og fik saa frodig en Vækst^ 
hænger vistnok sammen med særegne Træk i den tyske 
Nationalkarakter, og at den uden Vanskelighed kunde 



^) Se Osenbriiggen: Studien zar deutschen und schweizerischen 
Rechtsgeschichte. Schafifhausen 1868, S. 327. Smlgn. Monum. 
Germ., Legum III, S. 36, Note 59. 

«j Monum. Germ., Leg. V., S. 269. — Osenbriiggen 1. c. 

gaa over i de tyske Love, kan skyldes Ejendommeligheder 
ved den gamle germanske Reisordning. 

Intet Land har saa mange Fortællinger om Baare- 
prøven at opvise som Tyskland, og intetsteds er der 
skrevet saa meget for eller imo* den , som der. Dette 
er næppe tilfældigt. Der maa have været noget i denne 
Overtro, som særlig har tiltalt det tyske Gemyt, og det er 
den rigtige Følelse heraf, der har fremkaldt Felix Dahns 
Forsøg paa at bevise selve Troens germanske Udspring, 
Dahn har kun forvekslet Følelsen af, at Baareprøven 
kunde være af tysk Oprindelse, med Beviset for, at 
den virkelig var det. 

Længere fremme i Tiden, hvor Beretninger om Baare- 
prøver bliver saa talrige, at vi kan faa Øje paa Nuan- 
cerne, viser der sig en bestemt Forskel paa Opfattelsen 
af den i de forskellige Lande. I Italien bliver Interessen 
for den væsentlig af juridisk Art, i Frankrig bliver den 
religiøs, men i Tyskland faar den et Præg af det »roman- 
tiske«, den Forkærlighed for det mystiske og vidunderlige, 
som har befolket Tysklands Bjerge og Skove med saa 
mange overnaturlige Væsener, og som til alle Tider har 
ligget paa Bunden af Germanernes Sjæleliv. 

Man høre f. Eks. i hvilke Omgivelser en tysk For- 
fatter fra det I6de Aarhundrede fremfører Baareprøve- 
troen for os. Forfatteren er Philip Camerariua 
(født i Tiibingen 1637), der i nogle saakaldte »historiske 
Overvejelser« indfletter et Kapitel »om forskellige mærke- 
lige Ting, som der ikke kan gives nogen virkelig For- 
klaring paa.«^) 

»Man maa med god Grand spørge,« siger han, »hvor- 
for det kun er den gaffeldelte Kvist af Hasselbusken, og ikke 
lige saa vel Grene af andre Træer, der vokser paa de samme 



^) Meditationes historicae, Cent. 1, cap. 73. 

Steder, der er i Stand til, at vise, hvor der er sølv- eller 
galdf ørende Åarer, idet Kvisten bøjer sig ned der, hvor 
Aareme gaar skjult onder Jorden. — Hvem, spørger jeg, kan 
uden at betænke sig give sande og gyldige Grunde for, at 
Blodet flyder af den dræbtes Lig eller af dettes 
afskaarne Lemmer, naar Morderen er til Stede, selv 
om det er længe siden, at Drabet blev begaaet. . . . Hvem, 
siger jeg, vil kunne forklare, hvorfor der pludselig opstaar 
Hvirvelvinde og Stormvejr, naar en eller anden fortvivlet Fyr 
har hængt sig i det usalige Reb! Og hvem har egentlig 
rigtig forstaaet Grunden til, at en Magnet undertiden trækker 
Jern til sig med den ene Ende, men støder det bort med 
den anden, som da kaldes Theamedes ?^) Eller at den ved 
at besmøres med Hvidløg eller dækkes med Skarn mister 
sin Kraft baade til at tiltrække og til at frastøde, indtil den 
afvaskes i Vin ? . . . Og hvem vilde ikke anse det for Over- 
tro, hvis ikke det bevistes ved Erfaringen, at naar Husfaderen 
eller Husmoderen er død, saa dør ogsaa alle Bierne i Bi- 
staderne, medmindre de, straks efter at Dødsfaldet er blevet 
bekendt, flyttes hen til et andet Sted? . . . Adskillige tyske 
Fyrster har ogsaa Forvarsler og visse bestemte Kendetegn, 
der kommer til Syne eller lader sig høre før eller samtidig 
med deres egen Død, saasom Løvebrøl og usædvanlig Hunde- 
glam, natlig Larmen i Borgene, Klang fra Taamurene paa 
urette Tider og andre overnaturlige T^n.« 

Og saaledes videre. Her er vi paa germansk Grund 
helt og holdent. Et Tankeliv, som vi kender fra det 
19de Aarhundredes Tyskland, genfindes aldeles tilsvarende 
i det 16de Aarhundredes, og vi kan vist rolig tage det 
samme Skridt en Gang til og gaa ud fra, at saaledes 
var det ogsaa i det 13de og 14de Aarhundrede. Mellem 



*) Theamedes er hos Plinius Navnet paa en Sten, der skal fore- 
komme i Æthiopien og besidde den Egenskab at støde Jern 
fra sig. 

alt det øvrige, som Camerarius ikke kan give nogen 
Forklaring paa, passer Baareprøven saa fortrinlig ind, 
som om den var opfunden ti} det samme. Og man for- 
staar saa godt, at Forestillingen om den blev grebet med 
begge Hænder, da den først blev bekendt i Tyskland. 

Naar vi fremdeles sagde, at ogsaa den tyske middel-- 
alderlige Retsordning frembød Tilknytningspunkter, der 
kunde lette Baareprøvens Optagelse i Lovbøgerne, sigtede 
vi dermed til den udstrakte Anvendelse af Renselseseden. 

Selv om det ikke ganske forholder sig saaledes, som 
det i lang Tid er bleven troet, at Renselseseden var saa 
at sige det eneste Middel, den gamle tyske Procesmaade 
kendte til Afgørelse af en Persons Skyld eller Uskyld, 
— selv om det ogsaa efterhaanden er bleven paavist, at 
Anklageren i det mindste til Dels havde Ret til at frem- 
føre Beviser for sin agtelses Rigtighed, og at Renselses- 
eden kun blev anvendt, hvor saadanne Beviser ikke 
forelaa eller ikke fandtes tilstrækkelige: saa staar det 
dog vedblivende fast, at den anklagedes Ret til at af- 
værge Sigtelsen enten ved sin egen Ed eller i Forbindelse 
med Mededsmænd var et af Fundamenterne for den 
middelalderlige Bevisordning i Tyskland, hgesom ogsaa her 
i Danmark, og at der blev gjort en meget udstrakt An- 
vendelse af den.^) 

Det er da selvforstaaeligt, at Edsaflæggelsen blev 
gjort saa højtidelig som muligt, og at den foregik under 
saadanne Ceremonier, som stærkest kunde tale til den 
sværgendes Samvittighed ; thi paa hans større eller mindre 
Samvittighedsfuldhed beroede jo hele Sagens Udfald. 
Derfor maatte den sværgende under Edsaflæggelsen be- 
røre en eller anden indviet eller symbolsk Genstand: 



*) Richard Loening: Der Reiaigungseid bei Ungerichtsklagen 
im deutschen Mittelalter. Heidelberg 1880. 

Kirkens Dørhaandtag , Alteret eller Relikvierne, en Stav^ 
som Anklageren holdt i Haanden, eller et Sværd. ^) Hvis 
det var et Mord, han vaf sigtet for, laa det jo nært 
at lade ham lægge Haanden paa den døde, idet han 
besvor sin Uskyldighed. En saadan Fremgangsmaade er 
ogsaa virkelig brugt, og det er da let at se, hvor stor 
Lighed denne Ceremoni allerede forud havde med en 
Baareprøve. Naar man senere erfarede, at den dræbtes 
Saar vilde bryde op paany, saa snart Morderen rørte ved 
eller kom i Nærheden af den døde, behøvede dette ikke 
i mindste Maade at ændre den tUvante Fremgangsmaade : 
man lod den sigtede sværge sig fri med Haanden paa 
Liget som før og fandt derefter hans Uskyldighed endnu 
yderligere bevist, naar der ingen Forandring var ind- 
truffet paa den døde; og naar Frygten for Tegnets Ind- 
trædelse afholdt den mistænkte fra at aflægge Eden, 
virkede den nye Overtro blot forstærkende i samme 
Retning som de tidligere Ceremonier. Ganske af sig 
selv vilde saaledes Baareprøven holde sit Indtog for 
Rettens Skranke, saa snart Troen paa den var bleven 
udbredt blandt Menigmand. Uden noget Lovbud eller 
nogen Forandring i det bestaaende vilde enhver Rensel- 
sesed i Mordsager blive opfattet som en Baareprøve* 
Denne Forandring er foregaaet i Løbet af det Hundrede 
Aar, som fulgte efter Iweins og Nibelungens Fremkomst. 
Derfor kendes Baareprøven ikke i de store Retsbøger 
Sachsenspiegel og Schwabenspiegel fra det 13de Åar- 
hundrede, men vel i adskillige fra dem stammende 
Stadsretter og Landskabslove fra det 14de og 16de Aar- 
hundrede. 

Af Lovenes Udtryk er det undertiden vanskeUgt at 
afgøre, om det, de taler om, virkelig er en Baareprøve 



») Brunner II, 428. 

eller kun en Renselsesed paa Liget -— en Vanskelighed, 
som jo netop viser, hvor nær de to Ting stod hinanden. 
I Ruprecht af Freisings Retsbog fra 1328 hedder det saa- 
ledes: >Bliver en Mand eller en Kvinde dræbt paa Gaden 
om Natten, saa at ingen ser det, skal man lade den 
døde staa ubegravet indtil den tredie Dag, om man kunde 
paagribe den, der har begaaet Drabet. Sker det saa, at 
man griber en for Drabet, da maa det være ham tilladt 
at rette (o: sværge) paa den døde eller med de Folk, 
som han den samme Nat har været i Selskab med.«^) — 
Dette Sted er bleven opfattet som sigtende til Baare- 
prøven;*) men i Virkeligheden staar der jo intet derom. 
Ruprecht kender meget vel denne Prøve og omtaler den 
andensteds; men da betjener han sig af saa tydelige 
Udtryk, at de ikke kan misforstaas, og indtager i det 
hele en saadan Holdning overfor den, at den ikke vel 
lader sig forene med den Maade, hvorpaa han uden 
noget Forbehold skulde indføre den her. Det er derfor 
rimeligst, at han her kun sigter til den almindelige Ren- 
selsesed. 

En lignende Renselsesed paa Liget træffer vi i nogle 
Statuter, som »Wy Berent van Munster ende Johan van 
Rune, onse Echkewyff, Heer ende Vrouwe van Runen, 
Knape« , i Aaret 1428 udstedte for deres Undersaatter i 
Landskaberne Buddinc og Hakeswolde i Nederlandene. 
Det hedder her: »Item hvo, som bliver beskyldt eller 
berygtet for Mord, han skal berøre den døde, som er 
myrdet, og undskylde sig for Gud (o: bevidne sin Uskyl- 
dighed under Ed), saa er han uskyldig, c s) Denne sidste 



') Maurers Udg. 1839, S. 240. 

*) Loening 190. 

») Mag n in: Besturen in Drenthe, II, 2, Groningen 1842, S. 288. 

Nordewier siger (1. c), at dette Sted synes at sigte til 

Baareprøven. 

6 

Tilføjelse tyder paa, at der her ikke ventes noget Tegn; 
selve Edsaflæggelsen er tilstrækkelig. 

Et helt tydeligt Eksempel paa, at de to Proces- 
former: Renselseseden paa den døde og Baareprøven, 
bestod jævnsides i den tyske Middelalder, og at Lov- 
giverne søgte at holde dem ude fra hinanden, finder vi 
i nogle Statuter for Staden Dinkelsbuhl i Baiern fra første 
Halvdel af 14de Aarhundrede. »Hvo som bliver sigtet 
for et Manddrab,« hedder det her, »han skal vælge sig 
en Dag, og den Dag skal han have Fred, enten han er 
skyldig eller ikke; og han skal befri sig ved at sværge 
med sine to Fingre paa Saarene, og skal ikke rette 
paa Baaren, (mit sinen zweien vingern uf derwunden 
schweren, unde sol uf der bare niht rihten)«. Men hvis 
der findes mindst to ærlige og lovfaste Mænd , som vil 
sværge paa, at de har hørt og set ham forøve Drabet, 
kan han fældes ved deres Vidnesbyrd.^) — Det er op- 
lysende at se, at Lovgiveren i tvivlsomme Tilfælde kender 
de to Udveje: Renselseseden paa Liget eller Baareprøven, 
og at han af disse to foretrækker den første. Det tyder 
paa — hvad der ogsaa stemmer med alt, hvad vi ellers 
ved om den, — at Baareprøven er kommen ind i de 
tyske Lovbøger — ikke ovenfra, gennem Lovgiveren, 
men nedenfra gennem et Tryk fra Menigmand, der har 
følt sig tiltalt af denne Afgørelsesform og overalt har 
vist sig tilbøjelig til at anvende den. 

Den samme Uvilje mod Baareprøven, som kommer 
frem i Statuterne fra Dinkelsbuhl, viser sig nemlig ogsaa 
i andre Retsbøger og da navnlig i den af dem, som 
giver de mest indgaaende Forskrifter angaaende Prøven, 
nemlig Ruprecht af Freisings Retsbog fra Aar 1328. 



^) Gen gi er: Codex juris municipalis Germaniæ medii ævl, I, 
1868, S. 788. 

Freising er en By og et Stift i Baiern, og den Rets- 
bog, som her er Tale om, er en Bearbejdelse af Schwa- 
benspiegel, foretaget af den retskyndige (der Fiirspreche) 
Ruprecht til Brug for dette Landskab. Den indeholder 
et Kapitel »Von todtten gericht«, som lyder saaledes: 

>Ingen skal tvinge nogen, han være fangen eller fri, til 
at rette paa den døde, med mindre da at man sigter ham 
for Mordet. Er den døde ubegravet, skal man ikke vente 
længer end til den femte Dag. Hvis den dræbtes Venner er 
tiJ Stede, og de ikke kræver nogen Ed af ham, skal han være 
fuldstændig fri for Baareprøven (des Todtengerichts), og man 
skal begrave den døde, hvad enten Vennerne er til Stede eller 
ikke. Hvis den, som man sigter for Drabet, ikke er til Stede, 
men kommer inden en Maaneds Forløb og vil rette paa den 
døde, saa skal man igen grave ham op med Tilladelse af 
den Præst, paa hvis Kirkegaard han ligger, og vaske hans 
Saar med Vin og Vand og bære ham paa Tinge for Retten 
og lade Saarene tørres, og der skal være en Læge til Stede 
derved samt to forstandige Mænd, der kan syne Saarene. 
Og han, som staar Retten, ska] tre Gange gaa rundt om 
Baaren paa sine bare Knæ^) og kysse den døde og kalde 
ham ved Navn og sige de Ord : »Jeg vidner for Gud Herren 
og for dig, at jeg er uskyldig i din Død.« Naar han gør 
det tre Gange, og Saarene ikke forandrer sig, saa er han fri 
overfor Vennerne og for Retten. Men hvis de har forandret 
sig, saa de er blodige, saa er han skyldig i Drabet overfor 
Vennerne og Retten, og har selv givet sig sin Dom, idet han 
har underkastet sig denne Ret, skønt ingen har tvunget ham 
dertil. Men hvis den døde har ligget i Jorden en Maaned 
eller mere, saa skal man aldrig grave ham op, det er ret og 
billigt. — Saaledes forholdes der med alle dem, der under- 



*) »der sol dreystund auf sein parn knyen umb dy par gen<. 
Lehmanns Gengivelse (1. c. S. 29): »der soli dreimal an der 
Bahre knien, um die Bahre gehen«, er urigtig. 

6* 

kaster sig forbuden Ret/) idet de bærer glødende Jern eller 
griber i en kogende Kedel; og hvis nogen brænder sig, saa 
er han skyldig. De har nedkaldt Dommen over sig selv, og 
man skal derpaa straffe enhver, efter som hans Brøde er 
til.*«) 

Af disse ret fornuftige Bestemmelser fremgaar det, 
at Ruprecht ikke har været nogen Ven af denne Retter- 
gangsform, og at han søger at indskrænke dens Anven- 
delse saa meget som muligt. Derfor skal ingen kunne 
tvinges til at underkaste sig den, og naar en Maaned er 
forløbet efter Drabet, maa Prøven overhovedet ikke finde 
Sted. Og ved Forskrifterne om, at der skal være en 
Læge til Stede, og at Saarene skal være rene og tørre, 
før Prøven begynder, søger Lovgiveren yderligere at 
sikre sig mod tilfældige Misbrug. Ruprecht selv tror 
næppe paa, at denne Prøve betyder noget; men vil 
endelig nogen frivillig underkaste sig den, og Tegnet 
indtræffer, maa den betragtes som en Gudsdom, og 
Baareprøven sættes derfor i Klasse med de andre »for- 
budne Retter«. 

En lignende Bestemmelse findes i Retsbogen for den 
sydtyske By Memmingen fra 1396. Den anklagede skal 
her træde hen til Baaren og med oprakte Fingre sværge 
ved Gud og alle Helgene, at han er uskyldig. Tegnets 
Indtræden eller UdebUven er afgørende for hans Skyld 
eller Uskyld. ») 

Fra den tysktalende Del af Schweiz foreligger ikke 
blot talrige Eksempler paa Anvendelse af Baareprøven, 
(det ældste kendte er fra 1417*)), men ogsaa en Række 



*) Ordalierne blev forbudte af Laterankonciliet 1215. 

*) Maurers Udg. II, cap. 112. 

>) Lehmann 30. Osenbnuggen 329. 

«) Baechtold 224. 

Bestemmelser om den i Lovbøgerne. I Landrecht 
von Schwyz fra 1342 hedder det saaledes: »Naar 
nogen ihjelslaar, kvæler eller paa nogen som helst Maade 
dræber en anden, da skal den, som bliver anklaget og 
beskyldt derfor, gaa over den døde paa Guds Barm- 
hjertighed. Bliver den døde blodig, skal man ogsaa 
dræbe den skyldige, og ingen skal beskærme ham der- 
for.«^) Ifølge Landbuch von Uri skal Dommeren og 
seks Mænd inspicere Saarene, naar den anklagede har 
svoret paa dem. Og hvis de seks Mænd eller Flertallet 
af dem bekræfter under Ed, at Saarene forandrer sig og 
bløder, skal han miste sit Liv. Sker der intet, er han 
fri. ^) — En lignende Bestemmelse findes i »Thaibuch 
von Ursern.^) 

I disse Bestemmelser tillægges der altsaa — Ugesom 
i Freisingerbogen — Baareprøven en absolut fældende 
eller frikendende Kraft. Den maa da nærmest opfattes 
som et Ordale, og herpaa tyder ogsaa det brugte Udtryk 
»at gaa over den døde paa Guds Barmhjertighed«. Imid- 
lertid er det værd at erindre den mærkelige Udtalelse i 
Luzemer Formelbogen fra 1542, der lader en helt anden 
Opfattelse af Prøven bryde frem gennem den kirkelige 
Iklædning.^) Og bag Rupreehts Ord ligger nærmest den 
Tankegang: det er en Konvention, at denne Prøve skal 
afgøre Spørgsmaalet om Skyld eller Uskyld, naar det 
ikke paa anden Maade kan løses ; men i sig selv betyder 
den intet. 

Gaar vi til den modsatte Udkant af det tyske Sprog- 
omraade, træffer vi Baareprøven i den paa plattysk 
skrevne Stadsret for Hansestaden Visby paa Gulland, 



») Baechtold 228. 
«) Osenbrtiggen 328. 
8) Baechtold 223. 
^) Se foran S. 51—52. 

der er affattet i Tiden 1341 — 44^) og hovedsagelig grun- 
det paa lybsk Ret.*) Den kender og benytter Baare- 
prøven, saaledes som det beskrives i Kapitlet »Om Mord«. 

»Bliver en Mand hemmelig myrdet, og bliver nogen 
Mand tiltalt derfor, og Liget har aabent Saar, saa skal Fog- 
derne gaa til Liget og lade Saaret blotte og skal lade Liget 
bevogte og lade det ligge aldeles stille, saa længe som et 
halvt Døgn er langt; saa skal siden Fogderne og den tiltalte 
gaa til Liget i Huset, og ingen skal gaa med i Huset, hvori 
Liget er, med mindre det sker paa Fogdernes Befaling. Saa 
skal den tiltalte lægge sin Haand paa Saaret; bløder Saaret 
ikke, da skal han fri sig med tolv Mænds Ed, som skrevet 
staar om at sværge Ed. Bløder Saaret, saa maa den myrde- 
des Frænder sværge paa den tiltalte selv tolvte med gode, 
uberygtede og ubetalte Mænd. Den, som saa bliver forvun- 
den, han maa løse sig. « ^) 

Her træffer vi altsaa en helt anden Opfattelse af 
Baareprøven end den, som de sydtyske Retsbøger viste 
os. I Visby Stadsret er Baareprøven ikke nogen Guds- 
dom, overhovedet ikke nogen Afgørelse af selve det 
omtvistede Spørgsmaal. Den er et Vidnesbyrd for eller 
imod den anklagede, og paa dens Udfald beror det, om 
det kan tillades ham selv at sværge sig fri med Med- 
edsmænd, eller om Anklagerne skal have Lov til at 
sværge ham Gerningen paa. Den endelige Afgørelse kan 
saaledes meget vel komme til at gaa stik imod det Re- 
sultat, som Baareprøven gav. 

I Nordtyskland fik Baareprøven en ejendommelig 
Form og et særligt Navn, idet den smeltede sammen 
med en ældre Retssædvane. Her som i det øvrige Tysk- 



») Lehmann S. 23. 

«) K. Hegel: Stadte und Gilden, I, Leipzig 1891, S. 316. 

8) Schlyter; Wisby Stadslag och Sjorått, Lund 1853, S. 52. 

land kendte man allerede tidligere en Renselsesed paa 
den dræbtes Lig; men denne Skik blev her saaledes 
modificeret, at man, i Stedet for at opbevare hele Liget 
i dette Øjemed, afskar den ene Haand eller i det mindste 
Tommelfingeren med de vedhængende kødfulde Dele af 
Haanden, og nøjedes med at opbevare denne. En saa- 
dan Haand repræsenterede altsaa »corpus delicti«. Naar 
man senere fik fat paa den ubekendte eller bortrømte 
Gerningsmand, afgav den til enhver Tid Beviset for, at 
Drabet virkelig havde fundet Sted; den tjente, ligesom 
andensteds den dræbtes Lig, til at give Edsaflæggelsen 
sin større Højtidelighed, og senere virkede den paa til- 
svarende Maade ved Afholdelsen af Baareprøven. Denne 
afskaarne Haand — ligesom ogsaa Liget selv — - kaldtes 
derSchein,og Edsaflæggelsen eller Baareprøven kaldtes 
Scheingehen. Da en saadan Haand, der ofte blev 
ophængt i Røg for at holde sig bedre, kunde opbevares, 
saa længe det skulde være, opnaaede man den Fordel, 
at Prøven kunde anstilles naar som helst, og Morderen 
aldrig vide sig sikker. Enkelte Steder brugte man at 
koge Haanden 3 — 4 Timer i Olje og Salt, hvorefter den 
forsynedes med Rettens Segl, saa dens Identitet tU en- 
hver Tid kunde konstateres, naar der blev Brug for den 
i Retten.^) Og undertiden afskar man ikke selve Haan- 
den, men nøjedes med at tage et Aftryk af den i Voks, 
inden Liget blev begravet, og denne Vokshaand traadte 
da i Stedet for >der Schein«. Endnu langt ned i den 
nyere Tid opbevaredes saadanne Vokshænder eller virke- 
lige Hænder i Kirker og Raadhuse i Nordtyskland, saa- 
ledes i Wismar, Kiel, York og flere Steder. 

Denne »Handlosung« var en gammel og almindelig 



*)Paul Zachias: Quæstiones medico-legales , lib. V, tit. II, 
quæst. 8, nr. 8. (efter Leges Municipal. Clivenses). 

udbredt Skik i de nedertyske og tidligere vendiske Lande. 
Den nævnes 1237 i et Privilegium for Klosteret Doberan, 
i hvilket Fyrst Borwin af Rostock reserverer sig Doms- 
myndigheden i fire Arter af kriminelle Sager: Tyveri, 
som drejer sig om mindst 8 Solidi, Brandstiftelse, Vold- 
tægt, naar et Raab er opløftet, og Manddrab, naar den 
døde Haand er til Stede. ^) 1238 reserveres de samme 
fire Sager i de samme Udtryk i et lignende Gavebrev 
for Klosteret Dargun*), og de forekommer ligeledes i 
efterfølgende Gavebreve til de to Klostre af 1267 og 
1271.3) Endnu midt i det 16de Aarhundrede var denne 
»Handlosung« i almindelig Brug.*) 

Ligesom i Sydtyskland findes Edsaflæggelsen paa 
Liget eller Baareprøven ikke i de ældste Love, men er 
først efterhaanden trængt ind. I Liibecks Stadsret fra 
1294 hedder det, at den, der beskyldes for et Mord uden 
for Staden, skal sværge sig fri selv tolvte; men i et 
andet Haandskrift af samme Lov fra det 15de Aarhun- 
drede er denne Bestemmelse ændret saaledes, at han 
maa sværge >up deme schine« eller rense sig ved Ed 
selv tolvte.^) »Scheingehen« findes ligeledes anvendt 
som Bevismiddel ved Siden af den sædvanlige Ed med 
Mededsmænd i en Vedtægt for Altenbruch, Ltidingwort 
og Nordleda, tre Kirkesogne i Landskabet Hadeln ved 
Elbmundingen, fra 1439. Hvis den afdøde ingen Efter- 
maalsmand har, skal man lade den mistænkte »to den 
schien gahn um sien lief na unserm landtrecht«. Har 



*) Meklenburgisches Urkundenbuch I, Nr. 463, 

«) Smstds. Nr. 490. 

») Smstds. II, Nr. 792 og 1287. 

*) Talrige Eksempler hos Westphalen: Monumenta inedita HI, 

Præf. 143 og i »Jahrbticher des Vereins fur mecklenburgische 

Geschichte«, 1850, S. 133. 
*) Hach: Das alte lubische Recht, Lubeck 1869, S. 289. 

han derimod Slægt og Venner, skal man ingen tvinge 
eller nøde »to dem schien«.^) Ligesom i adskillige af 
de sydtyske Retsbøger er det her uklart, om det drejer 
sig om en Renselsesed eller om en Baareprøve; og den 
samme Tvetydighed er til Stede i den almindelige Landret 
for Provinsen Hadehi fra 1683.*) Men at man hermed 
— i alt Fald i den senere Tid — forstod Baareprøven, 
fremgaar af en Dom fra dette Landskab fra Aar 1666. 
Da denne Sag tillige lærer os, hvorledes Ritualet har 
været ved en saadan Lejlighed, skal den anføres her. 

Harmen Røver i York var anklaget for et Mord 
og havde da tilbudt at gaa til »Gudsdom eller Schein«; 
men inden hans Tilbud kunde antages, maatte Retten 
først klare sig følgende Spørgsmaal: 

1. Da nu Røver tilbyder sig at gaa til Schein, er saa den 
dødes Frænder pligtige til at anklage ham yderligere end 
sket er, da Drabet blev udraabt og Schein aftaget? — 
Nej! 

2. Hvorledes skal han komme frem? — Nøgen, som han 
blev født til Verden, og kun hans Blusel bedækt med et 
ubenyttet Linklæde. 

3. Hvorledes skal Schein bringes og af hvem? — Skal 
lægges imellem to ubenyttede Trætallerkener paa rent 
Papir. Skal bringes af Fogden, som tilforn har aftaget 
Schein. 

4. Hvad skal Schein sættes paa? — Et Fad, bedækket med 
ubenyttet Linned. 

6. Hvem skal foresige Harmen Røver Eden? Skal R. 

knæle? — Forstanderne skal foresige R. Eden og R. 

skal knæle. 
6. Hvem skal føre R. frem? — Edsvorne Folk skal føre 

ham frem; men han skal gaa løs og ledig. 



1) Jacob Grimm: Weisthiimer IV, S. 703. 

*) Pufendorff: Observationes juris universi, II, 1748, S. 21 f. 

Derpaa kom Røver frem; han gik tre Gange efter 
hinanden frem til Schein, lagde sin Finger derpaa, gen- 
tog den Ed, der blev foresagt ham, og løftede efter hver 
Gang Schein i Vejret. Men der skete intet Tegn, og 
der afsagdes da følgende Dom: »Eftersom Harmen Røver 
har underkastet sig Gudsdommen og tre Gange er gaaet 
til Schein, og den Almægtige har reddet ham, og der 
intet Tegn er sket, saa skal han være fri paa sin Hals«.^) 



Siden Opmærksomheden blev henledet paa, at Baare- 
prøven omtales i tyske Love fra Middelalderen, har tyske 
Retshistorikere jævnlig forsøgt at besvare Spørgsmaalet 
om, hvilken retslig Betydning denne Prøve havde for 
den Tid, som anvendte den. Men det er ikke lykkedes 
dem at fastslaa noget, som der kunde opnaas Enighed 
om ; lige saa mange Fortolkere, lige saa mange afvigende 
Meninger har der været. »Hvad betyder denne Baareret?« 
spørger Karl Lehmann. ^) »Er det en Domstol eller et Bevis- 
middel eller et Inkvisitionsmiddel ? Og hvis det er et 
Bevismiddel, er det saa en Gudsdom eller er det Rettens 
umiddelbare Iagttagelse eller en Renselsesed?« — Ethvert 
af disse Standpunkter har i vore Dage fundet sin For- 
svarer. 

De fleste Retshistorikere anser Baareprøven for en 
Gudsdom, saaledes PhiUips, Schulte, Georg Waitz, Brun- 
ner. Men med større Ret hævder Konrad Maurer 
det modsatte: »Baareretten kan aldeles ikke henregnes 
til Gudsdommene; den er ikke saa meget et Bevis- som 
et Inkvisitionsmiddel, og den staar derfor nærmest i 



1) Pufendorff 1. c. 
«) S. 25. 

Klasse med, at man lader et Sold gaa rundt for at ud- 
finde en Tyv, og lignende.«^) Planck er enig med 
Maurer i det negative: »Baareprøven er ikke nogen 
Gudsdom, snarere er den en Art »leibliche Beweisung«, 
hvis man vil betegne den teknisk«.*) Og hvad han 
mener med dette tekniske Udtryk, forklarer han selv 
saaledes: »Leibliehe Beweisung« er intet Bevis, men 
gaar ud paa at gøre Bevis overflødigt. Hvad Retten 
selv iagttager, ser og hører, kan det ikke nytte at be- 
nægte, og det er det overflødigt at bevise«.^) — Leh- 
manns eget Svar paa det foran stillede Spørgsmaal gik 
i 1893 nærmest ud paa, at han anser Baareprøven for 
at være en Art af Renselsesed. Men i en senere Ud- 
talelse om denne Sag synes han at hælde tfl Konrad 
Maurers Mening, at den oprindelig har været et Inkvisi- 
tionsmiddel.*) 

At de lærde i vor Tid ikke har kunnet blive enige 
om, hvad Baareprøven betød i den tyske Middelalder, 
finder sin tilstrækkelige Forklaring deri, at Middelalderen 
selv ikke havde nogen bestemt og ensartet Opfattelse af 
den. Baareprøven hos Rupreeht er noget andet end 
Baareprøven i Visby Stadsret, og derfor er det umuligt 
at give en udtømmende Formel, som kan passe paa alle 
de enkelte Tilfælde. For den, der ser Baareprøvens 
Udvikling saaledes, som vi her har forsøgt at skildre 
den, er der intet paafaldende i denne Forskellighed i 
Opfattelsen. Udsprunget af en hedensk Forestilling om 
en hemmelighedsfuld Naturkraft, hvis Virkninger man 
gennem Erfaringen havde lært at kende, bliver den tole- 



*) Arndt, Bluntschli und P6zl; Kritische Ueberschau, V, Miinchen 

1867, S. 219, Anm. 1. 
«) Gerichtsverfahren im Mittelalter, II, 1879, S. 144, Anm. 2. 
») Smstds. S. 148. 
*) Zeitschrift des Vereins fiir Volkskunde VI, Berlin 1896, S. 209, 

reret, undertiden maaske befordret af Gejstligheden, men 
kun paa Betingelse af, at den modtager et kirkeligt An- 
strøg og lader sig udtyde som en direkte Udtalelse fra 
Gud, en Gudsdom. Naar den, støttet paa sin Popularitet 
hos Menigmand, søger at trænge ind i Lovene, er de 
retskyndige paa deres Post. Nogle søger helt at spærre 
den Vejen, andre gaar paa Akkord med den, men over- 
alt maa den lempe sig efter og bøje sig ind under de 
bestaaende Retsvaner for at kunne finde en Plads. Der- 
for omformer den sig til Renselsesed og »Scheingehen« 
og >forbuden Ret«; eller den nøjes med, som paa Gul- 
land, at blive et af de Kendetegn, hvorpaa det beror, om 
Klageren eller Anklagede skal have den Forret at afgøre 
Sagen med sin Ed. 

Hvis man derfor i al Almindelighed vil sige noget 
om, hvorledes Baareprøven blev opfattet i Middelalderen, 
maa man først og fremmest klare sig, hvor den typi- 
skeBaareprøveer, den, som Definitionen skal ramme. 
Det har ingen af de før nævnte Germanister gjort, og 
derfra stammer Uenigheden imellem dem. 

Skulde vi nu udpege en saadan Grundform for Mid- 
delalderens Baareprøve, er vi ikke i Tvivl om, hvor den 
skal ^øges. Arturromanemes Baareprøve er Typen, den 
ældste Form vi kender, hvilende paa en klar og konse- 
kvent Opfattelse og overleveret os gennem et ret anseligt 
Antal Skildringer. Fra denne Form stammer de andre, 
og fra den har de faaet det, som trods al Omformning 
og alle Nuanceringer er fælles i dem alle. Og naar vi 
med denne Form af Baareprøven for Øje skal give den 
sin juridisk-tekniske Benævnelse, kan vi anvende paa 
den de foran citerede Ord af Planck: »Baareprøven 
er intet Bevis, men den gaar ud paa at gøre Beviset 
overflødigt«. Ved Baareprøven blev selve Drabsscenen 
ligesom genfremstillet for Dommerens Øjne. Naar den 

virkelige Morder traadte hen til den døde, maatte 
Blodet flyde, ganske som det gjorde i Drabets Øjeblik, 
og det flød ikke for nogen anden end for ham. 

Middelalderens Baareprøve hører altsaa ind under 
det, som man i den juridiske Terminologi kalder for 
inspectio oeularis (Rettens umiddelbare Iagttagelse), et 
Begreb, som ikke mere anerkendes i dansk Retsviden- 
skab,*) men som man i Tyskland endnu opererer med 
(Augenschein, leibliche Beweisung). 

Vil vi have Samtidens egen Bekræftelse paa, at den 
virkelig har opfattet Prøven saaledes, nytter det imidler- 
tid ikke at spørge Middelalderens Jurister. De havde 
ikke noget tilsvarende til vor Tids konsekvente og logiske 
Retsvidenskab og havde derfor, som vi har set, ej heller 
plaget sig med at indordne Baareprøven paa nogen be- 
stemt afstukket Plads i et System. Men der var andre 
i Datiden, som interesserede sig for den Side af Sagen. 
Filosoffer og Naturkyndige undersøgte Baareprøven fra 
den theoretiske Side, og til dem maa vi henvende os 
med vort Spørgsmaal om, hvorledes Samtiden opfattede 
dette Fænomen. Svaret herpaa skal det følgende Afsnit 
forsøge at give. 



*) Nellemann: Den ordinære civile Procesmaade, 4. Udg., S. 
386-88. 



DE THEORETISKE FORKLARINGER 
AF CRUENTATIO. 



I de paa Latin skrevne Værker, som vi i dette Afsnit faar at 
gøre med, bruges jævnlig Ordet cruentatio (Blødning) alene, til 
Betegnelse af det specielle Fænomen, som korrekt skulde udtrykkes 
ved: cruentatio cadaveris occisi in præsentia occisoris. Da vi 
lige saa lidt paa Dansk som paa Latin kan udtrykke dette ved et 
enkelt Ord, har jeg beholdt de latinske Skribenters Forkortelse og 
bruger derfor Ordet cruentatio som Betegnelse for den myrdedes 
Ligs Blødning i Morderens Nærværelse. 



Middelalderen. — Skolasticismens Forklaring. 



Lige fra den Tidsalder, i hvilken Forestillingen om 
cruentatio først træder os i Møde, og saa længe som 
Troen paa den overhovedet var levende, har Aarsagen 
til dette mærkelige Fænomen været Genstand for de lærdes 
uafladelige Efterforskning og Kritik. Læger, Theologer og 
FilosofiFer har undersøgt og overvejet Sagen fra alle Sider, 
opstillet Hypotheser og atter omstyrtet dem, kreset om 
Spørgsmaalet uden at kunne slippe det og uden at kunne 
løse det. Adskillige Aarhundreder igennem var der kuii 
ganske faa, som rent ud droge Sagen i Tvivl. Men paa 
den anden Side blev Troen paa dette >Tegn« aldrig op- 
højet til et Dogme, som man ikke turde drøfte eller kri- 
tisere — tværtimod, det stod i Samtiden som et æggende 
Spørgsmaal, der aldrig lod Menneskenes Tanker have 
Fred. 

Hvad der gjorde denne Sag saa tillokkende for Da- 
tidens Tænkere og fremkaldte denne utrættelige Energi 
til at søge efter Fænomenets Aarsag, var den Omstæn- 
dighed, at man herigennem mente at finde et Vink til 
Løsningen af de store Spørgsmaal, som interesserer til 
alle Tider: Om Liv og Død, om Stof og Aand, om For- 

7 

holdet mellem Sjæl og Legeme. Naar Fænomenet selv 
betragtedes som fastslaaet, maatte enhver metafysisk Theori 
tage Hensyn til det og regne med det. Hvis cruentatio 
ikke passede ind i Systemet, kunde Systemet ikke være 
rigtigt. Hver enkelt Tidsalder maatte derfor søge at løse 
Spørgsmaalet i Overensstemmelse med sin hele Verdens- 
opfattelse, og de vekslende Forklaringer, som vi i det 
følgende vil blive Vidne til, giver os i det smaa en Af- 
spejling af de forskellige Tidsalderes metafysiske Fore- 
stilUnger. 

Det Afsnit af den menneskelige Tænknings Historie, 
som vi her faar at gøre med, er de 4 — 5 Aarhundreder, 
der omfatter Skolasticismens Kulmination og Nedgang, 
Overgangsperiodens Filosofi og den nyere Filosofis Be- 
gyndelse. For Middelalderens Vedkommende har vi al- 
lerede ad andre Veje dannet os en Forestilling om, hvor- 
ledes Baareprøven blev opfattet. Vi skal nu se, om Sam- 
tiden selv vil vedkende sig denne Opfattelse, om Skola- 
stikernes Filosofi kan give os den theoretiske Kommentar 
til Arturromanernes praktiske Eksempler. 

Middelalderens videnskabelige Aandsliv bygger paa 
to Fundamenter, den kristelige Theologi og den klassiske 
Filosofi. Af disse to var Theologien Herskerinden, den 
absolute Sandhed; Filosofien var den tjenende Hjælper, hvis 
Opgave maatte være at systematisere, forklare og begrunde 
de theologiske Dogmer uden selv at drage disses Sandhed 
i Tvivl. Da Løsningen paa alle Spørgsmaal saaledes var 
givet paa Forhaand, indskrænkedes Tænkernes Virksom- 
hed til det blot formelle: med Datidens Naturkund- 
skab som Underlag at opføre en Tankebygning, der 
var logisk sammenføjet i alle sine Led, og hvis øverste 
Spids netop ramte det i Aabenbaringen givne. Paa Løs- 
ningen af denne Opgave arbejdede Middelalderens Skola- 
stik med en Tankekraft og Energi, som søger sin Lige. 

Men Opgaven var uløselig, og efter Aarhundreders Arbejde 
maatte Forsøget opgives. Skolasticismens mægtige Tanke- 
bygninger sank i Grus, Theologien og Naturvidenskaben 
skiltes ad, og siden den Tid har de hver gaaet sine Veje. 

Opgaven var uløselig; thi de to Systemer, som skulde 
sammenbindes, var forskellige i deres Grundvold. 

Kirkefædrenes Metafysik, som den særlig fremstilles 
hos Augustinus, er supranaturalistisk. Gud og Menneske- 
sjælen er det eneste sikre tilværende. Omverdenen er 
kun et Fænomen i Bevidstheden, og den interesserer kun, 
for saa vidt den faar Betydning for Sjælelivet. Den hele 
Verdensopfattelse peger mod det hinsidige. 

For den græske Filosofi er Naturen en harmonisk 
Enhed, hvor Stof og Aand er to Sider af det samme, 
eller hvor det aandelige kun er en højere Udformning af 
det legemlige. Men allerede Oldtiden havde dog baade 
en mere spiritualistisk og en mere materialistisk nuanceret 
Opfattelse af denne Enhed. PI at o havde hævdet en fra 
oven og fra Menneskets indre stammende Fornufterken- 
delse; han betragtede Mennesket som væsentlig Aand og 
søgte at bevise Sjælens Udødelighed. Aristoteles blev 
opfattet som repræsenterende den jordiske Verdenserfa- 
ring: han ansaa den legemlige Del af Mennesket for at 
være Mennesket selv, og man tillagde ham — om end 
med Urette — Læren om, at Menneskesjælen var dødeUg. 
Allerede de gamle sagde: »Platonem ex superis, Aristo- 
telem ex sensu philosophari.« ^) Af disse to Filosoffer 
blev det Aristoteles, der kom til at beherske Middel- 
alderens Tænkning. Plato var, om ikke helt ukendt, saa 
dog uden synderlig Betydning i Skolastikens egentUge 
Blomstringstid. Og kortelig udtrykt blev altsaa Opgaven 



*) Karl Werner: Die Scholastik des spåteren Mittelalters, I, 
Wien 1881, S. 279, IV. S. 151, 157 f. 

for den middelalderlige Filosofi den : at forene Åugustinus^ 
og Aristoteles' Læresystemer. 

Afstanden mellem de to Navne, som i sig selv var 
stor, blev endnu større derved, at Middelalderen ikke 
kendte den virkelige Aristoteles, men væsentlig saa ham, 
saaledes som han blev fremstillet af den arabiske Filosof 
Averroes (f]198). Han leverede en Kommentar til 
alle Aristoteles' Værker og gjaldt i Middelalderens Slutning 
for den ægte og autentiske Fortolker af dennes Filosofi. 
Men Averroes var Pantheist, og han omformede og ud- 
tydede den store Grækers Tanker efter sin egen Aands- 
retning. Den naturalistiske Verdensopfattelse, som Aver- 
roes og Aristoteles saaledes stod som Talsmænd for, 
blev yderligere skærpet, da Petrus af Appono (f 1316) 
i Padua grundlagde en særlig Averroistskole, der snart 
ligesom dens Stifter kom i Ry for naturalistisk Vantro. ^) 

Paa en Maade var selve det mangelfulde i Middel- 
alderens Kendskab til Aristoteles en Fordel for Skolasti- 
kerne under deres Bestræbelser for at sammensmelte hans 
Lære med Kristendommen. De gamle græske Fortolkere 
havde udtydet ham paa een Maade, Averroes paa en 
anden; hvad var der saa til Hinder for, at Kirken kunde 
opfatte ham paa en tredje? Og det var just det, som 
Kirken gjorde og yar nødt til at gøre. For at hans Lære 
nogenlunde kunde passe i Systemet, maatte den omfor- 
mes og bøjes i kristelig Retning; enkelte Antydninger 
maatte uddybes, andre Tankerækker maatte afbrydes og 
skydes tilside. Dette Arbejde blev navnlig udført af Skola- 
sticismens ypperste Mand, Thomas af Aqvino(1227 — 
1274), og den Aristoteles, som Middelalderen svor til, og 
fra hvis Lære det blev betragtet som kættersk at afvige. 



1) Werner: IV, 139. 

er derfor hverken den græske eller den arabiske, men 
den thomistiske Aristoteles.^) 

. En anden Omstændighed, som muliggjorde i det mindste 
Forsøget paa at forene den erfaringsmæssige Viden med 
Kirkelæren, var den, at Tidens Naturkendskab var saa 
overordentlig ringe. Og da man en Gang for alle betrag- 
tede den Sag som afgjort af Aristoteles, hæmmedes ethvert 
Forsøg paa at studere Naturen gennem Iagttagelser og 
Eksperimenter: det overlod man til Almuesfolk og kloge 
Koner, i hvis Forestillingskres de enkelte lejlighedsvise 
Erfaringer nedfældedes som Overtro. Baareprøvetroen er 
et Eksempel herpaa, et af utallige. 

Hvis altsaa den lærde en Gang imellem, for at illu- 
strere sin Skildring af Verdensbilledet, vilde gaa uden for 
sin Aristoteles og hente Eksempler og Analogier fra en 
senere Tids Naturkundskaber, havde han kun disse Me- 
nigmands ukontrollerede og misforstaaede Iagttagelser at 
holde sig til. Derfor bliver denne Viden kun en Samling 
af isolerede Brudstykker, hver enkelt Iagttagelse staaende 
uforklaret for sig, uden Sammenhæng med andre og selv- 
følgelig i de fleste Tilfælde misvisende eller fuldstændig 
urigtig. 

Lad os tage et Eksempel paa en saadan Naturkyndig 
fra Skolastikens Tid, Lægen Thaddæus Florentinus, 
der var jævnaldrende med Thomas af Aquino (f. c. 1223, 
f 1303). I et »lægevidenskabeligt« Værk har han i et 
Kapitel »Om Kræfternes Antal og Inddeling« behandlet de 
menneskelige Sanser. *) Og da han kommer til Syns- 
sansen, fremfører han forskellige Mærkeligheder i Naturen, 
hvilke han paa sin konstruerende Maade sammenfatter 
under et fælles Begreb og derpaa forklarer ved Hjælp af 



*) Høffding: Den nyere Filosofis Historie, S. 12. 
') hl Isagogas Joannitianas expositio, cap. X (Expositiones, Ve- 
nedig 1527, S. 

Synet. Som saadanne Fænomener nævner han: at nogle 
Dyr kan se om Natten, nien andre ikke; at en Mand 
mister Stemmen eller bliver hæs, naar en Ulv faar Øje 
paaham, at den myrdedes Saar begynder at flyde 
med Blod, naar Morderen kommer til Stede, at 
et Spejl bliver plettet, naar en menstruerende Kvinde 
betragter sig selv i det, at trøsket Træ og Fiskeskæl lyser 
i Mørke m. m. Det er, som man ser, en helt tilfældig 
Blanding af ganske usammenhængende Fænomener, nogle, 
rigtige, de fleste forkerte. Men for Thaddæus har de alle 
ganske den samme Betydning og Vigtighed. Han tvivler 
intet Øjeblik om, at det altsammen forholder sig rigtigt^ 
samt at det hele gaar naturlig til, og til hvert enkelt 
Fænomen har han en kort og kategorisk Forklaring, der 
ikke lader Plads for nogen Indvending eller Tvivl. 

Det kan under disse Omstændigheder ikke forundre 
os, at han ogsaa nævner cruentatio mellem sine Eksem- 
pler. Denne Sag var jo for ham ikke det mindste mær- 
keligere end Fosfor-Skæret fra det trøskede Træ, og dens 
Realitet sikkert lige saa godt bevist, som Virkningen af 
Ulvens Blik paa Mennesket. Og naar hans System kan 
forklare Fænomenet med Kvinden og Spejlet, behøver 
han ingenlunde at staa raadvild overfor et Ligs Blødning. 
Hvorfor han just sætter dette Fænomen i Forbindelse med 
Synssansen, vil senere blive os klart. Foreløbig vil det 
af det anførte fremgaa, at Thaddæus betragter Blødningen 
udelukkende som et Naturfænomen, der ikke har noget 
med Aandeverdenen at gøre. Og i denne Opfattelse er 
han i god Overensstemmelse med hele den skolastiske 
Lærebygning. 

Thi det maa jo erindres, at alle Forsøgene paa at 
overvinde Dualismen, paa at sammensmelte Aristoteles 
og Kristendommen, bestandig mislykkedes. Verden ved- 
blev at være skarpt sondret i Aand og Stof, og Forestil- 

lingen herom laa mer eller mindre klart udtrykt bag ved 
alle Skolastikernes Systemer, og den bryder Jivert Øje- 
blik igennem deres Bestræbelser for at væve Grækerne 
og Kirkefædrene sammen til en Enhed. I en saadan Ver- 
den, hvor Aand og Natur fra først af er opfattede som 
to hinanden saa modsatte Kvaliteter, at de ikke kan for- 
enes, maa ethvert Fænomen skyldes enten den ene eller 
den anden af disse to Faktorer. De Tegn, der sker med 
det døde Legeme, efter at Sjælen har forladt det og Ad- 
skillelsen mellem Aanden og Stoffet er bleven fuldbyrdet, 
maa enten skyldes et Mirakel — fremkaldt af Gud eller 
Djævelen — eller være en naturmæssig Ytring, der alene 
bunder i Stoffets Egenskaber og altsaa maa kunne for- 
klares ud fra Aristoteles' Naturlære. 

Vi har set, hvorledes Cantimpré traf sit Valg og holdt 
paa Miraklet, som han jo i det hele taget var tilbøjelig 
til at se virksomt overalt. Men han repræsenterer paa 
dette Punkt kun den troende Lægmands Standpunkt, 
Thaddæus har derimod Tidens officielle Videnskab paa sin 
Side, naar han gaar den modsatte Vej og uden nogen 
Betænkning sætter cruentatio i Række med andre for ham 
helt naturlige Fænomener. 

Men Italieneren Thaddæus er ikke den første, der har 
givet denne Forklaring paa cruentatio.. Det tidligste For- 
søg paa at begrunde Fænomenet ad videnskabelig Vej 
møder vi i Frankrig, i Arturromanernes Hjemland og i 
det Slægtled, som var samtidig med deres Blomstring 
Den Forfatter, som først har bragt disse gamle Spekula- 
tioner til vor Kundskab, er Dominikanermunken Vin- 
centius fra Beauvais. 

Han er formodentlig født i Slutningen af det 12te 
Aarhundrede, og hans Dødsaar sættes til 1264. Han stod 
i Yndest hos Ludvig den Hellige, der opmuntrede og under- 
støttede hans literære Virksomhed og stillede sin egen» 

efter de Tiders Forhold betydelige, Bogsamling til hans 
Raadighed. Saaledes blev det muligt for Vincentius at 
fuldføre det Kæmpeværk, til hvilket hans Navn især er 
knyttet, en Række af mægtige Folianter, som kaldes 
»Speeulum majus«. Det er en Encyclopædi over hele det 
13de Aarhundredes Viden. Vincentius har inddelt den i 
3 Dele: speculum historiale, naturale og doctrinale, og 
efter hans Død har en Anonym hertil føjet en fjerde Del, 
speculum morale. De tre Dele synes at være afsluttede 
1256, og den Del, som vi her faar at gøre med, speculum 
naturale, er antagelig fuldendt 1240. Speculum natu- 
rale omhandler Naturvidenskaberne, hvilke Vincentius 
faar bragt i et Slags primitivt System ved at behandle 
alle de skabte Ting i. den Rækkefølge, i hvilken de frem- 
stod i Skabelsens seks Dage. Man finder altsaa her en 
begyndende Spire til Astronomi, Mineralogi, Zoologi, Bo- 
tanik etc. Behandlingen af hvert enkelt Fag bestaar i, 
at han efter Tidens Skik sammenstiller og kommenterer 
en Mængde enkeltstaaende Fænomer, der naturligvis ofte 
hviler paa fejlagtige Iagttagelser. I dette Værk behandler 
han ogsaa cruentatio, og den Plads, han anviser den 
i Naturens Rige, bestemmes nærmere derved, at han om- 
taler den i Afsnittet om Luften. Her findes en Para- 
graf, som Benediktinerne i deres Udgave fra 1624 har 
forsynet med følgende Titel : >0m det Kopsætningsapparat, 
som han med et barbarisk Ord kalder for Sugekop (ven- 
tosa, fransk ventouse).c Vincentius' Udtalelser herom 
lyder saaledes: 

»Naar Blaaren antændes i Sugekoppen, fortynder Ilden 
den omgivende Luft i Koppens Indre og meddeler den sit eget 
Væsens Lethed. Men naar den er slukket, og Sugekoppen 
anbringes paa Legemet, vender Luften i Koppens Indre af sig 
selv tilbage til sin oprindelige Tæthed og indtager da et min- 
dre Rumfang end tidligere; og for at ikke den Plads, som den 

før indtog, skal staa tom, trænger Blodet med Magt nd af Lege- 
met for at udfylde Pladsen, og paa den Maade fremkommer 
Luftens Tiltrækning. Det samme sker med en Krukke, der er 
fyldt med en eller anden Vædske, og som er gennemhullet i 
Bunden; thi for at der ikke skal fremkomme et tomt Rum, 
kan intet løbe ud af Krukken, saa længe den øverste Aabning 
er tilstoppet, og der hverken kan trænge Luft eller andet der- 
ind. Men hvis man lukker op for den øverste Aabning, vil 
Vædsken straks løbe ud; og lige saa meget som der løber ud 
forneden, lige saa megen Luft vil der trænge ind fra oven til 
Udfyldning. Ligeledes skyldes det Luftens Tiltrækning, at et 
Menneske, der gaar forbi Liget af en, der er myrdet, rystes 
af Rædsel, selv om han ikke bemærker Liget; det kommer 
nemlig af, at hans spiritus [Udtrykket for den fysiske Livs- 
kraft] modtager en, om end nok saa lille Paavirkning (infectio) 
og lader den gaa videre til Sjælen (anima). Endvidere træk- 
ker Saaret, der er inficeret af Morderens spiritus, den [paa 
samme Maade] inficerede Luft til sig, naar Morderen gaar 
forbi; og naar denne [Luft] er opfanget, kommer Blodet i Be- 
vægelse og flyder ud, hvad der ikke sker hos den, der endnu 
er levende. Thi det levende Menneskes Natur vilde trække 
det gode Blod til sig, som det, .det selv er beslægtet med (ut 
sibi amicum), og udelukke den inficerede Luft, som er det 
fjendtlig, og denne Tiltrækning sker naturligvis mekanisk (ae* 
cidentaliter) paa Grund af Ligheden.«^) 

Den Forklaring er jo alt andet end tydelig; men saa 
meget er dog sikkert, at det hele efter Forfatterens Me- 
ning gaar helt naturligt til. Her er ikke et Ord om Guds 



*) Vincentius fortsætter. umiddelbart derefter: >Item si mulier acum 
qvantulocumque fumo ex cadavere resoluto per suturam porta- 
verit super jacentis viri nephariam actionem impedit«. Dette 
Eksempel sættes altsaa i Række med de foregaaende^ raen Me- 
ningen heraf er mig ikke klar. Speculum majus, Douai 1624, 
I, 240. (Lib. 4, cap. 13). — Speculum naturale, Venedig 1494, 
fol. 40, har lidt afvigende Læsemaader. 

Indgriben eller noget overnaturligt Element, men kun jævne 
Sammenligninger med et Kopsætningsapparat og en Krukke 
med Huller i Bunden. Men der var rigtignok et enkelt 
Ord i Vincentius' Forklaring, som vi maa se lidt nær- 
mere paa , da det er det , som det hele drejer sig om. 
Det er Ordet spiritus. Hvad mener da Vincentius med 
det? 

Middelalderen var naturligvis ikke blind for, at naar 
Sjæl og Legeme er to aldeles heterogene Substanser, kan 
der ikke bringes nogen Samvirkning til Stede imellem dem, 
hvad jo dog den simpleste Erfaring belærer os om, at 
der er. For at bøde herpaa maatte man afdæmpe den 
skarpe Modsætning mellem Aand og Stof paa det Punkt, 
hvor de mødes inderligst med hinanden, i Mennesket. 
Det er særlig Skolastikeren Duns Scotus, som her, i 
nogen Modsætning til Thomas af Aquino, har gjort Forsøg 
paa at komme over Vanskeligheden. Han hævder, at 
hvorvel Legeme og Sjæl repræsenterer Stof og »Form« 
(det aristoteliske Udtryk for Aand), er dog hver af disse 
Enheder igen sammensat af Bestanddele af begge. Le- 
gemet har sin egen særiige »Form«, og Sjælen er ikke 
et absolut aandeligt Væsen, som Gud, men er, ligesom 
alt det skabte, selv af sammensat Natur. ^) Der bliver 
saaledes i Virkeligheden flere forskellige Sjæle i hvert 
Menneske. Duns Scotus antager en Rækkefølge af tre 
Trin: anima vegetativa, sensitiva og intellectiva, og hver 
af dem kan for øvrigt atter udstykkes (anima vegetativa 
f. Eks. i anima nutritiva, generativa etc.) Ved Døden 
antages et eller to af de lavere Trin at forblive hos Le- 
gemet og gaa til Grunde med dette, medens den udødelige 
Sjæl fortsætter sin egen Eksistens. Nogen Løsning paa 
Spørgsmaalet er altsaa i Virkeligheden ikke fundet; man 



1) Werner I, 280. 

har kun flyttet Skellet mellem Stof og Aand over paa et 
andet Punkt. Men vel kunde denne Hypothese bruges 
til at forklare det Sammenspil, som hos Mennesket finder 
Sted mellem de psychiske og de fysiske Virksomheder. 

Det laa i Skolasticismens Væsen, at den ikke kunde 
opstille en saadan Hypothese uden at have en Autoritet at 
støtte den paa. Og i Skriften stod der intet om en saa- 
dan Overgangsform mellem Sjæl og Legeme, den kendte 
ikke noget til et Stof, hvoraf den trinvise Række af Sjæle 
kunde bygges. Men heldigvis havde jo Skolasticismen to 
Ben at staa paa. Kunde ikke Skriften hjælpe, havde man 
Grækernes Filosofi, og hos dem fandt man det, man søgte. 
Bindemidlet mellem Sjæl og Legeme, netop det, som Vin- 
centius kalder for spiritus. 

Spiritus er det latinske Ord for det græske P n e u m a, 
Luft, Vind, Aande. Hos mange Naturfolk tænkes Sjælen 
som en Art Luft eller Damp; den viser sig i Dampen af 
det varme Blod og i Menneskets Aande. Denne Tanke- 
gang genfindes i det hebraiske Ord »Ruach« og i det 
græske »Pneuma«. *) Fra Folketroen gik denne Fore- 
stilling over i de videnskabelige Systemer, af hvilke Pneuma 
blev opfattet snart som Bæreren af den fysiske Livskraft, 
snart som Mellemledet mellem den materielle og den aan- 
delige Verden og snart som Sjælen selv. Gennem hele 
Oldtidens og Middelalderens Videnskab betragtedes Til- 
stedeværelsen af Pneuma som en utvivlsom Kendsgerning. 
Pneuma dannes ifølge de græske Læger af den ydre Luft, 
der med Aandedrættet føres ind i Lungerne. I Forbin- 
delse med de Dampe, der udvikler sig i Organismen ved 
Fordøjelsen, og gennem forskellige Processer, navnlig i 
Hjertet, lutres den til en bestandig finere Substans ; sam- 



^) Hermann Siebeck: Geschichte der Psychologie, Gothal880, 
I, I, S. 4. — * Eksempler paa det samme fra mange Naturfolks 
Sprog hos Tylor, I, 390—91. 

men med Blodet, af hvilket den udgør en Del, føres den 
rundt i Legemet gennem Aarerne, og endelig gaar den i 
sin subtileste Form ind i Hjernens Hulheder, hvorfra den 
leder Tænkningen og Lemmernes Bevægelse. 

Aristoteles optog denne Theori uden at have no- 
get at indvende imod den. Ganske vist behøvede han 
den ikke for at udjævne Modsætningen imellem Legeme 
og Sjæl, da der hos ham ingen saadan Modsætning var 
til Stede ; men den kunde anvendes som forklarende Aar- 
sag til adskillige fysiologiske Processer. Langt større 
Betydning fik den efter hans Tid hos Stoikerne, i hvis 
Natursystem Pneumalæren kom til at danne det egentlige 
Midtpunkt. Alt det tilværende blev af dem gjort til 
Pneuma: Pneuma er Guds Princip og Verdens Stof, Sjæl 
og Legeme er kun forskellige Former af Pneuma. Hos 
Nyplatonikerne, der tildelte det sjælelige en selvstæn- 
dig Eksistens, blev Pneuma bibeholdt som det forbin- 
dende Mellemled; og hos Galen blev dette Stofs Be- 
tydning i medicinsk Henseende nærmere udviklet og for 
lange Tider fastslaaet. ^) 

For Kirkefædrene og Skolastikerne kom denne over- 
leverede Pneumalære særdeles belejlig, da de netop 
trængte til et Middel, som kunde hjælpe over den dybe 
Kløft, de selv havde slaaet mellem Sjæl og Legeme. Og 
de kunde med saa meget roligere Samvittighed antage 
sig den, som Aristoteles selv havde anerkendt Læren, 
om ogsaa han kun havde benyttet den til mere under- 
ordnet Brug. Alle de tidligere Afskygninger i Pneuma- 
læren findes atter repræsenterede hos de forskellige mid- 
delalderlige Skoler. Hos Hilarius tilskrives Pneuma kun 
Sjælens vegetative og sensitive Virksomhed, hos Ter- 
tullian er det selve Sjælen.*) Gaar vi ned til Skola- 

1) Siebeck I, II. 180 ff. — Høffding 34, 89. 
«) Siebeck I, If. 364, 371. 

stikerne, finder vi den hos Alexander af Hales (f 1246) 
som Overgangsleddet mellem Sjæl og Legeme. Thomas 
af Åquino forkaster ethvert saadant Bindemiddel; men 
han beholder Pneuma som det fysiologiske Instrument 
for Organbevægelse. Denne samme Opfattelse findes hos 
en anden af Skolasticismens berømteste Mænd, Albert 
Magnus (f 1280), og kan vel betegnes som den egentlig 
orthodokse. ^) 

Saaledes var altsaa Materialet lagt til Rette paa den 
Tid, da Vincentius skrev sit Speculum, og naar vi nu 
ved, hvad han mente med sine spiritus, kommer der 
nogen Mening i Stykket, og vi forstaar bedre hans Sam- 
menligning med Sugekoppen og hans Forklaring om Luf- 
tens Tiltrækning. Thi spiritus eller Pneuma er jo kun 
Luft, lutret og forfinet Luft, bearbejdet i Menneskets 
Organisme saa længe til den er bleven præget af hans 
Væsen og bleven en Del af hans Person , men alligevel 
kun Luft, og naar den atter skilles fra sin Herre, eller 
denne er død, maa den være underkastet de samme 
Naturlove, som anden Luft. Princippet i cruentatio er da 
dette, at det ensartede eller beslægtede tiltrækkes af hin- 
anden. Noget af Morderens Pneuma findes i den dræbtes 
Saar; kommer han selv til Stede, vil denne Del trække 
mere til sig, og saa fremkaldes den Bevægelse i Saaret, 
som faar Blodet til at flyde ud. Vincentius opfatter altsaa 
Pneuma som en rent legemlig Substans. Den har ikke 
Evne til nogen Art af Selvvirksomhed, men forholder sig 
passiv og ligegyldig over for alle Paavirkninger. Den kan 
inficeres paa denne eller hin Maade og atter lade denne 
Infektion gaa videre, omtrent som naar Smitte overføres 
fra den ene Person til den anden. Men det sker alt- 
sammen mekanisk og ubevidst. I denne Opfattelse af 



») Smstds. 429, 460. 

spiritus finder han Medhold hos Skolasticismens største 
Mænd, og hvorvel ingen af disse har udtalt sig om cru- 
entatio, maa vi formode, at han ogsaa i denne specielle 
Anvendelse af Theorien er i Overensstemmelse med sine 
Læremestre, og at hans Forklaring af Fænomenets Aar- 
sag og Forløb repræsenterer den Tids officielle Viden- 
skab. Dette bestyrkes yderligere ved, at de andre Ud- 
talelser, vi har om cruentatio fra Skolasticismens Tid, 
kun gentager Vincentius' Forklaring med uvæsentlige 
Ændringer. 

Den næste Udvikling af Baareprøvens Theori, vi 
træffer i Middelalderen, skyldes den før nævnte Læge 
Thaddæu s (f 1303). »Naar^n Mand saarer sin Fjende«, 
siger han, »saa trænger de fjendtlige spiritus ind sammen 
med Saarene, og naar disse spiritus kommer i Nærheden 
af den Helhed, hvorfra de er udgaaet (suum totum), gaar 
de atter, ud af Saarene, hvorved den saaredes Porer 
aabnes, og Blodet begynder at flyde formedelst spiritus' 
Bevægelse. — Thi den enkelte Del drages naturlig hen 
til sit Hele, fordi den der er i Sikkerhed.«^) 

Dette er jo i Hovedsagen Vincentius' Forklaring; der 
foregaar en Tiltrækning mellem de paa ensartet Maade 
inficerede Luftpartikler, som dels omgiver Morderen, dels er 
indesluttede i den dræbtes Saar, og ved den derved for- 
anledigede Bevægelse bryder Saaret op. Han har kun 
en enkelt Afvigelse fra Vincentius, som ubetinget maa 
anses for en Forbedring, nemlig den udtrykkelige Fregi- 
hæven af, at det er Helheden, der tiltrækker Delene, 
altsaa Morderens Legeme, der drager Luftpartiklerne i 
Saaret til sig, medens Vincentius har brugt det mindre 
nøjagtige Udtryk, at det er Saaret, som udøver Tiltræk- 
ningen. — Idet Luftpartikleme drages ud, fremkommer 



1) Anf. Sted. 

der altsaa en Sugning, og dei bliver saaledes mere for- 
staaeligt, at denne netop maa bevirke Blodets Udtræden 
af Saaret. 

Det blev dog hverken Vincentius eller Thaddæus, 
der hos Efterverdenen fik Æren for at have fastslaaet 
denne Forklaring af cruentatio. Theorien var endnu i 
Udvikling, og først paa sit tredie Standpunkt fik den en 
Form, der i hvert Fald i lange Tider kunde tilfredsstille 
de søgende, og som var støttet af tilstrækkelig Autoritet. 
Den Forfatter, som gav den denne Form, var atter en 
italiensk Læge og Filosof, noget yngre og langt mere be- 
kendt end Thaddæus, nemlig den saa ofte paaberaabte 
og stærkt priste »Conciliator« Petrus fra Appono 
(f 1316). I en Kommentar til Aristoteles' Problemer 
kommer han til at omtale Baarep røven, som han siger 
han selv har set anvendt i Venedig, og giver da følgende 
Forklaring af den: >Det kommer af den Bevægelse (mo- 
tus), som Drabsmanden ved sin stærke Fantasi og sin 
Lidenskab har frembragt hos den dræbte. Man siger 
nemlig, at han i Drabets Øjeblik har paatrykt denne sine 
af Fjendskab mod ham optændte spiritus, som atter 
sættes i Bevægelse ved Dræberens Nærværelse og fra 
den dræbte søger tilbage til den, fra hvem de er ud- 
gaaet, hvorved der foraarsages Bevægelse i den dræbtes 
Legeme, og Saarene paa den Maade udgyder Blod.«^) 
Appono anfører det hele som andres Mening; men da 
han intet indvender imod den, antog Eftertiden alminde- 
hg, at den tillige var hans egen, og naar denne Forkla- 
ring af cruentatio omtales, henføres den i Regelen til 
Appono som Theoriens Ophavsmand. 

Appono har ikke udtalt sig om, paa hvad Maade 
denne Overførelse af spiritus finder Sted. Senere Forfat- 

*) Problemata Aristotelis . . . cum Petri de Apono commentariis. 
Paris 1520. Fol. 81 b. 

tere,. som refererer hans Mening, gaar dog stedse ud fra, 
at dette skulde ske gennem Øjnene, og det samme maa 
have været Thaddæus' Opfattelse, siden han anfører cruen- 
tatio under sine Bemærkninger om Synssansen. Ogsaa 
heri kunde man støtte sig til de gamles Pneumalære. 
Stoikerne lærte nemlig, at Synsevnen beror paa, at der 
fra Øjets Pneuma udgaar et kegleformet Knippe af Lys- 
straaler, hvis Spids befinder sig i Pupillen, og hvis Bund- 
flade berører Genstanden. I Overensstemmelse hermed 
antog de, at der i Øjet fandtes en speciel Art af Livsluft, 
som de benævnede Se-Pneuma. ^) 

I Hovedsagen er de tre Forfattere saaledes enige, og 
navnlig mødes de i Forvisningen om, at det er et helt 
naturligt Fænomen, som her foreligger. Men i Opfattelsen 
af den Livsluft, som fremkalder Virkningen, er der dog 
allerede en Udvikling at spore hos dem. Hos Vincentius 
er spiritus kun Luft, helt materiel og livløs, og dens Over- 
førelse til den dræbte lige saa vel som dens Tilbageven- 
den maa antages at ske rent mekanisk ved Udbredelse 
gennem det Morderen omgivende Luftlag. Thaddæus taler 
derimod om fjendtlige spiritus (spiritus inimieitiæ) og bruger 
om deres Overførelse til den dræbte det Udtryk, at de 
trænger ind (ingreditur) i Saaret. Hos ham tænkes altsaa 
spiritus udrustede med en vis Selvvirksomhed, og det er 
ikke tilfældigt, men i en bestemt fjendtlig Hensigt, at de 
søger hen mod den saarede. Hos Appono endelig skyldes 
deres Indbringelse i Saaret en ren psychisk Virksomhed, 
idet Drabsmanden kun gennem sin ophidsede Fantasi og 
sin Lidenskab (virtute suæ fortis imaginationis et furiæ) 
slipper dem løs paa sin Modstander. 

Den Udvikling, som her er begyndt, fortsættes yder- 
Hgere, efterhaanden som Forklaringen af cruentatio ved 

Hjælp af Pneumalæren bliver gjort til Genstand for Re- 
næssanceforfatternes Undersøgelser. Vincentius' Theori 
var for plump og haandgribelig til at kunne tilfredsstille 
de mere subtile Skribenter, som fulgte efter; men inden 
vi gaar over til at fremstille deres Meninger, vil vi blot 
minde om, at Skolasticismens Theori passer fuldstændig 
paa Arturromanernes Fremstillinger af cruentatio. Viden- 
skaben og Digtningen har set ganske ens paa den Sag i 
det 13de Aarhundrede, cruentatio var en helt naturlig 
Ting, der foregik i Overensstemmelse med de vel kendte 
Love om den udstrømmende Lufts Sugning og Naturens 
Afsky for det tomme Rum. Den Opfattelse af Baare- 
prøvetroens Natur, som vi allerede læste ud af Roma- 
nernes praktiske Eksempler, har i Skolasticismens Theo- 
rier faaet den bedste Bekræftelse, vi kunde ønske. 



II. 
Renæssancen. — De naturlige Forklaringer. 



1. Overgangstidens FUosofi og Forsøgene paa at finde 
Baareprøven hos Oldtidsforfatteme. 

Forsøgene paa at sammensmelte Aristoteles og Kirke- 
fædrene var aitsaa mislykkede. Det græske Hedenskab 
og den kristne Theologi hævdede hver for sig Verdens 
Enhed, men ud fra saa modsatte Synspunkter, at de ikke 
kunde forsones, og for den, der betragtede dem begge 
som uangribelige Autoriteter, var det umuligt at komme 
ud over Dualismen. Den Enhed, som Thomas af Aquino 
tilsyneladende havde tilvejebragt, beroede da ogsaa kun 
paa et Selvbedrag. Han havde i Virkeligheden ofret den 
ene Part. Han opererede med en Aristoteles, der føjede 
sig efter Kirkens Fordringer; men det var ikke den vir- 
kelige Aristoteles, og Illusionen om hans Samstemmen 
med Dogmerne kunde kun opretholdes, saa længe Kend- 
skabet til ham var saa ufuldkomment, som det var i 
Middelalderen. Da den virkelige Aristoteles begyndte at 
blive kendt, var ogsaa hans Føjelighed forbi. Vi har 
allerede nævnt, at Petrus af Appono ud fra et nøjere Stu- 
dium af Averroes stillede sin Opfattelse af Aristoteles i 
Modsætning til Kirkens; men heller ikke Averroes' Kom- 
mentar fik Lov at staa uantastet, og de senere Aristote- 

likere fandt omsider den rette Vej: at søge hen til Me- 
steren selv og hans nærmeste græske Fortolkere. 

Var Aristoteles' Filosofi saaledes selv paa Vej til at 
emancipere sig fra Theologiens Førerskab, saa fik Bevæ- 
gelsen dog ganske anderledes Fart, da der opkom filoso- 
fiske Retninger, der rent ud benægtede Aristoteles' Eneret 
til at repræsentere den græske Filosofi. Det blev under 
Platos Banner, at Kampen mod Middelalderens Aands- 
retning blev ført, og i ham havde Banebryderne for den 
nye Tid fundet den Autoritet, som de mente skulde afløse 
baade Kirken og Aristoteles. MarsiliusFicinus (1433 — 
99) grundede det første platoniske Akademi i Florens, og 
snart fandt det talrige Efterfølgere og Tilhængere baade 
syd og nord for Alperne. — 

Men idet Filosofien saaledes frigjorde sig for Theo- 
logiens Førerskab, ja endog ofte vendte sig fjendtlig mod 
sin tidligere Herskerinde, maatte den jo ogsaa selv over- 
tage Forpligtelsen til at løse de Gaader i Tilværelsen, 
hvis Forklaripg den før fandt givet i Theologien. Idet den 
blev klar over, at Skolastikerne ikke havde kunnet be- 
sejre Dualismen, maatte den selv forsøge paa at genop- 
rette Tilværelsens Enhed; og i Opposition mod sin For- 
gænger tog den da sit Udgangspunkt fra den Side, som 
hidtil havde været den underordnede af de to : i Naturen 
og i Mennesket selv. En overvældende Mængde af nyt 
Stof blev derved inddraget under dens Omraade og tvang 
den ind paa nye Methoder. I Stedet for til den aaben- 
barede Skrift bliver Tænkeren nu alene henvist til sig 
selv og Omverdenen. Iagttagelser og Eksperimenter af- 
løser derfor Middelalderens Syllogismer og Deduktioner 
over opgivne Emner; det Resultat, som Tænkningen skal 
naa, betragtes ikke længer som givet paa Forhaand, Natur- 
videnskaben bliver frigjort, og Respekten for Autoriteterne 
er brudt. >Sig mig«, udbryder Paracelsus, »hvem skal 

8» 

man tro med Hensyn til de naturlige Tings Evner og 
Kræfter? Dem, som har skrevet derom, og ikke har for- 
staaet at prøve det, eller dem, som har vidst at prøve 
det, men ikke har skrevet derom?« Derfor holder han 
mere paa gamle Koners, Rakkeres og Zigøjneres Viden, 
end paa alle Højskolernes Lærdom. *) 

I Tidens Løb skulde denne forandrede Anskuelse 
føre til Naturvidenskabernes storartede Opsving. Men 
foreløbig var dog den empiriske Viden for ringe til, at 
der kunde bygges noget paa den alene, og Bruddet med 
Middelalderens Verdensopfattelse havde da som sin første 
Følge, at Dørene aabnedes for al Slags Mystik og Overtro. 
Stjernetydning og Magi holder sit Indtog, og Trolddom og 
Hekseprocesser gaar i Følge med den frembrydende Vi- 
denskabelighed. 

Thi for at øge sit Naturkendskab gik man netop til 
saadanne Kilder, som dem Paracelsus nævner, og man 
fandt der de Forestillinger, som vi allerede har set opteg- 
nede hos Thaddæus Florentinus. Men d^ Anvendelse, 
man nu gjorde af dem, var vidt forskellig fra det 13de 
Aarhundredes. Thaddæus kan affærdige dem i faa Ord 
som Ting, der ikke interesserer væsentlig. Humanisterne 
maatte efter deres Syn paa Naturen tillægge dem den 
største Vægt; thi gennem Kendskab til Naturen gik for 
dem Vejen til Kendskab om Gud. 

Humanisterne vilde forene Aand og Natur som de 
græske Filosoffer, og deres Verdensopfattelse kom derfor 
til at ligge nærmere ved Oldtidens end ved Middelalderens. 
Men vi ved, at det ikke heller for dem lykkedes at løse 
den stillede Opgave; de havde taget saa meget i Arv 
fra deres Forgængeres Theologi, at de ikke kunde helt 
frigøre sig derfor, og da de fremdeles, ligesom Skolasti- 



») Sigwart: Kleine Schriften, I, 39. 

kerne, opfattede Gud som en ren aandelig Enhed, var 
Kløften til syvende og sidst stadig til Stede, og det lykkedes 
dem ikke at faa den udfyldt. 

Men Forsøget blev gjort, og en Verdensbygning rejste 
sig, hvor Himmel og Jord, Aand og Stof dannede en uaf- 
brudt Enhed. Fra Jordens Midtpunkt til den yderste Him- 
mel var Universet som et storartet Urværk, hvor det ene 
Hjul greb ind i det andet, og hvor intet kunde foregaa 
paa ét Sted, uden at dets Virkninger maatte spores gen- 
nem alle Lag. »Verdens- Altet er en Cither, hvis Strenge, 
naar de røres i den ene Ende, sitre i hele deres Længde.« ^) 

Af denne Verdensopfattelse resulterede Astrologien 
og Magien. Til hver Stjerne paa Himlen svarede et Stof 
paa Jorden; enhver Virkning maatte frembringes ved Ind- 
virkning af de Ting, som var beslægtede med hverandre 
eller var underlagte de samme Aarsager. — Ogsaa i den 
lille Afkrog af Tænkningens Rige, hvor Aarsagen til cru- 
entatio drøftedes og undersøgtes, mærkedes snart denne 
Forandring; den simple nøgterne Forklaring, som Skola- 
stikerne havde fundet sig tilfredse med, og som stem- 
mede godt med Middelalderens Læresætninger, passede 
ikke mere til de nye Tider. 

Bindemidlet mellem alle de skabte Ting er den overalt 
tflstedeværende gensidige Sympathi. Men da Aand og 
Materie trods alle Forsøg stadig skiller sig fra hinanden i 
to, bliver Renæssancen ligesom Skolasticismen nødt til 
at indskyde et forbindende Mellemled, Livsaanderne, 
mellem Sjæl og Legeme. Og da alle Virkninger i sidste 
Instans bliver aandelige, aabnes her Muligheden for Fan- 
tasiens overvældende Indgriben. 

Eftervirkninger af Middelalderens Theologi og af Old- 
tidens Naturopfattelse samvirkede til »at berøve de fysisk 
benævnede Principper deres fysiske Betydning, og i at 



*) Viktor Rydberg: Middelalderens Magi, Overs. S. 6. 

give Fantasien Overmagten over Forstanden i Opfat- 
telsen af Naturen .... 

Fantasiens Overvægt viser sig navnlig i den dig- 
terisk-fantastiske Anskuelse af Naturens Livsenhed, og 
af dens umiddelbare, de fysiske Betingelser oversprin- 
gende Sy mp at hi. Overalt i det konkrete bliver Fanta- 
sien raadende Magt, og Tanken følger den ligesom be- 
ruset paa dens bacchantiske Tog.«*) 

Saaledes har vi her de tre Elementer, af hvilke Renæs-^ 
sancetiden benyttede sig til Forklaring af cruentatio: Livs- 
aanderne, Sympathien og Fantasien. 

Et Fænomen som cruentatio var noget, der paa For- 
haand maatte være sikker paa Humanisternes største In- 
teresse. Det var et typisk Eksempel paa de Naturiagt- 
tagelser, fra hvilke Tiden nu skulde hente sin Viden, og 
det havde det rette gaadefulde, mystiske Præg, som til- 
talte den Tids Aander. I et System, hvor Aand og Stof 
skal smelte sammen og Naturen gøres levende, stod denne 
Livsytring fra det døde Legeme næsten som et Symbol 
paa den hele Verdensbygning, .som det mest direkte 
Vidnesbyrd om Sammenhængen mellem Aand og Stof. 
Forklaringen af cruentatio blev som en Prøvesten for 
hver enkelt Tænkers Theori; thi Kendsgerningen selv blev 
ikke betvivlet. Derfor er det ogsaa først nu, at Orøftel- 
sen af Baareprøvens Væsen rigtig tager Fart. 

Det første og mest haandgribelige Udslag af denne 
nye Interesse for Fænomenet er den utrætteUge Iver, hvor- 
med Humanisterne begyndte at gennemsøge den klassiske 
Literatur for at se, hvad Oldtidsforfatterne havde sagt om 
dette Spørgsmaal. — At de intet skulde have sagt derom, 
maatte anses for ganske utænkeUgt. 



1) Brøchner: Philosophiens hist. Udvikling, Kbhvn. 1869, S. 148 f. 

Thi Humanisterne havde vel frigjort srg fra Fortidens 
Afhængighed under Kirkens Autoritet; men de benyttede 
kun deres Frihed til selv at underordne sig under en ny. Paa 
alle Punkter søgte de tilbage til den klassiske Oldtid. 
Selv i Slægt med den hedenske Aand og grebne af den 
antike Verdens Skønhed og Tankerigdom, som pludselig 
var traadt dem i Møde efter Aarhundreders Søvn i gamle 
Haandskrifter, saa de Middelalderen kun som Mørke og 
Barbari. Skulde noget have Værdi, maatte det hentes fra 
Klassikerne, og snart naaede de da dertil, at Oldtidsfor- 
forfatteme for dem fik den samme ubetingede Autoritet, 
som Theologien havde haft for Skolastikerne. Alt hvad 
man selv lærte og troede paa, skulde støttes ved Citater 
fra Oldtidsforfatteme, og naar Grækerne og Romerne ikke 
havde kendt en Sag, var det en meget betænkelig Ting 
at slutte sig til den. Troen paa cruentatio stod fast, den 
maatte altsaa ogsaa findes hos de gamle; og hvor der er 
en god Vilje til at søge, finder man jo som oftest ogsaa 
noget. Ved et flittigt Studium fandt Renæssancens For- 
fattere saa meget, at de med en god Samvittighed kunde 
slutte sig til Troen paa cruentatio uden at føle sig selv 
som Barbarer, og man maa lade dem, at de fik gjort 
det mest mulige ud af de Antydninger, som det lykkedes 
dem at opspore. — Det, de fandt, var følgende: 

1. Galeottus Martins var den første, der opda- 
gede, at Tegnet allerede forekom hos Homer, idet det 
skulde have vist sig paa Patroklos' Lig, da Hektor kom 
i Nærheden af det. Opdagelsen var forhastet og maatte 
atter opgives; men heldigvis fandt Hieronymus Magius 
et bedre Citat af Illaden, saa man ikke kom til at savne 
Homers Autoritet. Det var Euphorbos' Lig, der blødte 
i Menelaus' Nærværelse, saaledes som det udtrykkelig be- 
skrives i Iliadens 17de Sang (Vers 79 — 86, Wilsters Over- 
sættelse). Citatet er ganske rigtigt; kun kan Blødningen 

i dette Tilfælde lettere forklares paa anden Maade, idet 
den indtraf umiddelbart efter at Menelaus havde stødt sin 
Lanse gennem Euphorbos' Hals, og medens han endnu 
var i Færd med at trække Brynjen af ham. 

2. Samme Hieronymus Magius paastaar endvidere, 
at Ar i sto tele s har udtalt sig om cruentatio i Skriftet »Pro- 
blemata«. Han anfører dog ikke nøjere, hvor [Jdtalelseme 
findes; men senere Skribenter ved, baade at de staar i 
Kapitlet »de naribus«, og hvorledes Aristoteles' Ord lyder.*) 
Dog er det ikke muligt nu til Dags at finde noget des- 
angaaende paa det nævnte Sted. Maaske staar der noget 
om Sagen i en eller anden af de Samlinger af »Proble- 
mer«, som en senere Tids Læger og Filosoffer forfattede 
og lod gaa under Aristoteles' Navn; men det er mere 
sandsynligt, at Aristoteles selv er bleven forvekslet med 
en af hans senere Kommentatorer. Herpaa kunde det tyde, 
naar en af de Forfattere, der beraaber sig paa hans Au- 
toritet, henviser til »Ficinus in Aristot. problemata cap. 
de naribus« *) Men heller ikke dette Citat er rigtigt, da 
Ficinus ikke vides at have skrevet nogen Kommentar til 
»Problemerne«. Derimod har Petrus af Appono leveret 
en saadan, og han omtaler her cruentatio, ganske vist 
ikke paa det anførte Sted, men i et Kapitel om Sympa- 
thien. Herfra stammer muligvis det hele; i hvert Fald 
vilde en saadan skødesløs Citationsmaade ingenlunde være 
nogen Sjældenhed blandt den Tids Forfattere, hvad der 
har været rig Lejhghed til at erfare under Udarbejdelsen 
af nærværende Bog. ^) 

^) F. Eks. Franciscus Casonus Opiterginus: »Aristoteles re- 
spondit, hoc esse opus divinum et naturale, quia sangvis clamat 
vindictam contra interfectorem, et rationes multas affert, vide 
eum in problem, c. de naribus.« (Tractatus duo juris civilis, 
KøUn 1604, S. 10 b). 

*) Godfred aBavo: Theorica criminalis, Utrect 1646, S. 349. 

^) Eksempelvis skal nævnes, at en Række Forfattere anfører Ud- 

3. Mere Held havde man med Plato. I hans Bog 
»Om Lovene« cap. 9 fortælles, at de dræbtes Aander 
forfølger og plager Morderne for at hævne sig paa dem. 
Ganske vist nævner han intet om cruentatio ; men denne 
kunde jo dog tænkes som en af de Former, under hvilke 
de hævngerrige Aander søgte at komme Morderen til Livs. 
Det var Marsilius Ficinus, der først gav denne An- 
visning,^) og den blev derpaa flittig udnyttet af efterføl- 
gende Skribenter. Man opsøgte alle de Steder hos Old- 
tidsforfatterne, hvor der tales om vrede Aander, og saa 
heri Uge saa mange Beviser for Baareprøvens klassiske 
Herkomst. Paa den Maade kunde man beraabe sig paa 
Plutareh, der fortæller om Spøgerier paa det Sted i 
Chæronea, hvor Damon blev dræbt (Kimons Biografi), og 
paa Svetonius, der omtaler noget lignende efter Cali- 
gulas Drab. Man støttede sig fremdeles paa beslægtede 
Steder hos latinske Digtere (Virgil og Ovid) og forsmaaede 
end ikke Æventyrene hos Apuleius. Men alle disse Bevis- 
steder lider af den Svaghed, at netop det Tegn, som vi 
her søger Oplysning om, ikke nævnes i noget af dem. 

4. Lidt nærmere til Sagen kom man ved at forfølge 
et andet Spor, nemlig de hos senere græske Forfattere 
opbevarede Efterretningerom Ceremonier, som man foretog 



taleiser om cruentatio af Petrus Pomponatius med Hen- 
visning til bestemte Steder i hans Skrifter. Udtalelserne findes 
ikke, og de stemmer ej heller med Pomponatius' Anskuelser; 
derimod falder de fuldstændig sammen med Marsilius Fici- 
nus* Bemærkninger om denne Sag, og det er rimeligvis disse, 
der ved en Fejltagelse er bleven tillagt Pomponatius. — Flere 
Skribenter beraaber sig paa »Thondeus Medicus« og anfører 
hans Ord, som om de selv havde læst dem; det har de sikkert 
ikke, da de saa nok havde opdaget, at den paagældende Læge 
hed Thaddæus (Florentinus). Den ene Forfatter har skrevet ud 
efter den anden, og det en Gang forvanskede Navn eller det 
misforstaaede Citat gaar saa igen hos hele Rækken. 
*) De immortalitate animorum, Paris 1559, Lib. 16, cap. 5, Litr. M. 

med de myrdedes Lig. Julius P oli ux fortæller saaledes, 
at naar den dræbte skulde begraves, blev en Lanse baaret 
i Forvejen, og en bestemt Frist blev fastsat til, at Uget 
kunde synes, om det havde lidt nogen Vold. *) Man for- 
tolkede dette Sted saaledes, at Hensigten hermed var at 
udfinde den ubekendte Morder, og med endnu større Dri- 
stighed underskød man, at han skulde aabenbares ved^ 
at Liget selv viste Tegn eller forandrede sig. *) — Og i 
Åpollonius' Digt »Argonauterne« lagde man Mærke til 
de Ceremonier, Jason udfører, efter at han har snigmyrdet 
Medeas Broder Absyrtus: »Jason udfører de fromme Cere- 
monier for det udgydte Blod og soner saaledes sin Brøde« 
Han skraber Huden af den dræbtes Legeme, udsuger Blodet 
tre Gange og spytter det tre Gange ud igen. Saa begra- 
vede han Liget under sammendynget Jord.« Man forstod 
dette Sted saaledes, at Jason derved vilde forhindre den 
afdøde i senere at aa benbare, hvem Gerningsmanden var, 
naturligvis gennem cruentatio. 

5. Ingen af disse Analogier var dog helt tilfreds- 
stillende. Thi det kunde jo ikke nægtes, at der intetsteds 
var Tale om Blodets Frembryden som Tegn paa Drabs- 
mandens Tilstedeværelse. Men den ihærdige Søgen skulde 
dog ikke blive ubelønnet; man fandt omsider det rette 
Citat, og det var atter Ficinus, som var den heldige.*) 
Stedet findes hos Lukrets*) og lyder saaledes: 



*) »Hasta in funere vi peremptorum præferebatur, et præscripti 
dies ob hoc statuebantur, ut corpus videretur, num vim ali- 
quam tulisset.« (Onomasticum Græco-Latinum, Amsterdam 1706, 
II, 893). 

*) Saaledes anfører Tholosanus Ordene hos Jul. PoUux og fort- 
sætter derpaa i umiddelbar Følge: refervescit namque occisi 
sangvis etc. (Syntagma juris universi, lib. 36, cap, 20 Nr. 8). 

3) Comment. in convivium Platonis, orat. 7, cap. 5. 

*) De rerum natura, IV, 1045 f. 

»Idque petit corpus, mens unde est saucia amore: 
namque omnes plernmque cadunt in vtdnus, et illam 
emicat in partern sangvis, unde icimur ictu, 
et si comminus est, hostem ruber occupat umor.« 

(Sjælen drages mod det Legeme, af hvilket den fik sit 
Elskovssaar ; thi alle plejer at falde paa Saaret, og Blodet 
sprøjter ud mod den Side, hvorfra Slaget ramte os, og den 
røde Vædske bestænker Fjenden, hvis han er i Nærheden.) 

Her er dog endelig Tale om Blod og Saar, ja om 
Blod der springer ud af Saaret og overstænker Gernings- 
manden, >hvis han er i Nærheden.« Og med en mærk- 
værdig Haardnakkethed lukkede man Øjnene for disse 
Liniers virkelige Mening, som dog ikke kan have været 
skjult for de lærde Renæssanceforfattere, der anfører og 
benytter dem. Thi det er jo ikke et Lig, her er Tale 
om, men det levende Legeme; og den Anvendelse, Lukrets 
gør af dette Billede, har intet med Baareprøven at gøre, 
— han bruger det til at forklare Kærlighedsdriftens 
Opstaaen: »Paa samme Maade«, fortsætter han, »søger 
den, der er ramt af Venus' Pile, hen mod det Legeme, 
fra hvilket Saaret er blevet ham tilføjet.« 

Men trods dette gjorde Ficinus' Fund overordentlig 
Lykke i Samtiden. Lukrets' Vers citeres eller paaberaa- 
bes hos næsten alle de mange Forfattere, der efter hans 
Tid har skrevet om Baareprøven, og endnu en helt mo- 
derne Videnskabsmand som Italieneren Pat etta har ikke 
kunnet frigøre sig for det. Ogsaa han maa berøre Lu- 
krets' Vers i sine Betragtninger over Baareprøvens Ælde 
og Oprindelse, dog naturligvis kun for at afvise det. *) 

Det Resultat kan altsaa siges at være vundet ved 
disse lærdes ihærdige Anstrengelser: Man kan betragte 
det som givet, at Baareprøven var aldeles ukendt i den 
klassiske Oldtid, og at der ikke i den til os overleverede 

») Le ordalie, Torino 1890, S. 201. 

græske og romerske Literatur findes et eneste Sted, som 
kunde tyde paa Tilstedeværelsen af en saadan Skik eller 
Overtro. Naar saa mange lærde Humanister, af hvilke 
hver enkelt var fuldt fortrolig med Oldtidens Literatur, 
og hvem det var saa magtpaaliggende at finde Udtalelser 
i denne Retning, ikke kunde opspore andet end de oven- 
nævnte sparsomme Surrogater for et Citat, er Grunden 
sikkerlig den, at der intet som helst har været at finde. 



2. Livsaanderne. 

Det lykkedes altsåa Humanisterne at opretholde Il- 
lusionen om, at Baareprøven var kendt i Oldtiden og 
omtalt hos Klassikerne; men noget Forsøg paa at udtyde 
Fænomenet havde de dog ikke fundet hos Oldtidsforfat- 
terne, og her maatte de vende sig andensteds hen for 
at finde et Udgangspunkt. Et saadant forelaa i den 
Theori, som Skolastikerne havde overleveret dem, den 
eneste Forklaring af Fænomenet, som indtil da var bleven 
forsøgt. 

Humanisterne kunde ikke undvære det forbindende 
Mellemled mellem Sjæl og Legeme, og de overtog da 
Læren om Livsaanderne som Arv fra deres Forgængere. 
Denne Theori afgav jo virkelig en brugbar Forklaring 
paa en Mængde fysiologiske Fænomener, som man ikke den 
Gang, og vistnok heller ikke nu, har noget bedre at sige 
om. Og da disse Fænomener spillede en ganske ander- 
ledes Rolle i Overgangstidens Filosofi, end de havde gjort 
under Skolasticismen, kom ogsaa Livsaanderne til at gøre 
Tjeneste i en langt større Udstrækning end før, og man 
møder dem overalt i Renæssancemændenes Skrifter. 

»Spiritus« siger den italienske Humanist Galeottus 

Martius (f 1478) »er Livsaanderne, der dør med Lege- 
met, modsat anima, den selvstændige, udødelige Sjæl. 
Spiritus er Dampen af det varme Blod (vapor sangvineus 
temperatus), de findes altsaa ogsaa hos Dyrene og føres 
af Blodet omkring i hele Legemet. Paa Grund af deres 
Lethed bidrager de til at løfte Legemet i Vejret. Derfor 
vejer et levende Svin mindre end et dødt, og et Menneske, 
der har spist og drukket godt, er lettere for Trækdyrene 
at føre, end den, der er fastende og udhungret. Under 
Indtrykket af stærk Glæde eller Skræk strømmer Livs- 
aanderne altid mod Hjertet, Livets Borg. Dette kan under- 
tiden ske saa voldsomt, at de ligesom kvæler Hjertet og 
foraarsager Døden.« ^) 

Gennem hele den Periode, vi her beskæftiger os med, 
træffer vi stadig disse Livsaander i fuld Kraft. Den be- 
kendte Læge Andreas Libavius (f 1616), der har op- 
fundet Blodoverførelsen, tvivler intet Øjeblik om deres 
Eksistens: »Det er sikkert,« siger han, »at der fra ethvert 
Menneske uophørlig udgaar en stor Mængde Dunster og 
Aande (magnam vim vaporum et spirituum), og de ud- 
spreder sig i en vis Distance og bliver i nogen Tid hæn- 
gende i de Genstande, som man sidder, staar eller ligger 
paa. Det er ved Hjælp af dem, at Hunde kender baade 
Venner og Fjender. Og man fortæller, at naar en so- 
vende Mand bliver overrasket af sin Fjende, vil en indre 
Kraft aabenbare ham Fjendens Nærhed og bevæge ham 
saa stærkt, at han springer op af Søvne og griber sine 
Vaaben. Bodinus og andre fortæller, at Sjælen kan gaa 
ud af Legemet og fjerne sig i lang Afstand, bringe Breve, 
Penneknive og andet. Og det var maaske paa den 
Maade, at Elisa forudsagde, at han vilde blive dræbt af 
Samarias Konge Jorams Soldater.«^) 

*) De doctrina promiscua, cap. 22. 

«) Tractatus duo physici. Frankfurt 1594, S. 253. 

Libavius var Videnskabsmand og en af de mest op- 
lyste Mænd i sin Tid. Og naar han udtaler sig saaledes, 
maa vi ikke undres over at finde en endnu langt mere 
æventyrlig Forestilling om Livsaandeme hos de mindre 
bekendte blandt hans samtidige Kolleger. Som en af 
disse kan vi anføre den neapolitanske Læge Antonius 
Santorelius, der ogsaa har forsøgt sig med en Forkla- 
ring af Baareprøven. »Vi maa først forudskikke den 
Bemærkning,« siger han, »at der fra ethvert Legeme ud- 
gaar spiritus og Dunster, der er af samme Beskaffenhed 
(naturam redolentes), som det Legeme, hvorfra de udgaar. 
De som udgaar fra et sundt Legeme, er sunde, fra et 
urent, urene. Deraf forklares Smitte , og deraf kommer 
det, at gamle Mænd, hvis Sjæl lugter ilde (quibus male 
olet anima) forynges af smukke og kraftige nygifte unge 
Piger. ^) Men lige saa meget, som de styrkes af Pigens 
milde og bløde Aande (halitus), lige saa meget svækkes 
hun af den gamles urene spiritus. Jeg bemærker der- 
næst, at disse udsendte Livsaander i Kraft og Mængde 
retter sig efter Sindets forskeUige Lidenskaber. Derfor 
udkræves altid Fjendskab hos den, der vil forhekse en 
anden, da selvfølgelig de stærkt opflammede Livsaander 
trænger dybere ind i Objektet og saarer det heftigere.« 
Idet Santorelius nu overfører dette paa Liget, viser han 
sig som fuldblods Spiritualist. »Naar Morderen ser paa 
den dræbte (occisum, som vel maa være brugt antecipe- 
rende) udsender han visse spiritus fulde af Vrede og Had, 
og derved dræber han ham (idcirco enim occidit).« 
Man forstaar saa godt, at en Realist rent ud erklærer 
denne sidste Paastand for Vrøvl (futilia). »Jeg vil hellere, 
at min Fjende sender mig Tusinde spiritus paa Halsen, 
end at han tilføjer mig selv det ubetydeligste Saar,« siger 
den spanske Læge Gutierrius. »Jeg benægter ikke 



1) Smlgn. Fortællingen om Kong David, 1. Kongernes Bog 1, 1 — 4. 

Santorelius' Præmisser,! tilføjer han. »Det kan have sin 
Rigtighed med Smitten og de unge Piger og gamle Mænd; 
men det beviser ikke, at spiritus paa den Maade kan 
indsendes i et fremmed Legeme. Det bevirkes alene ved 
Åandedrættet og den naturlige Varme.« ^) Selve Livs- 
aandernes Tilværelse anerkender han fuldt ud; men han 
opponerer mod Paastanden om, at de skulde være Aar- 
sag til cruentatio, da de ikke vilde kunne bevares i Liget 
uden at gaa til Grunde. Thi Livsaandeme er >de letteste 
og varmeste Substanser i os, de hurtigste til at opløses 
og de letteste til at forgaa. De bevares kun i os ved 
uophørlig Beskærmelse af de ædle Organer, i hvilke de 
opstaar, og naar de underkastes blot den mindste For- 
andring, gaar de til Grunde. Saaledes forholder det sig 
jo ogsaa efter Naturens Orden med adskillige blandede 
Stoffer, at jo lettere deres Dannelse foregaar, desto let- 
tere er de til at opløses. Det maa derfor synes umuligt, 
at de skulde kunne leve i et Lig uden Varme og uden 
Blodets Bevægelse.« 2) 

Naar en Læge, der levede midt i det 17de Aarhun- 
drede, endnu fastholder denne Theori, kan det ikke for- 
bavse os, at vi ogsaa finder den hos en italiensk Filolog 
som Lælius Bisciola (f 1629), der mener, at det er 
spuitus, som fremkalder Skiften af Ansigtets Farve, »lige- 
som Hanekammen bliver rødere, naar Hanen er vred, 
men atter afbleges, naar Vreden er ovre.«^) Eller for at 
tage et Eksempel fra den modsatte Yderkant af Evropa, 
hos Præsten Otto Casman i Stade (f 1607), der i Læ- 
ren om de fra ethvert Legeme udstrømmende Livsaander 
ikke blot finder Forklaringen paa Sygdommes Overførelse 
ved Smitte og paa Hundens Sporsans, men ogsaa paa 

») De Fascino, Dub. VIL § 22—24. 

*) Smstds. § 21. 

>) Horæ subsecivæ, Kolln 1618, II, S. 1034. 

den Kendsgerning, at enkelte Mennesker kan mærke, 
at der er en Kat i Stuen, selv om de ikke kan se 
den.i) 

Lad os ved et enkelt Eksempel illustrere den An- 
vendelse, som Datidens Videnskab gjorde af disse spiritus. 
Vi vælger et, som er typisk for det hele Tidsrum, og 
som tillige staar Baareprøven saa nær, at de to Fæno- 
mener gensidig belyser hinanden, nemlig Læren om Hel- 
bredelse af Saar ved Hjælp af Vaabensalven eller det 
sympathiske Pulver. 

Denne Lægemethode beroede paa de samme Prin- 
cipper, som Baareprøven, og danner en oplysende Parallel 
til denne, hvorfor de to Eksperimenter ogsaa jævnlig om- 
tales sammen. Fremgangsmaaden var den, at naar et 
Menneske var bleven saaret, besmurte man det Vaaben, 
hvormed Saaret var bibragt, med den nævnte Salve, og 
mente derved at kunne bevirke hans Helbredelse, selv 
om han var langt borte og ikke vidste noget af, hvad 
der foregik. Og heri var der ingen som helst Overtro eller 
Trolddom; det var efter Tidens Mening en fuldstændig 
rationel, videnskabelig Kur, der faldt i Traad med alt, 
hvad man ellers vidste om Naturens Indretning og Virk- 
somhed. Thi HemmeUgheden var kun den, at der paa 
Vaabnet skulde findes Pletter af den saaredes Blod med 
de deri fæstnede og fra ham uddragne Livsaander. Der- 
for kunde ogsaa det blodige Klæde, som havde været 
brugt til Forbinding, træde i Stedet for Sværdet. 

Om dette Emne holdt den engelske Statsmand og 
Naturfilosof Sir Kenelm Digby i Aaret 1657 et Fore- 
drag paa Højskolen i Montpellier for en talrig Forsamling 
af franske Videnskabsmænd.^) Som Udgangspunkt for 



*) Somatologia, Frankfurt 1607, cap. 20, quæst. 5. 
*) Discourse touching the cure of wounds by the Powder of Sym- 
pathy. By Sir Keaelm Digby, Rnigbt. London 1658. 

sine Betragtninger benyttede ban Fortællingen om en af 
de mange Kure af den Slags, som han selv bavde udført. 
Forfatteren James Howell blev en Gang slemt saaret 
i sin ene Haand, da ban vilde skille to af sine Venner 
ad, som havde trukket Kaarderne mod hinanden. Saaret 
blødte stærkt, og hans Hosebaand blev da lagt om Haan- 
den som en første Forbinding, indtil han kunde komme 
under Lægens Behandling. Men Saaret vilde ikke heles, 
Mr. Howell havde stærke Smerter i Haanden, og efter 
4 — 6 Dages Forløb begyndte Lægen at frygte for, at der 
skulde gaa Koldbrand i Saaret, og at Haanden maatte 
sættes af. Mr. Howell gik da til Sir Digby og bad ham 
forsøge sin bekendte Kunst. Digby var straks villig, han 
bad Mr. Howell om et eller andet, som hans Blod havde 
plettet, og Hosebaandet blev snart skaffet til Veje. Digby 
rekvirerede derpaa et Fad Vand, kastede noget Vitriol 
deri og dyppede Hosebaandet i Vandet, idet han samtidig 
iagttog Mr. Howell, der stod og talte med en Herre i et 
Hjørne af Værelset uden at lægge Mærke til, hvad Digby 
foretog sig. Det gav et Sæt i den saarede, som om der 
foregik en eller anden pludselig Forandring med ham, 
og paa Digbys Forespørgsel svarede han, at Smerten i 
Saaret var lindret øjeblikkelig, og at han i Stedet for den 
tidligere brændende Svie følte en behagelig Kølighed, som 
om et fugtigt Klæde var bleven spredt over Haanden. 
Mr. Howell gik fornøjet bort; men da han vel var kom-, 
men hjem, tog Digby Hosebaandet op af Vandfadet og 
holdt det hen foran Ilden og lod det tørres. Næppe var 
dette gjort, før Howells Tjener kom styrtende med Bud 
fra sin Herre, at der maatte være noget galt, thi Saaret 
brændte nu som aldrig før, det var som Haanden laa 
mellem glødende Kul. Men Digby kastede Hosebaandet 
i Vandet og svarede, at det var kun, hvad han havde 
forudset, og inden Tjeneren kom tilbage, vilde Smerten 

allerede være forbi. Saaledes gik det ogsaa, og efter faa 
Dages Forløb var Saaret lægt. 

Efter at have refereret denne Tildragelse gaar Sir 
Digby over til at give den sin videnskabelige Begrun- 
delse. 

For det første hævder han, at hele Luftkresen er 
opfyldt med Lys, og dette Lys er ikke et ulegemligt Stof, 
men en virkelig materiel Substans. Lysstraalerne, som 
udgaar fra Solen, brydes og kastes tilbage overalt, hvor 
de rammer en fast Genstand; de fortsætter derpaa deres 
Vej i den nye Retning, de har faaet, indtil de paany re- 
flekteres, og saaledes videre, indtil de omsider indesluttes 
af faste Legemer paa alle Sider eller trættes og falder 
til Jorden. 

Dernæst følger det af disse Lysstraalers materielle 
Natur, at de, hver Gang de tilbagekastes af en fast Gen- 
stand, tager nogle Smaadele eller Atomer af denne Gen- 
stand med sig paa deres videre Løb, ligesom en Bold, 
der kastes mod en Væg, modtager et Mærke af Kalken 
eller Farven paa Væggen. At det forholder sig saaledes 
ses f. Eks. af Maanestraalerne. Disse er ikke andet end 
reflekterede Solstraaler; men paa Grund af, at de, inden 
de naar til os, har berørt denne døde Klodes kolde og 
fugtige Overflade, bliver de selv kolde og fugtige, medens 
de direkte Solstraaler er varme og brændende. Naar 
• man samler Maanestraalerne i et hult Sølvfad, kan deres 
Fugtighed fortættes saaledes, at man kan vaske sine 
Hænder deri, og en saadan Afvaskning er, naar den gen- 
tages nogle Gange, et ufejlbarligt Middel mod Vorter. 

Luften er altsaa helt igennem opfyldt med saadanne 
løsrevne Smaadele, ja det, vi kalder vor Luftkres, er i 
Vu'keligheden ikke andet end en Samling af slige Atomer. 
Disse føres ustandselig afsted i enhver Retning, regelmæssig 
baame af Lysstraalerne, men ogsaa ofte af Varmestrøm- 

ninger og andre tilfældige Aarsager bortledede fra deres 
sædvanlige Vej. Og kommer saadanne Atomer da i Nær- 
heden af Legemer, som er af samme Natur som de selv, 
vil de drages ind mod dem paa Grund af Ligheden. 

Dermed er Forklaringen givet, og nu forstaar vi, 
hvorfor Mr. Howells Saar blev lægt. De spiritus, som 
fandtes i hans størknede Blod, gøres fri ved Vandet og 
Varmen; thi Opløsningen skal om Dagen sættes i Solen, 
om Natten i Amekrogen, for at den bestandig kan have 
en passende Temperatur. Livsaanderne indgaar Forbin- 
delse med Vitriolgejsterne, og spredes sammen med disse 
til alle Sider. Men snart finder de den rette Vej; thi 
fra det betændte Saar i Mr. HoweUs Haand udgaar en 
stadig Strøm af andre, brændende hede og inflammerede 
spiritus; og for at udfylde deres Plads maa Saaret lige 
saa uafbrudt trække anden Luft til sig, saa der opstaar 
bestandige Strømninger omkring Saaret. Naar omsider 
nogle af de fra Hosebaandet løsnede spiritus naar derhen, 
vil Saaret særlig tiltrække dem og lade den øvrige Luft 
stryge forbi. Og da disse spiritus tiltrækker hverandre, 
danner de snart en uafbrudt Kæde fra Vandfadet i Sir 
Digbys Stue til den saarede Haand. Naar de kommer 
ind i Saaret, indtager de deres forrige Plads og forbliver 
der. Vitriolatomerne, som har en rensende og lægende 
Kraft, følger med derind, og snart vil Helbredelsen være 
indtraadt. 

Dette Stykke Naturvidenskab fra det 17de Aarhun- 
drede er typisk for hele Renæssancetidens Filosofi. Her 
er Eksperimentet som Methode, >Naturens hemmelige 
Kræfter« som Enme, Livsaanderne og Sympathien som 
Mekanismens bevægende Kraft. Der er en tilsyneladende 
Enhed og Sammenhæng i det hele, og et Resultat, der 
under Tænkerens Haand indgaar som et Led i de »ma- 

9* 

giske Videnskaber,« og i Almuens Forestilling bliver til 
en af de Tryllekunster, der bragte saa mange gamle Ko- 
ner paa Baalet. 

Parallellen med Ligets Blødning, naar Morderen gaar 
forbi, ligger lige for, og skulde Sir Digby have udtalt sig 
om dette Spørgsmaal, vilde han have haft sit Svar paa 
rede Haand. Hans Forklaring vilde være bleven en Til- 
slutning til Vincentius', udførligere begrundet og passende 
modificeret i Overensstemmelse med hans Samtids noget 
ændrede Opfattelse af Livsluften. 

For Vincentius og Thaddgeus var Sagen saa uhyre 
simpel, altfor simpel. Oplært som de var i en dualistisk 
Verdensopfattelse, havde Sagen for dem kun een Side, 
den materielle. Den aandelige Verden havde intet med 
den Ting at gøre. Derfor blev deres Forklaring saa plump 
og deres Analogier saa haandgribelige. De behandlede 
Livsluften i Hjernen som enhver anden Luft og lod den 
være de samme Love underkastet som denne. Men det 
forstod Humanisterne, at en saadan Forklaring var for 
let købt. Idet de for Alvor stræbte efter at forbinde 
Aand og Natur, saa de meget vel, at den Proces, der 
foregik, naar et Lig blødte, fordi Morderen gik forbi, 
var alt for sammensat til, at den uden videre kunde ind- 
ordnes mellem de Fænomener, der skyldtes Luftens Til- 
trækning. Denne Sag skulde, som alt andet, begribes 
indenfra, ved Forstaaelse af Naturens inderste Væsen og 
alt det skabtes Sammenhæng. Havde man først fundet 
den rigtig ud, vilde hvert enkelt Fænomen af sig selv 
falde ind i sin rette Plads. Og havde man først rigtig 
Rede paa de Traade, der knyttede alt det skabte sam- 
men, vilde ogsaa cruentatio vise sig at være et Udslag 
af Universets Enhed. 

Denne Tankegang førte dels til en anden Opfattelse 
af Livsaanderne, dels til Erkendelse af, at de alene ikke 

var tilstrækkelige til at gøre Sagen klar. Den Udvikling 
af Begrebet spiritus, som vi allerede har sporet fra Vin- 
centius gennem Thaddæus til Appono, blev derfor yder- 
ligere fortsat, saa at spiritus fra at være livløs Luft til- 
sidst blev opfattet næsten som en Slags levende, villende, 
selvvirkende Smaavæsener. Og deres Vandring frem og 
tilbage mellem Morderen og Drabsmanden kunde ikke 
gøres afhængig af noget saadant som Luftens Ledeevne, 
men maatte have en aandeligere Motivering. Den natur- 
lige Sympathi laa lige for Haanden som Forklaring paa 
deres Tilbagevenden til det Sted, hvor de hørte hjemme ; 
og for deres Udsendelse søgte man Motivet i Drabsman- 
dens Vilje og Lidenskab, saaledes som det kommer stærkt 
frem hos Santorelius. Forskellige Forklaringer løber saa- 
ledes over i hverandre og kan ikke holdes strængt ad- 
skilte. Men eftersom Forfatterne lægger mest Vægt paa 
det ene eller det andet af de Momenter, der spiller ind, 
skiller de sig dog i forskellige Grupper — nogle mere 
gammeldags, andre mere fremskredne — og indbyrdes 
bekæmper de hverandres Theorier med stor Hidsighed. 
En ren og klar Tilslutning til Vincentius' Theori fin- 
der vi i »Heksehammeren« (1489). Dennes Forfatter be- 
raaber sig udtrykkelig paa Vincentius og udvikler derpaa 
sin egen Opfattelse ganske i Overensstemmelse hermed: 
Den Luft, som findes i Saaret, blev indelukket deri, mens 
Morderen var til Stede, og er altsaa ligesom udgaaet fra 
ham; og dette er Grunden til, at den atter sættes i Be- 
vægelse og træder ud, naar han kommer til Stede, og saa- 
ledes bryder Saaret op. > Heksehammeren« kender ogsaa 
en overnaturlig Forklaring paa denne Sag, men erklærer 
den for at være ubeføjet, og sluttelig siges udtrykkelig, 
atdetteharintet atgøremed HeksenesGerninger, 
da det alt sammen sker paa naturlig Maade.^) 



*) Malleus maleficarum. Pars. I, quæst. II. 



134 

Dette være sagt til »Heksehammerens« sjældne Ros. 
Det er ellers ikke ofte, den foretrækker en naturlig For- 
klaring for en overnaturlig, hvor den har Valget. 

Som en Tilhænger af Vincentius' Forklaring maa og- 
saa nærmest regnes Italieneren Simon^Majolus, Biskop 
i Volturara, der døde henimod Aar 1600 og efterlod sig 
et Værk om Naturens Vidundere under Titlen »Samtaler 
i Hundedagene«. Deltagerne i disse Samtaler er en Adels- 
mand, en Filosof og en Theolog, og den første Samtale 
drejer sig om Luftens Fænomener (meteora). Her bringer 
da Adelsmanden, som nærmest synes at være til Stede for 
at blive belært af de andre, Spørgsmaalet om cruentatio 
paa Bane, idet han ønsker at vide, om den skyldes Luf- 
tens Tiltrækning eller andre ubekendte Aarsager. Filo- 
soffen besvarer Spørgsmaalet med en udførlig Redegørelse, 
der i det hele er en Gengivelse af Vincentius' Theori og 
ikke indeholder noget ud over denne. Derpaa faar Theo- 
logen Ordet for at hævde, at der her foreligger et vir- 
keligt Mirakel, hvilket han vil bevise ved at fortælle Hi- 
storien om Biskop Thomas af Hereford. Theologen faar 
det sidste Ord i Diskussionen — som det sig bør hos en 
Biskop — , men det er dog Filosoffen, der gør Indtryk af 
at repræsentere Forfatterens egen Anskuelse.^) 

Altsaa endnu op imod Aar 1600 finder Vincentius! 
Forklaring fra det 13de Aarhundrede Tilhængere og For- 
svarere i sin ægte, gamle Skikkelse. Men disse staar rig- 
tignok som Efternølere, der ikke har fulgt med Tiden. 
Allerede for længst var andre Kombinationer forsøgte. 

De Forfattere, vi hidtil har hørt, har jo alle været 
enige om, at de Livsaander, der bevirkede Blødningen, 
var udgaaede fra Morderen. Men der maa hos Tilhæn- 
gerne af denne Forklaring have været ikke saa lidt Util- 



») Dies Caniculares, 2. Udg. Mainz 1616, S, 18. 

fredshed med Theorien og Trang til at faa den forbedret, 
siden de opgiver denne relativt forstandige Tanke for 
idelig at prøve, om Sagen ikke kan blive bedre ved at 
vendes og drejes paa alle Kanter. Marsilius Ficinus 
(1439 — 99), der jo ogsaa paa anden Maade havde ind- 
lagt sig Fortjeneste af denne Sag, er den første, der paa- 
staar, at de optrædende spiritus i Virkeligheden udgaar 
fra den dræbte,^) og en anden italiensk Filosof Ludo vi- 
cus Cælius Rhodiginus (1450—1520) har optaget og 
yderligere udviklet denne Tanke: »Den, som saares og 
dræbes, < siger han, 2) »vender sig i Smerte mod Angri- 
beren, og hans Tanke søger begærlig efter Hævn. Derved 
optændes hans Galde, og Blodet kommer i Hede, og med 
al sin Kraft styrter det voldsomt mod Saaret, dels for at 
bringe Lindring, dels for at søge Hævn. Tillige flyver 
spiritus ud, og i Kraft af deres medfødte Lethed flagrer 
de snart omkring Angriberen. Ved hans Varme holdes 
de i Live og forbliver der i nogen Tid. Hvis han da i 
Løbet af dette Tidsrum kommer i Nærheden af Saaret, 
løber Blodet ud imod ham, dels fordi dets Varme endnu 
ikke er udslukt, og den indre Bevægelse endnu ikke har 
lagt sig, dels fordi det tidligere har været ophidset [netop] 
mod ham. Desuden søger Blodet sine egne spiritus til- 
bage, og omvendt drager disse spiritus Blodet ud.« 

Naar man først var naaet saa vidt, udkrævedes der jo 
ikke megen Opfindsomhed til at kombinere de to For- 
klaringer og derved gøre Sagen endnu bedre. Ophavs- 
manden til dette nye Trin i Udviklingen, Galeottus 
Martius (f 1478 som Professor i Bologna), har dog selv 
anset sin Opdagelse for at være af adskillig større Be- 
tydning, end den fortjener, at dømme efter den Brask 



^) Cominent. in convivium Platonis, orat. 7, cap. 5. 
') Lectiones aDtiquæ, Basel 1517, S. 61. 

og Bram, hvormed han fremsætter den, og den Overle- 
genhed, hvormed han affærdiger sine Forgængere. Han 
har skrevet en Bog »De doctrina promiscua«, i hvilken 
et Kapitel handler om spiritus og deres Virkninger, om 
Luftaanderne og om Solens Indtræden i Vædderens Tegn. 
Galeottus forsikrer os, at cruentatio er noget ganske 
almindeligt, og at han selv ofte har set den med egne 
Øjne. »I Regelen indtræffer den i Løbet af 10 eller 12 
Timer, meget sjældent derudover. Nogle tilskriver den 
Dræberens, andre den dræbtes spiritus, hvad der ikke er 
Mening i (qvod absonum est). Thi for at bringe Bevæ- 
gelse i det allerede afkølede Blod, er den ene Parts spi- 
ritus ikke tilstrækkelig, men begges maa bidrage dertil. I 
Drabets Øjeblik flyver de to Parters spiritus imod hver- 
andre, idet hver af dem søger at hjælpe sin Herre, saa- 
ledes som deres Sædvane er. Naar Drabsmanden senere 
kommer i Nærheden af Liget, sættes spiritus atter fra 
begge Sider i Bevægelse, idet enhver af dem søger til- 
bage til sit eget Legeme. Derved frembringer de Bevæ- 
gelse i det Stof, som de bor i, nemlig Blodet, og dette^ 
som allerede var ude af Stand til at flyde længere, sættes 
nu i Bevægelse ved den mangefoldige Kraft i Dræberens 
og den dræbtes spiritus. Saa stærk en Attraa har de 
nemlig efter deres eget Legeme, at de vil mærke deres 
Herres Tilstedeværelse og søge hen til ham, selv om han 
er skjult, naar blot han kommer i deres Nærhed i Løbet 
af den Tid, vi har angivet; thi saa mange Timer kan de 
leve. Det finder dog ikke Sted hos alle dræbte, men vel 
hos de fleste; thi nogles Natur er saa svag, at deres spi- 
ritus slappes paa et Øjeblik. Disses Legemer maa altsaa, 
for at det kan gøres, være varmere end de andres; thi 
ved Varmen holdes spiritus i Live.« ^) 

») Anf. Sted. 

Saaledes var nu alle Kombinationer af Livsaanderne 
udnyttede, og nu begynder Kritikken at vende sig imod 
det hele System. Som Repræsentant for Tidens Indven- 
dinger mod denne Lære kan vi tage den italienske Rets- 
lærde Hieronymus Magius, der i venetiansk Tjeneste 
var Dommer paa Cypern, deltog i Øens Forsvar mod 
Tyrkerne og efter dens Indtagelse blev dræbt i tyrkisk 
Fangenskab 1572. Magius gåar særlig løs paa Galeottus' 
Theori, som han finder lider af indre Modsigelser. Da 
ogsaa Dyrene efter Galeottus' egne Ord har deres spiritus, 
burde det samme Tegn intræflfe ved Dyr, der dræbes i 
Kamp, f. Eks. Tyre, der fældes ved offentlige Skuespil. 
Endvidere maatte det bemærkes i saadanne Tilfælde, hvor 
en Mand bliver saaret i Kamp, men ikke dør deraf; men 
intet af disse Tilfælde har man nogensinde bemærket. 
Derimod sker det med Liget af Mennesker, der pludselig 
dræbes fra et Baghold eller myrdes i Søvne, og i saa- 
danne Tilfælde, hvor der ikke har været nogen forudgaa- 
ende Kamp, ser man ikke, hvorledes den gensidige Om- 
bytning af Livsaander kan finde Sted. ^) »Mangen Snig- 
morder nedlægger sit Offer paa lang Afstand med en 
Bøssekugle,« tilføjer en senere Skribent. »Er det da Me- 
ningen, at Morderens subtile Vredes-Dunster føres ind i 
den dræbtes Legeme sammen med Kuglen ?< 

Foruden disse indre kritiske Grunde, der særlig rettes 
mod Galeottus, anfører Magius et Argument af en helt 
anden Art, der rammer Theorien under alle dens Former. 
Han paastaar nemlig, at de fleste Læger slet ikke aner- 
kender Tilværelsen af disse »Livsaander, som udvikles i 
Leveren og bor i Blodaarerne og Blodet.«^) Denne Ud- 



^) Gruterus: Lampas artium liberalium, II, Frankfurt 1004, S. 

1370 fif. 
•) spiritus naturales, qui, ab epate ortum ducentes, venas pulsu 

carentes et sangvinem incolant. 

talelse viser, at i hvert Fald nogle Læger allerede paa 
hans Tid havde opgivet det gamle galen'ske Standpunkt. 
Men naar Magius beraaber sig paa >de fleste«, siger haa 
dog sikkert for meget. Vi har jo tidligere anført Udta- 
lelser, selv fra en senere Tid, som klart viser, at denne 
Theori stadig havde mange Tilhængere. Flere vil vi faa 
at se i det følgende, og det er bekendt, at »Livsaandeme« 
endnu findes hos Cartesius som »esprits animaux.« 

En langt dybere gaaende Kritik blev spiritus-Forklarin- 
gen senere underkastet af den franske Filosof Marinus 
Mersennus (1588-1648), Cartesius' Ven og selv en Tænker 
af Rang. Han refererer Forklaringen, som den blev fremsat 
i sin oprindelige Skikkelse af Vincentius, og søger derpaa 
at gøre sig den forstaaelig. Kærnen i Sagen ser han i 
den »similitudo infectionis«, som findes imellem den Luft, 
der til Stadighed omgiver Morderen, og den, der findes 
i den dræbtes Saar. Ogsaa denne skal paa en eller anden 
Maade være paavirket, ligesom forgiftet af Morderens 
Person, og paa Grund af denne Ensartethed finder en 
Tiltrækning Sted imellem dem. Mersennus strejfer nu 
her den Theori, der søger Aarsagen i Sympathien. Den infi- 
cerede Luft og Blodet i Saaret, siger han, viser Hgesom Tegn 
paa Glæde ved Morderens Nærværelse; derfor strømmer 
Luften ud, og Blodet syder op og kommer i Bevægelse. Men 
hvad Mersennus savner i denne Forklaring, er et Bevis 
for, at en slig Ensartethed er til Stede, ja blot en For- 
klaring af, hvad det egentlig er, der er indbragt i Saaret, 
og hvorledes det er kommen derind. Og da ingen har 
givet ham noget tilfredsstillende Svar herpaa, vover han 
selv en Hypothese, der viser, med hvilken Alvor og Energi 
hans Tanke har fordybet sig i sit Emne: »Man kunde 
maaske sige, at selve Liget er en ny Genstand, som er 
frembragt af Morderen og derfor knyttet til ham ved et 
Slags Venskab som til sin Herre og Ophavsmand. Derfor 

skulde det altsaa glæde sig over hans Nærværelse og 
løbe ham i Møde, saaledes som vi ser Heliotropen aabne 
sine Blomster for Solen, dreje Hovedet efter den og vise 
andre Tegn paa Glæde. 

Denne Forklaring vilde jeg anse for den rigtigste, 
hvis det forholdt sig saaledes, at nydannede Former be- 
varede den samme Afhængighed af de tilfældige Aarsager 
(causæ per accidens), som af de virkelige Aarsager 
(causæ per se), der have frembragt dem. Men dette 
er ikke Tilfældet, og Morderen er ikke den virkelige Op- 
havsmand til Liget, ligesaa lidt som han er det til det 
Scotiske (?) Legeme, der levede, før Mordet fandt Sted. 
Derfor vil Blodet ikke løbe efter ham, mere end det løber 
efter den Tagsten, der falder ned paa Gaden og slaar 
et Menneske ihjel. «^) 



Man maa beundre den Energi, hvormed Datidens 
Mennesker Gang efter Gang søgte at besvare det uløse- 
Uge Spørgsmaal, som de selv havde stillet. Under de 
Dynger af misforstaaet Lærdom og fantastiske Paastande, 
som føres i Marken, ligger der ofte en saadan Skarp- 
sindighed og en saa oprigtig Søgen efter Sandheden, at 
hine Mænds Arbejde maa vække vor Sympatbi, selv om 
vi nu meget vel ved, at det hele kun var en Kamp mod 
Vejrmøller. Vor Tids Videnskab har let ved at undgaa 
de Skær, som Fortidens strandede paa. Vi er ikke saa 
let udsatte for den Fare at ville udforske Aarsagerne til 



^) Mersennus: Quæstiones celeberrimæ in Genesim, Paris 1623, 
1444 f. — Allerede Skolastikerae havde ført Strid om, hvorvidt 
det døde Legeme var numerisk identisk med det levende, eller 
om der indførtes en ny »Form« i Liget, naar det levende Le- 
gemes »Form« gik bort. (Werner II 444, IV, I, 171). 

et Fænomen, før selve Fænomenets Rigtighed er fast- 
slaaet; thi vi har lange Erfaringsrækker, hvor vore For- 
fædre kun havde spredte Iagttagelser, vi har systematiske 
Eksperimenter, hvor de maatte famle sig frem. Renæs- 
sancetidens Filosoffer havde en stor Opgave at løse og 
kun ufuldkomne Redskaber at arbejde med. De vilde 
opføre en mægtig Bygning af et tarveligt og sparsomt 
Materiale ; derfor maatte deres Theorier være langt forud 
for deres erfaringsmæssige Viden, og de maatte fylde 
Bygningens Huller med Hypotheser, hvor vi kan arbejde 
med Kendsgerninger. 

Dog — ogsaa Fortiden paastod, at den arbejdede 
med Kendsgerninger, og var sig vel bevidst, at det først 
og fremmest gjaldt om, at selve det faktiske var tilstræk- 
kelig godtgjort. Da Kenelm Digby i 1657 holdt den før 
nævnte Forelæsning i Montpellier, begyndte han med at 
minde om et Sted hos Plutarch, hvor denne undersøger, 
hvad der kan være Grunden til, at de Heste, som har 
være forfulgte af Ulve, medens de var Føl, senere hen 
bliver de hurtigste Løbere. Det kan komme deraf, 
siger Plutarch, at Frygten og Livsfaren har bragt disse 
Føl til at anstrenge deres Styrke til den yderste Grænse, 
saa deres Ledemod er bleven saa bøjehge, deres Sener 
saa stærke, som det overhovedet var muligt; og det glem- 
mer den Hest saa aldrig igen. Det kan ogsaa være, siger 
han, at det stammer derfra, at kun de Føl, som af Na- 
turen er de hurtigste, undslipper fra Ulvene, medens de 
andre bliver indhentede og dræbte. Og endelig slutter 
han sine Betragtninger med den Bemærkning: det kan 
ogsaa være, at hele Historien slet ikke er sand. »Det skulde 
gøre mig meget ondt,« siger Sir Digby derpaa, »om nogen 
af mine Tilhørere skulde anvende denne sidste Paastand 
paa det, som jeg nu her vil søge at forklare for Dem«. 

Formodentlig har ingen af Tilhørerne i 1667 betvivlet 

Rigtigheden af de Kendsgerninger, som den lærde Eng- 
lænder fremsatte. I vore Dage findes der omvendt ingen, 
som tror paa dem. Kan hænde, at der ogsaa blandt de 
Kendsgerninger, som vi nu bygger paa, og hvis Åarsag 
vi søger at udforske, findes adskillige, som ej heller i 
Fremtiden vil faa Lov at beholde dette Navn. 

Theorien om »Livsaanderne« er nu opgivet, og vor 
Tid tænker sig andre Maader, paa hvilke de Funktioner 
udføres, som tidligere blev tilskrevne de middelalderlige 
»spiritus«. Egentlig ved man dog lige saa lidt om den 
Ting nu som før; her har kun en ny Hypothese afløst 
den ældre. 



5. SympatM og Antipathi 

»Jeg holder ikke af dig, Volusius! 
Jeg kan ikke sige hvorfor. Kun det 
kan jeg sige: Jeg holder ikke af dig«. 
CatulliM. 

trennem de Theorier, der fortolkede cruentatio som 
en Virkning af de i Saaret indsendte og derfra atter til- 
bagevendende Livsaander, har det stedse været forudsat, 
at disse Livsaander havde en naturlig Tilbøjelighed til at 
søge hjem til deres oprindelige Opholdssted. Lejlighedsvis 
har der vel ogsaa om denne TilbøjeKghed været brugt 
Ordet »Sympathi«, og saaledes faar denne ældre Forkla- 
ringsmaade her et Berøringspunkt med den nærmest efter- 
følgende, som vi nu skal gøre Bekendtskab med. 

Vi har set, hvorledes Livsaandeme blev taget i den 
nye Videnskabs Tjeneste og maatte gøre Nytte overalt i 
Grænseegnene mellem Aand og Stof. Men deres Virke- 
felt var kun inden for Menneskets eller de levende Væ- 

seners Kres. Til at forklare den fælles Sammenhæng i 
hele Naturen, til at danne Bindeledene mellem det orga- 
niske og det uorganiske, strakte de ikke til. Her indførte 
Renæssancens Filosofi et Princip af sit eget, noget helt 
nyt og derfor noget, som i langt højere Grad er beteg- 
nende netop for dennes Verdensopfattelse. Dette nye er 
Læren om Tingenes Sympathi og Antipathi. 

At det ensartede eller beslægtede tiltrækker hinanden, 
var en gammel kendt Sætning, og i den ligger Udgangs- 
punktet for Læren om den naturlige Sympathi. Da alt, 
hvad der er til, paa en vis Maade er sammenhængende, 
udøver ogsaa hver enkelt Ting en vis Indvirkning — til- 
trækkende eller frastødende — paa alle andre. De høj- 
ere Ting behersker de lavere, men omvendt virker disse 
tilbage paa hine; og alt, hvad der staar paa samme Trin, 
influerer gensidig paa hinanden, i) Hele Universet gen- 
nemkrysses af usynlige Traade, der forener alle de sam- 
hørende Ting; og naar man blot kender, hvilke Stoffer 
der er underlagt de samme fælles Kræfter, har man Mulig- 
heden for gennem et af disse at paavu'ke alle de andre, 
der ved Sympathiens Baand er knyttet sammen dermed. 

I denne Lære var Grundlaget givet for de »magiske 
Videnskaberens Blomstring, og i den kunde Overgangs- 
tidens grublende Aander ret tumle sig efter deres Hjer- 
ters Lyst. Her var frit Flyverum for den dristigste Fan- 
tasi og tilstrækkeligt Mørke for den gaadesøgende Mystiker. 
Her havde man fundet et Princip, der kunde forklare alle 
de urigtige Naturiagttagelser, som Tiden sad inde med, 
en Kraft, der virkede ens og samtidig paa Stjerner og 
Planeter som paa det mindste Sandskorn paa Jorden — 
saaledes som Universets Enhed maatte kræve det. 



Alfr. Lehmann: Overtro og Trolddom II, 109 £f., 160 fif. 

»Først vil vi tale om Tingenes skjulte Venskab og Fjend- 
skab, det som man kalder Sympathi og Antipathi, og som er 
det alier mærkværdigste i hele Naturen. Hanekyllingen, som 
næppe er kommen ud af Æget, frygter hverken for en Hest 
eller en Elefant; men ser den langt borte en Glente, flygter 
den straks forskrækket til Moderen .... Marser og Psyller^) 
behandler Slanger uden at tage Skade .... Lynet smelter 
Guldet uden at berøre Æsken, det ligger i, og det udtørrer 
Vinen uden at beskadige Skaalen. Bukkeblod siges at være 
det eneste, som kan blødgøre Staal, og vi ser, at naar en 
Streng sættes i Bevægelse paa en Cither, klinger den tilsva- 
rende med paa en anden Cither, selv om den ikke en Gang 
er i Nærheden .... Herkulesstenen trækker Jern til sig, 
Staalet og Ravet tiltrækker Haar og Spaaner. Og er der noget 
saa mærkeligt til, som det for de gamle ukendte Mirakel med 
den magnetiske Styrenaal, hvis yderste Ender bestandig peger, 
trods umaalelig Afstand, hen mod de Egne, hvor Polerne er? 
Eller at Løven, alle Dyrenes Rædsel, frygter for en Gaardhane, 
som udstøder et Gal? Det paastaas, at den mest rasende Tyr 
bliver rolig, saasnart den bindes til et Figentræ. Mellem Kaal 
og Rude er der et saadant Fjendskab, at de ikke vil plantes 
ved Siden af hinanden, og en Agurk krummer sig tilbage, naar 
der hældes Olje paa den. Guldet indsuger hverken Olje eller 
Vand ; men Kviksølv fortærer det straks og hurtig paa en eller 
anden Maade .... Dyret Catablepha dræber et Menneske, naar 

det faar Øje paa ham paa 1000 Skridts Afstand Aldeles 

ubegribeligt synes det at være, at den lille Sugefisk midt ude 
i Havet kan fastholde et Skib, der føres afsted for Vindens 
fulde Kraft.« 2) 

Det vrimler i den Tids filosofiske og naturvidenska- 
belige Skrifter af saadanne Ting. Misforstaaede lagtta- 



^) Et Folk paa Afrikas Nordkyst. Ligesom Marserne var de an- 
sete for Slangebesværgere og for at kunne helbrede Slangebid. 

^) HieronymusFracastorius: Desympathiaetantipathia,Lyon 
1560, S. 21 ff. 

gelser havde man nok af, enhver Krønike, der fortaltes 
hos Plinius eller Ptolomæus, blev taget for god, og over* 
alt var den vidunderlige Sympathi til Rede som en For- 
klaring. 

Nu fik Thaddæus et andet Svar paa sit Spørgsmaal 
om Ulven, der ved sit Blik gør Mennesket stumt eller 
hæst, og nye gaadefulde Virkninger af Tingenes Sym- 
pathi og Antipathi opdagedes og forklaredes for hver Dag 
der gik. 

»Gennem Sympathien virker den ene paa den anden, 
selv om han er langt borte. Den enes Gaben faar den anden 
til at gabe, naar den ene strækker sig, gør den anden det 
ogsaa. Det onde Øje skader Børn og Kvæg, Synet af en Ulv 
gør Mennesker hæse. Lyden af en Fil, der skurer mod Jern, 
gør ondt i Tænderne, samme Fornemmelse faar man, naar 
man ser en anden spise skarpe Løg. Synet af den røde Farve 
frembringer Næseblod; af store Saar Mørke for Øjnene.«^) 

»Dyrene kender deres Fjender blandt Menneskene. Svin 
er altid fjendtlige mod Slagterne, og Hundene forfølger de 
Hanskemagere, som arbejder i Hundeskind. Men hvorfor an- 
falder Bierne sædvanligvis de hidsige c^ koleriske Menne- 
sker?««) 

»Blandt de livsløse Ting er Magnetens, Ravets og flere 
Ædelstenes Kraft bekendt. Kviksølv flyer Ilden som en Fjende, 
men slutter sig kærUg til Guldet: det slutter sig ikke til noget 
andet Metal saaledes som til Guldet. Der er Samklang mel- 
lem Elementerne og de himmelske Ting; men der er ogsaa 
Modsætning imellem dem, saaledes som det fremgaar af visse 
Konstellationer, hvis Kraft bringer Jorden til at skælve. 

Ogsaa hos Planterne ser vi noget lignende: Alle Gartnere 
ved, at Vinranken bøjer sig bort fra Kaalplanten for ikke at 
røre ved den.« ^) 



1) Bisciola, 1. c. § 22. 

^ Walter Charleton: Physiologia Epicuro-Gassendo-Charleto- 

niana, III, cap. 16, art. 3—4. 
«) Libavius 213, 219. 

»Vi vil ikke paasfaa det for sikkert, men det fortælles, 
at da man havde plantet Roser paa to Fjenders Grave, der 
laa ved Siden af hinanden, kunde man ikke faa dem til at 
vokse sammen til ét, selv om man omhyggelig flettede dem 
ind i hinanden. Omvendt fortælles, at det ikke var muligt 
at adskille Roser, der var plantede paa to Elskendes Grave. « i) 

»Det kan bevises, at selv de Ting, som synes at være 
livløse, opvækker saadanne Følelser og Stemninger hos hver- 
andre, som ellers er særegne for den besjælede Natur. Naar 
man slaar paa en Tromme, der er lavet af Ulveskind, springer 
de Trommer, som er lavede af Lammeskind eller af et andet 
Husdyr, fordi den tilvante og ligesom indslumrede Følelse 
vækkes paany, og Skindet derved trækker sig sammen. Af 
den Grund fortælles ogsaa, at en Konge i Bøhmen gav Befa- 
ling til, at der skulde laves et Trommeskind af hans Hud, for 
at Fjenderne, der plejede at skælve for ham, medens han le- 
vede, kunde forfærdes ved Lyden af den efter hans Død .... 
Trommer af Ulveskind menes at kunne skræmme Heste, af 
Drageskind Elefanter .... Citherstrenge af Dyr, som er hin- 
anden fjendske, lyder disharmonisk, naar de anslaas, og sprin- 
ger itu. Der er en naturlig Antipathi mellem Tingene. Thi 
hvem kunde ellers forklare, hvorfor en dræbt Slange, der læg- 
ges under Skyggen af et Esketræ, vedbliver at bevæge sig saa 
længe, til den er kommen bort fra den? Men der er ogsaa 
Sympathi; thi hvem kunde ellers finde Grunden til, at naar 
man lider af Miltsyge og hænger Milten af et andet Dyr op i 
Skorstenen, saa vil ens egen Milt svinde ind og blive tør, 
efterhaanden som den ophængte Milt tørrer ind? Det lige glæ- 
des ved det lige (simile simili gaudet). Herhen hører ogsaa 
den sympathiske Salve, riied hvilken Groll mener at kunne 
helbrede fraværende. « ^) 

»Det er mærkværdigt, hvilke vidunderlige Kræfter, der 

1) Schottelius 1. c, S. 81. 

«) Mersennus 1438—39. — Oswald Croll (f 1609), Livlæge hos 

Fyrsten af Hessen, var en Tilhænger af Paracelsus og opfandt 

flere stærkt benyttede Lægemidler. 

10 

kan findes i smaa Sten. Aleetorius [en Ædelsten, der findes 
i Hushanens Mave,] skaber Dristighed, fordi den er udtaget 
af den kække Hanes Legeme. Hanens fremherskende Egen- 
skab, som altsaa er indpræget i Alectorius-Stenen, frembringer 
en beslægtet Følelse hos Stridsmanden, saa han bliver væl- 
digere tU Kamp .... Og den vidunderlige Kraft hos Ko- 
raller, der modvirker Feber, hos Topaser, Amethyster og Sma- 
ragder, der virker mod Gift, og hos Bezoarstenen, der hjælper 
mod Pest! Magneten virker gennem ethvert Legeme, ligesom 
Lyset gaar gennem det tykkeste Glas. Hver Gang en Ting 
møder sin Ven eller Fjende, vil den tiltrække eller frastøde 
ham. Overalt i Naturen er der Sympathi og Antipathi.« ^) 

Saaledes var da denne Lære ret et ægte Barn af sin 
Tid og derfor ogsaa Tidens egen Kæledægge. Ligesom 
den stikker sit Hoved frem overalt i Humanisternes Ver- 
denssystem, saaledes maatte den ogsaa gøre Tjeneste 
som Forklaring af cruentatio. 

Det er naturligt og forstaaeligt, at Sympathi og Anti- 
pathi bestandig nævnes ved Siden af hinanden i Renæs- 
sancens Skrifter; thi de hører jo saaledes sammen, at den 
ene ikke kan tænkes, uden at man samtidig tænker den 
anden; de er som den magnetiske Sydpol og Nordpol, der 
fødes og dør i samme Øjeblik og kun eksisterer som hin- 
andens Modsætning. Men denne Samhøren har ikke været 
heldig for Princippets Anvendelse paa cruentatio. Skriben- 
terne har ikke ret kunnet klare sig, hvilken af de to 
Kræfter, det egentlig var, de tænkte paa, og de bruger 
jævnlig begge Ordene i en Sammenhæng, hvor det dog 
maatte være nødvendigt at træffe et Valg og kun. holde 
sig til den ene af dem. 

Selve Kendsgerningerne syntes yderligere paa en dril- 
agtig Maade at ville forvirre Filosofferne og gøre dem 

^) Athanasius Kircher: Magnes sive de arte magnetica, Rdlln 
1643, S. 723 f. 

Valget vanskeligere; thi i ét Tilfælde vilde man nærmest 
tænke paa Sympatbien, i et andet paa Antipathien som 
virkende Aarsag. 

Efterhaanden som Iagttagelserne var bleven talrigere, 
kande man jo ikke undgaa at lægge Mærke til, at Blød- 
ning af et Lig ogsaa undertiden indtraf, naar der ingen 
Morder var til Stede, ja naar det var bevisligt, at den døde 
slet ikke var bleven myrdet. Af de talrige Eksempler, 
der nævnes, faar man det Indtryk, at det ikke var ualminde- 
ligt, at Liget af en, der var druknet, udgød Blod af Næse 
eller Mund, naar det blev trukket op af Vandet. Da det 
i særdeles mange Tilfælde kunde konstateres, %t den af- 
dødes nærmeste Slægt havde været til Stede ved disse 
Lejligheder, passede den naturlige Sympathi fortrinlig 
som virkende Aarsag her. 

Der var Forfattere, som var konsekvente nok til i 
alle Tilfælde at ville søge en og samme virkende Aarsag. 
De ser altsaa helt bort fra Antipathien, der aabenbart 
ikke kunde bruges over for Slægt og Venner, og de søger 
at se alle Tilfælde som Virkninger af Sympathien. Som 
Ordfører for denne Retning kan vi tage Svenskeren 
Jacob Rudbeck, Rektor i Ørebro, der i 1623 forfat- 
tede en »kort og enfoldig Betænkning over det, som 
hænder med Manddrabere, at naar de lægge Haanden 
paa dem, de have slaget, give de Blod fra sig gennem 
Mund og Næse.« Anledningen til Skriftets Affattelse var 
netop den, at en Pige var druknet i Ørebro Aa, og da 
hun blev optaget af Vandet, flød der saa meget som en 
Skefuld Blod ud af hendes Næse. Rudbecks Afhandling 
blev fremlagt i Svea Hofret under Processen mod den 
Person, som netop havde rørt ved Pigens Lig, i det Øje- 
blik Blodet flød, og som derfor blev sigtet for at have 
myrdet hende. 

10* 

Rudbeck begynder som de fleste af hans samtidige 
med en Henvisning til Sympathien og Antipathien: 

»Iblandt naturlige Ting, ja ogsaa dem som intet Liv har, 
findes nogle, i hvilke en saadan Ejendommelighed er indpodet, 
at de drager andre Ting til sig og i deres Nærværelse er 
friske og kraftige, men adskilte fra dem svage og kraftesløse. 
. . . Omvendt er der ogsaa nogle, som har et saadant Mishag 
eller Fjendskab til andre Ting, at de enten med Magt støder 
dem fra sig eller mister deres Kraft, naar de kommer i Nær- 
heden af dem, eller flyr for dem med Skræk og Rædsel. 
Saaledes skrives om den æthiopiske Sten Theamedes, at den 
støder Jernet fra sig. ^) Sejrstenen [Magneten] mister sin Kraft, 
saa den ikke kan drage Jern til sig, naar en Diamant lægges 
hos den. Og Kyllingerne ræddes og skælver, naar Høgen 
flyver hen over dem; men for andre Fugle frygter de ikke. 

Til saadant medfødt Had og Fjendskab henregner Skri- 
benterne ogsaa det, at visse Mennesker har en uovervindelig 
Afsky og Vederstyggelighed for en eller anden Slags Spise 
eller for visse Dyr eller for Mennesker, som de aldrig før har 
set eller kendt. Dernæst henregner de ogsaa dertil det, om 
hvilket der handles her, nemlig at de dræbte paa Grund af 
et saadant naturligt Fjendskab udgyder Blod imod Dræberens 
Haand. Men andre henfører dette til det naturlige Venskab 
og til Sympathien, og denne Mening synes at være den rime- 
ligste og sandeste efter det, som nu følger. 

Det ommeldte Venskab og Fjendskab imellem naturlige 
Ting kommer af Tingenes egentlige Temperament, det er: den 
særlige Elementernes Blanding, som findes i denne Ting, og 
ikke findes ganske saaledes i nogen anden. 

Dette Temperament forandres som oftest af forskellige 
Aarsager, særlig i de levende Væsener, saa at det forholder 
sig anderledes til den ene Tid, end til den anden. Dette kan 
saaledes mærkes paa Menneskenes Blod og Legeme, der for- 
holder sig anderledes, naar En er glad, anderledes naar En 
er vred, anderledes naar En er bedrøvet. 



1) Se Anm. S. 78. 



149 

Heraf kommer det, at det Menneskes Blod har ander- 
ledes Fart og Art, som bliver dræbt midt i sin Ivrighed, end 
dens, som dræbes i Rædsel og Bæven. Thi naar den, som 
dræbes, bliver overfalden af en kold Rædsel, som hastig og 
voldsomt driver Legemets Varme tilbage til Hjertet, saa for- 
andres Blodet derved og faar en saadan Kvalitet og Beskaf- 
fenhed, at det først sent gaar i Forraadnelse og ikke kan dra- 
ges fra sit Sted uden med en særlig Kraft. 

Men netop den samme Beskaffenhed og Kvalitet faar 
ogsaa Dræberens Blod, naar han tvinges til at lægge sin Haand 
paa den slagne, og det sker af de samme Aarsager; thi paa 
Grund af Sjælens Ængstelse og onde Samvittighed paakommer 
der ham en indvortes Rædsel og Skræk, der forandrer og 
kvalificerer hans Blod paa samme Maade, som det skete med 
den dræbtes. 

Og ligesom nu efter Naturens Vis de modstridende Ting 
driver hinanden bort : Eden forjager Kulden, Vædsken det tørre, 
saaledes drager ogsaa de Ting, der er hinanden lige, deres 
lige til sig. Da altsaa Dræberens Blod faar samme Beskaf- 
fenhed som den dræbtes, naar han lægger Haand en paa ham, 
saa tiltrækker den ene den anden, paa samme Maade som 
man ser, at den ene Magnetsten drager den anden efter sig. . . 

Denne Mening bestyrkes ogsaa ved det, som skrives: at 
de dræbte ogsaa udgyder Blod, naar deres nære Slægtninge 
lægger Haanden paa dem. 

Thi det Blod, som indeholdes i den dræbtes Legeme, har 
tvende Kvaliteter. Den ene er Blodet medfødt, den har man 
fra sine Forældre og Forfædre, og hvorvel den ved Døden er 
forandret, er den dog ikke helt tilintetgjort. Den anden er 
Blodet paatrykt og indpodet af den Skræk og Rædsel, som 
paakom det i Døden. Med den første Egenskab ligner det 
Slægtninges og Paarørendes Blod og er af samme Beskaffenhed 
som deres. Derfor strømmer det ud imod dem, naar de rører 
ved den dræbte. Med den anden Egenskab ligner det Dræ- 
berens Blod, og af den Aarsag flyder det ligeledes ud mod 
hans Haand .... 



150 

Saaledes sker det altsaa snarere paa Grund af den natur- 
lige Lighed eller det, som man kalder Sympathi, end paa 
Grund af nogen Slags Fjendskab eller Antipathi.« ') 

Som naan ser — det er ganske sindrigt udtænkt, og 
Systemet er konsekvent ved overalt at søge Aarsagen i 
den samme Naturkraft. Men der var kun faa, som dri- 
stede sig til at tage denne Konsekvens og forudsætte en 
Følelse af Sympathi mellem Morderen og hans Offer . — 
kun Mersennus var, som vi har set, inde paa den samme 
Tanke. I 'Almindelighed var man langt mere tilbøjelig 
til at se et Udslag af Antipathi i det, som bevægede 
den dødes Blod; og det er da ogsaa den Vej, som de 
fleste af Filosofferne gaar, hvorvel den er vanskelig at 
komme frem ad, ja egentlig paa Forhaand aldeles haabløs. 

Samtiden var ikke blind for disse Vanskeligheder, 
og den fremsatte dem ofte med stor Skarphed. Og de 
talrige Forfattere, som trods alt holder fast ved denne 
deres Yndlingstheori, maa i Regelen, naar de vidtløftig har 
forsøgt at komme over Vanskelighederne, ende med en Ind- 
rømmelse af, at Sagen dog endnu ikke er helt i Orden, 
— for saa til allersidst at erklære, at de dog nok tror, 
at Antipathien alligevel er den rette Grund. 

Der var først den Hovedindvending, som jo tillige 
gjaldt alle de andre naturlige Forklaringer: at Tegnet 
ikke indtraf altid, naar en Morder blev ført hen til den 
dræbtes Lig. Og det burde dog uvægerlig ske, hvis det 
her var en hemmelig Naturkraft, som virkede: »Enhver 
Magnet, i hvilket Land den end er født, enten i Byen 
Magnesia i Makedonien eller i Landskabet Magnesia ved 



^) Rudbecks Afhandling findes i Haandskrift i Upsala Universitets 
Bibliothek (Cod. Mss. Nr. 312, fol, 102 fif.). Ved Imødekom- 
menhed af Bibliothekareu Dr. Annerstedt har jeg haft Haand- 
skriftet til Afbenyttelse her i Byen. 

Mæanderfloden i lonien eller andensteds, peger bestandig 
mod Nord og drager bestandig Jern til sig; ethvert Stykke 
Staal, hvor det end er kommen fra, siges at springe i 
Stykker, naar det bestænkes med Gedeblod; Avner vil 
tiltrækkes af en hvilken som helst Agat, og Magnetstenen 
vil af et hvilket som helst Hvidløg berøves sin Kraft til 
at tiltrække Jern. Thi som Aristoteles siger: »Naturen 
virker bestandig paa en og samme Maade.« ^) 

Paa denne Indvending blev der aldrig svaret noget 
ordentligt. Her var en Vanskelighed, som ikke kunde 
løses uden at ty til Miraklet, og Tilhængerne af de na- 
turlige Forklaringer foretrak at tie stille herom. 

Men der var endda Angrebspunkter nok for dem, 
der vilde Theorien til Livs. >Den naturlige Antipathi 
fødes med selve Tingen og bestaar lige saa længe som 
den. Er det da Meningen, at et saadant Fjendskab altid 
har været til Stede mellem de tvende, som kæmpede den 
dødelige Kamp? Hvis Fjendskabet er opstaaet senere af 
en tilfældig Aarsag, har det jo intet at gøre med den 
naturlige Antipathi.«^) 

Atter møder vi den samme Tavshed fra Tilhænger- 
nes Side. 

Og fremdeles: »Er der nogen Grund til at antage, 
at en saadan Antipathi ogsaa kan holde sig efter Døden? 
Eksemplerne med Planter og Sten beviser intet; thi de 
har altid været de samme, har ikke gjort Skridtet fra 
Liv til Død. Men har man nogensinde set en Mand, der 
hele sit Liv afskyede Ost, eller ikke kunde taale at se en 
Mus eller ikke udholde Duften af Roser, ogsaa efter sin 



>) Fortunius Licetus: De quæsitis per epistolas a claris viris 
responsa, Bologna 1640, S. 252. 

•) Georg Horst: Opera medica, I, Nttrnberg 1660, S. 145. Gas- 
par de los Reyes: Elysius jucundarum quæstionum campus^ 
BrUssel 1661, S. 232. 

Død ved en eller anden Bevægelse vise den samme Af- 
sky og Modbydelighed? Og hvorfor skulde den ene Ånti^ 
pathi holde sig bedre end den anden?« ^) 

Intet Svar. 

Men Invendingeme vedbliver at møde frem. Selv om 
vi springer over alle de nævnte Betænkeligheder og for- 
udsætter Antipathien som givet, vil den da kunne forklare, 
at Blodet strømmer ud af den dræbte, fordi Morderen 
kommer til Stede? Ingenlunde, svarer Libavius. »Blot og 
bar Dispathi jager den ene Part paa Flugt, saaledes som 
Vinranken flygter for Kaalen og Faaret for Ulven, eller 
som Blodet standses af Høgestenen og den indiske Sten, 
ret som om det blev greben af Skræk, eller som Skor- 
pionen bliver ubevægelig, naar den berøres af Aconit. 
Derfor skulde man snarere vente, at den overvundnes 
Blod trak sig tilbage og flygtede for Sejrherren, fremfor 
at det skulde strømme ham i Møde.« ') 

»Men,« tilføjer Libavius, »det er overalt kun den ene 
Part, der flygter. Kaalen skyr ikke Vinranken, ej heller 
er Ulven bange for Faaret: den behandler ikke dette som 
en Fjende, men betragter det som et kært Maaltid.« 
— Heri kunde synes at ligge et Vink: hvis den dræbtes 
Blod havde Følelsen af, at det nu var den stærkeste 
Part af de to, var dette maaske en Forklaring paa, 
at det rykkede frem og gik Fjenden paa Livet. Li- 
bavius har dog ikke gjort denne Anvendelse af sine Ord; 
men Mersennus, der aldrig lader nogen Mulighed ufor- 
søgt, har ogsaa ladet sin Tanke vandre et Stykke ad 
denne Vej: »Man kunde maaske sige, at Livsaanderne 
ved, at Morderen vil blive domfældt af Øvrigheden, hvis 
de gaar ud,« siger han. Men han værger sig dog straks 
mod Mistanken om, at han selv skulde tro, det forholdt 

») Reyes 238. 

«) Libavius 304 f. 

sig saaledes: »Man bør ikke hænge sig i falske Meninger, 
fordi man ikke kender det rette. Facessant istæ næniæ!* ^) 

Man kom ingen Vegne med Antipathien. Den blev 
vendt og drejet saa mange Gange, afslebet og tillæmpet paa 
saa mange Maader, at der tilsidst ikke var andet end Navnet 
tilbage af den, og saa hjalp det ikke endda. Man tog 
Livsaanderne til Hjælp og udstyrede dem med et Arsenal 
af Fjendskab og Had ; men da disse Egenskaber ikke var 
oprindelige hos dem, men først kom til Stede i Drabets 
Øjeblik, var man derved gaaet helt bort fra den natur- 
lige Antipathi. Den Forandring, som Blodet tænktes at 
undergaa, og hvorved det skulde faa den mystiske Evne 
til senere at bryde frem i det rette Øjeblik, bliver Gen- 
stand for en hel ny Række Undersøgelser. Men disse 
fører omsider helt bort fra Antipathien og ind paa en ny 
Forklaring, det tredie og sidste Forsøg paa at faa den 
Sag ordnet i Overensstemmelse med Naturens Love. Lige- 
som Sympathisteme væsentlig bygger paa Læren om Livs- 
aanderne, danner Antipathisterne Gennemgangsledet til 
den Theori, at cruentatio skyldes den dræbtes Fantasi. 
Ingen af de to Forklaringer kan holde sig ved egen Kraft. 

Trods disse uovervindelige Hindringer for en Anven- 
delse af Antipathien i dette Tilfælde er der dog mange 
Forfattere, som ikke kan slippe den. »Jeg ved intet bedre 
at anføre herom end det sædvanhge: Antipathien,« siger 
Delrio.2) »Sympathi og Antipathi synes mig at have 
Sandsynligheden for sig,« siger Bisciola.^) »Ingen naturlig 
Forklaring hjælper«, siger Mersennus, »medmindre vi 
vil henfly til Antipathien som til et Asyl.« En Matema- 
tiker som Casper Schottus, en Læge som Tim. Bright, en 



^) Mersennus 1441. 

*) Disquisitiones magicæ, I, Mainz 1606, S. 55. 

8) L. c. § 31. 

Jurist som Torreblanca og mange andre erklærer sig 
afgjort for Antipathien som Aarsag til cruentatio. 

Denne Forklaring var øjensynlig den svageste af alle 
dem, der blev forsøgt; men den var tillige Tidens kæreste, 
og den, som der blev skrevet mest om. 



4. Fantasien. 



Antipathisterne var i deres Forsøg paa at begribe 
cruentatio omsider standsede ved det samme Resultat, 
som vi ogsaa saa Jacob Rudbeck hævde paa Sympathi- 
sternes Vegne: at Blødningen skyldtes en ejendommelig 
Forandring af den dræbtes Blod, som var fore- 
gaaet i Drabets Øjeblik. Hvori denne Forandring skulde 
bestaa, og hvad der havde fremkaldt den, blev da Gen- 
stand for en ny Række Undersøgelser. 

Libavius tænker sig, at Forandringen kunde skyldes 
en Art Gift, der overføres i Blodet fra Morderen, en 
Gift, der vel ikke virker som saadan over for alt Blod^ 
men vel over for dette. Det beviser intet herimod, siger 
han, at den Vilde kan æde Kødet af den Fjende, som 
han selv har dræbt. Thi man siger, at heller ikke Thora 
skader, naar den bliver spist. Theriak bruges af Ninun- 
dacerne og Dalmaterne til at forgifte deres Pilespidser 
med; men selv spiser de den uden Skade. Det er ikke 
alle Legemsdele, der har den samme Modstandskraft 
som Maven. 

Li c e tus sammenligner Forandringen med den, der 
foregaar, naar Ulven bider Lam eller Kid. Ulvens Varme 
føres da ind i Blodet, hvor den Ugesom koger og mørner 
Kødet. Derfor mente de gamle med Rette, at saadanne 
Lam var de mest velsmagende paa Grund af det møre Kød. 

Men Sammenligninger og Billeder nyttede jo ikke 
noget. Det var Forstaaelse, man søgte, og hvis virkelig 
den dræbtes Blod undergik en saadan Forvandling i 
Drabets Øjeblik, maatte det vel ogsaa kunne forklares, 
hvorledes denne gik for sig. Efterhaanden samledes da 
alle Stridsmændene paa denne Side om et bestemt Slag- 
ord: De søgte, og fandt Aarsagen til Blodets Forvandling 
i den dræbtes Fantasi. 

Da Aand og Natur blev hævdede som ét, og alle 
Virkninger i sidste Instans blev aandelige, maatte det 
være muligt for den menneskelige Aand direkte og uden 
noget materielt Værktøj som Mellemled at indvirke paa 
den fysiske Natur. Ligesom Mennesket var underlagt 
Stjernernes og saa mange andre Tings Indflydelse, havde 
det paa sin Side ogsaa en vis Magt over disse i Kraft 
af det samme hemmelige Baand, hvormed de var knyt- 
tede sammen. Den Side af Menneskets Væsen, paa 
hvilken disse Indflydelser virkede, eller hvorfra de udgik, 
var dets Fantasi (imaginatio) , og Fantasien faar derved 
en alt beherskende Stilling og Indflydelse saavel i hvert 
enkelt Menneske som i det hele Universum. 

Læren om denne Fantasiens Magt var navnlig kom- 
men til Humanisterne gennem den arabiske Filosof Avi- 
cenna (980— -1037), og den blev særlig udviklet og 
hævdet af den berømte Paracelsus. 

Ifølge Avicenna er det kun den ufuldkomnere men- 
neskeUge Fornuft, der virker gennem en Rækkefølge af 
forskeUige Tanker. Den højeste og egentlige Fornuftakt 
er derimod en umiddelbar Griben af det, der skal er- 
kendes, uden Modsætning eller Mangfoldighed, uafhængig 
af legemlige Organer og fuldstændig adskilt fra Materien. 
Fornuften i denne sin højeste Form findes kun hos Gud ; 
men den menneskelige Sjæl har dog Muligheden for at 
kunne nærme sig til den og blive delagtig i den. Dette 

opnaas bedst i Alderdommen, naar Sanseorganerne er 
svækkede, og Sjælen er tilstrækkelig lutret og forberedt. 
Forstaaelsen kommer da som en Aabenbaring, som en 
guddommelig Emanation, der i et Blink oplyser det 
dunkle og forbinder den erkendende og det erkendte til 
en Enhed uden Forskel. — Ud fra denne Lære var det 
let for Avicenna at forklare selv de besynderligste sjæle- 
lige Virkninger, saaledes navnlig Spaadomskunst og 
Drømmetydning: I Søvne, naar Lidenskaberne tier, er 
Sjælen i særlig Grad modtagelig for saadanne Aaben- 
baringer, af hvilke da først de Bevidsthedsbilleder frem- 
gaar, som udgør Drømmenes Indhold, i) 

Denne østerlandske Tankegang genfindes hos Para- 
celsus, der ligeledes lærer* Muligheden af en direkte 
Forbindelse meUem den menneskelige Sjæl og Omver- 
denen med Fantasien som Mellemled. Men Paracelsus 
giver rigtignok Fantasien en langt videre Magtsfære, end 
den har hos Avicenna : han sætter Fantasien som Aarsag 
til alle Virkninger og anerkender intet ved Siden af 
den. Saaledes gaar det jo med alt, hvad denne mærke- 
lige Forfatter rører ved; det bliver overdrevet næsten til 
Karrikatur, og hans Udtalelser er altid fremsatte i et 
voldsomt og digterisk Sprog, der ganske vist gør hans 
Skrifter saa pirrende at læse, men samtidig vækker 
grundig Mistillid ved altid at skyde over Maalet. Han 
har aldrig kunnet holde sig ved Jorden; det er vel 
Grunden til, at Videnskaben Uge fra hans Samtid til 
vore Dage bestandig har vægret sig ved at optage ham 
i Rækken af sine Banebrydere og Stridsmænd. 

I sit billedrige Sprog sammenUgner Paracelsus Ima- 
ginationen i Mennesket med Solen i Universet: 



1) Siebeck II, 437. 

»Solens Skin kan ikke gribes, og dog brænder det Huse 
af, frembringer Ild, Kul og Aske. Naar et Menneske vil 
frembringe Ild, maa han have Flintsten, Tønder, Svovl, Lys 
— saa har han Ilden. Men Solen bruger ikke Flint og 
Tønder, den gør det altsammen ved sig selv, og ingen ser 
dens Fyrstaal. Hvad er vel Imaginationen andet end en Sol 
i Mennesket? Den farver sit Stof, den maler, men ingen ser 
dens Pensel, Potteskaar eller Farver. 

Men Solen har kun een Evne, Maanen ogsaa kun een, 
og hver Stjerne een: Mennesket derimod er alle Stjerner; 
han er det, han tænker, og saaledes som han tænker, er det. 
Tænker han paa Ild, saa er der Ild; tænker han paa Krig, 
saa er der Krig. Deri alene ligger det, at Imaginationen i 
sig selv bliver en Sol. 

For at skabe og føde sin Imaginatio til en Sol, saa 
den bliver fuldkommen og fuldbringer sit Værk, maa man 
være svanger. Den, hvis Imaginatio er rettet paa at dræbe 
en anden, maa være svanger med Nid og Had, saa sker det, 
ligesom naar det kendes paa Fosteret, at en frugtsommelig 
Kvinde har haft sin Imaginatio rettet paa et eller andet. 
Imaginationen er som Kvinden, i hvilken Fosteret udvikles; 
men Lidenskaben er Manden, der besvangrer. 

Derfor gaar en Forbandelse sædvanlig i Opfyldelse, thi 
den kommer fra Hjertet; og i Hjertet spirer den Sæd, som 
besvangrer. 

I os selv kan vi intet imaginere, saaledes at det sker; 
men selve Tingen bliver draget ind i os ved Imaginationens 
tiltrækkende Kraft. At en Kvinde ser en Fisk, mærkes ikke 
paa hendes Foster; men hvis hendes Lyst til Fisken drager 
denne ind i hendes Tanker, saa vil det kendes. Og ligeledes 
hvis man ved Imaginationen vil dræbe eller lamslaa en anden: 
saa maa man først optage Redskabet dertil i sin Imaginatio, 
og derefter kan det virke. Thi hvad der er kommen ind 
gennem Tanken, kan atter bringes ud gennem Tanken, ret 
som om det blev gjort med Hænderne. Det er, som naar 
man giver en Billedskærer et Stykke Træ og siger: »Gør mig 

det og det deraf«. Saa bliver netop det gjort, som man har 
haft i sin Tanke. 

Kvindernes Imaginatio overgaar Mændenes, thi de er 
hidsigere i deres Hævn, mere opfyldte af Had og Nid end 
Manden. Naar en Kvinde i sin Fantasi eller i Drømme 
imaginerer, at hun gør det og det, saa sker det. Kun fordi 
saa mange af dem ikke ved Besked derom, derfor imaginerer 
de ikke. Deraf følger ogsaa, at man ikke skal lade Kvinderne 
være alene og ikke lade dem melankolisere, men holde dem 
i godt Humør og lade dem bo mellem Folk; og man skal 
intet sælsomt lade dem høre eller se, men omgaas dem i 
Enfoldighed. — For Imaginationen er Jorden ikke for stor, 
den kan virke i mere end 1000 Miles Afstand, ja den kan 
virke helt op i Himlen. Thi ligesom Stjernerne kunne for- 
gifte os, saa vi mangen Gang dør her paa Jorden uden nogen 
Aarsag hos os selv, saaledes kunne vi ogsaa forgifte Stjernerne. 

Ogsaa Dyrenes Imaginatio virker paa samme Maade, 
saaledes hos Løven, der føder sine Unger døde, men skriger 
åém levende. Og naar Basilisken dræber med sit Blik, saa 
sker det ved dens Imaginatio, der er inddrukket med saa 
stærkt et Had, at den ønsker alt det dødt, som dens Øjne 
ser. Og det sker til et Eksempel for os, at vi skulle være 
Herrer over vor Indbildningskraft og ikke bruge den paa 
saadan Maade. 

Forstaa altsaa det, at Imaginationen er stærk, at den er 
stærkest hos svangre Kvinder, og at den vækkes af Liden- 
skaberne. Frygt, Forfærdelse, Lyst, Begær, Glæde og Had: 
disse 6 Ting med deres Virkninger er stærkere end Menne- 
skets Stjerne — de drager den, som de vil, de regerer den. 
Thi Stjernen er den, som giver Vækst og Form, den er Ima- 
ginationens Tømmermand; men hvad der af de 6 Ting kom- 
mer ind i Imaginationen, det er Tømmermandens Materiale, 
ham er det befalet at bearbejde det. Og det samme Øjeblik, 
da det kommer derind, er ogsaa Bygningens Tid og Time; 
længere varer det ikke, saa staar det der. 

Derfor skal vi arbejde og virke og ikke hengive os til 

Spekulation. Thi fra Spekulation og Fantaseren stammer Af- 
guderi og andet ondt.« ^) 

Ingen taler som Paracelsus, men der er mange, som 
i jævnere Ord behandler det samme Emne, som han. 
Paa Fantasiens Magt beror alle Tryllemidler, de gamle 
Koners onde Blik og Torpedofiskens bedøvende Evne.*) 
Men særlig viser den sig hos frugtsommelige Kvinder, og 
utallige er de Historier, der fortælles om de mærkvær- 
dige Skabninger, Kvinder har bragt til Verden, fordi de 
ikke har kunnet eller villet beherske deres Fantasi. En 
Kendsgerning er det, at Jacob I af England ikke kunde 
udholde at se et draget Sværd, og man forklarede det 
deraf, at hans Moder Marie Stuart havde set Rizzio 
blive gennemboret for sine Øjne paa den Tid, da hun 
var svanger med Sønnen. Kenelm Digby fortæller hu- 
moristisk, hvorledes det gik til, da Kong Jacob skulde 
slaa ham til Ridder. Medens Digby knælede foran Kon- 
gen, rakte man denne et blottet Sværd; men for ikke at 
se det vendte Kongen Hovedet bort, og i Stedet for at 
berøre Digbys Skulder vilde han have stukket hans Øjne 
ud med det, hvis ikke Hertugen af Buckingham, der 
havde forudset, hvorledes det vilde gaa, havde grebet 
fat i den anden Ende af Sværdet. 

Da Paracelsus er Hovedmanden for den Retning i 
Renæssancetiden, der hævder Fantasiens alt beherskende 
Indflydelse, bliver hans Autoritet ogsaa stadig paaberaabt 
af de Forfattere, der forklarer cruentatio som en Virk- 
ning af Fantasien; og »Avieennister« eller »Paracelsister« 
bliver det Kendingsnavn, hvormed denne Gruppe af Skri- 
benter stadig betegnes fra Modstandernes Side. Men 

^) Fragmentum libri de virtute imaginativa. Huser : Paracelsi Bu- 
cher und Schriften IX, Basel 1590, S. 298 ff. (Her sammendraget). 

*) Walter Charleton: Physiologia Epicuro-Gassendo-Charle- 
toniana, London 1654, III, cap. 15, sect. 3, art. 17-19. 



160 

selv har Paracelsus dog ikke benyttet denne Hypothese 
til Forklaring af cruentatio, og han indtager i dette 
Spørgsmaal, som vi siden skal se, et helt andet Stand- 
punkt end hans Elever. 

Den Indvending, der stadig møder Paracelsisterne, 
naar de vil forklare cruentatio i Overensstemmelse med 
deres Yndlingstheori, er den ganske nærliggende: »Lad 
være, at Fantasien har aldrig saa megen Indflydelse, saa 
kommer den dog ikke i Betragtning her; thi der findes 
ingen Fantasi hos et Lig«. 

For at svare herpaa, var der to Veje at gaa. Enten 
kunde man paastaa, at den døendes Fantasi havde en 
saadan Magt, at den, inden den forlod Legemet, kunde 
paatrykke Blodet Evne til senere at kende og ved Tegn 
røbe den virkelige Gerningsmand. Eller man maatte 
sige: Der er fremdeles nogen Fantasi tilbage i det døde 
Legeme, med andre Ord: Liget er ikke ganske dødt. — 
Det er den første af disse to Paastande, som Paracel- 
sisterne i første Række søger at hævde ; men undertiden 
bliver deres Udtalelser saa dunkle, at de to Standpunkter 
ikke kan skelnes fra hinanden. 

Til Repræsentanterne for denne Retning hører Cor- 
nelius Gemma (1534 — 79), medicinsk Professor i Løwen. 
Han nævner blandt andre Eksempler paa Fantasiens 
Magt ogsaa det, »at det døde Lig indtil den tredie Dag 
bevarer Morderens Billede ligesom skjult i det stivnede 
Blod, og at de spiritus, som er tilbage i Blodet, vækkes 
op i Morderens Nærværelse paa Grund af denne ind- 
prægede Forestilling«.!) — Med flere Ord og større Vidt- 
løftighed faar vi den samme Forsikring og lige saa liden 
Forklaring hos den engelske Læge Walter Charleton 
(1619-95) i et Værk fra Aar 1654.2) 



^) De naturæ divinis characterismis, I, c. VI. 
2) 1. c. S. 364 ff. 

> Denne Blødning af Liget er i Sandhed det ædleste 
Vidnesbyrd om Antipathien« , begynder han — følgende 
Tidens Smag og Sprogbrug; thi det er i Virkeligheden 
slet ikke Antipathien, han taler om, som hans efterføl- 
gende Betragtninger viser^ — »og næppe nogen, som 
har skrevet om Naturens Hemmeligheder og Vidundere, 
har undladt at tale om den. Dette Liv i Døden, denne 
Hævn fra Graven, dette lydelige Sprog under den stille 
Opløsning har mange ærværdige og fromme Filosoffer 
anset for aldeles mirakuløs og overnaturlig, en Tilkende- 
givelse af Guds retfærdige Dom. . . . Men dens Forekomst 
synes ikke at ligge uden for de naturUge Tings Omraade, 
og dens hele Forløb og dens Aarsagsrække kan forklares 
paa følgende Maade: Det er en højst rimelig Antagelse, 
at under enhver heftig Lidenskab dannes der en vis 
Forestilling, saavel af den Genstand, paa hvilken Fan- 
tasien er stærkest rettet, som af det gode eller onde, 
der er knyttet til og ventes fra denne Genstand, og at 
denne ForestiUing, ved en Art uforklarlig Besegling, saa 
at sige indtrykkes paa Livsaanderne, i samme Øje- 
blik som Sjælen fyldes af Beslutningen om at efterstræbe 
eller undfly den paagældende Genstand. Og saaledes 
bliver da ved Hjælp af Livsaanderne (disse Sjælens 
Sendebud) denne samme Forestilling overført til Blodet 
og gennem Arterierne udspredt til alle Legemets Dele 
og indbragt i Nerverne og Musklerne. Men naar dette 
forholder sig saaledes, kan vi forstaa, at den overfaldnes 
Fantasi danner Forestillingen om Had, Modstand og 
Hævn, og at denne Forestilling indpræntes paa Livs- 
aanderne og gennem dem udbredes i Blodet. Efter 
Døden bliver Blodet vel mindre flydende i Aareme, paa 
Grund af at Hjertets pulserende Virksomhed er standset. 
Men . . .« og saa kommer Forfatteren til det svage Punkt 
i Theorien, som han ved mange glatte Ord, der intet 

11 

siger, søger at komme hen over. »Men . . .c Blodet 
kender alligevel Morderen paa de Uddunstninger, der 
udgaar fra ham, og ved hans Nærmelse fornyes, saa at 
sige, den forrige Kamp, idet Blodet kommer i Kog og 
farer op og ned gennem Aarerne for at søge en Udfalds- 
port mod Fjenden. En saadan finder det i det aabne 
Saar, eller naar Drabet er forøvet paa ublodig Vis, gen- 
nem Næsen og Munden, hvor Blodkarrene er lettest at 
sprænge. 

Charletons Bevisførelse glipper paa det afgørende 
Punkt, og vi faar ingen ordentlig Forklaring paa det, 
som er Hovedsagen: at Fantasiens Magt over Blodet kan 
vedblive at virke i nogen Tid efter Døden. Dog synes 
hans uklare Tanke at være den: Blodets Bevægelse i det 
døde Legeme er en Refleksbevægelse, der nærmest kan 
sammenlignes med de andre uvilkaarlige Bevægelser, 
som skyldes Vanen. 

At en saadan Tankegang har været til Stede hos 
denne Retnings Tilhængere, kommer tydeligere frem hos 
en anden af dem, nemlig den spanske Jesuit Eusebius 
Nieremberg (1690 — 1653). De forskellige Sindstilstande, 
Vrede, Had o. s. v. kan, siger han, forandre Legemet ved 
at paatrykke det visse særlige Egenskaber. Og han 
finder det ikke mærkeligt, at disse Egenskaber bliver 
tilbage i det døde Legeme paa Grund af Vanen, efter at 
Sjælen nu i saa mange Aar har boet i det. Hvis en 
Mand f. Eks. havde været hævngerrig i sin Livstid, vilde 
de samme Omstændigheder, der altid plejede at sætte 
hans Blod i Bevægelse, ogsaa gøre dette efter Døden. — 
Men andre Udtalelser af Nieremberg kan rigtignok op- 
fattes saaledes, som om han mente, at Liget ikke var 
helt dødt. O 



^) Hans Udtalelser anføres hos de los Reyes: Elysius jucun- 
darum quæstionum campus, Briissel 1661, S. 233, og hos 

Den altid forsigtige Libavius har ogsaa underkastet 
denne Forklaring en omhyggelig Prøvelse og nøje afvejet 
Grundene for og imod. Han underkender ingenlunde 
Indbildningskraftens store Indflydelse, thi han har baade 
set og hørt om dens mærkeUge Virkninger. »Saaledes 
fortælles om en medicinsk Student, der dagUg spekulerede 
over Feber, Vattersot eller anden Sygdom, indtil han 
troede, han selv havde den, og ikke opgav denne Fore- 
stilling, førend Lægen blev hentet. 

»Cornelius Agrippa havde det paa en mærkelig Vis: 
thi blot Synet af afførende Medicin var tilstrækkelig for 
ham til at udtømme sig fuldstændig. — I Jena blev os 
fortalt om en, der aldrig kunde faa Aabning, førend hans 
Kammerat havde indtaget Medicin, hvilken imidlertid slet 
ikke virkede paa den, der tog den. 

>Jeg har med mine egne Øjne en Gang set et 
mærkeligt Kæriighedens Tegn: En ung Adelsmand sad 
til Bords med en fornem og dydig Enke, som han var 
heftig forelsket i, og ogsaa senere blev gift med. Og 
mens han sad og talte med hende under Frokosten, se, 
da aabnedes pludselig en Aare i hans Tinding, tæt ved 
Øret, og der udflød en Strøm af Blod, som han forsøgte 
at standse med den Krans, han havde om Hovedet. 

»Ogsaa Vreden kan saaledes paavirke Folk. Jeg har 
en Gang kendt en gigtsvag Mand, der ikke kunde gaa og 
ikke bevæge sine Lemmer; men naar han blev vred paa 
sin Kone, strakte han Benene ud og løb alene tværs 
gennem Sovekammeret.« ^) 

Ogsaa den MuUghed, at en saadan Virken af det 
ophidsede Blod kunde vedvare i nogen Tid efter Døden, 
søger Libavius at forstaa paa samme Maade som Nierem- 



Vincentius Moles: Philosophia corporis Christi, Antwerpen 
1639, S. 276-78. — Nierembergs eget Skrift har jeg ikke fundet. 
*) Libavius S. 157, 264, 298-99, 302. 

berg. Han sammenligner det med, at naar Vreden er 
vakt hos Dyr eller Mennesker, behøver den altid nogen 
Tid for at sætte sig igen. »Det betænkte ikke den 
Bjømetrækker, der blev sønderrevet af Bjørnen.« 

Men alligevel tilfredsstiller heller ikke denne For- 
klaring ham, og hans Indvendinger imod den formes til 
et Angreb paa Læren om Indbildningskraftens overvættes 
Indflydelse i det hele taget. »Vi tror ikke paa Paracel- 
sus' Lære, der synes at have overtaget Magernes Fæd- 
renearv«, siger han, »ved at tillægge Fantasien en saadan 
Kraft, at man ved den kan paatvinge andre sine Fore- 
stillinger og faa Forbindelse med de himmelske Kræfter, 
saa vi kan lokke dem ind i os, hvis de er heldige, men 
aflede dem, hvis de er uheldige. Hvis det var Tilfældet, 
vUde de melankolske blive lykkelige, de fattige rige. Og 
hvem af os vilde leve, hvis vore Fjenders Fantasi havde 
en saadan Magt over os! De syge vilde paa den Maade 
befri sig fra deres Sygdom; men Erfaringen lærer os, at 
mange vel paadrager sig Sygdomme ad denne Vej, men 
kun faa bliver fri for dem.« — Havde Libavius oplevet 
vore Dages Mirakelkure, vilde han dog have set, at denne 
sidste Paastand ikke holder Stik. — Nu kan han ikke 
slutte sig til denne Forklaring saa lidt som til nogen 
anden; men det synes dog at være den, som aUigevel 
ligger hans Hjerte nærmest. 

Derimod er denne Forklaring ganske utiltalende for 
Mersennus, der overhovedet ikke har noget Anlæg for 
det mystiske, men kun forlanger Klarhed. »Man siger, 
at Sjælen, mens den endnu er i Legemet, har paatrykt 
Blodet en saadan Egenskab, at det ogsaa efter Sjælens 
Bortgang fortsætter Kampen mod Morderen. Men Blodet 
kan jo ikke modtage andre Paavirkninger end Bevægelse, 
Varme og lignende. Og naar disse ophører med Døden, 
hvad er der saa tilbage?« 

Ja, hvad er der saa tilbage ! Naar der skal gives et 
Svar herpaa, staar vi ved den anden Udvej, som blev 
forsøgt for at komme over det vanskelige Punkt: den 
Paastand nemlig, at Liget ikke er ganske dødt. Denne 
Tanke trætfer vi tidligst hos den nederlandske Læge 
Levinus Lemnius (1605 — 68), der dog stiller Sagen i 
Tvivl. Han kender andre Eksempler paa, at der kan 
være vegeterende Kraft i et Lig, som naar dets Haar 
og Negle kan vokse, ligesom afskaarne Grene kan skyde 
Blade og sætte Blomster. Uden at ville strides med dem, 
som har andre Meninger om denne Sag, tror han derfor, 
at cruentatio ogsaa kan føres herhen. »Saa stor og saa 
voldsom er nemlig den skjulte Naturs Kraft og >Imagi- 
natio*, saa snart blot noget Liv er tilbage, eller 
det døde Legeme er varmt, at Blodet vil tage til 
at bruse og syde, naar Galden kommer i Bevægelse 
(accensa bile).«^) 

Bestemtere og med fuld Konsekvens fmdes denne 
Anskuelse udtalt hos Thomas Campanella (1568— 
tl639). I et Værk »De sensu rerum et magia« har 
han et Kapitel,^) som handler om, »at der fmdes Følelse 
hos Lig.« Ved Døden, siger han, gaar Sjælen ud i 
Luften og mister Erindringen om det Legeme, i hvilket 
den tilforn var indesluttet; thi Følelsen af den store 
Forvandling udsletter alle tidligere Fornemmelser, og 
Døden selv er Lethes Flod. Men Legemet Wiver tilbage 
med en vis sløv Bevidsthed, stemmende med dets egen 
Natur (cum sensu proprio obtuso, naturæ ipsius conve- 
niente). Omsider er der ikke andet tilbage end Knok- 
lerne med deres helt sløvede Følelse (obtusissimus sensus), 
og de forvandles da tilsidst til Jord eller gaar over i et 



») De Mlraculis occultis Naturæ. Jena 1588, S. 303—04. 
2) Lib. 4, cap. 9. 

andet Legeme. Som Vidnesbyrd om, at det døde Legeme 
ikke er helt livløst, anfører han de samme Eksempler, 
som Lemnius, og desuden det velkendte Træk, at en 
afhugget Hale af en Slange eller et afrevet Ben af en 
Edderkop kan vedblive at bevæge sig. Og ganske i 
Jævnførelse hermed nævner han Blødningen af det 
dræbte Menneskes Lig i Morderens Nærværelse. 

Men denne Hypothese, der dog havde det Fortrin 
fremfor de fleste andre, at den virkelig gav en Forklaring, 
havde kun faa Tilhængere, og naar man ser de Argu- 
menter, der fremføres imod den, bliver det forstaaeligt, 
at kun faa havde Lyst til at forsvare den. Thi Læren 
om, at Sjælen ikke helt forlader Legemet ved Døden, 
mødes fra anden Side med de uhyggelig klingende Ord, 
at en saadan Paastand vist næppe kan fremsættes uden 
Frafald fra den katholske Kirke. *) Humanismens religiøse 
Frisind var nu forlængst veget for en ny og nøjeseende 
Ortodoksi, og Campanellas lange Fængselsliv og Mærkerne 
paa hans Legeme af Inkvisitionens Pinebænk viste nok- 
som, hvad en saadan Mistanke for kætterske Meninger^ 
kunde koste. 



5. Filoaofiena sidste Ord. 

De »naturlige« Forklaringer havde lidt Skibbrud over- 
alt, og Filosofferne havde ikke mægtet at løse den uløse- 
lige Opgave. Men det skal siges til deres Ros, at de 
havde stridt mandelig for Videnskaben og ikke nedlagt 
deres Vaaben, før de var drevet ud af den sidste For- 
skansning. Men ogsaa den har vi nu set falde, og der 



») Gutierrius: De Fascino. Lyon 1653. Dub. VII, § 27. 

var intet andet Kaar^tUbage for Tanken end Under- 
kastelse under Miraklet eller — Beviset for, at den hele 
Tro beroede paa en Misforstaaelse. De bedste Mænd i 
de kæmpendes Rækker, Libavius og Mersennus, ser dette 
Valg, men kun uvilligt bøjer de sig for Nødvendigheden. 
Libavius slutter sin Bog i Raadløshed; han tør ikke for- 
kaste Kendsgerningens Rigtighed , og dog kan han ikke 
slutte sig til nogen af de opstillede Forklaringer, efter at 
han har prøvet dem alle. Han kan kun raade til For- 
sigtighed ved Prøvens Anvendelse, og man skimter tilsidst 
bag hans Ord den Tanke, at det hele dog maaske er et 
Mirakel eller et af Troldmændenes Bedragerier. 

Mersennus er fuldt overbevist om, at Ligets Blødning 
ved Morderens Berøring er et Faktum. »Der er dem,« 
siger han, »som løser Spørgsmaalet ved et enkelt Ord, 
idet de benægter det hele: hver Gang en Blødning er 
sket, er det fordi Liget bevæges, en Aare brister eller 
lignende.« Men disse Skeptikere anser han for ikke 
bedre end Pantheister, Deister og Rosenkreutzere, hvilke 
han af sit ganske Hjerte ønsker forfulgte og udryddede 
overalt. 

Mersennus var en gejstlig Mand og noget mere til- 
bøjelig end Libavius til at ty ind under Miraklet. Og 
dog vil heller ikke han slippe Troen paa den naturlige 
Sammenhæng, saa længe der er nogen MuUghed for at 
redde den; og idet han nu opgør Resultatet af sine 
Undersøgelser, fremsætter han som den sidste Udvej til 
Spørgsmaalets Løsning et Forslag, der er helt betegnende 
for den haardhændede Grundighed, hvormed han stadig 
har taget fat paa dette Spørgsmaal. Det er den nye 
Videnskabs Methode, det rationelle Eksperiment, som 
han her vil bringe til Anvendelse, og det efter følgende 
Forskrift :*) 

O Sp. 1447-48. 

1. Man stiller forskellige Manddrabere hen foran 
Ligene af dem, de har dræbt, — snart en, der dræber med 
Strikke eller ved Drukning, snart en, der bruger Vaaben 
eller Gift, — og lægger Mærke til, om Resultatet bliver det 
samme ved enhver som helst Dødsmaade, saa at Blodet 
altid flyder af Næse, Mund eller Saar. 

2. Venner og Slægtninge stilles foran Liget, dels 
samtidig med Morderen, dels uden ham. Herved ses, 
om de kan være Aarsag i cruentatio, og om de selv 
samtidig udgyder Blod. 

3. Det samme prøves med andre Personer, som 
hverken er Mordere eller Slægt og Venner. 

4. Medvidere, som har været til Stede ved Drabet 
og billiget det, stilles frem. 

6. En Manddraber, som handlede i Selvforsvar, 
ligeledes. 

6. Fremdeles en Soldat, der har dræbt en anden 
Soldat i Krigen, dels i en retfærdig, dels i en uretfærdig 
Krig. Duellanter kan ogsaa bruges. 

7. Man prøver med en Hund eller et andet Dyr, 
som er dræbt af et Menneske; Forsøget gøres baade 
med en Hund, der før Drabet var opirret og vred, og 
med en, der blev dræbt, mens den laa rolig og sov. 

8. Endelig prøves, om det samme sker, naar den 
ene Hund dræber den anden. 

Saa barokt end dette Forslag ser ud i hele sin grove 
Konsekvens, er Mersennus' Tanke dog fuldstændig rigtig. 
Her staar han netop ved Sagens Kærne, og naar vi nu 
forlader ham, mærker vi tydelig, at vi er paa Tærskelen til 
den nyere Tids Videnskabelighed. Humanisterne begyndte 
med at detronisere Spekulationen og grundlægge de nye 
Lærdomme paa Iagttagelsen; men de fulgte ikke selv i 
Praksis deres Theorier. De var for bundne af Fortidens 

Tankegang til at kunne frigøre sig for den, og deres 
Erfaringsviden var for ringe til, at den kunde give dem 
tilstrækkeligt Stof at arbejde med. Derfor blev Over- 
gangstidens Filosofi halvvejs en Fortsættelse af Middel- 
alderens, halvvejs en Forberedelse til Nytidens. Det har 
vi ogsaa erfaret i det lille Spørgsmaal, som vi her har 
gennemgaaet. Overleverede Meninger, nye Hypotheser 
og enkelte løse og ukontrollerede Iagttagelser er det 
Materiale, hvoraf de bygger deres Systemer op. Først 
Mersennus ender med at pege paa det, hvormed den 
hele Undersøgelse burde være begyndt: at Fænomenets 
Realitet først nøje maatte fastslaas, inden man begyndte 
at strides om dets Aarsager. — Det Værk, hvori han 
fremsætter de ovennævnte Forslag, udkom i Aaret 1623. 
Mersennus venter ikke selv, at disse Eksperimenter 
nogensinde vil blive udførte, dertil er de for vanskelige 
eller urimelige. Men, siger han, skulde de engang blive 
gjorte, vil man af dem kunne lære, om cruentatio er 
naturlig eller skyldes et Mirakel, og indtil videre maa 
det da staa enhver frit for, om han vil henføre denne 
Blødning til Guds Indgriben eller ikke. — For os er der jo 
ingen Tvivl om, hvilket Resultat Mersennus vilde være kom- 
men til, hvis han havde faaet sine Eksperimenter udførte. 
Da han selv har afvist den Mulighed, at det hele kunde 
være en Fejltagelse, maatte det sandsynlige Resultat, 
Tegnets fuldstændige Udebliven under alle Forsøgene, 
bestyrke ham i Troen paa, at der forelaa et virkeligt 
Mirakel i de enkelte Tilfælde, hvor Blødningen faktisk 
var indtruflfet. 



III. 



Reformationstiden. — Den theologiske 
Forklaring. 



»In rebus naturalibus iisque obscuris 
ad causas supernatarales immediate 
confugere est præ inscitiå Naturæ 
librum a Deo apertum claudere.« 
JoK Sperling. 

I de Forklaringer af craentatio, som vi hidtil har set, 
har der overalt været Sammenhæng og Udvikling. Den 
ene er bleven affødt af den anden, og medens de alle er 
gaaet ud fra samme Grundtanke, har hver efterfølgende 
kun søgt, yderligere end Forgængerne havde gjort, at uddybe 
og begrunde den fælles Opfattelse. FraVincentius til Mersen- 
nus var de alle enige om, at Tegnet maatte have en na- 
turlig Aarsag og skulde forklares i Overensstemmelse med 
Naturlovene. Skolastikens naive Udtydning maatte om- 
formes og uddybes, efterhaanden som man mere og mere 
fik Øje paa Spørgsmaalets Vanskeligheder, og eftersom 
Kendskabet til Naturlovene steg; men Renæssancens For- 
fattere byggede kun videre paa det givne Grundlag, og 
den gamle Lære om Livsaanderne findes lige saa fuldt 
hos Charleton i det 17de Aarhundrede som hos Vincen- 
tius i det 13de. 

Men jævnsides med denne Opfattelse gik en helt 
anden: den, at Tegnet var et Mirakel og i hvert enkelt 
Tilfælde bevirkedes ved en direkte Indgriben af Gud. Vi 
saa den tidligst komme frem hos Cantimpré, og lejlig- 
hedsvis senere. Og sikkert har den til enhver Tid haft 
sine Tilhængere. Ja, der er vel Grund til at tro, at den 
hos Menigmand stadig har været den almindelige, og at 
de lærde Spekulationer, som vi har forsøgt at fremstille, 
ikke har været kendt synderlig langt ud over de lærdes 
egen Kres. Men inden for Videnskaben var det i hvert 
Fald alene de naturlige Forklaringer, som blev undersøgte 
og diskuterede. 

Det taler til Skolastikens Ære, at den forsmaaede 
den nemme Udvej, som Cantimpré fulgte, til at slippe 
uden om Sagen. Vincentius og Thaddæus indlader sig 
aldeles ikke paa denne Forklaring; Peter af Appono næv- 
ner den, men tager intet Hensyn til den. Skolastikernes 
System skulde være et videnskabeligt System, og de paa- 
tog sig samvittighedsfuldt Forpligtelsen til at forklare Fæ- 
nomenerne som Udslag af lovbundne Kræfter : Theologien 
indeholdt ganske vist den højeste og endelige Sandhed, 
men for de jordiske Ting raadede Aristoteles. 

Dette blev anderledes, da Theologien og Filosofien 
skiltes ad ved Skolasticismens Fald. Nu blev der Plads 
for en særlig theologisk Forklaring af cruentatio, lige saa 
vel som for en ren naturvidenskabelig, og medens Hu- 
manismens Mænd, som vi har set, kæmper for denne 
sidste, gaar de religiøst bevægede Aander i den gærende 
Reformationstid uden Betænkning over til det modsatte 
Standpunkt. Idet de opgav Skolasticismens Forsøg paa 
at forene Kirkens Lære med Naturens Love og kun tog 
Hensyn til den ene Side, blev for dem Læren om, at 
Gud greb ind i Verdens daglige Gang ved direkte Mi- 
rakler, en hel selvfølgelig Sag, og den blev da ogsaa 

fremsat af dem med en ganske anderledes Kraft og Ty- 
delighed, end i Skolastikernes forsigtige Henstillinger. 

Thi Reformationsbevægelsen var ikke saa meget en 
Protest mod enkelte Dogmer i den herskende Kirke, som 
en heftig Opblussen af den religiøse Følelse, der under 
Katholicismens Udvorteshed efterhaanden helt havde sav- 
net Næring. Reformatorerne krævede Inderlighed og 
personlig Tro hos den enkelte, hvor Pavekirken kun for- 
langte Lydighed under Kirkens Forskrifter og Overholdelse 
af dens Ceremoniel. Det afgørende bliver forlagt fra 
Kirkens Festligheder til den troendes Lønkammer, og idet 
hver enkelt faar Ansvaret for sin egen Sjæls Frelse, har 
han til Gengæld Forvisningen om, at Gud vaager per- 
sonlig og direkte over ham og følger og leder ethvert af 
hans Skridt. 

Hvem der ud fra en saadan Betragtning møder et 
Fænomen som cruentatio, vil ikke let tænke paa at under- 
søge, hvilke fysiske Aarsager, der medvirker derved, eller 
gøre noget Forsøg paa at knytte det til andre kendte 
Fænomener i den naturlige Verden. For ham ligger den 
Forklaring Uge for Haanden, at det er Guds Finger, som 
her drager Sløret fra det, som var skjult for Menneske- 
nes Øjne. 

Det er jo let at se, hvilke overordentlige Fordele 
denne Stilling frembød, ja det er ubetinget den eneste, 
som kan fastholdes med Konsekvens. Tilhængerne af 
denne Forklaring er da heller aldrig i Forlegenhed for 
Argumenter: naar Tegnet indtræffer, ser man deri Guds 
straffende Haand ; naar det udebliver, har det sikkert sin 
gyldige Grund, som kun Gud alene kender: »Da Gud 
virker fuldstændig frit, og frit styrer alt, som han vil, saa 
anvender han heller ikke altid denne Maade til at aaben- 
bare Drabets Ophavsmand, enten fordi Morderen ogsaa 
uden det er tilstrækkelig kendt, eller fordi den dræbte 

selv har givet Anledning til sin Død, eller har fortjent 
den ved tidligere Misgerninger, eller fordi Morderen op- 
bevares tfl en tungere Straf, eller fordi Drabet er sket 
uforsætlig og af Vaade, eller Gerningsmanden paa anden 
Maade kan fortjene Tilgivelse.« *) Som man ser: her 
er Muligheder nok. 

Men Ugesom Humanisterne søgte hen til Oldtidens 
Forfattere for at finde et Fingerpeg til Løsningen af denne 
Gaade, søgte Theologeme naturligt hen til Bibelen. Og 
de var for saa vidt heldigere i deres Søgen end hine, 
som de havde de klare Ord i første Mosebog at holde 
sig til: >Din Broders Blod raaber til mig fra Jorden.« I 
denne Sætning var Forklaringen givet med Herrens egne 
Ord: Han selv havde nedlagt den Kraft i den myrdedes 
Blod, at det kunde aabenbare den hemmelige Morder og 
vidne lige til Himlen om hans Forbrydelse. 

Men naar Theologeme gik der ud over og søgte vi- 
dere i Bibelen efter Støttepunkter for deres Opfattelse, 
blev Resultatet af deres Anstrengelser kun ringe. De 
fandt Jesu Ord tilde skriftkloge: »Alt det retfærdige Blod 
skal komme over Eder, som er udgydt paa Jorden« (Matth. 
23, 36), og de forsmaaede ikke det Billede hos Profeten 
Habakuk: »Stenen af Væggen skal raabe, og Bjælken af 
Træet skal svare den« (2,11). Men navnlig fandt de et 
Skriftsprog i Apokalypsen, som næsten bliver paaberaabt 
lige saa ofte som Ordene i Genesis: »Og der Lammet 
oplod det femte Segl, saa jeg under Alteret deres Sjæle, 
som vare myrdede for Guds Ords Skyld, og for det Vid- 
nesbyrds Skyld, som de bare. Og de raabte med høj 
Røst og sagde: Herre, du hellige og sanddru! Hvor længe 
tøver du at dømme og hævne vort Blod paa dem, som 
bo paa Jorden?« (6, 9—10). — Det var saadanne Til- 

*) Hier. Nymann, anført hos Spejde 1: Speculum, Nurnberg, 1683, 
additio ad Baarrecht. 

knytningspunkter, der skulde godtgøre, at Baareprøven 
var af guddommelig og kristelig Indstiftelse. Men det 
siger sig selv, at disse Skriftsteder lige saå lidt gør Baare- 
prøven kristelig, som Citaterne af Julius PoUux og Lu- 
krets gør den klassisk. 

Men samtidig med at Reformationstidens Theologi 
stillede den enkelte i et mere personligt Forhold til Gud, 
end Middelalderen havde kendt, rykkede ogsaa Djævelen 
op til at spille en ganske anderledes Rolle i Tilværelsen 
end før. Ligesom Luther selv saa ham livagtig for sine 
Øjne, stikker. han Hovedet frem overalt i den Tids — og 
Eftertidens — religiøse Literatur; og da Videnskaben kap- 
pedes med Kirken om at berede ham Vejen ved at fylde 
Menneskenes Sind med Mystik og Fortællinger om ma- 
giske Kunster, befandt han sig ret i sit Element og viser 
sig snart overalt som en næsten jævnbyrdig Medbejler af 
Gud til Herredømmet over Verden. I denne Omstændighed 
laa den værste VanskeUghed, som Theologeme og deres 
Meningsfæller havde at kæmpe imod. Thi naar først den 
Forestilling var opgivet, at det hele foregik paa naturlig 
Maade, laa den Indvending jo nær, at man som den vir- 
kende Aarsag lige saa vel kunde tænke sig Djævelen som 
Gud. Det er da ogsaa den Vanskelighed, Theologerne 
navnlig har at kæmpe imod, og næsten alle de, der op- 
fatter Baareprøven som et Mirakel, maa først gøre Forsøg 
paa at rydde Djævelen til Side. Det lykkes for de fleste 
af dem, dog ikke for alle. 

I Stedet for at anføre en Række af forholdsvis ube- 
tydelige og ubekendte Skribenters Udviklinger af dette 
Spørgsmaal, vil vi give Ordet til en af den Tids højst 
begavede Aander, en Mand, som vi maaske ikke skulde 
vente at træffe i denne Lejr, nemlig Theophrastus Pa- 
racelsus. Iblandt de talrige Skrifter, som gaar under 
hans Navn, findes ogsaa et Brudstykke af en »Bog om 

Blodet efter Døden«, hvis Indhold næsten udelukkende 
drejer sig om det Jertegn, der sker ved Baareprøven. 
Da en kritisk Adskillelse af de ægte og uægte paracel- 
siske Skrifter endnu ikke er foretaget,^) og der bevislig 
gaar meget omkring under hans Navn, som han aldrig 
har skrevet, kunde det jo formodes, at dette Skrift hører 
til de uægte — dets Indhold synes jo at stemme daariigt 
med den Kendsgerning, at hans egen Samtid stadig be- 
tegner ham som Ophavsmand til den Theori, der gør 
cruentatio til en Virkning af den dræbtes Fantasi. Imid- 
lertid har vi allerede tidligere nævnt, at Paracelsus ikke 

— saa vidt vi har kunnet se — nogensinde selv har sat 
dette Tegn i Forbindelse med Fantasien.*) Og da det 
er bekendt, at han i sin sidste Levetid forfattede theolo- 
giske Skrifter, er der næppe fra Indholdets Side noget 
til Hinder for, at det kan stamme fra ham. Og hvad der 
taler stærkt for Skriftets Ægthed, er det voldsomme, li- 
denskabelige Sprog, hvori det er skrevet, et Sprog, som 
vist ingen anden end Paracelsus var Mand for at føre. 

— Skriftet udkom første Gang i Trykken i 1567, 26 Aar 
efter Paracelsus' Død. 

Forfatteren af dette Skrift frygter ogsaa kun den ene 
Indvending, at det hele skulde foregaa ved Trolddom og 
Djævelskunster. Og imod denne Anskuelse kæmper han 
derfor paa det heftigste, rigtignok mere ved Hjælp af 

^) Karl Sudhoff har bebudet en saadan Undersøgelse i Bd. III af 
sit Værk »Versuch einer Kritik der £chtheit der Paracelsischen 
Schriften«, af hvilket hidtil kan Bd. I og II er udkommet. 

^ Hos Besoldus (Thesaurus: Baarrecht) refereres hans Mening 
saaledes, at han antager, Mennesket har et dobbelt Legeme, 
det synlige og et usynligt, som han kalder »Evestrum«. I Sam- 
menhæng hermed har Mennesket et dobbelt Liv, og deraf kom- 
mer det, siger Paracelsus, at Blodet kort efter Døden flyder 
ud ved Morderens Nærmelse. 

trosivrige Paastande end ved logisk Bevisførelse, der jo 
i det hele taget ikke er Paracelsus' Sag. 

^Det bør alvorligt overvejes her, hvad og hvorledes det 
Blod er, om det er virkeligt Blod eller noget andet, som 
underskydes .... Hvis nogen maaske kunde tro, at hint 
Blod kun er Indbildning og Blændværk, han skal vide, at ma- 
gisk Blod ikke har nogen Legemlighed, saa vist som Aanderne 
hverken har Knokler eller Kød eller Blod. Og ingen Trylle- 
kunster kan faa en udtørret Haand eller en tør Knokkel til 
at udgyde Blod .... Men det bliver nødvendigt at imødegaa 
et Eksempel, som maaske kunde synes helt at omstyrte denne 
vor Paastand: Det er rigtigt nok, at Heksen kan malke Mælk 
af en tør Stok eller af et Søm, og det er virkelig Mælk, ikke 
noget Skin eller noget Falskneri. Men hvis Heksen gør det 
samme med Blod, og malker Blod af de tørre Ben, saa er 
det ikke virkeligt Blod. Derfor bliver der her hverken Tale 
om Djævelen, Aander eller Hekse .... Naar der flyder Blod 
ud af et Indsnit i Træer og Planter, kan det vel skyldes Hek- 
sen. Thi Hekse kan gøre saadanne Ting, ligesom Faraos 
Præster eftergjorde Mose Mirakler. Men det er kun Skinnet 
og Ligheden, de frembringer, ligesom et Billede, der ligner 
Mennesket uden at være det. — I visse Træer er der desuden 
skjult en Nymfe. Naar der skæres i Træet, flyder der Blod 
ud, fordi Nymfen saares. Ligeledes flyder der Menneskeblod 
ud, naar man saarer en Varulv eller Troldkat.« 

Efter saaledes, som han mener, at have gendrevet 
denne Anskuelse, fremsætter Forfatteren sin egen Mening, 
og det med al ønskelig Kraft og Tydelighed: 

»Det maa, som vi har sagt, staa fast, at vi atter skal 
opstaa fra de døde i dette Legeme for at gøre Regnskab for 
det, som vi har fuldbragt her paa Jorden. Og de, som filo- 
soferer over disse Ting uden at have denne Tro, de kan ikke 
indse eller forstaa, at det neddryppende Blod er Blodet af 
det Menneske, fra hvilket det tidligere har flydt, eller at det 

er det samme Blod, som Morderen har udgydt Thi de, som 
mangler Troen paa Opstandelsen, forstaar ikke, at dette Blod 
kan indesluUes i Guds Haand og opbevares der til den fast- 
satte Tid, eller at det, naar det gøres nødvendigt, atter kan 
komme til Syne og flyde ud. Derfor tror disse Mennesker, 
at hint Blod er magisk Blod, at det har Blodets Udseende, 
men ikke er det virkelige, sande og ægte Blod af ham, som 
blev dræbt . . . Men de er i deres Vildfarelse langt borte fra 
Sandheden. Thi hint Blod er den dræbtes eget Blod og ikke 
Tegnet derpaa. Ja, for saa vidt er det et Tegn, som det ud- 
strømmer af det forraadnede Legeme, af det indtørrede Lem 
eller den møre Knokkel. Men selve det, som flyder ud, er 
ikke noget Tegn, men det er selve det virkelige Blod . . . 

At dræbe en uskyldig er saa gruelig en Forbrydelse, at 
Blodet raaber til Gud uafladelig og uden Ophør. Og naar vi 
staar for Guds Trone paa den yderste Dag, skal der kræves 
»Racha« eller Hævn af alle dem, som er dræbte fra Abels 
Tid lige til den sidste Dag. Paa den Dag vil ogsaa Christi 
Blod raabe om Hævn over alt Jødernes og Farisæernes Folk. 
Og alle de uskyldige, som er dræbte og omkomne i Krig, 
skal kræve deres Hævn. Fordi Gud har sagt: >Du skal ikke 
ihjelslaa,« derfor raaber alt det uskyldige Blod til Gud. Men 
man skal vide, at Guds Dom er langmodig her i Tiden, og 
derfor ser vi mange Røvere og Mordere færdes paa selve de 
Steder, hvor uskyldigt Blod ofte har flydt, uden at dog Blodet 
altid flyder eller bryder frem. Dette Blod raaber vel til Gud 
om Hævn over Drabsmændene; men dette samme Blod skal 
vi ogsaa se flyde paa Dommens Dag« Og ligesom Menneskene 
her paa Jorden forfærdes ved at se Blodet flyde fra en ind- 
tørret Haand, saa at Haarene rejser sig paa deres Hoved af 
Rædsel : saaledes skal det blive et frygteligt Syn for alle Menne- 
sker, naar Blodet paa den yderste Dag atter flyder af de uskyl- 
dige, der ynkeligt er myrdede over hele Jorden. 

.... Gud har sagt: Den som griber til Sværdet, skal 
omkomme ved Sværdet. Derfor kan et Mord aldrig tilgives 
her paa Jorden eller sones ved Skriftemaal. Den, som ikke 

12 

her straffes med Døden af Øvrigheden, vil hiøset bUve ^raffet 
med den evige Død. Røveren paa Korset bliver først indbudt 
til Paradiset, efter at han har lidt sin Straf .... Derfor bør 
navnlig Øvrigheden kende og forstaa, hvorfor Blodet flyder af den 
tørre Haand eller det forraadnede Lig. Thi det uskyldige Blod 
vil ikke høre op med at raabe til Gud, før Retfærdigheden er 
sket Fyldest, enten her eller hisset.«^) 

En Patos som hos denne lidenskabelige Prædikant 
vil vi ikke træffe oftere; men i jævnere Ord og i mere 
nøgterne Ræsonnementer finder vi de samme Tanker 
udtrykt hos mangfoldige Forfattere fra Reformationsaar- 
hundredet og senere. Vi kan nævne ingen ringere end 
Philip Melanchthon som Tilhænger af Troen paa 
cruentatios guddommelige Oprindelse. I et Kapitel »De 
providentia« i Skriftet >Initia doctrinæ Physicæ« *) søger 
han ved forskellige Eksempler at vise Guds Forsorg for 
Menneskene. Han anfører Aarstidernes Skiften og lig- 
nende som hørende herhen og finder endvidere et saadant 
Bevis deri, at »gruelige Straffe regelmæssig følger paa 
gruelige Forbrydelser, saasom Mened, Mord og Dtugt, 
saaledes som alle Tiders Historie viser det, ja der er 
endogsaa af Gud givet de dræbtes Legemer vidunderlige 
Tegn, ved hvilke de aabenbare Mordets Ophavsmand. 
Thi de døde Legemer udgyde Blod, naar Morderen nær- 
mer sig til dem.« 

En senere luthersk Theolog, Polycarpus Lyser 
(1552 — 1610), udtaler sig vidtløftigere om Spørgsmaalet i 
en Kommentar over Herrens Ord til Kain 'i Genesis:^) 
»Her hen hører ogsaa det Spørgsmaal, som overvejes af 
saa mange: Hvorledes gaar det til, at de uskyldig myr- 
dede udsveder og udgyder Blod, saa snart Morderen føres 



1) Huser IX, 280 ff. Opera omnia, Genf 1658, S. 465 fif. (Forkortet 

og sammendraget). 
«) Corpus Reformatoram, Bd. 13, S. 206. 
3) Adamus, Leipzig 1604, S. 407. 

hen til Liget? Læger og Physici søger forskellige Aar- 
sager dertil, nogle denne, andre hin. Men utvivlsomt kan 
der ikke gives nogen sandere Forklaring end den, som 
afledes af dette Skriftsted, hvor Blodet siges at raabe til 
Gud og bønfalde om Hævn. Og lad være, at dette Tegn 
ikke indtræffer altid og i ethvert Tilfælde: saa ofte det 
indtræffer, er det dog Guds Hensigt at paaminde Menne- 
skene om, at ban ikke har glemt det uretfærdig udøste 
Blod.« Den samme Anskuelse nærer selvfølgelig ogsaa 
den snæversynede Theolog Kong Jacob I af England. 
»Dette hemmeUge og overnaturlige Tegn« siger han, »har 
Gud selv indstiftet for at aabenbare skjulte Forbrydelser. «i) 
Men* hos næsten alle Tilhængerne af denne Retning træf- 
fer vi ogsaa de samme Overvejelser, som kom saa kraf- 
tigt frem hos Paracelsus: Kan det ikke lige saa godt være 
Djævelen som Gud, der bevirker dette Tegn? De flesfte, 
og da navnlig alle Theologerne, standser som Paracelsus 
ved sidstnævnte Antagelse — den gav jo i Virkeligheden 
ogsaa den bedste Løsning og var den letteste at for- 
svare;*) men andre især verdslige Skribenter kan ikke 



1) Dæmonologia, III, c. VI. — Ogsaa andre uden for Theologemes 
Kres nærer denne Anskaelse. Hermann Conring, Prof. 
i Helmstadt (1606—81) siger, at Tegnet ef overnaturligt og 
skyldes Gud; det er derfor ikke et halvt Bevis mod den an- 
klagede, men et helt, thi ethvert guddommeligt Vidnesbyrd 
fortjener fald Tiltro (De formå judiciorum, Op. IV, 707 f.). Ju- 
risten Joh. Hering (1599—1659) er tilbøjelig til at se Forkla- 
ringen i Ordene i Genesis. »Hvorvel det Raab fra Jorden, som 
der tales om, maa tages figurligt, ligger der dog noget mere i 
Udtrykket end en blot og bar hebraisk Talemaade.c (De Ho- 
micidio, Bremen 1632, S. ISe^-dl). Jacob Døpler anser >Guds 
Finger« for den rimeligste Forklaring. (Theatrum poenarum, 
1693, S. 47.) — Blandt Lægerne er Franskmanden Valle ri ola 
(t 1580), Spanieren Vincentius Moles o. fl. Tilhængere af 
denne Forklaring. 

*) Saaledes Melanchthon, Lyser, Dominikanermunken Bar- 

12* 

træffe deres Valg,^) og der findes endelig ogsaa nogle, 
som vover at give Djævelen Skylden for det hele. 

Mersennus er inde paa denne Vej, da han endelig 
og haardt mod sit Ønske ser sig nødsaget til at forlade 
de naturlige Forklaringers sikre Grund. Han ser, at kun 
Miraklet bliver tilbage, men han har ogsaa Betænkelig- 
heder ved at vælge dette ; thi, siger han, paa den Maade 
kunde Djævelen jo volde de uskyldiges Død og udrive 
de skyldige fra Straf ved at lade Blodet flyde paa urette 
Tid. Man maa herefter næsten antage, at han, naar 
det ikke kan være andet, hellere vilde anse Djævelen 
end Gud for Ophavsmanden til dette Tegn. 

Den tyske Jurist Heinrich Bocer har i et Skrift 
fra 1607*) drøftet det samme Spørgsmaal: >Man kan ikke 
tro,« siger han, »at dette Tegn stammer fra Gud, da det 
ikke findes at være bestandigt, og da det ofte slaar fejl. 
Desuden har Herren selv sagt, at vi ikke maa søge him- 
melske Tegn, og Skriften forbyder at gøre Spørgsmaal 
til de døde og friste Gud .... »Guds hemmelige Indgri- 
ben« er i hvert Fald saa hemmelig og skjult, at vi ikke 
kan følge den.« Da ogsaa de naturlige Forklaringer synes 
ham utilstrækkelige, kommer han derfor til det Resultat, 
at det snarest maa skyldes Djævelen, der ofte virker ved 
slige Gøglerier og Jertegn. — Med Rette nævner Bocer 
her, som en Vanskelighed ved at henføre Tegnet til Gud, 
den Omstændighed, at det ofte slog f^l. Men med god 
Grund kunde det modsatte Argument anvendes mod hans 
egen Fortolkning: det, at Tegnet ogsaa ofte slog til. Thi 



tholomæus Sybilla(c. 1425—95, Speculum peregrinarum 

qnæstionum dec. 3, c. 8; quæst. 4), Biskop Simon Majolus 

o. s, V. 
^) Saaledes Antoninus Thessaurus, Gregorius Tholosa- 

nus o. fl. 
2) De quæslionibus et torturis, c. III, § 21. 

Vanskeligheden ved at gøre Djævelen til Fænomenets 
Ophavsmand laa jo væsentlig deri, at det ikke var let at 
se, hvilke Motiver der kunde bevæge ham dertil. Hvis 
Tegnet var et falsk Tegn, vilde Sagen være simpel nok, 
og det udtaltes derfor ogsaa jævnlig, at naar Blodet fly- 
der paa urette Tid, er det Djævelen, som her igennem 
forsøger at styrte en uskyldig i Fordærvelse. Men Ulyk- 
ken var jo, at efter den almindelige Antagelse var det 
netop kun i den virkelige Morders Nærværelse, at Blodet 
flød. Hvorfor skulde da Djævelen lade dette ske? De 
fleste mangler Svar herpaa; kun ThomasFienus, me- 
dicinsk Professor i Leyden (f 1631), er ikke veget til- 
bage for Vanskeligheden, men har udfundet den Forkla- 
ring, at Djævelens Hensigt kunde være »at styrte Mor- 
deren i Fortvivlelse.«^) Selv denne temmelig forbryder- 
venlige Fortolkning blev ikke anset for mere urimelig, 
end al forskellige senere Forfattere kunde omtale den 
med Anerkendelse.*) 

Det forstaar sig, at Filosofferne, som kæmpede for 
de naturlige Aarsager, ikke rohg kunde se paa, at Theo- 
logeme og disses Meningsfæller skød alle deres sindrige 
Fortolkninger til Side; og det er ikke uden Interesse at 
se, hvad man fra de verdsliges Lejr kunde og turde an- 
føre som Indvendinger mod den theologiske Opfattelse. 
Vi faar her som sædvanlig bedst Besked hos Andreas 
Libavius. Efter at han i Almindelighed har anket over, 
at Theologerne blander sig i alt, som de ikke forstaar 
sig paa, saaledes ogsaa i Lægernes Anliggender, at de 
stadig henfører til overnaturlige Aarsager, hvad der kun 



^) De viribus imaginationis, Leyden 1635, S. 374. 
^) Saaledes Heinrich Kornmann: De miraculis mortuorum 
IX, c. 23. 

skyldes dunkle Naturkræfter, og at de overalt tillægger 
Djævelen for stor Indflydelse/) udbryder han: 

»Nu skal ingen sige om os, at vi er saa ugudelige som 
Plinius, Seneca og andre Stoikere, der lærte, at Gud ikke 
kunde gøre andet, end hvad der var overensstemmende med 
Naturen« Vi anerkender lige saa vel som Theologerne, at for 
Gud er alting muligt. Men da han her benytter Naturen til 
sit Formaal, skønt han lige saa vel kunde opnaa det samme 
uden den, er det ikke uberettiget, at vi søger Aarsagen i Na- 
turen, saa vidt den kan findes der. Gud bruger Naturen som 
sit Redskab ; men Redskabet maa være saaledes beskaffen, at 
det kan udrette det, som det skal bruges til. Det er derfor 
ikke blot tilladeligt at raadspørge Physici i denne Sag, men 
det er netop det eneste, man kan og bør gøre .... 

tSelv om der sker guddommelige Ting, skal man være 
forsigtig, da det er meget vanskeligt at lyde dem rigtig. Thi 
i denne Sammenhæng er der ingen naturlig Forbindelse mel- 
lem Aarsag og Virkning. Jøderne mente, at et flammende 
Sværd paa Himmelen var et guddommeligt Tegn paa deres 
Beskyttelse. Andre anser det med større Ret for et Tegn paa 
Straf over deres Synder og et Varsel om deres yderste Under- 
gang. Nogle mener, at Kometer varsler Fyrsters Død, Krig 
og Hungersnød. Men andre mener, at de viser sig ganske 
naturligt, og at der intet sligt følger med dem, undtagen til- 
fældigt, ligesom naar en dør ved Fuldmaane. For øvrigt mel- 
des ogsaa om to lykkelige Kometer, den ene paa Kejser Au- 
gustus' Tid, den anden i vore Dage, og der har muligvis været 
flere, hvis de var bleven observerede. Men de anses nu for 
at varsle ondt, fordi der i Regelen sker mere ondt end godt 
i Verden. Og i adskillige Spaamænds Almanakker vil man 
næppe finde en eneste Dag, som ikke er mærket med sort.«^) 



1) S. 140-46. 

») S. 206-07, 260-61. 

Derfor skal man være forsigtig med at efterspore 
»Guds Finger« i det, man ikke forstaar. >0g det er jo 
sjældent, at Gud giver saadanne aabenbare Eksempler 
paa sin Straf: skønt der er mange store Syndere til, 
rammes de dog ikke alle af Himmelens Lyn, og ikke alle 
Mensvorne faar Apopleksi.« *) 

Theologemes Svar paa disse og lignende Indvendinger 
er i Regelen en kort og fyndig Afvisning: Filosofferne og 
de naturkyndige er jo selv indbyrdes uenige, den ene 
siger et, den anden et andet; ingen af dem ved noget, 
og deres Snak kan det slet ikke nytte at høre efter. 



Patetta har ment at finde en national Forskel 
i den Maade, hvorpaa Baareprøven i sin Tid blev opfattet: 
I Italien betragtede man den som en Virkning af en 
ubekendt Naturkraft, i Tyskland derimod som et Re- 
sultat af Guds direkte Indgriben. 2) Saaledes udtalt hol- 
der Sætningen dog næppe Stik, — Libavius og adskil- 
lige af hans Meningsfæller var jo Tyskere. Men naar 
det dog kunde se ud, som om denne Forskel var til 
Stede, ligger det snarere i, at det er to forskellige Tids- 
aldre, vi her har at gøre med. Italienerne førte Ordet i 
denne Sag paa et tidligere Tidspunkt end Tyskerne; de 
skrev allerede om den i den skolastiske Middelalder (Thad- 
dæus, Peter af Appono) og senere under Indflydelse af 
den hedenske Renæssance (Ficinus, Galeotto etc). Der- 
imod bliver Tyskerne det ledende Folk i Striden om 
Baareprøven, efter at Reformationen havde bragt de re- 
ligiøse Lidenskaber fornyet Næring, og de kommer saaledes 

O S. 164. 

«) Le ordalie, 8. 200. 

naturlig tfl at staa som Repræsentanter for den ændrede 
Opfattelse af Baareprøven, som nu efterhaanden bliver 
den raadende. 

Først efter at Reformationsbevægelsen havde givet 
den Anskuelse Vind i Sejlene, at cruentatio skyldes et 
direkte Mirakel, faar vi et Grundlag for den Opfattelse, 
at Baareprøven er en Gudsdom. Denne Paastand er, 
som vi tidligere har set, jævnlig bleven fremsat i nyere 
Tider; men efter at vi nu har set saa mange Prøver paa 
Samtidens egen Opfattelse af denne Sag, tør vi nok fast- 
slaa, at Baareprøven ikke blev almindelig betragtet som 
et Ordale af de Mennesker, som anvendte den og troede 
paa dens Beviskraft. Hvis vi udelukkende tager Hen- 
syn til de Mænd, hvis Anskuelser er bleven os overle- 
.verede gennem deres Værker, kommer vi til det Re- 
sultat, at langt den største Del af Videnskabens og 
Literaturens Dyrkere — blandt disse ogsaa mange gejst- 
lige Mænd — til enhver Tid har hævdet, at cruentatio 
var Virkningen af en Naturkraft, som man blot ikke var 
fuldt paa det rene med. Det er rimeUgt, at Forholdet 
har stillet sig anderledes blandt den ikke-skrivende Del 
af Menneskeheden, hvis Anskuelser ikke er bleven Efter- 
tiden bekendt. Blandt dem har maaske nok Tilhængerne 
af den mirakuløse Udtydning været i Majoritet. Men det 
er jo ikke den uoplyste Mængdes Overtro, der er be- 
stemmende for en Tidsalders Meninger. Cantimpré var 
en enlig Repræsentant for denne uvidenskabelige Menig- 
mands-Betragtning. Men først paa Reformationstiden 
faar den saadanne Tilhængere og Forkæmpere, at den 
naar op til Overfladen i Tidens Aandsliv og kan gøre 
Forsøg paa at skyde de »naturlige* Forklaringer til Side 
og sætte sit eget Dogme i Stedet for Videnskabsmændenes 
famlende Theorier. 



BAAREPRØVENS 
BLOMSTRINGSTID OG FORFALD. 



I. 



Juristerne. — Baarepravens Anvendelse 
i Praksis. 



>Was wirklich ist, ist verniinftig. « 
EegeL 

Medens Læger, Filosoffer og Theologer stredes om 
^årsagerne til den vidunderlige Blødning og hver for sig 
følte sig forpligtet til, ud fra sin Videnskab, at levere en 
theoretisT?: Forklaring af Fænomenet, havde dette for Juri- 
sterne en afgjort praktisk Betydning. Thi det var jo alle 
de stridende Parter enige om: at hver Gang Tegnet indtraf, 
betød det en og den samme Ting. Og naar kun Blodet 
flød i Morderens Nærværelse, var det for Dommeren lige- 
gyldigt, hvflke Kræfter der virkede i Liget i dette Øjeblik. 
For ham stillede Spørgsmaalet sig saaledes: Kan der fra 
dette Tegn hentes noget Bevis i tvivlsomme Drabssager? 
Og mere specielt formuleredes det derhen: Er cruentatio et 
tilstrækkeligt Indicium til, at mistænkte paa det kan under- 
kastes Tortur? 

Gennem denne Vending blev det lærde Stridsemne 
paa en Gang aktuelt. Resultaterne af de metafysiske 
Spekulationer og de fysiologiske Undersøgelser skulde nu 
anvendes praktisk af Dommeren. Spørgsmaalets Besva- 
rdse har ikke længer en blot videnskabelig Interesse for 
de lærde, deres Ja eller Nej bliver skæbnesvangert for 

hver enkelt blandt Menigmand; hvad Øjeblik det skal 
være kan det komme til at gælde hans Hals. 

Der er paa Forhaand ingen Grund til at tro, at Ju- 
risternes Mening om den Ting skulde afvige synderligt 
fra deres Samtids, og efter at Troen paa Baareprøven er 
vokset saa godt fast, som vi allerede har set, maa vi 
være forberedte paa, snart at se den optræde med Pine- 
bænken som Følgesvend. Og et bedre Redskab til Troens 
Udbredelse og. yderligere Stadfæstelse kunde ikke let fin- 
des. Vi kan forestille os, hvorledes Dommeren første 
Gang beslutter sig til at anvende Torturen, efter at Tegnet 
er indtraadt, dog endnu tøvende og uvis i sit Hjerte, om 
det ogsaa er forsvarligt. Men se! det lykkes fortrinligt. 
Den anklagede tilstaar, og da Tilstaaelsen i den Tids 
Rettergang var alt, hvad der behøvedes til Domfældelse, 
fuldbyrdes Eksekutionen uden yderligere Omsvøb og Tids- 
spilde. Den ved Torturen fremkaldte Tilstaaelse har styrket 
Troen paa Ligblødningens Betydning; næste Gang vil 
Tegnet ufravigelig have Torturen til Følge, og saaledes 
er en Svikmølle etableret, der nok skal skaffe Troen Ud- 
bredelse og forsyne dens Tilhængere med et overvældende 
Forraad af Eksempler og Beviser paa dens ufejlbarlige 
Sandhed. Pinebænken har altid været et fortrinligt In- 
strument til at gøre Propaganda med, selv for de urime- 
ligste Forestillinger. I Hekseprocessernes Historie har 
dette vist sig til Fuldkommenhed. 

Vi har set Troen paa Ligblødningen som en folkelig 
Forestilling i de franske Ridderromaner fra det 12te Aar- 
hundrede. I det 13de begynder den lærde Verden at 
beskæftige sig med Spørgsmaalet. Men vi skal endnu 
et Par Aarhundreder frem i Tiden, inden Juristerne kom- 
mer med, og inden vi finder Vidnesbyrd om, at Baare- 
prøven er bleven anvendt som Bevismiddel for Retten. 

Ogsaa her er Italien det Land, der gaar i Spidsen og 
fører Bevægelsen frem. 

Den første Retslærer, hos hvem vi finder Sagen om- 
talt, er den berømte Paris de Puteo fra Neapel (1413 
—1493), Generalauditør, Medlem af Kong Alfons' Rege- 
ringsraad og Rigsforstander i Kongens Fraværelse. For 
ham stiller cruentatio sig som et utvivlsomt Faktum, og 
i Overensstemmelse hermed tilraader han Prøvens An- 
vendelse. 

»Naar den dræbte fremstilles for Morderens Øjne,« 
siger han, ^) »vil Blodet farve Saarene rødt, og denne 
Prøve vil være et stærkt Indicium. Dommeren bør der- 
for ikke undlade at anstille den, thi Erfaringen er vor 
Læremester i alle Ting.« 

Det blev skæbnesvangre Ord. Paa Grund af Puteos 
Autoritet som Jurist og den Tids kritikløse Afskriven af 
Forgængernes Udtalelser, træffer vi snart efter den samme 
Sætning i juridiske Værker fra alle Lande. Overalt lyder 
det os i Møde: »Dommeren bør ikke undlade o. s. v.; thi 
Erfaringen er vor Læremester i alle Ting.« 

Men det har sin Interesse at se, at straks her, hvor 
Baareprøven holder sit Indtog i Retsvidenskaben, beraa- 
ber Forfatteren sig saa stærkt paa Erfaringen (experien- 
tia). Det er altsaa Menigmands Iagttagelser, som han vil 
bygge paa, ikke nogen lærd Theori eller noget kirkeligt 
Dogme, som han vil knæsætte. Og hans Forsvar for det 
berettigede heri røber ogsaa, at han er sig vel bevidst, at 
det, han her gør sig til Talsmand for, er noget nyt i 
Juraen. 

At Kendskabet til denne Prøves Beviskraft er kom- 
met til Juristerne nedenfra, faar vi et tydeligere Vidnes- 
byrd om hos en lidt yngre italiensk Retskyndig Hippo- 



») Tractatas de Syndicatu, verb. Tortura, § Mandavit, Nr. 29. 

lytus de Marsilia, Dr. jur. fra Bologna (1450 — 1529). 
Medens han drøfter Betingelserne for, at Tortur kan an- 
vendes, og undersøger hvad Betydning Dommeren bør 
tillægge Spaadomme og Tryllekunster, griber ban Lejlig- 
heden til at fortælle en lille personlig Oplevelse. ^) 

»Jeg husker, at jeg engang i min Ungdomstid saa en 
mærkværdig og forbavsende Ting, dengang jeg var Byfoged i 
Byen Albenga i Provinsen Genua, omtrent 6 Mil paa den 
anden Side af Savona. Thi da blev et Menneske funden dræbt 
ved Nattetide, og man vidste ikke, hvem der var Gernings- 
manden, men mange var mistænkte. Og da sagde en gammel 
Mand til mig: »Hr. Byfoged! Hvis I vil vide Sandheden om 
dette Manddrab, saa lad Liget af den døde bringe hen for 
Eder, og lad saa alle dem, der er mistænkte for Manddrabet, 
kalde frem, og lad dem komme den ene efter den anden hen 
til Liget. Naar saa den rette Manddraber kommer frem, vil 
Saarene paa Liget udgyde Blod paa ny, og saaledes vil I faa Vished 
om dette Drab.« Da jeg hørte dette, lod jeg Liget bringe hen 
til mig, og lod dem, der var mistænkte for Drabet, kalde frem 
en efter en, og da den virkelige Manddraber kom frem, be- 
gyndte Ligets Saar at skumme og udgyde Blod, hvorover jeg 
blev meget forundret. Dog sagde jeg intet, eftersom jeg ikke 
fæstede Lid til en saadan Ting, som intetsteds er anerkendt 
(quæ nullibi probatur). Men efter nogle Dages Forløb blev 
der fundet tilstrækkelige Beviser til at anvende Tortur paa 
denne samme mistænkte, og jeg lod ham fængsle. Han til- 
stod da paa Grund af Vidnesbyrdenes Mængde og uden Tortur, 
at han havde dræbt hin Mand, og derpaa dømte jeg ham efter 
Lovens Maade og hin Bys Vedtægter.« 

Denne Beretning er interessant ved Prøvens rent ud 
mønstergyldige Forløb fra først til sidst. Drabet er for- 
øvet med skarpe Vaaben, siden der tales om Saar; Prø- 
ven finder Sted, medens Liget endnu er helt og friskt, og 
*) Practica causamm criminalium, § Diligenter, Nr. 181. 

dea udpegede Gerningsmand tilstaar uden Anvendelse af 
Tortur. En mere fuldendt Illustration til Årturromanemes 
og Nibelungenlieds Baareretstro kunde Virkeligheden ikke 
give. Og ligesom i Digtningen er Optrinet saa dramatisk 
mellem den gamle Mand, der begynder sin Tiltale med 
»Domine Gubemator!« og hele Tiden tiltaler Byfogden i 
anden Persons Flertal, og den skeptiske unge lærde, der 
ikke tror paa andet, end hvad der staar i Lærebøgerne 
(probatur). Hvis der var nogen Grund til at antage den 
gamle Jurisconsultus for Novellist, kunde man næsten 
fristes til at tro, at han selv havde forfattet Historien, 
da han mange Aar senere sad og skrev sit lærde Værk 
om Kriminalprooessen. Men en saadan Mistanke er dog 
aldrig bleven fremsat imod ham. Det eneste, hans Kol- 
leger bebrejder ham i Anledning af denne Historie, er 
hans Paastand, at Baareprøven »nullibi probatur«. Hvis 
han havde læst rigtig i sin Puteo, siger de, vilde han 
have vidst, at den Ting havde sin Rigtighed. 

Men Hippolytus' Fortælling er endvidere interessant 
derved, at vi her træffer en dannet Mand, der aldrig har 
hørt Tale om nogen Baareprøve, før den gamle i Albenga 
fortæller ham derom. Og skønt Tegnet indtræffer, for- 
holder han sig stadig vantro over for det og foretager 
intet mod den mistænkte, før dennes Skyld paa anden 
Maade er bevist. Som det gik her, er det sikkert gaaet 
flere Steder. Den folkelige Overtro har bredt sig neden- 
fra og først efterhaanden trængt ind i de lærdes Krese, 
i Overensstemmelse med Puteos gyldne Ord: »Erfaringen 
er vor Læremester i alle Ting.« 

Hippolytus udtaler sig ikke om, hvorvidt han efter 
den Tid fik et andet Syn paa cruentatio. Men da han i 
Bogen anfører den mellem Spaadomme og Tryllekunster, 
»ved hvilke Menneskenes Sind ofte drages og tilskyndes 
til at tro, at noget er, eller at det ikke er,« ser det nær- 
mest ud til, at han er forbleven i sin Ungdoms Skepticisme. 

Hvad Hippolytus' Fortælling lærer os indirekte om 
Baareprøvetroens Udbredelse gennem Menigmands For- 
tællinger, fremgaar ogsaa af en Bemærkning hos en anden 
gammel italiensk Retslærer Marcus Antonius Blancus 
(1498 — 1648), idet han foruden Puteo og andre Autorer 
nævner »den almindelige Folkesnakt (communis homi- 
num sermo) som Kilde til sit Kendskab om denne Sag. 
Blancus selv ser ligesom Hippolytus meget fordomsfrit 
paa Sagen. Blødningen har intet at gøre med Hekseri 
og Trolddom, siger han, men skyldes en naturhg Grund, 
som vi ikke kan gøre Rede for. Dens Indtrædelse kan 
nok berettige til at indlede en Undersøgelse, men ikke 
til Tortur (ad inquisitionem, non ad torturam). Men Dom- 
meren vil kunne benytte denne Prøve for at iagttage, om 
den mistænkte er rolig eller om han skælver, om han blegner 
eller rødmer, og deraf vil Dommeren kunne ledes paa 
Spor efter Sandheden. ^) 

En saa helt moderne Betragtning af den mistænktes 
Konfrontation med den dræbtes Lig er et Særsyn paa 
denne Tid; men gennemgaaende maa det dog siges, at 
de italienske Jurister tog paa den Sag med mere Besin- 
dighed, end man paa Forhaand skulde formode. Skønt 
de fleste af dem har læst deres Puteo og ikke helt kan 
frigøre sig for hans Autoritet, søger de næsten alle paa 
forskellig Maade at sikre sig mod Fejlgreb og tilraader 
gennemgaaende stor Forsigtighed ved Prøvens Anvendelse. 
Matthæus de Afflictis fra Neapel (1440— 1520) anser 
Prøven for tilstrækkelig til Tortur, naar Blodet flyder 
idet den mistænkte føres frem til Liget, og holder op at 
flyde, naar han atter føres bort. ^ Franciscus Caso- 
nus kræver tillige, at Tegnet skal være sket inden 



>) Tractatus de indiciis homicidii, §§ 997 og 408. 

^) Commentaria super librum feudorum, III, rub. XXXI, § 4 Nr. 34. 

7 Timer efter Dødens Indtrædelse. ^) Jacob de Novello 
fra Venedig, der selv saa et Eksempel paa cruentatio, 
medens han var Heksedommer i Tarvis, tillægger Tegnet 
Betydning, naar det understøttes af det almindelige Rygte 
og notorisk Fjendskab mellem mistænkte og den dræbte.^) 
Og til denne Anskuelse slutter sig ogsaa Joseph Mas- 
cardus (f 1588),«) Jacob Menochius (1532— 1607)*) 
og den pavelige Fiskal Prosper Farinacius (1544 
-1618)5). 

Antoninus Thessaurus, første Senator i Pie- 
mont, hører til dem, der ikke er sikre paa, om Tegnet 
er et Mirakel, eller det bevirkes af Djævelen. Han ser 
derfor helst, at det slet ikke bliver anvendt, saa meget 
mere, som de italienske Love intet indeholder derom, og 
han desuden ofte har hørt af Embedsmænd, som har 
med kriminelle Sager at gøre, at Tegnet har vist sig falsk. 
At der kan udflyde Blod af Lig er ham ganske vist be- 
kendt — det skete saaledes med en Nonne i Hyporidia, 
der var bleven kvalt, og i 1585 gentog det sig med et 
Lig i Sospitelli, der blev gravet op efter at have ligget 
to Dage i Jorden. I sidstnævnte Tilfælde blev den mis- 
tænkte underkastet Torturens 2den Grad; men Thessaurus 
billiger det ikke og formaner Dommerne til at være for- 
sigtige. — Midt under disse lærde Undersøgelser faar 
Thessaurus dog Lejlighed til at lade os forstaa, at der 
ogsaa paa hans Tid fandtes Folk, som tog mindre høj- 
tideligt paa Spørgsmaalet. Han mindes nemlig sit vittige 



^) Tractatns duo juris civiliS) I, cap. III. 

^) Practica et theoretica causarum criminalium. Venedig 1554, 

S. 29 (§ 73). 
') Gonclusiones omnium probationum, II, conc. 867. nr. 24. 
*) De arbitriis judicum, II, cent. III, c. 270, § 16. — De præ- 

sumt. I, qu. 89, nr. 128. 
^) Praxis et theorica criminalis, pars I, tom. II, qu.62, § 154-56; 

qu. 36, § 61. 

13 

Bysbarn Juvenalis CapeUus, der plejede at sige, at paa 
Grund af denne Tro gik Lægerne ikke med til deres 
Patienters Begravelse; thi de vidste sig aldrig sikre paa, 
om de ikke selv var Skyld i vedkommendes Død. *) 

Saaledes er de italienske Juristers Stilling til dette 
Spørgsmaal i det hele taget forstandigere, end man paa 
Forhaand skulde vente, og en Sammenligning mellem dem 
og de samtidige Filosoffer viser afgjort Juristerne som de 
klareste Hoveder. Og det samme Indtryk vil møde os, 
naar vi gaar over til Inkvisitionens og Torturens specielle 
Hjemland, Spanien. 

Her træffer vi den berømte Jurist Antonio Gomez, 
der i Midten af det 16. Aarhundrede var Professor i Sala- 
manca, som en bestemt Modstander af Baareprøven. 
Han fortæller, at denne Bevisform var bleven anvendt 
under en Proces i Ledesma 1646, og han havde selv set 
de originale Akter. Sagen angik en døvstum (»mutus«) 
og hans Fader, hvilke begge blev underkastede Tortur og 
derpaa dømte. 

»Men«, siger han, »med al Respekt for andres Mening 
holder jeg paa det modsatte, og jeg vilde aldrig anvende denne 
Prøve, fordi dette Indicium er overordentlig usikkert og stam- 
mer fra fjerne Aarsager, som ere os ubekendte. Derfor bør 
det ikke anvendes. Og da desuden Torturen er det stærkeste 
Præjudicium (actus gravissimi præjudicii) og let kan have 
Døden til Følge, saa vilde det i Tvivlstilfælde være bedre, at 
lade en skyldig gaa fri, end at dømme en uskyldig 

Det Indicium, som vi her taler om, kender vi ikke af 
nogen Lov, ej heller af noget Forhold, som har retslig Betyd- 
ning, Altsaa gælder det ikke, og paa Grundlag af det bør 
ingen anklaget føres til Tortur.« ^) 

Det er humant tænkt og velgørende kraftigt sagt. Og 



^) Novæ decisiones sacri senatus Pedemontani, dec. 173. 
3) Variæ resolutiones III, cap. 13, § 15. 



195 

paa Grund af Gomez' Autoritet kom disse Udtalelser snart 
langt omkring i Evropa og har maaske mange Steder 
friet en eller anden, der var faldet i Rettens Hænder, 
fra at prøve den skarpe Eksamination. 

Endnu længe efter Gomez' Tid blev Baareprøven an- 
vendt i Spanien; men vi mærker tydelig den store Lærers 
Paavirkning gennem de senere retskyndiges Ræsonnemen- 
ter, saaledes som vi gør Bekendtskab med dem i Anledning 
af en Mordsag, der i 1607 blev procederet for den højeste 
Ret i Aragonien. Forsædet i denne Ret beklædte Joseph 
de Sesse; men da han netop paa dette Tidspunkt var 
fraværende, havde hans Kollega Francisco de Puego 
indtaget hans Plads, og det er ham, som har beskrevet 
os Sagen. ^) 

En Faarehyrde var bleven dræbt i en Landsby i 
Aragonien, og 4 Dage efter fandtes hans Lig paa et øde 
Sted, skjult under Kviste og Stene. Mistanken faldt paa 
to Brødre af gammel og fornem Slægt ; men de nægtede 
sig skyldige og maatte derfor dømmes paa Indicier, »som 
brugeUgt er i Aragonien.« Blandt disse Indicier nævnes 
følgende : 

»Begge Brødrene førtes hen til Liget, der laa synligt for 
alle paa Landsbyens Gade. Og straks da den første kom 
frem, begyndte Blodet at flyde. Da den anden Broder førtes 
hen til Liget og bad Himlen give ham et Vidnesbyrd om 
hans Uskyld, hævede Liget den højre Arm, pegede med Fin- 
geren paa Saaret, hvoraf Blodet udflød, og derefter paa den 
anklagede. Angaaende denne Begivenhed, som alle de omstaa- 
ende saa, blev der af Notarius pubUcus udfærdiget et offent- 
ligt Dokument, dateret 15de Novbr. 1607. Dokumentet blev 
fremlagt i Retten og 10 af de tilstedeværende Vidner mødte 
for at bekræfte dets Indhold.« 

Hertil bemærker nu Puego, at Miraklet med Armen 



^) Decisiones sacri senatus Aragonum, dec. 111. 

13» 

beviser intet; thi det kan være sket ved Trolddom og 
Djævelskunster — vi vilde maaske snarere sige Tasken- 
spillerkunster. Blødningen betyder noget mere; men efter 
flere lærdes Mening udgør dog heller ikke den noget 
Bevis, da den stammer fra indre og skjulte Aarsager, om 
hvilke Gud alene maa dømme, og ikke Mennesket, der 
kun skal dømme efter Aktstykker, Love og visse paa be- 
kendte ydre Omstændigheder grundede Formodninger. 

Vi ser, at det er en Tankegang, som er Gomez' Lær- 
ling værdig. Her er den samme ædruelige Forsigtighed 
over for de Ting, som man ikke ved Besked med, og den 
samme korrekte Opfattelse af Grænsen mellem det, der 
kommer Dommeren ved, og det, han skal lade ligge. 
Joseph de Sesse har til denne sin Kollegas Beretning 
føjet en rosende Efterskrift, hvori han fuldt ud slutter sig 
til de deri fremsatte Betragtninger. 

Gennem disse Udtalelser af de betydeligste Retslærde 
i Sydevropa faar vi saaledes ikke noget ugunstigt Indtryk 
af disse Landes Dommerstand. Den maa vistnok i. For- 
hold til Tiderne anses for ganske oplyst. Men Billedet 
bliver adskilligt mørkere, naar vi kommer nord for Al- 
perne og Pyrenæerne. 

I Frankrig, det Land hvorfra Troen tidhgst træder 
os i Møde, og hvor de ældste Tilfælde forefaldt, var Jord- 
bunden vedblivende gunstig for denne Vildfarelses Vækst, 
og blandt de franske Jurister findes Mænd af stor Anse- 
else, som gør sig til Talsmænd for den. Nicolaus Boe- 
rius, Dommer i Bordeaux (1469 — 1539), betvivler intet 
Øjeblik Sagens Rigtighed: han har selv set to Tilfælde, 
der begge forefaldt i Retssalen i Bordeaux. Det ene af 
dem angik tilmed en Mand, der havde ligget to Maaneder 
i Jorden, inden han blev gravet op, og alligevel udgød 
Blod af Saarene, da Morderen gik hen over ham. Boerius 
finder Sagen tilstrækkelig godtgjort ved Bibelens Ord om 

Abels Blod og stoler for Resten paa Puteos og Apponos 
Autoritet. *) 

Det samme Resultat er Petrus Gregorius Tholo- 
sanus (f 1596) kommen til. Han siger rent ud, at cruen- 
tatio holdes for »et aldeles sikkert Vidnesbyrd* (indicium 
certissimum),^) og tager ingen Reservation for sit eget 
Vedkommende. Den berømte og paa andre Omraader 
saa fortjenstfulde Jurist og Filosof Jean Bodin (f 1696) 
paastaar, ') at mangfoldige Dommere bekræfter Rigtig- 
heden af cruentatio, og mener, at den anklagede paa 
dette Bevis alene kan føres til »Qvæstio« (Tortur). Som 
Filosof søger han tiUige at forstaa Fænomenets Aarsager, og 
hans velkendte Hang til overtroiske Forestillinger bringer 
ham da til blandt de mange Forklaringer at vælge en 
af de sjældnest repræsenterede: Theorien om, at det er 
de afdødes hævnende Aander, som her driver deres Spil. 

Hvor megen Vægt de franske Jurister tillagde dette 
Tegn, fremgaar til Fuldkommenhed af en Sag, som i 
1548 blev bragt for Parlamentet i Paris, Frankrigs høj- 
este Domstol. En Mand i Montbrison var bleven skudt 
ved Nattetid med en Pil. Hans Tjener, som havde været 
til Stede, havde ikke kendt Gerningsmanden, men »syntes«, 
at det var deres Nabo Guidon. Da det endvidere hed 
sig, at denne Guidon stod i Forhold til den dræbtes Kone, 
blev der anstillet en Husundersøgelse hos ham, ved hvil- 
ken man fandt en Armbrøst, som den udskudte Pil kunde 
passe til. Guidon blev derpaa af Øvrigheden ført frem 
til Liget, som den Gang havde ligget 16 — 17 Timer, og 
Blødningen indtraf. 

Paa Grundlag af dette blev nu Guidon underkastet 



^) Decisiones Burdegalenses, dec. 166. 

") Syntagma juris universi, 1. 48, c. 12, nr. 18, smlgn. 1. 36, c. 

20, nr. 8. 
^) De magorum dæmonomania, II, c. 3. 

Tortur, og han sagde ikke den Gang noget om, at han 
vilde appellere denne Afgørelse. Men »efterat der var 
fyldt to Skaale Vand i ham, og han ikke længer kunde 
udholde Pinslerne uden at bekende,« erklærede han, at 
han vilde appellere den Kendelse, ifølge hvilken han var 
lagt paa Pinebænken. Øvrighedspersonen blev bragt i 
Forvirring herved og lod Torturen standse. Guidon førtes 
derpaa for Paris' Parlament, som sendte ham tilbage med 
den Afgørelse, at den første Kendelse skulde fuldbyrdes, 
han selv sættes i den Tilstand, hvori han var, 
da han appellerede, og Torturen derpaa føres til 
Ende.^) — I Motiverne bemærkes udtrykkeligt, at Par- 
lamentet lagde den største Vægt paa, at Blodet 
kom i Bevægelse og flød ud, da Guidon blev ført 
frem for Liget; hvis ikke denne Omstændighed havde 
været, kunde den Tortur, han allerede havde lidt, have 
været tilstrækkelig. Nu blev altsaa Torturen ført til Ende; 
men Guidon fastholdt sin Benægtelse og blev løsladt.*) 
Men i Bodins noget yngre samtidige, Petrus Æro- 
dius (1538—1601), havde Frankrig dog ogsaa en Rets- 
kyndig, der rent ud bryder Staven over den hele Theori. 
»At der i selve Liget skulde være nogle Levninger af 
Bevidsthed tilbage, som bevirker, at Saarene bløder paa ny, 
naar Morderen rører ved det eller gaar hen over det, og 
at denne Hypothese skulde kunne bevise noget som helst 
med Hensyn til Drabet: det forekommer mig at være 
Kællingesnak (videtur mihi anile esse).« »Det kan være 
rigtigt nok,« tilføjer han, »at udstille Liget, føre de mis- 
tænkte hen til det o. s. v., fordi mange derved kunne be- 
væges af deres Samvittighed. Men Liget selv mærker 
intet dertil. Hvis Døden ikke er fuldstændig, er den intet. 



^) Paa den Maade slap man over den Vanskelighed, at Torturen 

ikke maatte »gentages«, men vel >fortsættes«. 
^) Paponius: Corpus juris Francici, 1. 24, tit. 9, arrest. 5 og 13. 

Saalænge noget af Sjælen er tilbage, er der Liv.« ^) — 
Ogsaa Juristen de L'Ancre, Medlem af Parlamentet i 
Bordeaux, udtalte sig imod at tillægge dette Tegn nogen 
Betydning. *) 

Man vil allerede her have lagt Mærke til, at der er 
en Forskel i den Maade, hvorpaa dette Spørgsmaal be- 
handles af Juristerne nord og syd for Alperne. Selv om 
de italienske Retslærere ikke helt kan sætte sig ud over 
Baareprøvetroen, og skønt Puteo f. Eks. kommer til det 
samme Resultat som Jean Bodin eller Tholosanus, er der 
dog en fremtrædende Forskel i deres Ræsonnementer. 
Italieneren naar sit Resultat i Kraft af en Betragtning, 
der i Virkeligheden er al Ære værd : Respekten for Iagt- 
tagelserne og for Erfaringens Betydning, medens de to 
Franskmænd deler deres Samtids tykkeste Overtro og for 
Resten nøjes med Henvisning til Autorerne. Og det bliver 
ikke bedre, naar vi nu gaar over til Tyskland. Man vil 
med nogen Grund kunne søge Aarsagen hertil i den 
samme Omstændighed, som vi paapegede, hvor Talen var 
om Filosofferne, nemlig i de to forskellige Tidsaldre: de 
italienske Jurister begynder at skrive om Baareprøven i 
det 15de Aarh., de tyske og franske ikke før i det 16de. 
Men samtidig faar man dog et Indtryk af, at Italienerne 
i og for sig var bedre Jurister end Franskmænd og Ty- 
skere: der er mere Logik i deres Tænkning og en kla- 
rere Opfattelse af, hvor Grænsen mellem Juraens og de 
andre Videnskabers Omraade skal drages. 

I Tyskland kom nu hertil, at Juristerne ikke, som 
i Italien og Spanien, kunde beraabe sig paa, at der intet 



*) Rerum judicatarum Pandectæ, 1. 8, tit. 4, c. 18. 

«) L'Incrédulité et Mescréance du Sortilége, Paris 1622, S. 368. 
- Heffter (»Archiv des Criminal Rechts«, N. F., 1835, S. 466) 
og efter ham Martin o. fl. har forvekslet ham med den sam- 
tidige og mere bekendte Marschal d'Ancre. 

stod i Lovene om Baareprøven, og derfor rolig se helt 
bort fra den. Thi, som vi har set, nævnedes Baareprøven 
ret ofte i middelalderlige Love fra det tyske Riges Om- 
raade. Dog var det kun i Provinslove og Stadsretter, 
den forekom. I Karl V.'s store Rigslov »Peinliche Hals- 
gerichtsordnung« fra 1632 findes den ikke, lige saa lidt 
som i dennes nærmeste Forløbere, den Bambergske Hals- 
gerichtsordnung fra 1507 og den Brandenburgske fra 
1516. Carolina synes endog at optræde fjendtlig mod 
Baareprøven, idet den bestemmer (§ 21), at ingen skal 
fængsles eller pines efter Angivelse af dem, der mener 
at kunne spaa ved Hjælp af Trolddom eller andre Kun- 
ster, hvorimod selve disse Spaamænd skal straffes saa vel 
som den Dommer, der lader sig bedrage af dem. Denne 
Bestemmelse skulde jo synes at passe godt paa Baare- 
prøven; men der kendes dog intet Eksempel paa, at man 
har givet den en saadan Anvendelse, og Baareprøven 
florerede i Tyskland lige saa vel efter som før Aaret 
1532.^) Ikke desto mindre gjorde Carolinas overlegne 

^) Følgende Eksempler, om hvilke der haves Beretning fra sam- 
tidige, kan anføres: 

1473. Michael Rothans i Rotweil dræbt. 8 mistænkte lægger 
deres Edsfingre i Saaret. Intet Tegn. De mistænkte blev 
frikendte og fik et Brev udstedt derom. (Birlinger: Aus Schwa- 
ben II, 1874, S. 469 f. — Anzeiger f. Kunde der deutschen 
Vorzeit 1868, S. 11). 
1501. Endres Rechen i Niirnberg dræbt. Den unge Rechen og 
den gamle Pige lægger selvsjette Haand paa Liget. Intet 
Tegn. (Chron. d. deutschen Stadte XI, 641). 
1503. Hans Spiess i Ettiswyl (Schweiz) havde kvalt sin Hustru. 
Han var bleven pint uden at ville bekende. Saa blev den 
døde optaget af Jorden, og han ført frem til Baaren, der stod 
paa Kirkegaarden. Jo nærmere han kom, des stærkere flød 
Blodet ud af hendes Mund, saa det tilsidst løb ned ad Baa- 
ren. Da kastede han sig paa Knæ og tilstod Gerningen. (Va- 
lerius Anshelm: Berner Chronik, III, S. 264). 
1510. Johannes Albusser fra Mosbach dræbt. To Fuglefængere 

Tavshed paa dette Punkt sin store Virkning. Den har 
hjulpet adskillige Jurister til at finde et Standpunkt i det 
tvivlsomme Spørgsmaal, og det blev efter den Tid van- 
skeligere at faa Bestemmelser om Baareprøven indsat i 
andre Love. I et Udkast til en Kriminalordning for Wiir- 
temberg fra Aar 1609, i hvilket Afsnittet om Straffepro- 
cessen er forfattet af Dr. Heinrich Bocer, bliver Baare- 
prøven omtalt, men samtidig afvist som utilstrækkelig til 
at begrunde en troværdig Anklage.^) Derimod spøger 
den endnu saa sent som i den hessiske Landordning fra 
1639. >Naar Gerningsmanden er uvis«, siges det her, 
»men dog bestemte Personer berygtede for Mordet, skal 
man paagribe dem, føre dem til den dræbte og lade dem 

dømtes til at rense sig ved Ed, idet de lagde to Fingre med 
hvid Uld imellem i den dødes Saar. Da den første svor, 
skete der intet. Da den anden svor, begyndte Saaret at rødne 
og Blodet at trænge ud. flan blev da henrettet. (Martin 
Crusius: Annales Svevicorum III, 636—37). 

1576. En Smededreng i Niirnberg dræbt. 4 mistænkte maa 
lægge Fingrene i Saaret og desuden en Tidlang holde den 
døde i Haanden. Intet Tegn. (Jager: Juristisches Magazin 
I, 328). 

1578. En Student ihjelstukket i Sagan i Schlesien. Samtlige 
Haandværkssvende i Byen underkaster sig Prøven. Intet Tegn. 
(Zeitschrift fiir Kulturgesch. N. F. I, 318). 

1593. En Mand dræbt i Neumarkt i Ober Steiermark. Magi- 
straten drøfter frem og tilbage, om Baareprøven skal an- 
vendes. Enken frafalder Fordringen herom og ønsker kun, 
at Liget maa komme i Jorden. Man vedtager at raadspørge 
Præsten. Slutningen kendes ikke. (Zeitschr. des Vereins f. 
Volkskunde VI, 285 ff.). 

1599. En Kone i Niirnberg dræbt. Manden lagde sin Haand 
paa den dødes Bryst og bad til Gud om Tegn. »Da man 
nu ingen Frygt eller Ubestandighed sporede hos ham, blev 
han igen løsladt.« (Jager, 1. c.) 

1599. Et Mord i Strelen i Sachsen; mistænkte blev ført over 
Liget, der begyndte at bløde, hvorefter han tilstod. (Savigny 
Zeitschr., Germ. Abt. VI, S. 188). 
^) Zeitschr. f. deutsches Recht, XX, Tiibingen 1861, S. 239. 



røre ved ham paa sædvanlig Maade.« Der kan vel her 
være nogen Tvivl om, hvorvidt der tales om en egentlig 
Baareprøve eller kun om en Konfrontation med Liget i 
moderne Forstand. Som det vil erindres, var en lignende 
Usikkerhed til Stede i adskillige af de ældre tyske Lovbe- 
stemmelser om denne Sag, hvor det ikke af de brugte 
Udtryk bestemt kunde ses, om man ventede et Tegn fra 
Liget eller ikke. Det er ikke usandsynligt, at man med 
Forsæt har holdt Udtrykkene saa ubestemte — derved 
svækkedes jo ikke Virkningen af Tegnet, hvis det indtraf, 
og man havde ikke forpligtet sig til at betragte den mis- 
tænkte som fri, hvis det udeblev. Slutningsordene »paa 
sædvanlig Maade« tyder dog nærmest paa, at Forvent- 
ningen har ligget bag ved; thi den »sædvanlige Maade«, 
hvorpaa man i Tyskland betragtede Haandspaalæggelsen 
paa den døde i Tiden omkring 1639, var sikkert endnu 
den, at man herigennem ventede at faa en direkte Op- 
lysning om den mistænktes Skyld eller Uskyld. 

Det er betegnende, at Baareprøvens Optræden i de 
tyske Love slutter paa den samme uklare, halvt tilslørede 
Maade, hvorpaa den begyndte. Det ser ud, som om man 
ikke har villet vise den fra sig og dog heller ikke har 
haft Lyst til heil at kendes ved den og give den Offent- 
lighedens Sanktion. 

Denne samme Uklarhed i Opfattelsen af den kommer 
frem paa en ganske tilsvarende Maade i de tyske Rets- 
lærdes Skrifter. Jævnsides med en videnskabelig Tendens 
til at forkaste Baareprøven som betydningsløs, træffer vi 
hos disse Forfattere en Hildethed i deres Omgivelsers Tro 
og Tankegang, som forhindrer dem i at gøre Skridtet 
fuldt ud. De ved alle, at Baareprøven bruges mangfol- 
dige Steder i Tyskland, snart paa Øvrighedens Foran- 
staltning, snart af Menigmand selv, og de kender talrige 
Eksempler paa, at den har vist sig rigtig. De er vel 

heller ikke ubekendt med, at den jævnlig har været fore- 
skrevet i deres gamle Love, og endelig er de jo selv som 
gode Tyskere underkastet de samme Indflydelser, der 
virker mere uforstyrret hos den uoplyste Del af deres 
Landsmænd, og som kom saa klart til Orde i de Udta- 
lelser af Juristen Philip Camerarius, som vi tidligere har 
anført.^) Det er derfor ganske almindeligt, at tyske Ju- 
rister begynder deres Undersøgelser om Baareprøven med 
at forkaste den, og saa, naar de har skrevet frem og til- 
bage om den i nogen Tid, aUigevel ender med at tilraade 
dens Anvendelse. Bernhard Zieritz har fundet det 
bedst rammende Udtryk for den lyske Retsvidenskabs 
Stilling til dette Spørgsmaal, idet han siger: »Baareprøven 
er ikke ganske irrationel.« *) Det var just det, de alle 
mente, og derfor var det saa vanskeligt for dem at finde 
et fast Standpunkt. 

Ud af den talrige Mængde af tyske Jurister, som i 
det 16de og 17de Aarhundrede har skrevet om Baare- 
prøven, skal vi anføre nogle enkelte Eksempler, idet vi 
begynder med dem, der nærmest holder paa Prøvens 
Beviskraft, forefterhaanden at bevæge os over paa den mod- 
satte Fløj. Begge Yderpunkterne er dog kun svagt re- 
præsenterede; den store Hovedmasse ligger i Midten. 

Matthias Berlich (1586—1638) anfører uden 
noget Forbehold Baareprøven blandt de Indicier, som 
berettiger til Tortur, og støtter sig til et Tilfælde, han 
selv har oplevet, hvor denne Prøve (i Forbindelse med 
Torturen) fremskaffede en Tilstaaelse, efter hvilken tre 
Mennesker blev halshuggede.^) Adrian Gylmann be- 
tegner i et Skrift fra 1608 dette Tegn som »et Indicium, 
ja et meget stærkt Sandsynlighedsbevis (conjectura vio- 



1) S. 77. 

') Notæ et observationes ad Caroli V. const, Frankfurt 1625, cap. 149. 

*) Conclusiones practicabiles, IV, conc. 11, nr. 74. 

lenta), paa hvilket den anklagede kan føres til Tortur; 
thi paa den Maade er ofte de skyldige opdagede.« i). 
Paul Matthias Webner (1583—1612) mener, at naar 
der er andre Indicier til Stede, og Baareprøven sker inden 
Forløbet af 1 — 3 Dage, har Erfaringen lært, at dette Bevis 
sjældent slaar fejl, og saa kan man skride til Torturens 
1ste eller 2den Grad, men ellers ikke.*) Adam Keller 
forlanger derimod, at Prøven skal anvendes inden 7 Ti- 
mers Forløb, og den berettiger kun »ad inquirendum.«^) 
Heinrich Kornmann har underkastet Spørgsmaalet en 
indgaaende Undersøgelse, og kommer til det Resultiat, at 
det er Sjælen, som gaar ind i det døde Legeme og frem- 
kalder Tegnet for saaledes at hævne sig. I denne Op- 
fattelse mener han at være i Overensstemmelse med dem, 
hvem Sagen mest direkte angaar. Thi han omtaler det 
som en almindelig udbredt Tro blandt Mordere, at naar 
de skærer Øre, Næse eller en anden Legemsdel af Liget 
og bærer den under Armhulen, kan den saaledes lemlæ- 
stede døde ikke hævne sig.*) Joh. Hering (1599 — 1659) 
kender en lignende Udpyntning af den oprindehge Tro, 
den nemlig, at naar den dræbte selv en Gang har myr- 
det et Menneske, kan der ikke ske noget Tegn med hans 
Lig.^) Den bekendte Jurist Benedict Carpzov (1595 
— 1666) nyder i Reglen den Ære at anføres som en af 
Baareprøvens Bekæmpere. Det er dog kun delvis rigtigt. 



*) Symphoremata supplicationum, III, Frankfurt 1608, S. 311. 

*) Praoticæ juris observationes selectæ, verb. Baarrecbt 

8) De officiis juridico-politico etc, Constans 1607, S, 408 f. 

*) De miraculis mortuorum 1610, pars IX, cap. 23. — Denne Fore- 
stilling skal forøvrigt være en gammel Overtro, der allerede 
forekommer i Oldtiden. (Reyes, 1. c. S. 227. Dopler: Theatrum 
poenarum 1693, S. 52). Ogsaa hos flere Naturfolk findes en 
saadan Forestilling: »Det paastaas, at Lemlæstelse af Legemet 
vil have en tilsvarende Virkning paa Sjælen.« (Tylor I, 407). 

6) De homicidio § 235. 

Ganske vist har han selv erfaret, at adskillige med Urette 
er bleven udlagte som Mordere paa dette Indicium, lige- 
som at et Lig ikke har blødt, skønt den virkelige Drabs- 
mand var til Stede. Men han slutter dog med, at i For- 
bindelse med andre Omstændigheder, »non levia«, kan 
Tegnet nok berettige til Anvendelse af Tortur. ^) Det er 
netop det Fjerdedels Standpunkt, som Snese af tyske Ju- 
rister paa den Tid stillede sig paa, og som de under 
mange Omsvøb søger at motivere eller undskylde. 

En langt klarere Afvisning end hos Carpzov faar 
Baareprøven hos Heinrich Bocer, der har samlet alle 
de Grunde imod dens Anvendelse, som den mangesidige 
Diskussion om den kunde give Anledning til: Den er 
uforstaaelig i sig selv, og ingen Filosof har kunnet for- 
klare den; den hellige Skrift forkaster ethvert Tegn, ved 
hvilket man frister Gud; »Constitutio Carolina« kender 
den ikke, og forbyder tilmed Dommeren at benytte »re- 
sponsa divinatoria«; »og«, slutter han, »det gør heller 
intet Indtryk paa mig, at man siger. Erfaringen stadfæster 
Baareprøven; thi jeg selv husker to Tilfælde, hvor Liget 
ikke blødte, skønt de virkelige Mordere var til Stede; og 
andre lignende Eksempler har troværdige Mænd ofte for- 
talt mig.«*) 

Det stemmer godt nok med de tyske Juristers vak- 
lende Holdning i dette Spørgsmaal,^) at vi jævnsides med 

^) Practica nova imperialis Saxonica, III, qu. 122, nr. 36. 

») De quæstionibus et torturis, 3 Udg., Tfibingen 1630, S. 128 ff. 

8) Af tyske Jurister, der nærmest er Tilhængere af Baareprøvens 
Anvendelse, kan endnu anføres : Heinrich Rauchdorn, Hie- 
ronymus Treutler (f 1607), Joh. Georg Godelmann 
(t 1611), Conrad Hartz, Christopher Crusius, Just 
Oldekop (t 1667). Nærmest afvisende over for den staar Pe- 
trus Heigius (tlB99), PetrusTheodoricus, Joh. Zanger 
(t 1607), Jeremias Zetzer (f 1608), Antonius BuUæus, 
Dominions Arumæus(t 1637), Antonius Matthæi (f 1654), 
Brunnemann (f 1672). 

en Mængde Tilfælde, hvor Baareprøven er anvendt og 
taget for gode Varer, en Gang imellem finder den helt 
forkastet, uden at der dog gives almindelige Motiver 
herfor, og uden at en saadan enkeltstaaende Optræden faar 
nogen Virkning som et Præcedens for Fremtiden. Et af 
de mærkeligste Eksempler herpaa findes anført hos Carp- 
zov. ^) I Aaret 1606 besvarede RetskoHegiet i Leipzig en 
Forespørgsel fra Raadet i Zwickau i Sachsen, om hvor- 
ledes det skulde stille sig til en saadan foreliggende Sag. 
Det fik følgende Svar: »Omendskønt nu den dræbtes 
døde Legeme, som allerede var koldt og stift, da det 
blev baaret frem for Retten, begyndte at bløde paa ny 
ud af Saarene med ganske friskt Blod, da de tre fængs- 
lede stod foran det uden at ville røre ved det, og 
vedblev at bløde, saa længe Fangerne stod derhos, uagtet 
Blodet blev aftørret, eftersom det brød ud af Saarene, 
medens det standsede, saa snart Fangerne var ført bort 
fra Retten, saa bør dog, i Mangel af andre kraftige In- 
dicier, intet pinligt af den Grund foretages mod de tre 
fængslede for nærværende Tid.« Denne Kendelse er no- 
get overraskende. En senere Forfatter paastaar rigtignok, 
at saaledes dømtes der ofte i Retskollegierne,^) men han 
anfører dog kun dette ene Eksempel, og jeg har heller 
ikke truffet flere. — Carpzov selv nævner derimod ad- 
skillige Tilfælde, hvor de Retskyndiges Erklæring gik i 
modsat Retning. 

Det praktiske Resultat af Juristernes frem og tilbage 
blev da det, at Baareprøven stadig anvendtes i Tyskland 
til op imod det 17de Aarhundredes Slutning. Sidste Gang, 
den blev bragt i Anvendelse paa Rettens Foranstaltning, 
skal have været under en Retssag fra Pommern i Aar 



1) L. c. nr. 35. 

^) Hundeshagen: De stillicidio sangvinis, Jena 1679, § 14. 

1669.^) Blandt Menigmand holdt den sig meget længere 
og forsvandt først stiltiende i Midten af det 18de Aar- 
hundrede.2) • 

I Nordtyskland var den ejendommelige Form 
»Scheingehen« i stadig og, som det synes, tiltagende Brug. 
Hamburgs gamle Stadsret kender den ikke; men i en 
Kommentar til den, som tillægges den hamburgske Borg- 
mester Dr. Langenbeck (f 1517), omtales den som bru- 
geUg i Praksis. 

»For at faa Vished om et Mord og gøre en Adskillelse 
mellem flere, af hvem det skal være begaaet, lader man de 
mistænkte, den ene efter den anden, gaa til »schin«, det vil 
sige, [man prøver] om Blodet af den døde vil give et aaben- 
bart Tegn fra sig til den skyldiges Straf og de uskyldiges Be- 
frielse. Men hvor Saarene ikke giver noget Tegn fra sig ... , 
lader man efter god Skik i Hamburg de mistænkte gaa ind 
til »Bekendolsen«, d. v. s. til Pinebænken, saa længe til man 
finder en skyldig blandt mange. Saaledes gik det med en, 
ved Navn Jochum Gunter, der en Aften paa Bjerget havde 
slaaet en Grovsmed, der boede ved Humletorvet, til Jorden. 
Samme Jochum blev bragt til »schin«, og »schin« gav ikke 
noget Tegn fra sig. Men omsider bekendte han i Pinen, at 
han havde tilføjet ham Saarene, og blev derfor halshugget 
anno 1511.« *) 

Efter dette synes man i Hamburg at have været et 
Skridt forud for det øvrige Tyskland. Man bringer den 
mistænkte paa Pinebænken, naar der intet Tegn indtræffer. 
Hvad man vilde gøre i modsat Tilfælde, siges ikke ; men 
det ser jo næsten ud, som om man saa regnede ham 
for overbevist, enten han tilstod eller ikke. 

Hvor den afskaarne Haand traadte i Ligets Sted, 



*) Samuel Stryk: De jure sensuum, diss. VII, cap. III, § 5. — 
Majer: Geschichte der Ordalien, Jena 179B, S. 117. 

*) Majer S. 121. — Wilda: »Ordalien« i Ersch u. Grubers Encyklo- 
pædi lU, 4, S. 490. 

») Lappenberg: Hamburgische Rechtsalterthumer I, 301. 

ventede man det samme Tegn fra den, saaledes som vi 
saa det i Beretningen om Harmen Røver i York. Og 
mærkelig nok ventede man heller ikke altid forgæves. 

Et af de berømteste Eksempler paa cruentatio er 
netop en Historie om en afskaaren Haand, der efter at 
have hængt 10 Aar paa en Bjælke i Røg pludseUg be- 
gynder at dryppe med Blod, da den ubekendte Morder 
tilfældig konmier ind i Værelset til den. Begivenheden 
forefaldt i Itzehoe, og Hjemmelsmanden for den er vor 
Landsmand, den lærde Henrich Rantzau, der har den fra 
sin Fader; det var nemUg hans Fader, Feltherren Johan 
Rantzau (f 1665), som man sendte Bud efter, da det 
mærkelige Tegn indtraf, og det var i hans Nærværelse, 
at den bestyrtede Morder tilstod Gerningen, for hvilken 
han derefter fik sin fortjente Straf. ^) 

Det er en Fortælling, som er bleven stærkt kommen- 
teret. Næsten alle Skrifter om dette Emne i det 17de 
og Slutningen af det 16de Aarhundrede har beskæftiget 
sig med den, og Libavius gør sig megen Umage for at 
faa den til at passe til hans naturlige Theori. Henrich 
Rantzau selv er fuldt overtydet om Fortællingens Sandhed 
og tilføjer, at baade han og mange andre ofte har set 
Eksempler af den Slags »baade her i Landet og anden- 
steds,« naar han har været anvendt ved saadanne Rets- 
sager. 

Fra Tysklands Østgrænse, i Bøhmen, foreligger Vid- 
nesbyrd om, at Baareprøven har været i udstrakt Anven- 
delse i Aarene 1494—1609, ^) og endnu længere mod 
Øst, blandt Slaver og Magyarer, har den været saa fast 
indgroet, at dens Spor endnu næppe i vore Dage er udslet- 
tede. Det lille Folk Szeklernei Siebenbiirgen, der længe 
bevarede en ejendommelig Retsordning og overhovedet 

^) Danske Samlinger IL 274. 
*) Dania 1897, S. 191. 

hængte stærkt ved alle gammeldags Sædvaner, benyttede 
Baareprøven i stor Udstrækning. Naar nogen blev myr- 
det, maatte Indbyggerne i det Sogn, hvor Mordet var 
sket^ enten udlevere Gerningsmanden eller alle lægge 
Haanden paa den dødes Hoved og sværge sig fri. Den, 
der vægrede sig, eller under hvis Haand Saaret begyndte 
at bløde, var dermed kendt skyldig og blev straffet med 
Døden. Baareprøven kaldtes hos Szeklerne for »Døds- 
fornyelse« (halalujitås), fordi Døden ligesom blev fornyet, 
idet Blodet flød. 

Da denne Skik blev anset for at stride mod Kristen- 
dommen, blev den forbudt ved en Beslutning af Land- 
dagen i Karlsburg 1594. Men Forbudet hjalp intet, og 
efter et halvt Hundrede Aars Forløb maatte det indskær- 
pes paa ny 1649. Endelig forbød den siebenbiirgenske 
Lovbog fra 1653 for tredie Gang Baareprøven, men ikke 
desto mindre træffes den endnu i Brug i 1740 og begyndte 
først at forsvinde, efter at en ordentlig Kriminalret under 
Maria Theresias Regering (1740—80) havde afløst Szek- 
1ernes gamle Retssædvaner. *) 

Hos Sydslaverne er Skikken overhovedet ikke ud- 
død endnu. Den skal saaledes findes i Krain, ^) og endnu 
i 1894 omtaler en fransk Rejsende den som brugelig i 
Bosnien og Herzegovina. ^) 

Gaar vi over til England, møder os den Ejendom- 
melighed, at Juristerne slet ikke synes at have beskæf- 
tiget sig med Spørgsmaalet om Baareprøven. De sædvanlige 
Betragtninger om dens TUstrækkelighed eller Utilstrække- 
lighed til at betinge Anvendelsen af Tortur mærker vi 
ikke noget til her, lige som Prøven selvfølgeUg ikke om- 
tales i Lovene. Men i Praksis, særlig blandt Menigmand, 



1) Am Ur-Quell VI, S. 212-14. 
») Fra alle Lande 1879, I, S. 348. 
S) Le tour du monde 1896, S. 171. 

har den nu og da været brugt, og vi har tidligere nævnt, 
hvorledes Kong Jacob I gjorde, hvad han formaaede, for 
at styrke Troen paa den. At det dog ikke er lykkedes ham 
at gøre sine Undersaatter fuldt fortrolige med Anvendelsen 
af dette Inkvisitionsmiddel og at befæste Troen paa dets 
Ufejlbarlighed, faar vi et Indtryk af gennem en Retssag, 
som forefaldt 3 Aar efter Kong Jakobs Død. 

I Aaret 1628 blev en Kvinde Jane Norkott i Hert- 
fordshire funden død i sin Seng med overskaaren Strube. 
Hun blev begravet som Selvmorder; men der var ad- 
skiUigt, som tydede paa, at hun var bleven myrdet af 
sine egne Slægtninge, og 30 Dage efter hendes Død blev 
Liget derfor gravet op af Jorden, og en Baareprøve foran- 
staltet. Trods dennes Udfald blev de mistænkte frikendte ved 
Underretten, hvorpaa Sagen appelleredes af det offentlige, 
og Sagføreren Sir Jo hn May nar d, der deltog i Proceduren 
for Overretten, nedskrev da den nøjagtige Beretning om 
alt, hvad der forefaldt.^) Og han fortæller da følgende: 

»Efter at de ovenfor omtalte Omstændigheder var anførte, 
blev Præsten i det Sogn, hvor Gerningen var begaaet, en 
gammel og ærværdig Mand, taget i Ed for at aflægge Vidnes- 
byrd. Han berettede, at da Liget var bleven taget op af Gra- 
ven og laa paa Græsset, blev hver især af de fire tiltalte, 
som alle vare til Stede, opfordrede til at røre ved det døde 
Lig. Okemans Kone [o : den dødes Søster] faldt paa Knæ og 
bad Gud vise et Tegn paa hendes Uskyldighed, hvorefter hun 
rørte ved Liget. Da begyndte straks den dødes Ansigt, som 
tilforn havde en blaalig, ligagtig Farve (in terminis, Vidnets 
ordrette Udtryk) at overtrækkes med en Dug eller mild Sved, 
som efterhaanden tiltog, indtil Sveden løb i Draaber ned ad 
Ansigtet. Ansigtet fik et friskt og levende Udseende, og den 



*) »Because the evidence was so strange,« siger han. 

døde aabnede det ene Øje og lukkede det igen, og det gentog 
sig tre Gange. Ligeledes udstrakte hun Elingfingeren tre Gange 
og trak den sammen igen, og fra Fingeren dryppede Blod ned 
paa Græsset « 

Dommeren, Sir Nicholas Hyde, syntes nu at betvivle 
Sandheden af dette Vidnesbyrd og spurgte Vidnet, hvem 
der saa det foruden han selv. 

Vidnet svarede: »Jeg kan ikke sværge paa, at nogen 
saa det; men, Mylord, jeg antager, at alle de tilstedevæ- 
rende saa det; og hvis man havde tænkt, det kunde blive 
draget i Tvivl, vilde der være bleven optaget Vidne derom, 
og mange vilde have bekræftet det sammen med mig.« 
Men da Vidnet fremdeles bemærkede nogen Forundring 
hos Tilhørerne over disse Ord, fik han sin Broder, der 
var Præst i Nabosognet og ligeledes havde været til Stede 
ved Baareprøven, tilkaldt for at bekræfte hans Ord; og 
Sognepræsten meddelte endnu, at han selv dyppede sin 
Finger i det Blod, der flød fra Liget, for at undersøge 
hvad det var, og han mente, at det var Blod. 

John Maynard, der har været lige saa forbavset som 
alle de andre, forsikrer os derpaa endnu en Gang, at 
»dette Vidne var en meget ærværdig Mand, jeg anslog 
ham til at være omtrent 70 Aar gammel. Hans Vidnes- 
byrd blev afgivet alvorligt og værdigt, men til stor For- 
undring for de tilstedeværende. « ^) — Just denne For- 
undring og Tvivl, som John Maynard saa ofte kommer til- 
bage til, vidner fordelagtig om de engelske Dommeres og 
Juristers sunde Sans og lader os forstaa, at de ikke til 
daglig beskæftigede sig med saadanne Spørgsmaal. 

Hvem der har ladet Prøven foranstalte, faar vi intet 
at vide om. Men da ingen Øvrighedspersoner har været 
til Stede ved den, og intet offentligt Dokument er bleven 



1) Howell: State trials, vol. 14, London 1812, S. 1324 ff. 

udfærdiget om den, ligger det nærmest at tro, at det er 
den ærværdige Præst, som selv har foranstaltet det hele. 

Det kunde synes at tyde paa en anden Opfattelse af 
Baareprøvens Betydning, naar vi en Snes Aar senere ser 
en Mand som Lord Shaftesbury fortælle om dens An- 
vendelse, ganske alvorligt og uden nogen Forbavselse eller 
Misbilligelse. I en Dagbog, han har ført i den Tid, han 
var Fredsdommer i Wiltshire, skriver han under 11. Au- 
gust 1646: »Syv Personer blev dømte fra Livet, fire for 
Hestetyveri og to for Røveri, en for at have dræbt sin 
Hustru. Det var bevist, at da han rørte ved hendes Lig 
Dagen efter, flød der Blod ud af hendes Næse. Fire blev 
brændte i Haanden, de tre af dem for Drab; det samme 
Tegn, at Liget blødte, fulgte ogsaa den ene af dem.«^) 
Det fremgaar jo nok heraf, at man plejede at lade Mor- 
deren røre ved Liget; men vi erfarer intet om, hvorvidt 
det skete paa Øvrighedens Foranstaltning, eller om Prø- 
vens Udfald havde nogen Indflydelse paa Sagens Gang; 
ja strengt taget faar vi ej heller at vide, hvad den 25- 
aarige Shaftesbury selv mente om denne Bevismaade. 

Rigeligere Oplysninger og et langt klarere Billede af 
Forholdene møder os derimod, naar vi nu vender os til 
Skotland, det Land, til hvilket det ældste Tilfælde af 
Baareprøven er bleven henlagt, og hvis Forfattere paa 
Reformationstiden søgte at vindicere Skikken som ejen- 
dommelig for deres Landsmænd. Her har Troen haft 
gode Rødder. Hele det 17de Aarhundrede igennem og 
et godt Stykke ind i det 18de træffer vi jævnlig cruen- 
tatio imellem Indicierne i Drabssager, og udførlige Rets- 
akter viser os Landets øverste Retslærde som Tilhængere 
og Forsvarere af Troen paa den. 



>) Quarterly Review, vol. 130, S. 298, Hr. Rigsarkivar Bricka har 
velvillig gjort mig opmærksom paa dette Sted. 

I dette paa Overtro saa rige Land forekommer Baare- 
prøven hyppig i Forbindelse med Trolddomssager, lige- 
som det ogsaa kendes her fra Danmark. I 1644 anvendtes 
den paa Orknøerne imod Marioun Peebles, der beskyldtes 
for ved Trolddom at have kæntret en Baad og druknet 
Fiskerne,^) og en lignende Sag førtes 1661 i Dalkeith 
mod Christiane Wilson, et af de mange Ofre for Overtroen, 
hvis Historie man ikke læser uden at røres. Hun var 
mistænkt for at kunne øve Trolddom, og da hendes Bro- 
der, med hvem hun levede i Uvenskab, blev funden død 
i sit Hjem, faldt Mistanken selvfølgelig paa hende. Præ- 
sten og Retsbetjenten i Dalkeith befalede, at hun skulde 
bringes hen til Liget og lægge Haanden paa det. Hun 
kom, skælvende hele Vejen, hen til Huset, men hun væg- 
rede sig ved at komme nær til Liget og røre ved det; 
thi, sagde hun, hun havde aldrig nogensinde rørt ved et 
Lig. Imidlertid blev hun alvorlig tilholdt af Præst og 
Bailiflf om at gøre det, og da Solen i det samme skin- 
nede ind i Stuen, sagde hun, »aJt som Herren lod Solen 
skinne og give Lys i Huset, vilde han ogsaa give Lys til 
at opdage Mordet,« og dermed rørte hun ganske let ved 
Liget. Men hendes Tillid til det lykkeUge Varsel blev 
skuffet. Thi endnu medens hendes Haand laa paa den 
dødes Legeme, styrtede Blodet ud af et Saar, han havde 
paa den ene Kind. Hun førsøgte derpaa at flygte bort, 
men blev paagrebet og sat i Fængsel.^) 

Eksempler paa denne Fremgangsmaade møder os 
atter og atter i Skotland i det 17de Aarhundrede, tilUgemed 
Udtalelser om, at den var sædvanlig i saadanne Tilfælde. 
Men det mest karakteristiske er Processen mod Philip 
Standsfield i 1688. 



*) Pitcairn: Criminal trials in Scotland, III, Edinburgh 1833, 

S. 194. 
^) Pitcairn, 1. c. 

Philips Fader var funden død i en Dam uden for 
Gaarden, og Sønnen havde i al Hast ladet ham begrave. 
To Dage efter blev Liget paa Øvrighedens Foranstaltning 
atter taget op, for at Dødsaarsagen kunde blive konsta- 
teret. Liget blev fra Kirkegaarden bragt ind i Kirken, 
hvor to Læger undersøgte det og i den Anledning blandt 
andet foretog et Indsnit rundt om den dødes Hals. Deres 
Attest omtaler, at dette Saar blødte stærkt; men da Under- 
søgelsen var til Ende, og Liget atter skulde begraves, 
var Blødningen ophørt. Efter Skik og Brug blev nu den 
afdødes nærmeste Slægt og Venner anmodede om at 
lægge Liget tilbage i Kisten. Ogsaa Philip løftede med ; men 
idet han tog paa den dødes Hoved, strømmede Blodet 
paa ny ud af Indsnittet i Halsen og ud over Philips Hæn- 
der. »I Rædsel herover lod han Liget falde og styrtede 
bort i Forfærdelse, idet han raabte: »Gud være mig naa- 
dig,« og kastede sig ned over en Stol i Kirken og tør- 
rede Faderens uskyldige Blod af sine Hænder paa Klæ- 
derne.« — Det lærerige ved dette let forklarlige Tilfælde 
fremkommer først, da Sagen procederedes i Edinburgh 
for Skotlands højeste Domstol. 

Her drøftedes Baareprøvens Beviskraft frem og til- 
bage mellem de to Anklagere og fire Forsvarere, tilsam- 
men Skotlands lærdeste Jurister. De tyske Retslærdes 
Udtalelser om Baareprøvens Beviskraft blev drøftede og 
fortolkede, særlig gik det løs med Carpzov og Antonius 
Matthæi, medens ingen af Parterne havde nogen retskyndig 
Autoritet at anføre fra deres eget Land. Philips Defensor 
Sir Patrik Hume hævdede, at den Beviskraft, man tillagde 
dette Tegn, kun skyldtes Overtro og ingen Hjemmel havde 
hverken i Lovgivningen eller i Fornuften. Blødningen 
var fremkaldt ved Lægernes Indsnit i Halsen og ved Ry- 
stelsen; Desuden havde flere andre Personer samtidig 
rørt ved Liget, saa Blødningen kunde ikke siges at være 

fremkaldt af den anklagede mere end af de andre. Lord 
Advokaten Sir James Dalrymple svarede hertil, at Blød- 
ningen ikke skyldtes nogen naturlig Aarsag, men Guds 
vidunderlige Styrelge for at faa Mordet aabenbaret, saa 
en Forbrydelse aldrig havde været mere klar og sikker 
end denne. Det var ganske rigtigt, at et halvt Dusin 
Personer bar paa Liget samtidig, men dog blev ingens 
Hænder blodige uden den anklagedes. Defensor Sir Da- 
vid Thoirs tilbød derpaa at bevise, at Philip ogsaa havde 
løftet paa Faderens Lig, før Indskæringen var foretaget, og 
da blødte det ikke. Men den offentlige Anklager Sir 
George Mackensie, som derpaa fik Ordet, tog ingen Notits 
heraf, men brugte andre Argumenter: »Vi mærker Guds 
Finger paa ethvert Trin af denne Bevisførelse, og den 
viser os, at Philip er skyldig. Og denne overnaturlige 
Tilkendegivelse er bleven gjort, lige saa vel for at vise 
denne usle Tidsalder, at Verden styres af et guddommeligt 
Forsyn, som for at godtgøre, at han er skyldig i dette 
Mord. Gud den Almægtige har selv Del i de Vidnesbyrd, 
som vi fremlægger. Den guddommelige Kraft, som giver 
Blodet sin Bevægelse i" det levende Legeme, har mange 
Gange og hos alle Nationer ladet det bryde frem efter 
Døden i saadanne Tilfælde, men særlig dog ved denne 
Lejlighed!« 

Philip Standsfield blev dømt til Døden; hans adelige 
Vaaben skulde udrives af Vaabenbøgeme og hans Ejen- 
dom hjemfalde til Kongen. Henrettelsen fandt Sted d. 
15de Febr. 1688, men Philip benægtede Mordet til sit 
sidste Aandedræt.^) 

Naar Skotlands første Jurister kunde udtale sig saa- 
ledes i 1688, har der sikkert endnu været stor Livskraft 
i denne Overtro, og vi træffer den da ogsaa vedblivende 



») Howell XI, 1371 ff. 

i den følgende Tid. I en Sag mod Stewart Abercrombie 
i 1718 fremhæves det, at han uden Frygt eller Angst 
havde rørt ved den døde, og i 1727 anføres det under 
en Proces i Dumfries som et stærkt Bevis mod en for 
Mord tiltalt, at han havde vægret sig Ved at gaa hen og 
løfte paa Liget. ^) 

I en Bog fra 1827 fortæller en skotsk Forfatter, at 
han selv erindrer, at dette Ordale blev anvendt i Aber- 
deen »for omtrent 20 Aar siden.« Liget af en frugtsom- 
melig Kvinde var bleven fundet i Kanalen, og Blodet flød 
ud af hendes Næsebor, da den formodede Morder (hendes 
Kæreste) rørte ved hende. Menigmand ansaa dette Tegn 
for et tflstrækkeligt Bevis; men da intet andet kunde 
fremføres imod ham, blev han frikendt. 2) — I Durham 
skal der endnu eksistere en interessant Levning af den 
gamle Overtro. Det er nemlig Skik blandt de fattige 
Klasser, at enhver, som kommer ind i et Hus, hvor der 
ligger et Lig, gaar hen og rører ved Liget »til Tegn paa, 
at de ikke har ønsket den afdøde noget ondt, men har 
levet i Fred og Forst aaelse med ham.*^) 

Ogsaa til den nye Verden Tiar Udvandrerne taget 
denne Overtro med sig, og der skal den hgeledes endnu 
kunne findes. I en Avis paa Newfoundland fra 1894 for- 
tælles saaledes, at endnu for faa Aar siden krævede en 
Morder derovre Tilladelse tU at berøre den dræbte som 
Tegn paa sin Uskyldighed; »thi det er den almindelige 
Tro, at den dræbtes Saar vilde bløde, hvis han blot rørte 
ved ham.«*) 



O Pitcairn, III, 191. 

«) Kinloch: Ancient Scottish Ballads, London 1827, S. 11. 

^) Dyer: Folk-Lore of Shakespeare, (1883), S. 487. 

'*) Journal of American Folklore, 9, S. 222. 

Saa længe Baareprøven med noget Resultat kan an- 
vendes overfor mistænkte, maa der hos Befolkningen være 
nogen Tro paa dens Betydning og nogen Forventning 
om, at et Tegn kan indtræffe. Dommeren behøver der- 
imod ikke selv at dele denne Forventning, og vi kan 
ingenlunde slutte, at dette Jiar været Tilfældet overalt, 
hvor Prøven er bleven anvendt. Der fortælles om Fer- 
dinand Gonzaga, Hertug af Mantua (f 1626), at da et 
Mord var begaaet, lod han den hele Hob, mellem hvilken 
man formodede at Morderen var, føre frem til Liget, en 
efter en. Selv stod han ved Siden og stak sin Haand 
ind paa da mistænktes blottede Bryst, og da han kom 
til en, hvis Hjerte bankede stærkere end de andres, sagde 
han: »Du er Manden.« ^) — Hertugen selv har altsaa ikke 
ventet noget Tegn, lige saa lidt som en Dommer i vore 
Dage, der overværer den mistænktes Konfrontation med 
Liget. Men den psychiske Virkning af en saadan Akt 
har jo været langt større, saa længe Forventningen ora 
det indtrædende Jertegn forenede sig med Samvittighedens 
Anklage og Frygten for Straf. Og set fra dette Syns- 
punkt maa vi sige som de tyske Jurister, at »Baareprøven 
var ikke ganske irrationel.« 

1) Hundeshagen 1. c. § 26. 



II. Lægerne. — Troens Bekæmpelse. 



»Hvad Mennesket ofte har set, det 
forbavser ham ikke, selv om han 
ikke forstaar det. Mén hvad han 
ikke har set før, det regner han for 
et Jertegn, naar det engang sker.« 
Cicero, 

Der er noget virkelighedsfjernt over alle de Spekula- 
tioner, som vi har set Videnskabsmænd fra forskellige 
Fakulteter anstille over Baareprøvens Oprindelse og Betyd- 
ning. Man faar et stærkt Indtryk af, at de fleste af dem aldrig 
har set et virkeligt Eksempel paa det, de skriver om, og 
at de i deres Fantasi forestiller sig en saadan Blødning 
helt anderledes, end den i Virkeligheden vilde tage sig 
ud. Navnlig Filosofferne og Theologerne svæver i ophøjet 
Fjernhed fra den realistiske Verden, og deres langtspundne 
Udviklinger over cruentatios Aarsager og Abels Blod frem- 
kalder kun et svagt Billede af den Scene, som er den 
egentlige Genstand for deres Undersøgelser. Juristerne 
har maaske nok en Gang imellem overværet en Baare- 
prøve; men ogsaa de manglede Forudsætningerne for at 
kunne bedømme den fysiske Side af Eksperimentet, og 
jo bedre Jurister de var, desto strængere holdt de sig 
inden for deres eget Fag. 

Ad disse Veje kunde man ikke komme længere frem, 
end dertil, hvor vi nu har fulgt dem. Filosofferne kunde 

naa til den Erkendelse, at de ikke var i Stand til at le- 
vere nogen tilfredsstillende Forklaring af det mystiske 
Fænomen, og Juristerne kunde efterhaanden enes om 
ikke at benytte sig af Prøven som retsligt Undersøgelses- 
middel ; men dermed faldt saa deres Interesse for Spørgs- 
maalet, og de hørte op at beskæftige sig med det. Theo- 
logernes Forklaring var fra første Færd afsluttet i sig 
selv og uimodtagelig for Udvikling; den kunde gentages 
og indskærpes som et Dogme, men fra den førte intet 
Spor fremad til nærmere Forstaaelse af Spørgsmaalet. 

Det bliver derfor Lægerne, som kommer til at tage 
det sidste Skridt i denne Sag og føre Gaaden frem til 
sin endelige Opklaring gennem den nye og dristige Paa- 
stand: at det hemmelighedsfulde Mysterium, som man 
forgæves havde tumlet med i 400 Aar, slet ikke eksiste- 
rede, at det hele var en kolossal Misforstaaelse, at cruen- 
tatio ikke havde hjemme andensteds end i de lærdes 
Skrifter og i den overtroiske Almues Fantasi. 

Denne Opdagelse kom selvfølgelig ikke med eet Slag. 
Jævnsides med de herskende Anskuelsers Udvikling og 
Vækst havde den formet sig i Stilhed hos dem, der bedst 
havde Lejlighed til at se Sagen med egne Øjne og danne 
sig en Mening om den paa første Haand. Lejlighedsvis 
havde den ogsaa stukket sit Hoved frem imellem de raa- 
dende Systemers Mangfoldighed; men saa længe Filosof- 
ferne og Juristerne førte Ordet, blev der ikke agtet videre 
paa den, og naar de en Gang imellem nedlod sig til at 
omtale den, saaledes som f. Eks. Mersennus gjorde, var 
det kun for at vise den bort med Foragt. 

Naar vi spørger Lægerne om deres Mening i denne 
Sag, kan ganske vist Svaret blive forskelligt: der var jo 
ogsaa filosoferende Læger og rettroende Læger, hvis Stand- 
punkt paavirkes af deres Livsanskuelse og Uddannelse i 
det hele. Men der er det fælles for dem alle, at vi hos 

dem faar et helt andet Stof som Grundlag for Besvarelsen, 
end det, vi hidtil har set. I Lægernes Skrifter træffer vi 
de Beskrivelser af virkelig forefaldne Tilfælde, som de 
andre — naar de gaar mest grundig til Værks — bygger 
deres Spekulationer paa, og vi faar dem berettede med 
en solid og nøgtern Omstændelighed, som giver et stærkt 
tilforiadeligt Indtryk. Selv om Lægen ikke altid drager 
de Konsekvenser af sine Iagttagelser, som vi vilde gøre, 
giver han os et faktisk Materiale at bygge paa, der paa 
en behagelig Maade henflytter os til den faste Jord, efter 
at vi saa længe har bevæget os i Spekulationernes luf- 
tige Rige. 

Den franske Læge Valle rio la <f 1680) ser i Tegnet 
ved Baaren et Mirakel fra Gud; men samtidig skildrer 
han udførligt, hvad der tildrog sig med Patricieren Jacob 
af Aqueria fra Aries under hans fem Dages Sygeleje og 
efter hans Død, da den Stimand, der havde overfaldet 
ham, blev ført til Liget, og Tegnet indtraf.^) Og Levi- 
nus Lemnius (t 1568), der i Blødningen ser et Vidnes- 
byrd om, at den dræbtes Fantasi endnu er virksom, naar 
denne Slutning efter en lang Udvikling, der for os skulde 
synes at føre til et helt andet Resultat: »Det kan ske,* 
siger han, »at det Blod, som findes i Aarerne, kan bryde 
ud, naar det døde Legeme rystes og bevæges. Vi ser jo, 
hvo riedes det gaar til, naar Ligbærere og Kuske fører 
Ligene til Jorden: de rystes op og ned, frem og tilbage. 
Derved aabnes Aarerne og Blodet kan flyde ud af Lege- 
met. Men hvis dette allerede har været dødt i nogen 
Tid, er det ikke Blod, men en blodblandet Vædske, der 
flyder ud af Saaret. Hos dem, der er omkomne ved Kvæl- 
ning, ved Fald eller Nedstyrtning, flyder denne Vædske 
ud af Legemets naturiige Aabninger, Næse, Mund, Øre 



^) Observationes medicinales, Lyon 1573, II, obs. 7 og 9. 

etc. Og saa snart et Lig har været opbevaret ubegravet 
i to eller tre Dage, ser vi hyppig denne blodblandede 
Vædske flyde ud, naar Ligbærerne under mange Stød og 
Rystelser bærer Baaren bort paa Skuldrene. Ogsaa slag- 
tede Okser, der er ophængte i Strikker, pletter Jorden 
og Stenbroen med Bloddraaber. Man kunde derfor an- 
tage, at det omtalte Fænomen indtraf af lignende Aar- 
sager.«^) 

Skønt Lemnius er saa langt fremme paa den rigtige 
Vej, kommer han dog ikke til Enden; i sidste Øjeblik 
faar han Betænkeligheder og vender om; men det ses 
jo let, at saadanne Præmisser før eller senere maatte 
føre til en anden Konklusion, end den, Lemnius selv op- 
stiller. Hos Andreas Libavius møder vi en lignende 
Modsigelse mellem hans lægepraktiske Erfaringer og hans 
forudfattede Tro paa en hemmeUg Forbindelse mellem 
Blødningen og en tilstedeværende Morder. Medens han 
i sit Skrift fra 1594 som Filosof fordyber sig i Spekula- 
tioner over cruentatios Aarsager, hører vi Lægens Røst 
i et Brev fra ham af 1613. Man havde spurgt om hans 
Mening i Anledning af, at Liget af en Person, der var 
bleven hængt, havde begyndt at bløde. Og Libavius 
svarer, at en saadan Blødning anser han for ganske na- 
turlig, navnlig da Manden var noget korpulent og havde 
drukket en Del Vin lige før sin Død, og det var om Som- 
meren, han var bleven hængt. Folks overtroiske Meninger 
bør ikke bestyrkes, tilføjer han, og man bør ikke give den 
ukyndige Mængde Vaaben i Hænde over for Domstolene.^) 
— Og saaledes træffer vi overalt hos Lægerne den samme 
nøgterne Betragtning af, hvad det egentlig var, der skete 
med disse Lig. 



*) De miraculis occultis naturæ, 11. cap. VIII. 

*; Georg Horst: Opera medica II, Niirnberg 1660, S. 485. 

Den schweiziske Læge Felix Platter (1536 — 1614) 
fortæller i sin Selvbiografi, at han som tyveaarig Student 
ved Universitetet i Montpellier var Vidne til, at man op- 
gravede en Kannik af Jorden, hvor han havde ligget i 
tre Aar, for at hans fordums Tjener, der var mistænkt 
for hans Død, kunde lægge Haanden paa ham. »Men« 
siger Platter, »der paafulgte dog intet Tegn med Blødning 
(som man mener) ; thi han var allerede temmelig udtørret. « ^) 
Medicineren har Øjet aabent for denne meget fornuftige 
Grund til Tegnets Udeblivelse; men som vi har set, laa 
den ikke saa nær for de fleste af Platters samtidige. 
Ved en aaden Lejlighed kommer han ind paa en Omtale 
af Sagen i sin Almindehghed. Han bekræfter, at Lig kan 
udgyde Blod, særlig hvis der skubbes og stødes med dem; 
men han tilføjer, at det sker dog ikke, hvis de først har 
hgget begravede i længere Tid, hvad han kan bevidne 
af egen Erfaring, da han gentagne Gange har set Lig 
bUve opgravede for denne Prøves Skyld. ^) 

Allerede forlængst havde Paracelsus tilraabt sin Sam- 
tid: Naturen er en aaben Bog, og man læser den ved 
at vandre hen over dens Blade! Men stadig sad Filosof- 
ferne i deres Studerekammer og søgte ad Tænkningens 
Vej efter Løsningen paa naturUge Fænomener, som de 
aldrig selv havde set eller havde nogen paalidelig Viden 
om. Nu forsøgte endelig Lægerne at vandre ad den Vej, 
som Paracelsus havde peget paa. De indsamlede og op- 
tegnede alle de Tilfælde af cruentatio, som de kunde 
overkomme, og saa snart der forelaa blot et nogenlunde 
stort Antal af kontrollerede Tilfælde, var al Diskussion 
om de hemmelige Aarsager dertil afskaaret med det 
samme. 



^) HeinrichBoos: Thomas und Felix Platter, Leipzig 1878, S. 270. 
*) Felix Platter: Quæstionum medicarum centuria, Nr. 8. 



Thi Lægerne gjorde den Opdagelse, som mærkelig 
nok synes at være ny omkring Aar 1600, at der af helt 
naturlige Aarsager kunde udflyde Blod af et Lig, selv 
temmelig lang Tid efter Døden; og det blev nu deres 
Opgave at gøre Menigmand forstaaeligt, at der aldeles 
ikke var noget dæmonisk eller overnaturligt heri. Men 
som alle Fordomme har ogsaa denne været sejglivet, og 
der krævedes et Aarhund^des Arbejde og en hel Lite- 
ratur af Flyveskrifter, in^en Lægernes Meninger kunde 
siges at være trængt igennem. Man faar et tydeligt Ind- 
tryk af den overtroiske Frygt, hvormed man betragtede 
denne Blødning, ved at læse, hvad den lybske Krønike- 
skriver Hans Regkmann fortæller i Anledning af den 
danske Konge Frederik Ts Død 1533: »Det er her særhg 
at bemærke, at da Kong Frederik var død og nedlagt i 
en beget Ligkiste med Balsam og Voksdug og stillet paa 
Jorden, saa har Liget begyndt at bløde, saa at Blodet er 
løbet gennem Kisten, og man maatte stille Fade neden- 
under for at opsamle Blodet. Og da Blødning af et 
dødt Legeme ikke kan være naturlig, har Gud 
hermed uden Tvivl villet antyde, ligesom ved et haand- 
gribeligt Tegn, den gruelige Straf og Blodsudgydelse, som 
straks efter er paafulgt. Thi alle Ulykker, Krig og Elen- 
dighed opkom derefter i dette Land og i Staden Liibeck.« 
— Man har her ikke turdet ytre nogen Mistanke om 
et hemmeligt Mord; men Overtroen søger da en anden 
Fortolkning, og de følgende Begivenheder gjorde det let 
at finde den. 

I 1533 var der endnu ingen, der nedlagde Indsigelse 
mod en saadan Opfattelse af denne Blødning. Først et 
Par Menneskealdre senere er Kampen mod den gamle 
Overtro begyndt, og da bliver saadanne Tilfælde straks 
taget under sagkyndig Behandling. Et saadant er udførlig 
beskrevet af Lægen Georg Horst i Østerig (1578—1636). 

Den 26. Decbr. 1604 blev en ung Adelsmand i Blind- 
marck i Nedre Østerig ramt af en Snigmorders Bøsse- 
kugle og dræbt paa Stedet. Den 30. Decbr. blev Liget 
bragt op i Ligkapellet. Her udflød der daglig Blod af 
Saaret indtil 8. Jan., da det standsede. Men 13. Febr. 
begyndte Blødningen igen, ret som om Drabet nylig var 
sket. I al den Tid holdt Liget sig friskt og uden noget 
Tegn paa Opløsning. 

Den bekymrede Fader, som frygtede for, at der skjulte 
sig noget Djævelskab herunder, henvendte sig da dels til 
den unge Læge Georg Horst, dels til det medicinske Kolle- 
gium i Wien for at faa deres Erklæring om dette sjældne 
Tilfælde. Begge Steder fra fik han det ubetingede Svar, 
at det meget vel kunde have naturlige Aarsager. I Kolle- 
giets Skrivelse fremhæves følgende Grunde til, at Liget 
i saa lang Tid har kunnet beholde sit friske og rødmus- 
sede Udseende: 

1. Den dræbte var kraftig, i Besiddelse af megen 
naturlig Varme. 

2. Han havde ikke været syg før Døden. 

3. Kuglen kan have været af et saadant Metal, at 
den modvirkede Forraadnelsen. Thi der siges, at et 
Metalsøm, som fæstes paa Kødet, kan bevare det friskt 
i længere Tid. 

4. Naar visse stærke Følelser, saasom brændende 
Kæriighed, rasende Vrede etc. behersker Sindet i det 
Øjeblik, Døden kommer, vil Liget i længere Tid vedbUve 
at se ud som levende. 

o. Det var midt om Vinteren. 

Horst beskæftiger sig navnlig med den anden mis- 
tænkelige Omstændighed, Ligets Blødning, og tager heraf 
Anledning til at skrive en Afhandling om cruentatio: 
Han ved vel, at der er mange, der ligesom Pøbelen mener, 
at Blødningen staar i Forbindelse med Morderens Til- 

stedeværelse, og de bestyrkes i denne Tro ved saa ofte 
at se, at Øvrigheden fører den mistænkte frem til Liget. 
Men man fejler her paa samme Maade, som naar man 
af Mælkens Tilstedeværelse i en Kvindes Bryst vil slutte 
sig til, at hun har født eller været besvangret. Thi saa- 
dan Mælk kan ogsaa findes hos Jomfruer, ja selv hos 
Mænd. Han gennemgaar derefter de forskellige naturlige 
Forklaringer paa Baareprøven og viser, at de alle er 
uholdbare. Om Guds eller Djævelens Indgriben siger han 
kun de forstandige Ord: Man skal ikke letsindig opdigte 
en overnaturlig Aarsag, hvor en naturlig ligger for Haan- 
den. Cruentatio er et saadant naturligt Fænomen; det 
sker kun sjældent, og naar det sker, skyldes det en Til- 
fældighed. ^) 

Fremkomsten af Horsts lille Skrift gav Anledning til, 
at forskellige Læger i Breve til ham udtalte deres An- 
skuelser om cruentatio og forsynede ham med nye Eks- 
empler. Ikke alle var enige med ham i hans Betragtning 
af Sagen, men Horst blev dem ikke Svaret skyldig. Saa- 
ledes skriver han i 1619 til Lægen Andreas Hildebrand i 
Stettin : 

> Historien, som du fortæller om cruentatio, synes mig 
ikke at bevise andet, end hvad der ogsaa staar i min lille 
Bog, at undertiden kan Blodet bevares temmelig længe friskt 
i Aareme og saa senere bryde ud, naar Liget kommer i Be- 
vægelse. Et Eksempel herpaa havde vi ogsaa her i Nabolaget, 
hvor en Pige havde dræbt sit Barn og kastet det i en Borg- 
grav ved Vintertid, hvor det blev fundet to Uger efter. Da 
det blev taget op, begyndte der straks at flyde Blod ud af 
det, ikke fordi Moderen var til Stede, (thi hun var dengang 
endnu ukendt og laa hjemme, simulerende Sygdom,) men sna- 
rere, fordi Hudens Porer aabnedes ved de omstaaendes Varme, 
og Blodet b lev sat i Bevægelse.*^) 

*) Opera medica I, Nurnberg 1660, S. 136 ff. 
*) Opera II, S. 234. 

Jo flere Eksempler, der blev bekendt, desto vanske- 
ligere viste det sig at faa de gamle Forestillinger til at 
passe. Allerede længe havde det vist sig umuligt at op- 
retholde Baareprøvetroen i sin tidligere Renhed, da der 
udkrævedes et Drab med skarpe Vaaben og et Saar, som 
Blodet kunde flyde ud af, og man havde af Hensyn hertil 
stadig maattet omændre og modificere den gamle Overtro. 
Det bliver saaledes jævnlig paapeget af Lægerne, at Blød- 
ningen ofte indtraf ved druknede, der blev tagne op af 
Vandet, og i saa Fald, enten de var myrdede eller ej;*) 
og vi har tidligere set^ hvorledes Tilhængerne af de na- 
turlige Forklaringer søgte at komme over denne Vanske- 
lighed ved at fremhæve, at det i saadanne Tilfælde var 
Sympathien over for de tilstedeværende Slægtninge og 
Venner, der fremkaldte Blødningen.*) Men heller ikke 
denne Hypothese var altid tilstrækkelig, og for at faa 
Theorien til at passe i saa mange Tilfælde 9om muligt 
maatte man gribe til yderligere Udvidelser af den oprin- 
delige Tro. Saaledes fremkom da ogsaa den Paastand, 
at Medviderne i et Mord havde en lignende Indvirkning 
paa Liget, som selve Morderen,^) og omsider naaede 
man en saadan Udvikling af Systemet, at Liget endogsaa 
ved større eller mindre Forandringer kunde angive Gra- 
den af de forskellige medskyldiges Brøde. Som det mest 
prægnante Eksempel herpaa fremføres jævnlig følgende 
Historie, der forefaldt i Wertheim i Franken i Begyndelsen 
af det 1 7de Aarhundrede: 

Lorentz, Jørgen og to andre Personer havde lagt 
sig i Baghold for at overfalde og myrde en Mand. Da 
den ventede kom, bevæbnet med en Hellebard, løb de to 
af de sammensvorne dog straks deres Vej, medens Jørgen 

^) Lemnius, 1. c, Ånt. Mizaldus: Memorabilia, cent I, aph. 9. 
2) Saaledes Rudbeck, se S. 147 f, 
8) Saaledes Lemnius, 1. c. 

og Lorentz begyndte at angribe ham. Hidkaldt ved Lar- 
men kommer Vægteren Claus løbende; han vil stifte Fred 
imellem dem, og til den Ende fratager han den overfaldne 
hans Hellebard. Denne Lejlighed benytter Lorentz til at 
støde ham ned. — 36 Timer efter anstilles en Baareprøve, 
og alle de paagældende Personer var til Stede. Først 
førtes de to bortløbne Stimænd frem til Liget; men det 
gav ingen Tegn; thi den dræbte havde jo slet ikke set 
dem. Da Jørgen førtes frem, kom der blodigt Skum 
ud af Ligets Mund; thi Jørgen havde været til Stede, da 
Mordet skete. Derefter -fremførtes Vægteren Claus, og nu 
begyndte Saarene at udgyde Blod; thi Claus havde jo 
ved at afvæbne den dræbte været medvirkende Aarsag i 
hans Død. Da endelig Lorentz, Drabsmanden, føres frem, 
kommer der baade Skum ud af Munden og Blod af Saa- 
rene. *) 

En Historie som denne, der fortælles atter og atter 
i det 17de Aarhundredes Skrifter, gav Lægerne noget at 
tænke paa; og her var det da saa heldigt, at Akterne 
omhyggelig berettede, hvorledes Liget i de 36 Timer, som 
forløb mellem Mordet og Retshandlingen, havde ligget 
dels i en Kælder og dels nogle Timer umiddelbart før 
Baareprøvens Afholdelse under aabeii Himmel i temmelig 
koldt Vejr og med afdækket Bryst og Underliv. Det var 
først midt inde i den opvarmede Retssal, at Legemets 
Vædsker kom i Bevægelse og begyndte at flyde ud, først 
svagere, derefter stærkere. Det laa da nært at spørge: 
Hvis man nu havde ført de mistænkte Personer frem i 
den omvendte Orden, vilde saa ikke denne Baareprøve 
have givet et helt andet Resultat? 

Netop dette Spørgsmaal stillede Lægerne, og Svaret 

*) Historien fortælles først hos Besold (t 1688), 1. c, der siger, 
at han selv erindrer Processen, der blev forelagt for det juri- 
diske Fakultet i Tubingen. 

var da givet med det samme. Fortællinger som denne 
var rent ud dræbende for den gamle Baareprøvetro, og 
jo mere man søgte at ændre og pynte paa den for ved- 
blivende at faa den til at passe, desto flere Selvmodsi- 
gelser indviklede man sig i. 

»Hvorfor indtræffer Tegnet ikke hos Dyrene,« spørger 
den romerske Retslæge Paul Zachias (f 1659). >Man 
svarer maaske, at der ikke fandtes noget forudgaaende 
Fjendskab mellem Slagteren og det slagtede Dyr. Men 
hvorfor bløder saa det lille Barn, som Moderen af Vanvare 
har ligget ihjel, da der vist ej heller her har været noget 
Fjendskab til Stede? Man vil maaske benægte, at Tegnet 
sker med det lille Barn. Javel! Jeg benægter baade dette 
og alt det øvrige tiUige.« ^) 

Det var en gammel Erfaring, som her fik en ny Be- 
kræftelse, at naar man gaar et Spøgelse nær paa Livet, 
taber det sin Frygtelighed og forsvinder. De enkelte Til- 
fælde af cruentatio, som man tidligere havde lagt Mærke 
til hist og her, havde ved deres Sjældenhed skræmmet 
Fantasien og gjort Folk bange for at at tage dem fast i 
Øjesyn. Men da man tog sig for at undersøge Tingen 
rationelt, viste det sig, at der var mange flere Eksempler 
af den Slags, end man før havde troet, og dermed var 
straks det hemmelighedsfulde og uhyggelige forsvundet. 

I det 16. Aarh. er Lægerne gennemgaaende ikke 
kommet videre end til at stille sig skeptisk over for Baare- 
prøvens Betydning, saaledes Johannes Lange fra Lem- 
berg (t 1566) ») og Italieneren Aldrovandus (f 1606)*). 
Omkring Aar 1600 begynder den direkte Kamp mod den 
gamle Overtro gennem Læger som Georg Horst, Zachias 

') Quæstiones medico-legales, V., tit II, qu. 8, nr. 17. 

^) Epistolæ medicinales I, ep. 40. 

3) MonstroTum historia, Bologna 1642, S. 163. 

og Johann Sperling (f 1658) ^). Efter Aarhundredets Midte 
maa Striden siges at være endt inden for den lærde Ver- 
den. Naar der endnu efter den Tid optræder Skribenter, 
der giver sig til at forsvare Baareprøvens Betydning, er 
dette ikke at regne for andet end Disputereøvelser. *) 



Endnu en Tidlang fortsattes dog Diskussionen om 
Baareprøven, — ja henimod Aar 1700, da Filosofferne 
forlængst var færdige med den og Juristerne havde op- 
givet at benytte den til noget praktisk Formaal, kom der 
endogsaa et helt nyt Liv i Literaturen om den. I Stedet 
for enkelte Paragraffer eller indstrøede Bemærkninger i 
større Værker faar vi nu en Række specielle Skrifter, 
der udelukkende beskæftiger sig med Baareprøven. ') Era- 
net laa jo endnu Tiden saa nær, at Skribenterne kunde 
have det i frisk Minde, og paa den anden Side havde de 
dog faaet Fænomenet saaledes paa Afstand, at de kunde 
betragte det paa en anden Maade end tidligere. Man 
begyndte at se det som en kulturhistorisk Mærkværdighed 
og at skrive literære Afhandlinger om det, og man søgte 
Analogier til Baareprøvetroen i andre overtroiske Fore- 



*) Institutiones physicæ. 

*) Se saaledes G ot fri ed Vogt: Deliciæ physicæ, Rostock 1671, 
cap. 1, og den smsts. refererede Disputats af Joh. Pfautz: De 
fluxu sangvinis. 

^) Saaledes: Frentzel: Cadavera humana ad præsentiam occisoris 
cruentata, Wittenberg 1673. Hundeshagen: De stillicidio 
sangvinis, Jena 1679. Homburg: Diss. vom Finger Recht. 
Muller: Diss. Jenensis vom Baar- Recht Pfautz: Diss. de 
fluxu sangvinis e corpore occiso. Knittel: Tractat von des 
Baarrechts Natur, Stargard 1691. — De fire sidstnævnte har jeg 
dog ikke kunnet opspore paa noget af de Bibliotheker, jeg har 
haft Adgang til her eller i Udlandet. 

stilliDger hos Menigmand, som man kun betragtede som 
Kuriositeter. Nogle Forfattere sammenligner den med 
den Overtro, der ogsaa var udbredt i Tyskland, at naar 
Skoene begynder at brænde under Fødderne paa en, der 
er til Stede ved en Ildebrand, ligger deri et Vidnesbyrd 
om, at denne Person har anstiftet Branden. ^) Andre min- 
der om den Skik, at naar et Mord er begaaet, vender 
man Liget om med Ansigtet mod Jorden og drager den 
højre Sko af det, idet man derved gør det umuligt for 
Morderen at komme over By- eller Herredsgrænsen 
og tvinger ham til at vende tilbage til Gerningsstedet. 
Ogsaa denne Fremgangsmaade er bleven anvendt af Dom- 
merne, siges der i et Skrift fra 1693. 2) 

Nu fremkommer der ogsaa først Antydninger af, at 
Baareprøven skal være af urgammel germansk Oprin- 
delse. Det udtales hos Nettelbladt 1724.3) Zedlers 
Encyklopædi, der endnu i 1733 giver sig Udseende af at 
tro paa den, véd, at den er opkommen hos de gamle 
Tyskere, hos hvilke der ofte forefaldt hemmelige Mord,*) 
og ifølge Pufen dorf (1748) skal den ved Folkevandringen 
være udbredt over hele Evropa. ^) — Det er saaledes en 
gammel Misforstaaelse , som gaar igen hos saa mange 
tyske Forfattere i vort Aarhundrede. 

Men disse Tilløb til at skrive Baareprøvens Historie 
og studere dens Psykologi døde atter hen. Det 18de 
Aarhundredes Interesser gik i helt andre Retninger; der 
eksisterede endnu ikke nogen >germanistisk« eller »folklori- 
stisk« Videnskab, og i Løbet af det 18de Aarh. tabtes 
Interessen for denne Fortidslevning samtidig med, at de 



*) Additiones til Besolds Thesaurus, verb. Baarrecht. 

*) Jacob Dop ler: Theatrum poenarum, S. 51. 

») De probationibus, I, S. 98, Note 70. 

*) Grosses Universal Lexicon, III, Baarrecht. 

*) Observationes juris universi II, S. 21—24. 

sidste Rester af den efterhaanden forsvandt. Efter lang 
Tids Tavshed hører vi først noget om den paa ny i Ma- 
jers >Geschichte der Ordalien« fra 1795. Dette Værk 
kan betragtes som det sidste af den gamle Skole. Det 
ved ikke andet eller mere om Baareprøven, end hvad man 
vidste 100 Aar før; det bringer de samme Fortællinger 
og anstiller de samme Betragtninger. Det var først Ro- 
mantiken i Tyskland, der drog Baareprøven frem til Be- 
handling i et nyt Lys og efter nye Methoder, og alle de 
Retshistorikere, som har skrevet om dette Emne i vort 
Aarhundrede, ser hen til Jacob Grimms Bemærkninger 
om Baareprøven i hans »Deutsche Rechtsalterthiimer« 
som til det første videnskabelige Grundlag. 



III. 

Baarepreven i Digtning og Sagn. 



En Baareprøves Afholdelse maa have været et Op- 
trin af stor dramatisk Virkning. Omgivelsernes Alvor, 
den højtidelige Paakaldelse af Gud, Forventningen om 
det overnaturlige Tegn, som nu skulde indtræffe, og Af- 
gørelsens Betydning for den enkelte har kunnet give en 
saadan Akt et Præg af Højtidelighed, som maa have gre- 
bet de tilstedeværende stærkt og efterladt et dybt Indtryk 
i deres Erindring. Den kunde danne Udgangspunktet for 
Sagn og Legender i Folket, og benyttet af Digterne maatte 
den i en Tidsalder, hvor man endnu troede paa Prøvens 
alvorlige Betydning, virke med gribende Magt paa Læ- 
serens eller Tilhørernes Sind. 

Interessen for Baareprøven er gaaet i en Bølgebe- 
vægelse, baade inden for den lærde Verden og ganske 
tilsvarende hos Digterne. Der har været bestemte Tids- 
punkter, hvor Bevægelsen har faaet et Stød fremad, og 
hvor dette Spørgsmaal for en Stund har fængslet alles 
Sind; men saa har Tiden igen vendt sig ad andre Veje, 
og den larmende Diskussion er bleven afløst af Stilhed 
og Glemsel. Tre saadanne Bølgetoppe hæver sig op af 
Tidens Strøm. 



233 

Den første og vigtigste Epoke i Baareprøvens Historie 
er det 12te og 13de Aarhundrede, da Troen paa den op- 
stod eller dog først blev almindelig kendt, da Vincentius 
fremsatte den første Forklaring af den, og den fra Frank- 
rig tiltraadte sin Vandring over hele Evropa. 

Dernæst var det Humanismen og Reformationen, 
som hver fra sin Side gav Baareprøven ny Vind i Sej- 
lene. Naturfilosoffernes energiske Forsøg paa at oplyse 
alt det dunkle og den religiøse Brydningstids Mirakeltro 
vakte den store Strid om Baareprøven, som ikke lagde 
sig igen, før Spørgsmaalet praktisk set var helt ude af 
Verden. 

Saa glemte man den aldeles. Rationalismen og den 
oplyste Enevælde havde ingen Interesse for den Slags 
unyttige Fortidslevninger, ja betragtede dem som ska- 
delig Overtro, der kun skulde forfølges og udryddes. Re- 
aktionen herimod kom med Romantiken; da det gamle 
blev moderne, og det folkelige kom til Ære, var en saa 
ærværdig Fortidslevning som Baareprøvetroen sikker paa 
at vinde Opmærksomhed. Og Interessen for den har holdt 
sig siden — eller er maaske begyndt paa ny — , og nye 
Bidrag til Belysning af den fremkommer Aar for Aar. 

Det er om disse samme Brændpunkter, at Digternes 
Vidnesbyrd om Baareprøven grupperer sig. 

Hvorledes Middelalderens Digtere forstod at benytte 
den til virkningsfulde Optrin, har vi tidligere set i Artur- 
romanerne og NibelungenUed. Ogsaa Latteren saa vi 
vendt imod den i den franske Fabliau om Munken og 
Vædderen. Paa begge Maader kommer den igen i det 
16de Aarhundredes Literatur. 

Tidligst træffer vi den i Italien, hvor den ældste af 
dette Lands Æventyrfortællere Straparola har benyttet 
den i den Æventyrsamling, som han udgav i Venedig i 

Aarene 1550—64.^) I Spanien er den omtalt af Cer- 
vantes, der lader Hyrderne modtage den Kvinde, som 
har voldet deres Kammerats Død, med disse Ord: »Kom- 
mer du, o vilde Basilisk, fra dine Bjerge, for at se, om 
maaske denne ulykkeliges Saar vil udgyde Blod ved 
din Nærværelse!«*) — Skildringen af denne Scene er 
holdt helt alvorlig, og man mærker ikke nogen Ironi fra 
Forfatterens Side. Men der er et andet Sted i Don Qui- 
xote, som just ikke ligefrem omtaler Baareprøven, men 
dog ved de brugte Udtryk vækker Forestillingen om den ; 
og hvis dette er tilsigtet af Forfatteren, faar man Indtryk 
af, at han just ikke har næret stor Ærbødighed for den 
gamle Overtro. Det er en Scene, hvor man indbilder 
Helten, at den skønne Åltisidora er dødelig forelsket i 
ham, og for at redde sin Dyd skynder Don Quixote sig 
med at fly hendes Nærhed. Paa Skrømt sender den 
skønne ham da et Brev fuldt af de frygteligste Forban- 
delser for hans Grumhed, og blandt disse forekommer 
følgende: »Gid Saarene maa udgyde Blod, naar 
du skærer dine Ligtome, gid Rødderne maa blive sid- 
dende, naar du trækker dine Kindtænder ud!« 3) De brugte 
Udtryk » sangre las heridas viertan« er ganske de samme 
Ord, der anvendes paa det tidligere anførte Sted, hvor 
Forfatteren uden nogen Ironi taler om Tegnet ved den 
døde Hyrdes Lig. 

Fra Religionskrigenes Tid i Frankrig finder vi en 
Hentydning til Baareprøven hos Huguenotføreren Agrippa 
d'Aubigné i hans Værk »Les Tragiques,« der er paa- 



') Æ ventyre t om den fattige Cæsahno, Notte 10, Fav. 3. (Riises 

Oversættelse S. 182—86). 
2) Don Quixote. I, cap. 14. (Charlotte Biehls Overs., Kbhvn. 

1776, I, S. 115). 
») II, cap. 57. — Hr. Dr. phil. E. Gigas har gjort mig opms^ksom 

paa dette Sted. 

begyndt 1677. Idet han skildrer Landets Nød og Kon- 
gernes Grusomhed, bruger han Billedet af en Morder og 
hans Offer: >Naar Tyrannen morer sig i den By, han 
besøger, da er Byen som et Lig, og han skrider hen 
over dens Bug. Og det er ikke længer Mælk, som sprøjter 
i Vejret fra den, det er Blod; og det raaber, saaledes 
som Ligene kunne raabe: »Afsted til Dommeren!« Og 
man lægger Liget paa Tingstedet, for at det kan finde 
sin Morder. Thi den ukendte Morder, mod hvem Liget 
udgyder Blod, han holdes for skyldig.« i) 

Men den rigeste Benyttelse af Baareprøvetroen finder 
vi dog hos de engelske Digtere paa Dronning Elisabeths 
Tid. Shakespeare har selvfølgelig kendt Baareprøven^ 
og vi faar et IndbHk i hans Arbejdsmethode ved at efter- 
spore, hvorledes han med fuld Bevidsthed digter den ind 
i sit Stof. Thi Grundlaget for den Scene i »Kong Richard 
III«, hvor Liget bløder da Morderen kommer i dets Nærhed, 
har han fundet givet i den historiske Kilde, han har be- 
nyttet. 

Annalisten John Stow fortæller nemlig saaledes om 
Henrik VFs Mord i Aaret 1471: 

»Den 21. Maj kom Kong Edward til London med 30,000 
Mand, og den samme Nat blev Kong Henrik myrdet i Tower. 
Om Morgenen blev han i en aaben Ligkiste, med ubedækket 
Ansigt og med et stort Følge af Mænd, der bar Vaaben, som 
om de førte ham til Retterstedet, bragt fra Tower gennem 
Gornhill til St. Pauls Kirken, hvor han blødte; derfra blev 
han ført til Blackfriars, og blødte der, og derfra i en Baad 
til Chersey Abbey, hvor han blev begravet. — Siden blev hans 
Lig ført til Windsor og begravet i Kapellet, hvor han blev 
dyrket under Navn af Hellig Kong Henrik, hvis røde Fløjlshat 
ansaas for at kurere Hovedpine hos dem, der satte den paa 

1) I, V. 585-92. 

Hovedet. Der blev han i nogen Tid, men nu er det ikke 
bekendt, hvad der er bleven af hans Lig.«^) 

Om Annalisten selv har set nogen dybere Betydning 
i denne Blødning, faar vi ikke at vide; han holder sig 
kun lil den simple Kendsgerning. Shakespeare griber 
denne Scene, og idet han lægger sin Samtids Opfattelse 
ind i Ligets Blødning, omformer han Annalistens jævne 
Fortælling til et virkningsfuldt Optrin: 

(Henrik VPs Lig bæres ind i en aaben Kiste. Adelsmænd med 
Hellebarder omgive det som Vagt; Prinsesse Anna [den dræbte 
Konges Svigerdatter] følger i Sørgedragt.) 

»Kom, bring til Chertsey Eders hellige Byrde, 
som fra St. Pauls vi bringe did til Graven; 
og naar I trættes ved dens Vægt, saa hvil Jer, 
imens jeg jamrer ved Kong Henriks Lig.« 

(Bærerne tager Ligbaaren op og gaar videre. GI oster [Kongens 
Drabsmand] kommer ind): 

Stans, I som bære Liget! sæt det ned! 



Anna: 
>Du lede Djævel, bort! forstyr os ikke ! 
Den skønne Jord har du gjort til dit Helved 
og fyldt den med Forbandelser og Veraab. 
Hvis Synet af dit onde Værk dig fryder, 
se denne Prøve paa din Slaglerfærd! 
Se, se, I Herrer! Ligets Saar sig aabner 
og bløder ud af størknet Gab paany; 
Bliv rød, du væmmelig vanskabte Klump: 
dit Komme lokker dette Blod af Aaren, 
den kolde, tomme, hvor ej Blod har hjemme; 
din unaturlige, uhørte Daad 



>) Annales, London 1631, S. 424. 

fremkalder mod Naturen <ienne Strøm. 

Gud, som har skabt det Blod, hævn du hans Død! 

Jord, da som drak det Blod, hævn du hans Død! 

slaa Himmel med dit Lyn den Morder ned, 

gab højt, o Jord, og slug ham levende, 

som du har slugt den gode Konges Blod, 

hvem denne helvedførte Arm har slagtet.« 



[Efter et længere Replikskifte gaar Anna bort. Gloster har lovet 
at bisætte Kongens Lig i Chertsey Kloster.] 

Gloster: 
Tag Baaren op. 

En Adelsmand: 

Til Chertsey, Eders Naade! 
Gloster: 
Nej, til White Friars, vent der til jeg kommer. 
(Følget gaar med Ligbaaren.)^) 

Ogsaa Shakespeares samtidige og nærmeste Efter- 
følgere har benyttet eller hentydet til Baareprøvetroen. 
Den findes saaledes hos Dramatikeren George Chap- 
man (1559—1634) i Skuespillet »Widow'sTears««), og i 
en smuk Sonnet har den lyriske Digter Michael D ray- 
ton (1563—1631) benyttet Forestillingen om den dræbtes 
Blødning til en af de mange Skildringer, han har givet 
af sin haabløse Kærlighed: 

>Den dagligdags Erfaring (de enfoldiges Vejviser) lærer 
undertiden sine jævne Tilhængere det, som de lærde næppe 
forstaar, og som den kloge Forstand ikke kender. Naar man 
efterforsker et Mord, og det træffer sig, at den skændige Ger- 
ningsmand kommer i Nærheden af den døde, saa har det 
ofte vist sig, at det livløse Legeme vil bløde. Og naar hun. 



^) Kong Richard III, Akt I, Se. 2. (Lembckes Oversættelse). 
«) Akt V. Se. 1. (Old Plays VI, 1825, S. 190-91). 



238 

som har dræbt mit stakkels Hjerte, — ak, for længe siden 
er det dødt, det er ikke mere i denne Verden, — naar hun 
kommer i Nærheden af mig, saa kan de gamle Saar ikke 
holde sig længer men begynder at bløde paa ny, som de gjorde 
tilforn. Men hvad saa! Skalde hun derfor straffes med Døden? 
Ja, Retten fik sin Gænge; men det hjælper jo ikke den døde.«^) 

I det hele taget har denne Tro været stærkt benyttet 
af de engelske Renæssancedigtere, og Anvendelsen af den 
varieres paa mange Maader. Den samme Tanke, som 
Drayton har udtalt saa smukt paa Vers, kommer allerede 
frem i en lille skemtsom Historie i en Anekdotesamling 
fra 1695:«) 

>£n Dame gik til Kirke, saaledes tilhyllet, at hun troede, 
ingen kunde kende hende. Tilfældigvis mødte hun sin Til- 
beder, som kendte hende og talte til hende. »Min Herre,« 
svarede hun, > De tager fejl! Hvorledes skulde De kende mig?« 
»Kun alt for godt,« svarede Herren; »thi saa snart jeg mødte 
Dem, begyndte mine Saar at bløde paa ny. Og det er De 
alene skyldig i.« 

Fra den lette Anekdote føres vi helt over til den 
kaade Spot, og da vi ogsaa paa dette Felt træffer Baare- 
prøven repræsenteret i Englands Renæssanceliteratur, vil 
det ses, at Shakespeares samtidige har vidst at udnytte 
denne Forestilling under alle Former. Den saa stærkt 
omstridte Tro er Pointen i følgende Epigram, der findes 
i en Samling fra 1598:3) 

»Doktor Laurio svigter aldrig sin rige Patient, saa længe 
han har Hovedpine. Men er han først død, saa farvel! Dok- 
toren kommer der ikke, han har ikke Tid til, heller ikke Lyst 
til at vise sig. Han holder ikke af at se Døden i Ansigtet 



») Idea, Nr. 46. 

*) Copley: Wits, Fits and Fancies, se Hazlitt: Popular Anti- 

quities of Great Britain, III, London 1870, S. 209. 
8) Thomas Bastard: Chrestoleros V, 22. 

eller at være med til at lægge den hensovede ned i den moder- 
lige Jord. Jeg siger ikke noget; men hvis det var ham, der 
gjorde det, saa er han nødt til at hlive borte — for at ikke 
Liget skal bløde.« 

Vittigheden ligger jo temmelig nær, og vi har hørt 
den før. Rimeligvis har den været særdeles yndet i hine 
Tider, siden ikke blot Spottefugle som Juvenalis Capellus 
gør sig lystige med den, men ogsaa Paul Zachias omtaler 
den, og i fuldt Alvor, som noget for Lægerne ubehageUgt, 
der maatte anspore netop dem til at virke for Baare- 
prøvetroens fuldstændige Udryddelse.^) • 

Idet Poesien og Videnskaben følges ad i deres In- 
teresse for dette Emne, kommer vi nu til et stort tomt 
Rum, hvor Digterne ikke har fundet Anledning til at be- 
nytte denne gamle Overtro, og ikke har haft noget at 
bruge den til. Henimod det 17 Aarhundredes Midte var 
jo den af Renæssancebevægelsen fremkaldte store Drøf- 
telse af dette Spørgsmaal stilnet af, og kun i Tyskland 
saa vi nogle Efternølere endnu beskæftige sig med den. 
Men ligesom Esaias Fr. Pufendorf endnu i 1748 ofrede 
nogle Blade paa den i et juridisk Værk, træffer vi ogsaa 
hos en samtidig tysk Digter et sidste spagfærdigt Forsøg 
paa at lade den spille en Rolle i Poesien. DeteriLes- 
sings Sørgespil »Miss Sara Sampson,« der blev trykt 
første Gang i 1765. Den udsvævende Mellefont har for- 
ført Miss Sara og er flygtet bort med hende; men hans 
tidligere Elskerinde Marwood opsøger dem, og af Skinsyge 
giver hun Sara Gift. Ved hendes Dødsscene er Mellefont 
til Stede, og han taler da saaledes: 

»Hun dør! Ak endnu en Gang at kysse denne kolde Haand ! 
(falder ned for hendes Fødder) — Nej, jeg tør ikke vove at be- 
røre den. Jeg frygter det gamle Sagn, at den dræbtes Le- 



1) Quæst. V, 27. 

gerne vil begynde at bløde ved Morderens Berøring. Og hvem 
er hendes Morder? Er det ikke snarere mig end Marwood?* 
Det er just ikke meget poetisk, og disse pedantiske 
Ræsonnementer passer særdeles daarlig i en fortvivlet 
Elskers Mund, — et Øjeblik efter støder han en Dolk i 
sit Hjerte for ikke at overleve sin eneste virkelige Kær- 
lighed! Men det er netop betegnende, at Lessing ikke 
har kunnet faa noget bedre ud af dette gamle Motiv, da 
han nu en Gang havde bestemt sig til at benytte det. 
Det viser bedst, hvor fjernt Baareprøvetroen nu stod fra 
Tiden« Tanker, den passede lige saa lidt til Frederik II's 
oplyste Enevælde som til det > borgerlige« Skuespil, der 
netop holdt sit Indtog i Literaturen med »Miss Sara Samp- 
son«. I disse Omgivelser kunde den Stump gammel Lær- 
dom, som Lessing her vilde have Anvendelse for, kun 
virke som en afstikkende Lap paa en ensfarvet Klædning. 
For at Tegnet ved Baaren igen kunde bruges med 
Virkning i Literaturen, maatte først Rationalismen løbe 
ud og Tidens Aandsliv bøje ind paa helt andre Baner. 
Men da denne Forandring kom med den store Revolution, 
og da Videnskabsmændene atter tog Baareprøvetroen op 
til fornyede Undersøgelser, rykkede den ogsaa ind i Li- 
teraturen igen, ikke som en abstrakt Aandrighed eller i 
en enkelt kunstlet Allegori, men som et værdigt Digtnin- 
gens Emne, der i Bevidstheden om sit eget Værd krævede 
Plads og Opmærksomhed for sin egen Skyld. 

Da Romantikerne begyndte at indsamle fra Folket 
selv de Fortidslevninger i Sagn og Æventyr, som havde 
overlevet Tidens Omskiftelser, fandt man ogsaa enkelte 
Stumper af Baareprøvetroen inddigtede i gamle Folkesange. 
Dette var navnlig Tilfældet i Skotland, der jo paa alle 
Omraader har ydet saa rige Bidrag til dens Historie. I 
de af George R. Kinloch i 1827 udgivne »Gamle skot- 
ske Ballader,« der er nedskrevne efter mundtligt Foredrag, 

træffer vi den i Visen om Ung Redin. Han bliver dræbt 
af sin skinsyge Elskerinde ; men Liget findes i det dybeste 
Hul i Clyde Floden, og Sandheden kommer for en Dag: 

>Rent og hvidt var hans Vunde vasket, 
saa hvidt som et Linneds Skrud; 
men da den troløse Kvinde kom nær, 
rødt strømmede Blodet ud.« ^) 

Et lignende Sagn har Walter Scott fundet i Folke- 
munde og benyttet i Digtet »Earl Richard«. Jarlen er 
bleven dræbt af sin Hustru, men hun søger at faa sin 
Pige Catherine udlagt som den skyldige, og en Baareprøvé 
bliver da forsøgt: 

»Og Pigen rørte det kolde Lig: 
ej mindste Draabe der flød. 
Saa lagde Fruen sin Haand derpaa, 
og Jorden farvedes rød.* 

Det maa bemærkes, at Digteren udtrykkelig siger om 
dette Vers, at det er formet over Traditionen.*) 

For Walter Scott var Baareprøven i det hele taget 
et velkomment Emne, og ligesom han har samlet forskel- 
lige historiske Efterretninger om den, har han benyttet 
den gentagne Gange i sine Skrifter. I Romanen »The 
fair Maid of Perth« har han endog frenistillet en middel- 
alderlig Baareprøvé for os i al sin Udførlighed og med 
hele det Ceremoniel, som han har tænkt sig der udkræ- 
vedes til den. Naturligvis er det hele ganske fantastisk, 
lige fra Byskriverens Tale, da han anbefaler Baareprøven 
som en Institution, *der ofte er stadfæstet i fremfarne 
Fyrsters Dage, godkendt ved Buller og Dekretaler og an- 



^) Ancient Scottish Ballads, London 18S7, S. 3. 
«) Minstrelsy of the Scottish Border, II, 1812, S. 421. 

vendt af Kejser Karl den Store i Frankrig, af Kong Artur 
i Britannien, af Gregor den Store og af den mægtige 
Achaius i dette vort Land Skotland,« — og til det store 
kirkelige Apparat, der sættes i Bevægelse, da Prøven en- 
delig finder Sted i St. Johns Kirken i Perth i Aaret 1396, 
og hvortil Virkeligheden sikkert aldrig har fremvist noget 
tilsvarende. Det er heller ikke historisk korrekt af Dig- 
teren, at han lader den lærde Byskriver, da han skal tid- 
vikle, hvori Princippet egentlig bestaar, begynde med at 
snakke sort om den'Antipathi, der er til Stede mellem den 
dræbte og Morderen, og ende med at henvise til Guds 
Vilje ; thi i 1396 vilde man rimeligvis ikke have hørt Tale 
om nogen af disse to Forklaringer, og en saa lærd Mand, 
som Byskriveren er, vilde snarere have holdt et Foredrag 
om Spiritus og Pneuma. Af Historiens videre Udvikling 
erfarer vi, at Liget allerede blødte, da en Medvider og 
fjern Medskyldig i Drabet tilfældig kom ind i det samme 
Hus, ligesom det antydes, at det derefter ikke kunde 
bløde een Gang til, selv om den Mand, der havde ført 
det dræbende Øksehug, personlig traadte til. Ogsaa denne 
Opfattelse tilhører en senere Tid og passer ikke paa et 
Lig fra 1396. ^) 

I en lignende poetisk Iklædning fremtræder Baare- 
prøven i et dramatisk Digt »Test of Guilt«, der udkom i 
London 1808. Dets Forfatter var Oldgranskeren Joseph 
Strutt, der udtrykkelig havde skrevet dette versificerede 
Værk for at vise, hvilke Resultater han var kommen til 
ved sine Studier over Baareprøven. Det var hans Hen- 
sigt at forsyne Digtet med historiske Noter, men det naa- 
ede han ikke, og hans Søn udgav da Digtet alene efter 
Forfatterens Død. ^) — Strutt benytter det samme kirke- 



') Kap. 20 og 23. 
5») Pitcairn S. 186. 

lige Ceremoniel, som Walter Scott: Liget ligger foran 
Højalteret, Præster gaar i Procession og synger Ligsalmer, 
og en gejstlig Mand leder Handlingen. Baade den ankla- 
gede og alle hans Anklagere maa berøre Liget, og Prøven 
giver et overraskende Resultat. 

Hos de romantiske Digtere paa Fastlandet træffer vi 
tidligst en Hentydning til Baareprøvetroen i Schillers 
> Bruden fra Messina«, der udkom 1803. Man har gjort 
sig unyttige Spekulationer over, hvorfra Schiller kan have 
hentet sit Kendskab til den : om muligvis fra sin Læsning 
i Shakespeare, eller om selve Folketroen endnu paa 
hans Tid skulde have været levende i Tyskland.^) Baade 
det ene og andet kan tænkes; men for øvrigt er der jo 
slet intet mærkeUgt ved Sagen. Vi har set, at Lessing 
kendte den et halvt Hundrede Aar tidligere, og Majers 
Bog om Ordalierne var udkommen i 1796. 

I hele Anordningen minder for øvrigt Optrinet hos 
Schiller stærkt om det tilsvarende hos Shakespeare. Det 
er ikke nogen egentUg Baareprøve, der anstilles hos nogen 
af dem; men i begge Tilfælde kommer Morderen tilfældig 
i Nærheden af den dræbtes Lig. Og ligesom det hos 
Shakespeare er den sørgende Slægtning, der gennem sin 
Klage fortæller os, hvad der sker, saaledes er det hos 
Schiller Choret, der synger: 

»Bryder op, I Vunder! 

Flyder, flyder, 

I sorte Strømme! 

Styrter nu frem, I Blodets Bække! 



Bryder op, I Vunder! 

Taler, I stumme, 

I sorte Bølger! 

Bryder nu frem, I Blodets Bække !«^) 



*) Saaledes Martin, 1. c, S. ?80. 

•) Akt. IV, Se. 3. (Joh. Magnussens Oversættelse). 

Baaret oppe af Romantikens Bølge kunde saaledes 
den gamle Folketro endnu en Gang opleve at blive po- 
pulær og at agtes værdig til højtidelig Behandling i Tra- 
gedie og Epos. Men det var dog blot et kunstigt Liv, 
der saaledes indblæstes i den, og det varede ikke længe. 
Et Slægtled længer frem, saa trækker Verdensliteraturen 
aUerede overlegent paa Skulderen ad den og giver den 
det samme Skudsmaal, som Inspektøren ved Lighuset i 
Dickens' Roman: »Skade, at der ikke var et sandt Ord i 
den Overtro, at Lig blødte, naar de berørtes af den rette 
Mands Haand; man fik aldrig Tegn af et Lig, — man 
fik aldrig noget ud af et Lig, om det saa varede aldrig 
saa længe.« ^) 

Skal Baareprøven i vore Dages Skønliteratur tages 
alvorligt eller højtideligt, saa raaa vi forlade Vestevropa 
og søge over mod de østlige Egne, hvor Menigmand endnu 
tror paa den og anvender den. Den ungarske Digter 
Johan Arany har for faa Aar siden benyttet den som 
Emne for et episk Digt »Tetemre hivås« (Vorladung zum 
Leichnam). Den unge Ridder Beno er fundet død med 
en Dolk i Brystet. Hans Fader lægger ham paa en Baare 
og stævner alle, som har hørt til hans Omgangskres, til 
at træde frem for den. Tilsidst kommer hans hemmelige 
Brud Abigil, der i Letfærdighed har rakt Ridderen den 
Dolk, med hvilken han gennemborede sig selv. Hun til- 
staar alt og bliver vanvittig.^) 



1) Charles Dickens: Vor fælles Ven. Oversat af L. Moltke. 
Kbhvn. 1874, S. 37. — I Grev A. Schacks Digt »Das Bahr- 
recht« (Gesammelte Werke I, 338) fremkommer Digtets Pointe 
netop derved, at Baareprøven viser sig betydningsløs. 

«) Am Urquell VI, 212. 

Upaavirket af Videnskabens og Literaturens vekslende 
Strømninger har Folket selv gennem Aarhundreder trolig 
digtet videre paa de gamle Sagn om Blodet, der vækkes 
ved Morderens Nærmelse og nedkalder den retfærdige 
Straf over forglemte Synder; og en endeløs Række af 
Fortællinger om dette Tegn er lige til vore Dage bleven 
fremdraget af »Skattegravere« i alle Lande. Fortællin- 
gerne er væsentlig ens overalt: det er Vidunderet i dets 
mest fantastiske Form, som Folkesagnene med størst 
Forkærlighed har opsøgt og opbevaret; derfor træffer vi 
her næsten aldrig en ganske nøgtern Fortælling om en 
Baareprøve, men des hyppigere saadanne æventyrlige Til- 
dragelser, som dem, vi har set Prøver paa i Henrik Rant- 
zaus Beretning om den ophængte Haand i Itzehoe, og i 
Helgenaktemes Vidnesbyrd om det, der skete med Biskop 
Thomas af Herefords Ben. ^) Fortællinger som disse hører 
rettest hjemme i Folkesagnenes Verden, og de adskiller 
sig kun fra mange andre af samme Slags derved, at de 
er bleven optegnede paa et tidUgt Tidspunkt. Ganske 
tilsvarende Sagn kan høres den Dag i Dag i alle Lande. 

En Parallel til Henrik Rantzaus FortæUing er i vore 
Dage bleven optegnet paa Vestkysten af Norge : Paa Gaar- 
den Hauge i Vossestranden var et Mord begaaet. En 
uskyldig blev dømt og henrettet derfor, men Lillefin- 
geren blev hugget af Liget og ophængt i en Traad over 
Bordet i den myrdedes DagUgstue. 7 Aar efter kom en 
fremmed Rejsende til Hauge og blev bænket ved Bordet. 
Som han sad, faldt der tre friske Blodsdraaber fra Finge- 
ren ned paa Bordet. Han gik da til Bekendelse, at det 
var ham, der havde begaaet Mordet.*) 

^) Ogsaa Fortællinger om, at Dyr har kunnet fremkalde Blødnin- 
gen, træffes i Folkesagn af alvorligt Indhold, se saaledes: Wlis- 
locki: Marchen und Sagen der Bukovinaer und Siebenbiirger 
Armenier, S. 101—103, med en Hund som Hovedperson. 

"') Haukenæs: Natur, Folkeliv og Folketro paa Voss og Vosse- 
stranden, IV, Hardanger 1887, S. 338. 

Men navnlig er det saadanne Fortællinger, hvor en 
enkelt afbleget Knokkel bløder ved Berøringen af Mor- 
derens Haand, der atter og atter træffes paa Almuens 
Læber. Enkelthederne ved det virkningsfulde Optrin kan 
varieres paa de forskelligste Maader, men Pointen bliver 
overalt den samme. I Nærheden af Wien er det en 
Adelsmand, der ser en Knokkel stikke op af Skovbunden. 
Da han finder, at den kan anvendes som Haandtag til 
en Hirschfånger, bringer han den hen til en Vaabensmed. 
Men næppe har Smeden taget Benet i Haanden, før det 
drypper med Blod.^) — I Skotland finder en Mand et 
Ben af en usædvanlig Form paa Bredden af Floden Yar- 
Tow, Han tager det med sig ind i den nærliggende 
Landsbysmedie , hvor Benet gaar fra Haand til Haand 
mellem de tilstedeværende. Tilsidst kommer det til en 
gammel hvidhaaret Mand, der støtter sig paa sin Stav. 
Men i samme Øjeblik, han tog det mærkelige Ben i Haan- 
den, strømmede det røde Blod ud af det — han havde 
for 50 Aar siden dræbt sin Ledsager under en Fisketur 
paa Floden og begravet ham i Sandet ved Flodbredden.^) 
— Paa Island fandt Præsten en Dag før Gudstjenesten 
en opgravet Hjemeskal med en stor Naal drevet igennem. 
Han satte Dødningehovedet fast over Kirkedøren og sagde 
intet; men da Tjenesten var forbi, gik han selv først ud 
og lagde Mærke til alle, der kom ud gennem Døren. Til 
allersidst kom en ældgammel Kone ud, og i det samme 
faldt der tre Blodsdraaber ned fra Hovedskallen. Da 
sagde den gamle: »Omsider kommer Svig for Dagen!« 
Hun havde dræbt sin Mand ved at drive Naalen igennem 
hans Hoved. *) — Saaledes lyder Sagnene fra alle Lande, 

^) Abraham a St. Clara: Judas der Erzschelm, Bd. I, 1702t 

S. 277. 
«) W. Scott: Minstrelsy II, S. 426. 
^) A årbog for dansk Kulturhistorie, 1894, S. 91. 

ikke mindst fra vort eget, hvor saadanne Fortællinger er 
fremdragne fra mange Egne. 

Men det er jo ikke vor Opgave her at fordybe os i 
Folkesagnenes store Labyrinth eller forsøge paa at ud- 
rede al den Overtro, der knytter sig til Blod og Død- 
ningeben. En hel Gruppe af Videnskabsmænd sysler i 
vor Tid med disse Spørgsmaal paa bredere Basis og fra 
andre Synspunkter. Vi har af det rige Stof kun grebet 
disse enkelte Fortællinger som Eksempler paa, hvorledes 
den gamle Overtro har formet sig i Folkemunde efter 
Aarhundreders Forløb. 



IV. 
Baarepraven i Danmark. 



I Danmark kom Prøven ved Baaren først sent i Brug, 
og Troen paa dens Beviskraft synes ikke at have haft 
let ved at finde Indgang her. Skønt Kendskabet til den 
fra to forskellige Sider trængte ind over Nordens Grænser 
allerede i Middelalderen, slog den dog ikke Rod« Først 
i det 16de Aarhundrede hører vi om, at en Baareprøve 
er afholdt i Norden, og da rimeligvis for første Gang. 

Alle de Grunde, som paa Forhaand kunde synes at 
tale for, at Baareprøven var af germansk Herkomst, er jo 
Uge saa fuldt til Stede i Danmark. Gudsdomme kendtes 
her fra gammel Tid, en udstrakt Anvendelse af Eden 
kom senere i Brug, og talrige hedenske Forestillinger om de 
afdødes Aander, der gik igen og ved mangehaande Kunster 
plagede de efterlevende,^) skulde synes at gøre Tilknytnin- 
gen let. Ogsaa den særlige Forestilling om den hemmelige 
Magt, der laa i Blodet, var kendt heroppe, saaledes som 
det fremgaar af den færøiske Folkesang om Høgne. 

Høgne Høgnesøn var vokset op i den Tro, at han 
var Søn af Kong Artala og Gudrun. Da han blev vok- 



*) Alfr. Lehmann: Overtro og Trolddom 1, 103—10, 

sen, mødte han en Dag sin Moder Hel vig i Skoven. »Hel- 
vig tager saa til Orde og smiler under Lin : »Det sværger 
jeg ved min Tro, at du er min Søn.« Høgne svarer: 
»Jeg har ej set nogen lavere Kone bedre kunne lyve end 
du.« — »Tag du denne lille Kniv (se hvor skarp den er), 
skær mig saa i Armen og prøv, om det ej gaar dig til 
Hjertet.«' — Han tog Kniven og skar hende i Armen, 
saa fast sved det i hans Hjerte. Høgne mælede: »Det 
føler jeg paa mig selv, at du er min Moder.« ^) 

Her synes jo Jævnførelsen med en Baareprøve grundet 
paa Sympathien at ligge lige for. AlUgevel findes Baareprø- 
ven hverken i Sagaerne, i Landskabslovene eller hos 
Sakso, mellem hvis mange Æventyrfortællinger den skulde 
synes at passe fortrinUg ind. Han har da ikke kendt 
den, og det Materiale af Sagn og Sange, han byggede 
paa, har ikke vidst noget at fortælle om den. — Baare- 
prøven er ikke oprindelig i Norden, og det styrker i høj 
Grad Formodningen om, at den heller ikke er oprindelig 
hos de germanske Folk. 

Den første Gang, vore Forfædre gjorde Bekendtskab 
med den, var da Digtet om Ivan Løveridder blev over- 
ført paa de nordiske Tungemaal. Som før berørt, ejer 
vi ikke mere Hakon den gamles prosaiske Oversættelse 
fra Midten af det 13de Aarh.; men paa islandsk findes 
en forkortet Genfortælling af den, Ivents saga Artuskappa, 
som altsaa maa anses for at indeholde den ældste Omtale 
af Baareprøven, vi kender i Norden. Sagaen ofrer kun 
nogle faa Linier paa den Scene, hvor Baaren med den 
dræbte Ridder bringes ind i Hr. Ivans Værelse, og hvis 
man ikke kendte dette Optrin andensteds fra, vilde man 
her kun faa et meget uklart Indtryk af det: »Alle Mænd 
vare der harmfulde,* siger Sagaen, »og som Liget kom 



1) V.U.Hammershaimb: Sjiirdar Kvædi, Kbhvn. 1851, S, 172. 

i Midten af Hallen, toge alle Saarene til at bløde, saa 
at visselig er den Mand her inde, som har dræbt vor 
Herre, og de bleve ved at søge.«*) Efter denne Gengi- 
velse er man ikke helt sikker paa, at Bearbejderen selv 
har forstaaet, hvad det hele Optrin egentlig gik ud paa 
— noget som man let vil tilgive ham, hvis vi har Ret i, 
at den Tankegang, som ligger til Grund for Baareprøven, 
endnu paa den Tid var ukendt i Norden. 

Imidlertid er den islandske Saga jo kun et Uddrag, 
og vi kan derfor ikke slutte noget om, hvad der oprin- 
delig har staaet i den norske Prosafortælling. Og den 
svenske Oversættelse fra 1303 og den lidt yngre danske 
Bearbejdelse udtaler sig begge saa udførligt om Sc^en, 
at der her ikke er nogen Tvivl om, at de jo har for- 
staaet den. 

»Midt paa Gulvet stod bans Baare, 

der Fruen bar for Huen saare. 

Medens Klærke synge over den døde, 

da tog Liget saa fast at bløde, 

at Blodet langt ad Gulvet randt. 

Da vidste de alle det for sandt, 

at der var inde den samme Mand, 

der Livet af hannem vandt. 

Hvad de talte, og hvad de gjorde, 

Herre Ivan det saa gjørlig hørte. 

De toge da alle af ny at lede, 

Herre Ivan monne af Angest svede,« etc. ^ 

Og vi har jo tidligere omtalt, hvorledes disse nordi- 
ske Bearbejdere maaske endogsaa har udviklet Tanken 
i den franske Original yderligere ved at forandre Chré- 
tiens tilfældige Møde mellem den dræbte og Drabsmanden 



1) Kolbing: Riddaresøgur, Strassburg 1872, S. 91. 
«) Brandt 1, S. 30. 

til et bevidst Forsøg paa at finde Gerningsmanden ved 
Hjælp af Ligets Blødning, — det samme som Kriemhield 
mere direkte gør i »Nibelungenlied«. 

Men ud over denne rent literære Paavirkning havde 
Bekendtskabet med Baareprøven ingen Indflydelse i Nor- 
den, og det samme gælder om det næste Udslag af Baare- 
prøvetroen, der Syd fra naaede ind over vore Grænser, 
nemlig med Visby Stadsret fra c. 1342. Ved denne over- 
føres Baareprøven som juridisk Bevismiddel til nordisk 
Territorium, hvorvel kun i en paa tysk skreven Lov for 
en overvejende af tyske beboet Hansestad. Men nogen 
Efterlignelse i nordiske Stadsretter har dette Eksempel 
ikke fremkaldt. Det er først i det 16de Aarh., vi finder 
en udtrykkelig Angivelse af, at Baareprøven er bleven 
brugt i Danmark, og da fremtræder netop Efterretningen 
om den paa en saadan Maade, at vi har Grund til at 
tro, det virkelig er det ældste Tilfælde her i Landet, der 
berettes. Vor Hjemmelsmand for denne Baareprøve er 
den lærde Henrik Rantzau, hvis Interesse for dette 
Spørgsmaal vi allerede har haft Lejlighed til at lære at 
kende. 

I det tidligere anførte Skrift, et Brev af 1. Juni 1591 
til Professor Chytræus i Rostock, fortæller Henrik Rant- 
zau Historien saaledes: 

»Jeg erindrer en Begivenhed, som Ghristiern, den anden 
Konge i Danmark af dette Navn, har fortalt mig. En Aften 
opstod der en Strid mellem nogle af hans Hoffolk, og da Ly- 
sene vare slukkede og Dolken draget, blev En dræbt i Væ- 
relset, hvor dengang elleve til tolv adelige Hoffolk vare til- 
stede foruden en kongelig Løber. Da man ikke vidste noget 
om Ophavsmanden til dette Drab, og Adelsmændene skøde 
Skylden paa Løberen, mente Kongen, der yndede denne saare, 
at han var uden Skyld, og at derimod Adelsmændene havde 
sammensvoret sig imod ham ; han lod da samtlige, der havde 



252 

været forsamlede i Værelset, tage i Forvaring og stille nærved 
Liget, hvorefter enhver maatte lægge den højre Haand paa 
den dødes blottede Bryst og med Ed rense sig fra at have 
nogen Del i det begaaede Drab. Medens dette blev udført af 
Adelsmændene en efter en, gav den dræbtes Legeme intet 
Tegn paa frembrydende Blod. Endelig traadte Løberen, der 
var sig Mordet bevidst, til; han kyssede først hemmelig den 
dræbtes Fødder, for paa denne Maade at forsone ham 
for den begaaede Brøde; men saa snart Haanden blev nærmet 
til den dødes livløse Bryst, brød Blodet straks frem i Mængde 
saavel af Saaret som af Næsen, og røbede Ophavsmanden til 
Drabet. Overbevist paa denne Maade ved Blodets Angivelse 
tilstod han sig skyldig og blev straks henrettet paa Kongens Be- 
faling. Samme Begivenhed har den berømmelige Hertug Ul- 
rik i Meklenborg, den danske Dronning Sophies Fader, hørt 
Kong Christiern fortælle, hvilket han nok fortæller dig, naar 
du spørger ham derom. Nogle af de Adelsmænd, som vare 
mistænkte for dette Drab, leve endnu. 

Efter denne Dag lod Kong Christiern den nævnte Maade 
anvende i hele sit Rige for at erfare Anstifterne af Drab.«^) 

Denne sidste Paastand maa vel næppe tages bog- 
stavelig, og Kristian IFs Love indeholder i hvert Fald 
intet om den nye Skik. Men naar Henrik Rantzaus For- 
tælling kun opfattes som et Udtryk for, at han vil datere 
Kendskabet til Baareprøven i Danmark fra Kristian H's 
Tid, saa er der al Sandsynlighed for, at han har Ret. I 
den Gærings- og Brydningstid, som Begyndelsen af det 
16de Aarhundrede var, da det aandelige Samkvem mel- 
lem Nordens Folk og det sydlige Udland var blevet saa 
stærkt, som det ikke i mange Aarhundreder havde været, 
og da nye Ideer daglig førtes ind over Grænserne: Re- 
formationen, Hekseprocesserne, Paracelsus' nye Lære — 
da var just Betingelserne til Stede for at ogsaa den over- 

*) Danske Samlinger II, 274 ff. 



253 

troiske Forestilling om Baareprøven kunde skyUes op 
over Norden — den var jo netop i de sydlige Lande 
paa dette Tidspunkt saa populær og saa stærkt drøftet, 
som ingen Sinde før. Anvendelsen af den er naturligvis 
ikke indført ved et Kongebud; men ogsaa i den Hen- 
seende lyder dog Henrik Rantzaus Beretning sandsynlig, 
at Kristian U, der i saa mange Retninger havde lært af 
Udlandet og paa de fleste Omraader var længere fremme 
end hans Undersaatter, meget vel kan have været blandt 
de første, der har bragt Kendskabet til denne nye Skik 
ind over Danmarks Grænser. 

Har Kristian II her som i saa meget andet været 
Foregangsmanden, er det jo rimeligt, at det endnu vil 
vare noget, inden Folkets store Masse kommer med. 
Efter Kristian II.s Tid forløber der da ogsaa næsten et 
halvt Hundrede Aar, inden vi næste Gang hører Tale 
om en Baareprøve i Danmark. Men fra c. 1570 bliver 
Antallet paa dem ret anseUgt, og naar det i et Konge- 
brev af 1586 udtales i Anledning af en Baareprøve i 
København, at > sligt tit og ofte tilforn sket er, derover 
man og om saadan vildsomme Drab er kommen udi ret 
Kundskab«, Hgger det jo nærmest at antage, at der her- 
ved sigtes til tidligere Anvendelser af Baareprøven i 
Danmark. 

Omtrent fra Frederik II.s Tid og halvandet eller to 
Hundrede Aar derefter træffer vi altsaa Baareprøvetroen 
som en almindelig Forestilling i Danmark og Norge. 
Ligesom andensteds hører den navnlig hjemme blandt 
Menigmand; og hvorvel hverken den verdslige Øvrighed 
eller Præsterne stod fremmed for den, er det dog hyp- 
pigst Lægfolk, der paa egen Haand sætter Prøven i 
Scene. Ja, man kan næsten sige, at det var Reglen, at 
der ved ethvert Dødsfald under lidt mistænkelige Om- 
stændigheder blev skikket Bud til en eller flere, som 

man ønskede al hæfte Mistanken paa, hvis den ikke var 
der i Forvejen, om at komme og lægge Haand paa. den 
døde. Den Tilbøjelighed til at lade alle og enhver sværge 
paa Liget, som allerede Ruprecht af Freising havde 
kæmpet imod, da han skrev i sin Lovbog, at »ingen 
skal tvinge nogen til at rette paa den døde, medmindre 
da at man sigter ham for Mordet«, — den træffer vi nu 
i fuldt Flor i Danmark 3—400 Aar efter Ruprechts Tid. 
Kronbonden Mads Clausen i Langsted paa Fyn, hvis 
Tjenestedreng var funden død paa Marken, fik saaledes 
en høflig Anmodning fra den dødes Moder og Venner 
om, »at han samme døde Person for sin Tjeneste vilde 
gøre den ådste Ære og følge hans Lig til Graven, og 
saa lægge sin Haand paa hannem og gøre hans Ed om 
hans Uskyldighed udi for°® Drengs Død;«^) At Søren 
Rasmussen i Svenstrup, der vitterlig havde pryglet sin 
Tjenestepige nogen Tid før hun døde, fik en Ugnende 
Anmodning, kan kun synes rimeligt;*) men at Jens 
Pedersen i Søby, der ikke havde gjort andet end at 
melde i Byen, at der laa en Mand ihjelslaget ude paa 
Marken, ogsaa fik Bud om at lægge sin Haand paa den 
døde, synes næsten for meget. Hvor der boede en 
Troldkone i Nabolaget, var det en given Sag, at hun ved 
indtræffende Dødsfald blev opfordret til at godtgøre sin 
Uskyldighed paa denne Maade. *) 

Paa den anden Side var det ikke ualmindeligt, at 
Folk, der havde en god Samvittighed, frivillig tilbød sig 
til denne Prøve. Jens Frandsen i Gimming var saa ivrig 
for paa denne Maade at bevise, at han ikke havde slaaet 
sit Bysbarn ihjel, at han, da hans første Anmodning om 



^) Herredags Dombog 1619, fol. 119. 

2) Saml. til Jydsk Hist. og Topogr. 8 R. H Bd., hvor ogsaa de 

følgende Eksempler fra Jylland udførligere omtales. 
8) Smstds. S. 16. 

en Baareprøve var bleven afslaaet, og den døde derefter 
begravet, ikke helmede, før han fik Liget taget op af 
Jorden igen og Prøven afholdt. — Da nogle Karle fra 
Helsingør i 1672 arbejdede i Skoven, blev Raadmand 
Jørgen Mohrs Dreng slaaet ihjel af et omstyrtende Træ. 
De andre Karle, som var til Stede, da Ulykken skete, til- 
bød da, »at paa det de mue være uden al Mistanke, da 
vilde de nu, mens den døde laa'til Stede, gaa til hannem 
i godt Folks Nærværelse og lægge deres Hænder paa 
hannem og formane Gud om et sandt Vidnesbyrd over 
deres Uskyldighed, hvilket ogsaa skete udi Hr. Rasmusses 
[o: Sognepræst Rasmus Lauritsen] og for^® Borgeres 
Nærværelse. Og Hr. Rasmus holdt deres Formaning, 
og hver dennem lagde sin Haand paa den dødes Bryst, 
den ene efter den anden, og der gaves ingen Tegn fra 
udi nogen Maader.«^) Det var en lignende almindehg 
Renselse, men i noget større Stil, der fandt Sted i den 
schlesiske By Sagan i 1578, da samtlige Haandværks- 
svende i Byen lagde Haanden paa en Student, som var 
bleven dræbt. ^) 

Skønt det ikke udtrykkelig siges, var det formodent- 
lig ogsaa frivilligt og efter eget Ønske, at hele Befolk- 
ningen i et Par Gaarde i Bergen samledes til en Baare- 
prøve i 1671. En Kvinde var funden død en Morgen i 
Kalkkarret i Skomagernes fælles Arbejdshus, og to Dage 
efter fandt Prøven Sted: »Alle Personer, baade Mænd, 
Kvinder, Piger, Drenge, som bo udi Krusens Hus, og 
han selv med, og alle de, som bo udi Datteren Marines 
Hus, lagde Haand paa for"® Ingeborg, om Gud vilde 
aabenbare, om der var nogen blandt, som kunde være 
skyldige udi salige Ingeborgs Død.«^) 

^) Helsingørs Tingbog »o/j 1572. 
*) Se S. 203, Note. 
«) Norske Mag. I, 401. 



Der er saaledes overleveret os tilstrækkelig mange 
Eksempler af Baareprøver tU, at vi af dem kan danne 
os et Billede af, hvilken Form denne Overtro har antaget 
her i Landet, og hvorledes Menigmand har opfattet den; 
eller rettere: hvis vi ikke faar et saadant enkelt Billede 
frem, ligger det ikke i Manglen af Stof, men i den Om- 
stændighed, at Datiden ikke selv har været klar over, 
hvad den mente med denne Prøve, og at derfor det ene 
Tilfælde af den staar i Modstrid med det andet. 

Hvis det er rigtigt, at vi, som ovenfor antaget, har 
faaet Kendskabet til Baareprøven paa Reformationstiden 
og vel nærmest fra Tyskland, vil allerede denne Tids- 
angivelse vække en Formodning om, hvorledes Svaret 
vil komme til at lyde. Vi vil vente at træffe Baareprøve- 
troen i den Skikkelse, som de tyske Reformatorer havde 
givet den, altsaa som Forestillingen om en Gudsdom, et 
Mirakel. Og i de fleste Tilfælde ligger Sagen ogsaa saa- 
ledes ren og klar: Det er den anklagedes højtidelige 
Bevidnelse af sin Uskyldighed og Nedkaldelse af Guds 
Dom i Form af et Jertegn, hvis man er. skyldig,, som 
bliver det afgørende. Men den ældre Opfattelse er dog 
ingenlunde glemt trods den lange Vandring, Troen har 
tilbagelagt, inden den kom til os, og i andre Tilfælde 
træffer vi afgjort Forestillingen om, at vi har at gøre 
med et Naturfænomen, ligesom enkelte Træk tyder paa, at 
Blødningen er bleven opfattet som et Udslag af den 
dødes Hævnlyst. 

Saaledes siges det jo udtrykkelig om Løberen i 
Kristian II.s Gaard, at han hemmelig kyssede den dødes 
Fødder^ inden han lagde Haanden paa ham, for paa den 
Maade at forsone ham. Og det samme maa have 
været Meningen med den Adfærd, som en Troldkone, 
Maren Christens i Brejning Sogn, udviste i Aaret 1616, 
da hendes Nabokone var død. Den afdødes Svigersøn 

vidnede siden derom for Retten, at »Maren Christens 
kom ind til hans Kones Moder med noget Tag og vilde, 
at hun skulde sno hende nogen Simer deraf, og hun 
vilde det ikke gøre. Saa hentede Maren Christens Taget 
tilbage igen, og siden den Tid skete hans Kones Moder 
ingen Lykke, og døde derefter en 8 Dage før St. Mikkels- 
dag, og hun klagede paa for*^® Maren Christens i hendes 
sidste, at hun havde gjort hende hendes Sygdom og 
Skrøbelighed, og hun døde en Lørdag udad Aften. Og 
saa paa Søndag Morgen, da sad han ved Ilden, da kom 
Maren Christens ind til hans og løb ind i Stuen og faldt 
paa Knæ for Rammerne (?), som Liget laa under, og 
hun gav ingen Ord, hverken hun gik ind eller ud.«^) 

Man har sikkert heri set en Tilstaaelse fra Maren 
Christens om, at hun havde taget Konen af Dage og nu 
gjorde et Forsøg paa at faa hendes Tilgivelse derfor, 
ligesom Jason gjorde i »Argonauterne« , da han havde 
dræbt Medeas Broder. 

Men hvad der afgjort viser os, at Troen paa Blød- 
ningens naturlige Aarsager var til Stede, er dette, at man 
ogsaa tillagde Morderens tilfældige Nærmelse til eller 
Berøring af Liget den samme Virkning, som den vilde 
have, naar Anraabelsen af Gud og Præstens »Formaning« 
var gaaet forud. Da Birkefogden paa Læssø i 1688 
havde dræbt en Soldat, og han blev anmodet om at 
overvære Ligsynet den følgende Dag, turde han ikke 
komme, fordi, som han betroede sin Medskyldige, »han 
var bange for, at den døde skulde give noget Tegn fra 
sig.«*) Og ved denne Lejlighed var der dog ingen Grund 
til at vente, at en formelig Baareprøve vUde blive afholdt. 
Men vi har ogsaa Beretninger, der paa ganske direkte 



*) Viborg Landstings Dombog C, 1619, fol. 281. 
«) Saml. til Jydsk Hist. og Topogr. IX, 26B. 

Maade fortæller os, at Blødningen er opfattet som en 
Naturvirkning, idet en tilfældig Berøring af Drabsmanden 
var nok til at fremkalde Tegnet. En saadan Begivenhed 
forefaldt i Jylland i 1623 og gav Anledning til en mær- 
kelig Retssag. 

I Tastum i Fjends Herred blev en Pige fundet død 
i Søen. Først forsøgte en Kone at faa Liget i Land, og 
derpaa kom en Mand ved Navn Gabriel Jensen til Stede 
og hjalp hende dermed; men idet han rørte ved den 
døde, flød der Blod ud af en Række Saar i hendes 
Hoved. Paa Grund heraf .kom det Rygte i Omløb, at 
Gabriel havde dræbt Pigen. Rygtet antog mere og mere 
bestemt Form, uden at der dog kom nye Beviser til; 
Sandemændene svor Gabriel Gerningen paa, og Lands- 
tinget stadfæstede Sandemændenes Ed. 

Men Dommerne har dog ikke været blinde for, at 
Saarenes Blødning mulig kunde skyldes Ligets Rystelse 
og Bevægelse under Arbejdet med at faa det i Land; 
thi det hedder herom i Landstingsdommen: 

»N. N. og hans Medfølgere udtrykkeligen at have vundet, 
at der for^® Mette Jensdatters Lig blev af Karen Jensdatter 
omvendt i Vandet, da blødte hendes Saar slet intet; men det 
første Gabriel Jensen gik til hende i Vandet og tog Haand 
paa hende og drog Liget af Vandet, da brøste hendes Saar 
op og blødte fast, saa deraf forfares, samme Lig, der for^^ 
Gabriel Jensen haver taget Haand derpaa, haver givet saadan 
Tegn fra sig.« 

Det er denne Sætning, som er Hovedpunktet i Lands- 
tingets Dom, og man ser heraf, hvor mærkelig uklar 
Dommernes Betragtning af denne Sag var. De har været 
inde paa den rigtige Tankegang, at Blødningen kunde 
fremkomme ved, at Liget blev »omvendt« i Vandet. 
Men de har samtidig været saaledes bundne af Fordom- 

men og af deres egen Frygt for det overnaturlige Tegn, 
at de ikke har kunnet tænke denne Tanke helt igennem 
og faa Øje paa det naturlige i, at Blødningen ikke be- 
gynder ved den første Berøring, men først indtræder, da 
Arbejdet med Liget har været fortsat i nogen Tid. Og 
denne Mangel paa Konsekvens kommer saa til at gaa 
ud over Gabriel Jensen, fordi han kom til Stede sidst. 
Det er den samme Skævhed i Ræsonnementet, som vi 
saa under mere groteske Former i Sagen mod Lorents, 
Jørgen og Vægteren i Wertheim. 

Kongens Retterting stod lidt mere frit over for Teg- 
net, idet Dommen her lød paa, at Sagen indtil videre 
skulde bero og Eksekutionen opsættes, »eftersom denne 
Sag er befunden fast tvivlsom og mørk at være.« Dog 
dristede heller ikke Rettertinget sig til helt at frikende 
Gabriel Jensen, skønt Vidnesbyrdenes Paalidelighed i 
Mellemtiden var bleven yderligere svækket og ingen nye 
Indicier imod ham var fremkommen.^) 

I Landene øst for Øresund træffer vi den samme 
Opfattelse af dette Tegn som i Fjends Herred. En gam- 
mel Aftægtskone, der boede hos sin Svigersøn, Svend 
Nielsen i Aasted Herred i Halland, var funden død i en 
Aa, og herom hedder det i en 15 Mands Afsigt af Aasted 
Herredsting d. IL Septbr. 1610: 

»Og den Tid, for^® Kvinde blev funden i Aaen i saadan 
ynkelige Maader, og for^® Svend Nielsen gik ud til hende og 
rørte ved hende, da gaves der blodige Tegn fra hende, som 
ikke skete, naar nogen af de andre rørte ved hende. Og . . . 
efter al for'^® Omstændighed vidste for°® 16 Mænd herpaa 
ikke rettere at sige, end de finder for°® Svend Nielsen at 
være Birgitte Peders rette Banemand eller vise Mænd for sig 
eller afværge sig med tre Tylter Mænds Ed, at han er uskyldig 



*j Saml. til Jydsk Hist. og Topogr. 3, U, 21 ff. 

i den Sag, efter skaanske Lov 2, 28de og 36te Kap., inden 
6 Uger efter Recessen, som samme 15 Mænds Ed til Beslut- 
ning formelder.« 

Denne Nævningeed blev aldrig fyldestgjort. Svend 
Nielsen fremskaffede ingen anden Banemand, ej heller 
værgede han sig med 3 Tylts Ed, og Skældsordet »Kær- 
lingemorder*^ vedblev derfor i de følgende Aar at hefte 
ved ham. Det er i Anledning af dette Skældsord, at 
Sagen bliver draget frem endnu saa sent som i 1630, 
og at vi derved faar Lejlighed til at lære disse Omstæn* 
digheder at kende. Da Svend havde stævnet Amund 
Sørensen for at have kaldt ham en Kærlingemorder, 
faar han Medhold baade hos Herredsfogden og Lands- 
dommeren i Halland, der gik ud fra, at »Amund ikke 
havde bevist, at for^« Svend Nielsen udi nogen Maader 
havde angrebet eller omkommet samme Kærling.« Men 
Kongens Retterting frikender Amund Sørensen fuldstæn- 
dig under Henvisning til de 15 Mænds Tov, som ikke 
var sket Fyldest, og tildømte yderligere Landsdommeren 
at give Amund 10 Rdlr. til Kost og Tæring.^) 

Men det 17de Aarhundrede var ikke konsekvent i 
sin Opfattelse af Baareprøven. Derfor peger det ene 
Tilfælde i een Retning, det andet i en helt forskellig; 
snart lægges der afgørende Vægt paa en enkelt Omstæn- 
dighed, og snart gaar den samme Ting upaaagtet hen. 

Gabriel Jensen drog Liget op af Vandet, og da det 
begyndte at bløde under hans Berøring, lagde Øvrigheden 
sin Haand paa ham og sagde: »Du er Manden.« Svend 
Nielsen gjorde det samme med sin Svigermoders Lig, og 
da Tegnet indtraf, regnede i det mindste Almuen ham 
fra den Tid af for en Kærlingemorder. Men samtidig 



1) Herredags Dombog 1630, fol. 242 b. 

kan en tilsvarende Begivenhed indtræffe paa et tredie 
Sted, og saa sker hverken det ene eller det andet. 

I 1617 blev en Mand fra Gammelsogn paa Holms- 
land funden død i Vond Aa ved Ringkøbing, med tre 
Skrammer og Huller i Ansigtet. Det betragtes som givet, 
at han er bleven myrdet, og Sandemænd opkræves. 6 
Synsmænd aflægger da Vidnesbyrd om , at straks som 
han blev optaget af Vandet, udflød der klart Blod af alle 
tre Saar. 

Som man ser, er denne Sags Forløb i enhver Hen- 
seende parallel med Begivenheden ved Tastum Sø, og 
man kunde med nogen Ret vente, at de samme Aarsager 
havde haft samme Virkning paa de to Steder. Men 
tværtimod! Der refereres omhyggeligt, at Blodet flød, 
men der er ikke mindste Antydning af, at man heri har 
set et >Tegn.« Ingen af de Mænd, der trak Liget paa 
Land, bliver mistænkt for Mordet, og en helt anden 
Person bliver paa svage Indicier svoret fra sin Fred.^) 

De Enkeltomstændigheder, der maaske kunde for- 
klare Afvigelsen i de forskellige Tflfælde, kender vi ikke; 
men Sagerne mod Gabriel Jensen og Svend Nielsen er 
i hvert Fald tilstrækkelige til at vise, at man har kendt 
en Opfattelse af Baareprøven, der svarer til Arturroma- 
nernes og Humanisternes, og at Forestillingen om Blød- 
ningens naturlige Aarsag ikke er bleven glemt under 
Overtroens lange Vandring op til os. Ja, som vi nu skal 
se, har man her i Norden ikke blot fastholdt denne 
Forestilling, men man har endogsaa tilspidset den og 
drevet den ud i en Yderlighed, som vi ikke har truffet 
i Baareprøvens sydligere Hjemlande. 

I en hel Række Tilfælde møder vi nemlig ikke blot 
den Opfattelse, at Liget nødvendigvis maa bløde, naar 



1) Viborg Landstings Dombog C, 1617, fol. 469. 

Gerningsmanden rører ved det, men tillige den nye Til- 
føjelse, at Liget kun kan gøre Tegnet een Gang. Derfor 
søger Gerningsmanden først hemmelig at komme til at 
berøre det, saa er han sikret imod at bUve røbet, hvis 
der senere foranstaltes en offentlig Baareprøve. Det er 
denne Form af Overtroen, som Walter Scott har kendt 
og lagt til Grund for sin Skildring af Baareprøven i Perth 
1396; men den er en senere Afart af Troen og har ingen 
Hjemmel i nogen af de Hypotheser, der er bleven op- 
stillet til Forklaring af den. Det ses jo let, at den aldeles 
intet har at gøre med den kirkelige Udtydning af Jer- 
tegnet, ja, den er mere anti-kristelig end nogen af de 
Former for Troen, vi hidtil har set; thi ifølge denne 
Version vfl jo den snedige Røver være i Stand til at 
krysse Guds Planer ved at fremkalde Tegnet i Utide. 
Derimod hører den fuldstændig hjemme paa de naturlige 
Forklaringers Grund, men som en ren folkelig Variant, 
der ikke bryder sig om, hvorvidt den stemmer med de 
lærdes Systemer eller ej. Thi hvad enten det var Livs- 
aanderne, Antipathien eller den dødes Fantasi, der be- 
virkede Tegnet, maatte Blødningen jo kunne gentage sig, 
saa længe der var noget af den virkende Kraft til Stede; 
og i en tidligere Tid og i sydligere Lande kender man 
da ej heller noget til dette Træk. Der bløder Liget, 
hver Gang Morderen kommer det nær, og vi ser derfor 
ogsaa, at forsigtige Dommere, der afholder en Baareprøve, 
lader den mistænkte føre til og fra Liget flere Gange for 
at iagttage, om Blødningen indtræffer hver Gang. Saa- 
ledes bar Dommeren i Byen Mas i Frankrig sig ad, da 
han i 1639 foranstaltede en Baareprøve paa Torvet. 
Først gik ban selv tre Gange frem og tilbage over den 
døde, uden at der skete noget Tegn. Derpaa blev den 
mistænkte ført til og fra Liget, ligeledes tre Gange, og 
Blødningen indtraf hver Gang. For yderligere Sikkerheds 

Skyld fik tre tilfældige Købmænd i Byen Befaling til og- 
saa at gaa over Liget, efter at Saaret omhyggelig var 
aftørret ; men heller ikke de fremkaldte noget Tegn. ^) 
Og Campanella beretter, at Morderen Nucerinus, som 
han sad i Fængsel sammen med, selv fortalte ham, 
hvorledes det gik til, at han blev opdaget. Liget af den 
Mand, han havde dræbt, var bleven fundet og baaret 
hen paa Torvet, lige uden for det Hus, i hvilket Nuceri- 
nus opholdt sig. Da han gik til Vinduet for at se ud, 
begyndte Liget at bløde. Det holdt atter op, da han 
trak sig bort fra Vinduet, men begyndte paa ny, hver 
Gang han nærmede sig til det.') 

Dette er saaledes den egentlige og oprindelige For- 
staaelse af Blødningens Natur, ligesom det er den eneste, 
der stemmer med den theoretiske Forklaring. Det Til- 
læg, som ForestiUingen har modtaget her i Norden, er 
en senere helt »uvidenskabelig« Udsmykning, Overtro i 
anden Potens. 

Den 10. November 1681 blev Ridefogden Peder Ham- 
mer i Ornebjerg ved Vordingborg skudt uden for sin 
Gadeport, som han kom ridende hjem. Det opdagedes 
senere, at Mordet var forøvet af Ridefogdens forhen- 
værende Skriver, Rasmus Esbensen, der var bortjaget af 
sin Tjeneste, fordi han stod i Forhold til Ridefogdens 
Hustru JuUane. Der var da nogen Rimelighed for, at 
Juliane heller ikke var helt fremmed for Gerningen. 

Ved Forhørene i Sagen oplystes det, at den bort- 
jagede Rasmus Esbensen en Dag efter Mordet kom til 
Julianes Pige Merte, som hun stod ved Faarehusdøren^ 
og bad hende sige til hendes Madmoder, at hun skulde 
lægge Haand paa Liget i Enrum, saa skulde der ingen 



*) de los Reyes, 1. c, 229. 

Tegn gives siden derfra. Juliane fulgte Raadet, hun lod 
Laaget tage af Kisten, lagde sin Haand paa den dødes 
Bryst, og stak samtidig en Kniv ind i Liget.*) 

Den 13. Juli 1707 blev en Kvinde, Jørgen Jensens 
Hustru Margrethe Jakobsdatter i Sjolte i Præstø Amt 
dræbt i sit Hjem. Det opklaredes siden, at en anden 
Kvinde der i Byen, Karen Sørens, var Mordersken, som 
paa en grufærdig Maade havde omkommet Margrethe. — 
Karen Sørens bekendte selv, hvorledes hun slog Margre- 
the ihjel inde i Stuen med en Hakke og slæbte hende 
derpaa ud over Dørtærskelen i Køkkenet. Da var der 
dog Liv i hende, saa hun kunde snakke med hende og 
sagde saa sagte: »Karen, du faar en Ulykke for det!« 
hvilket hun sagde nogle Gange. Karen gik saa ind i 
Stuen og tog Laasen, som laa paa Bordet, gik ud og 
lukte Døren i og hængte Laasen for. Derpaa gik hun 
hjem og forblev hjemme til om Eftermiddagen. Mod 
Aften gik Karen Sørens igen ned til Jørgen Jensens Hus, 
ind ad en Bagdør, hen over Loftet og ned i Stegerset 
ad en Stige, som Margrethe Jørgens laa hos, og saa 
lagde hun sin Haand paa hendes Bryst og sagde: >Vilt 
du give nogen Tegn fra dig, saa giv det nu!« Men hun 
fornam slet intet Tegn, at hun gav fra sig, saasom hun 
da var rent død. 

Denne Bekendelse blev oplæst i Retten, og Karen 
tilstod den Ord til andet. 2) 

Aar 1738 blev Landsdommer Knud Ahasverus Becker 
til Bækkeskov i Sydsælland ihjelslaget paa Marken af 
sine Hovbønder. Endnu efter at han var død, kom alle 
de forsamlede frem og sloge paa Liget, for at de alle 
kunde være lige gode om Gerningen, og ingen af dem 



1) Hammer Herreds Tingbog 1678-85, B., fol. BU b. 
«) Baarse Herreds Tingbog 1702—08, fol. 484-85. 

vidne mod de andre. Men samtidig lagde enhver af 
dem Haanden paa den døde og sagde: »I Navnet Gud 
Faders, Gud Søns og Gud Helligaands ! Er nogen af os 
skyldig i din Død, da giv Tegn fra dig!<r »Og«, tilføjer 
Domsakten, »skete sligt i den Tanke, at om den døde 
gav nogen Tegn fra sig, skete det ikke mere, om de 
bleve fristede at skulle lægge Hænder paa ham igen.« i) 
Disse tre Eksempler stammer alle fra Sydsælland, 
og i hvert Fald her har Baareprøven altsaa antaget denne 
bestemte Form og beholdt den uforandret tU langt op i 
forrige Aarhundrede. I andre Egne af Danmark har jeg 
ikke truffet denne særlige Forestilling, — med mindre 
man da vil tyde Maren Christens ovenfor beskrevne 
Adfærd i denne Retning. Men i en Almuefortælling, der 
i vore Dage er optegnet i Norge, kommer ganske den 
samme Opfattelse frem: 

»En Røver ved Navn Skule havde stødt en Pige ud i 
Elven; men siden fandt de Liget. Nu havde de det Kende- 
mærke i den Tid, at naar de vilde udfinde Morderen, skulde 
han lægge Haanden paa Liget, saa vilde det drøla (o: bløde 
ud af Næse og Mund). Alle mistænkte Skule. Men Natten 
før de skulde samles om Liget, listede han sig til og tog 
paa det, saa det drølte, og da Dagen kom, drølte det ikke 
mere for ham end for nogen anden. Saa blev det ikke 
videre undersøgt; for det var sløjt med Ret og Retfærd i de 
Dage.«^) 

Her har vi i den klareste Form Blødningen opfattet 
som en bUnd Naturkraft, hvis Virkning man kan sikre 
sig imod ved at aflede den efter eget Ønske, Ugesom 
man afleder en Lynstraale. Er først det gjort, kan ikke 



») Domsakten i GL kgl. Saml. Nr. 3031, fol. 2 b. Smlgn. Severin 

Dommer eller Præst senere igen fremkalde Tegnet*, om 
end de sætter et nok saa stort Apparat i Bevægelse. 
Her er intet Mirakel, ingen Indgriben af Gud. Naar 
Hovfolkene ved Landsdommer Beckers Lig paakalder den 
treenige Gud, er det kun en Formular, der mentes at 
høre til ved en saadan Lejlighed, men som i Virkelig-* 
heden ikke betyder mere, end enhver anden Remse. I 
de to andre Eksempler er der — mere konsekvent — 
slet ikke Tale om nogen Paakaldelse af Gud. 

Paa den samme hedenske Forestilling om »Blodets 
hemmelighedsfulde Kraft hviler ogsaa den Opfattelse af 
Baareprøven, at en Slægtning af Morderen vil have 
samme Indvirkning paa den døde, som Morderen selv, 
— det er den fulde Konsekvens af Sympathilæren og 
Theorien om de tilbagevendende Livsaander. Ligesom 
Forestillingen om, at Liget kun kan bløde een Gang, er 
ogsaa denne Opfattelse særlig nordisk, og uden for 
Skandinavien har vi kun truffet den — og paa et noget 
usikkert Grundlag — i Skotland og England. Fra Skot- 
land haves en Fortælling om Lairden af Auchindrane, 
der blev henrettet for Mord i 1676. Da Baareprøven 
afholdtes ved den myrdedes Lig, kom alle de omboende 
til Stede, undtagen Lairden selv, hvem ingen mistænkte^ 
men af Nysgerrighed løb hans lille Datter ind i Flokken, 
og ved hendes Nærmelse begyndte Liget at bløde. ^) Og 
i en moderne engelsk Roman, hvis Handling foregaar i 
Cumberland i 17. Aarh. og som af Forfatteren siges at 
være bygget over cumbrisk Folklore , udfører ligeledes 
Datteren Baareprøven paa sin Faders Vegne, og dens 
Udfald bliver af Øvrigheden og Menigmand taget for 
gyldig.^) — Af et enkelt Vidnesbyrd fremgaar det, at 



1) Pitcairn III, 196. W.Scott: Minstrelsy II, 423, der henfører 
Begivenheden til 1611. 

2) HaU Gaine: The Shadow of a Grime, Kap. II. 

en tilsvarende Forestilling var levende i Danmark i 17. 
Aarhundrede. 

Forvalteren paa Vejbjerggaard i Jylland var bleven 
skudt i Aaret 1636, og Herredsfogden ønskede Morderen 
udfunden ved Hjælp af en Baareprøve. Men den Mand, 
der var mistænkt for Gerningen, Mads Christensen paa 
Bredalsgaard, var bortrømt, og hans Fader vilde 
ikke aflægge Prøven paa Sønnens Vegne, men 
sagde, at denne altid havde været et ulydigt Barn. Hans 
Vægring ved at aflægge Prøven stammer altsaa netop 
fra, at han heller ikke selv har troet paa Sønnens 
Uskyldighed.!) 

Dette er saaledes den ene Side, fra hvilken Baare- 
prøven i Danmark kan ses: det er den gamle hedenske 
Overtro, Arturromanernes og Vincentius' Baareprøve. 
Men i fuldt saa mange Tilfælde er det ikke denne, men 
Kirkens og Reformatorernes Baareprøve, der er anvendt. 
Kendemærket for denne sidste Form er da det, at Paa- 
kaldelsen af Gud bliver det afgørende, og at det Tegn, 
der skal indtræffe, forudsættes at komme som en Gudsdom. 

Selv om Baareprøvetroen var kommen til Danmark 
udelukkende i sin ældste Form, vilde den sikkert ikke 
have kunnet holde sig fri for Paavirkning af Forestillin- 
ger og Sædvaner, der udsprang fra et religiøst Grundlag, 
men gav sig Udslag i Former, der laa Baareprøven nær 
og let kunde blandes sammen med denne. Naar saaledes 
Præsterne i Anledning af et stedfundet Mord brugte at 
gøre Bøn fra Prædikestolen om, at Gud vilde lade Mor- 
dets Gerningsmand blive aabenbar,^) laa det jo særdeles 



*) O. Nielsen: Skodborg og Vandfuld Herreder, S. 168. 

*) Da Mads Ravn i Køge i 1636 var anklaget for at være med- 
skyldig i sin egen Datters Død, anføres blandt Indicierne 
imod ham, at han >ej ved den kristne Kirkes Bøn ladet an- 
holde, at Gud aabenbare vilde, hvo udi hendes Død skyldig 



nært at tro, at det var ganske det samme, som foregik 
ved den dræbtes Lig. En saadan Forklaring af Prøven 
faldt langt bedre sammen med Tidens Tankegang og var 
navnlig langt mere forstaaelig for Menigmand. Den 
samme Omdannelse var jo efterhaanden ved Kirkens 
Paavirken bleven Resultatet ogsaa i andre Lande, og 
man maa snarest forundre sig over, at der endnu var 
bleven saa meget tilbage af den tidligere hedenske 
Forestilling, at Maren Sørenskone i Sjolte kunde sige til 
Liget: »Vilt du give noget Tegn fra dig, saa giv det nu!« 

Ganske anderledes fortrolig var man med den Tanke 
at vente og kræve en saadan Afgørelse direkte af Gud. 
Det var et Middel, som man ikke alene havde ved 
Haanden i Drabssager, naar den mistænkte skulde lægge 
Haanden paa den dræbtes Bryst; men det faldt saa let 
for Menigmand at ty til det under alle Forhold, hvor de 
ydre Omstændigheder ikke var tilstrækkelige til at skaffe 
Klarhed i Sagen. Fra andre Retssager kan der anføres 
en Række Eksempler paa saadanne Paakaldelser af Gud, 
der fuldstændig svarer til en Baareprøves Afholdelse, 
kun at der ingen Baare og intet Lig var til Stede. 

Dorthe Nippers i Helsingør, som var anklaget for 
Trolddom i 167] , *aarsagede sig med højeste Ed og 
Undskyldning, og begærede at Gud vilde give et 
sandt Tegn over hendes Aarsage eller Skyl- 
dighed.') 



været havde, som han billigen, og enhver, udi hvis Hjerte 
faderlig Blod er at finde, havde burdet, som udi Gerningen 
kunde vide sig fri og uskyldig at være«. (Herredags Db. 1636 
B, 26. Okt.). En saadan Bøn har altsaa været det sædvanlige 
i slige Tilfælde, og brugtes ogsaa ellers: I 1671 lod Niels 
Biørnsson i Bergen gøre en Forbøn for sig af Prædikestolen i 
alle Kirker, at Gud vilde aabenbare det onde Menneske, som 
havde beløjet hannem, hans Hustru og Kort Elsing (Norske 
Mag. I, 401). 
1) Helsingørs Tbg. 1571, »/y. 

Anne Jenskone i Alrun stod d. 10. Juli 1617 paa 
Hind Herredsting, og »ved sin højeste Ed, Gud og Salig- 
hed med begge sine oprakte Hænder nægtede den Sig- 
telse, som Jens Nielsen i Alrun hende der den Dag 
paasigtede, at hun derudi var aldeles uskyldig, raabte og 
bad alle de, som var ved Tinget, at de vilde tage deres 
Hat af og gøre Bøn for hende til Gud i Himmelen, at 
Sandheden maatte aabenbares, om hun derudi var skyldig, 
som han hende paasigtede.« ^) 

I det samme Udenskabelige Sprog værgede sig Maren 
Ibsdatter i Ørridslev, der var beskyldt for at have taget 
sin Husbond af Dage: »Indeholder samme Vinde for*^® 
Maren Ibsdatter at have staaet for Tingsdom, og med 
grædende Taarer svor og bad sig Gud behjælpe med 
oprakt Finger ved hendes Sjæls Saligheds Fortabelse, og 
bad hendes Sjæl skulde aldrig faa Naade hos Gud i 
Himmerig, om hun var skyldig i hendes Husbond, Brunch 
Pedersens Død, og bad menige Herredsmænd, som da 
paa Tinge til Stede var, for Guds Skyld, at de skulde alle 
bede med hende, at Gud allermægtigste vilde aabenbare 
og lade et sandt Tegn komme paa hende, om 
hun var skyldig udi for^® hendes Husbonds Død, enten 
med Raad eller Gerning i nogen Maade.«^) 

Over for slige Udbrud vil ingen sige, som vi sagde 
ovenfor om Hovfolkenes Ord ved Knud Beckers Lig, at 
de fremsagde en Formular, en Remse. Disse Kvinder 
henflyr til Gud som den sidste Tilflugt om Redning i 
deres yderste Nød, og hvad de beder om er, at han, 
den alvidende, ved et Under skal kundgøre for Menne- 
skene deres Skyldfrihed eller Skyld. 

Og ved Afholdelsen af en Baareprøve bruges lignende 



1) Viborg Ldstgs. Dbg. C. 1617, fol. 308. 
«) Smstds. B. 1618, fol. 271. 

Ord, og Scenen foregaar paa samme Maade. Selrfølge- 
ligt, at den Tro, som ligger bag ved Ordene, i begge 
Tilfælde maa blive den samme. 

Det lyder ganske som de før nævnte Kvinders Ord, 
naar Jens Andersen i Ribe, der var mistænkt for et 
Drab, hentes frem til Liget, »og for det første gjorde 
sin Bøn til Gud i Himmelen udi mange godt Folks Nær* 
værelse og bad dennem, at de vilde gøre Bøn med 
hannem at Gud skulde give nogen Jertegn, om 
han udi nogen Maade var skyldig i for^® Hans Jessens 
Død; og saa straks lagde han sin Haand paa hannem, 
og siden med mange Formaledidelser og Forbandelser, 
han udi lige Maade gjorde, om han gjorde hannem Saar 
eller Skade, eller om han var skyldig udi hans Død udi 
noger Maade; og slet intet Jertegn der gav sig tilkende 
udi noger Maade.« ^) Ligeledes i Ribe maatte en Kvinde 
lægge Haanden paa sit Barns Bryst, idet hun bad Gud 
om, at der skulde ske et sandt Jertegn, hvis hun 
var skyldig, og at hun, dersom hun var uskyldig, da 
maatte være fri derfor. 2) Ja disse Eksempler kunde 
forøges med alle de Tilfælde, i hvilke vi har en udførlig 
Beretning om en paa Øvrighedens Foranstaltning afholdt 
Baareprøve; thi i dem alle fremhæves Henvendelsen til 
Gud, ikke blot af selve den anklagede, men af samthge 
tilstedeværende. »Og der for°« Lig blev optagen, kom 
der meget Folk tilsammen, Mand og Kvinde, at beskue 
samme Lig, og der de var forsamlet, og Ligkisten blev 
opladt, da faldt de alle paa deres Knæ og bad til Gud 
alsommægtigste, vilde gøre Tegn med for^® Lig, om der 
var nogen, som var skyldig udi hans Død.« Eller: »Da 
fild Jens Frandsen i Gimming paa sine Knæ, og med de 



1) Saml. til Jydsk Hist. og Topogr. I, 291 -€ 
3) Smstds. 292. 

andre Godtfolks Forbønner til Gud alsommægtigste i 
Himmelen, at dersom for^® Jens Frandsen var skyldig i 
forne Peder Andersens Død eller Bane, at Gud vilde lade 
nogen Jertegn ske.«^) 

Hvis der ikke ved alle Baareprøverne saa omhygge- 
lig meddeltes, om der skete nogen Forandring ved Liget 
eller ikke, kunde man næsten tro, at den hele Ceremoni, 
naar den mistænkte kaldtes frem for at »gøre sin Aarsag« 
paa den dræbtes Lig, kun var en særlig højtidelig Form 
for Edsaflæggelsen, og at man ikke ventede noget andet 
Resultat heraf end af enhver anden sand eller falsk Ed. 
Den for Manddrab mistænkte vilde da ikke være stillet 
anderledes end Kvinderne paa Tinget, som paakalder 
Guds Vidnesbyrd; thi ogsaa de anraaber om et Jertegn, 
de venter maaske et Jertegn. Og oprindelig har det vel 
været Tanken med Eden, at Gud øjeblikkehg vilde slaa 
den, der kaldte ham til Vidne paa en Løgn, at enhver 
Mened maatte drage et Jertegn efter sig. »Ikke alle 
Mensvorne faar Apopleksi,« siger Libavius og antyder 
derved Regelen, som i Tidernes Løb har vist sig at taale 
mange Undtagelser.*) 



^) Smstds. 3. II. S. 6, 11. 

^) Ogsaa ved andre Lejligheder end i Drabssager træffer vi den 
Opfattelse, at det at sværge en Ed er det samme som at ned- 
kalde et Jertegn. Saaledes stod i 1681 to Bønder i Hids 
Herred og stredes om, hvis Tur det var at køre i Ægt for 
Herskabet. For at faa Trætten afgjort erklærede da Peder 
Christensen, at han vilde sværges med Christen Thamesen 
om samme Ægt, og saa løb han ind i sit Hus og kom ud 
med Salt og Vand og faldt paa sine Knæ og vilde sværge. 
Og Christen Thamesen faldt ogsaa paa sine Knæ og rakte 
sine Hænder i Vejret og bad, at Gud vilde gøre Jertegn 
paa den af dem, som gjorde den anden Uret. (Saml. til jydsk 
Hist. og Topogr. IX, 186). Den Skik at sværge paa Salt fore- 
kommer oftere: I 1617 var Troldkonen Karen Thomasdatter 
paa Mors anklaget for at have vist Djævelen paa den vanvit- 

Ligesom i det øvrige Evropa har vi altsaa ogsaa her 
i Danmark de to forskellige Opfattelser af Baareprøven 
løbende jævnsides hinanden. Lige fra den første Anven- 
delse af Prøven i Kristian IFs Gaard og til de sydsæl- 
landske Bønders Brug af den i forrige Aarhundrede møder 
os den gamle hedenske Tro paa de hemmelige Kræfter 
i den dræbtes Blod. Men jævnsides hermed optræder 
Baareprøven iført det sædvanlige kirkelige Klædebon, 
med Anraabelse af Gud og Forventningen om, at han vil 
lade Tegnet ske. Og denne sidste Opfattelse kunde saa 
meget lettere faa Indgang, som Menigmand overalt var 
tilbøjelig til at forlange en saadan Tilkendegivelse fra 
Gud, og Præsterne paa forskellig Maade bestyrkede denne 
Forventning. 

Thi naar vi spørger om Gejstlighedens Stilling 
til Baareprøven her i Landet, kan der kun blive Tale om 
de to Standpunkter: Ansaa Præsterne denne Prøve 
for en from og kristeUg Paakaldelse af Guds Bistand, 
eller fordømte de den som Gudsbespottelse og Djævel- 
skab? For at besvare Spørgsmaalet behøves kun Oplys- 
ning om, hvorvidt Præsterne var til Stede og assisterede 
ved disse Prøver, eller de holdt sig borte fra dem. Der- 
med vil samtidig deres Standpunkt til den hele Overtro 
være givet. 

Det er tidligere omtalt, at Hr. Rasmus i Helsingør 
holdt Formaningen for de Karle, der havde tilbudt sig 
til Baareprøve, da deres Kammerat var kommen af Dage 
i Skoven. At han indlod sig paa dette i et Tilfælde, hvor 



tige Anne Nielsdatter, der sad bunden til en Støtte i sit Hus. 
Karen Thomasdatter tog da en Haandfuld Salt, og bad dem, 
som var i Huset samme Tid, at de vilde bede med hende, at 
dersom hun var skyldig udi Anne Nielsdatters Sygdom, eUer 
havde vist noget ondt til hende eller havde ladet det gøre, at 
Gud skulde saa straks i deres Aasyn straffe hende, at Djævelen 
skulde splitte hende ad. (Viborg Ldstgs. Dbg. A. 1617, fol. 364 b). 

der ikke forelaa Anklage mod nogen som helst, viser bedst, at 
han har anset en saadan Baareprøve for en god kristelig Ce- 
remoni, og at han vist i det hele taget har egnet sig godt 
til at være Præst i det af saa mange Troldkvinder hjem- 
søgte Helsingør. At Baareprøvetroen har haft en frodig 
Jordbund i denne By, er forstaaehgt, og Hr. Rasmus for- 
sømte ikke at yde sin Medvirken til dens Befæstelse. Da 
saaledes to helsingørske Skoledrenge havde været i Slags- 
maal, og den ene af dem var død nogle Dage derefter, 
var atter Præsten til Rede, som Tingbogen fortæller: 

»Hr. Rasmus Lauridsen bekendte herom under sin 
Sandhed udi saa Maade, at han var og fordret at være hos 
for^® døde Lig; havde han med sig for"® Mons, Skolemesteren, 
og Mads Larsen her ibidem, havde og til Stede den Dreng, som 
mistænkt er i den andens Død, og udi for°® døde Drengs Fa- 
der Jens Pedersens Nærværelse æsket Hr. Rasmus for"® Benth 
(o : Drengen) frem, og han lagde sin Haand paa det døde Lig, 
og Hr. Rasmus trende Gange formanet Gud herover, at hvis 
samme Benth var skyldig udi den andens Død, Gud vilde 
give det til Kende ved et sandt Tegn, og der gaves ingen Tegn 
paa den dødes Krop.« ^) 

Ogsaa en anden helsingørsk Præst viste sig viUig til 
at assistere ved saadanne Prøver. I et stort Slagsmaal 
i 1594 var baade en Bøsseskytte og en Baadsmand fra 
et lybsk Skib blevne paa Pladsen, og Baadsmand Lau- 
rids Ratke fra Slesvig var mistænkt for at have givet 
dem begge deres Bane. I den Anledning fortæller da 
Tingbogen, >at Laurids Ratke var hos de døde, der de 
laa paa Ligbøren, og gjorde Hr. Anders (o: Kapellanen 



*) Helsingørs Tbg. 1670 *®/,. — Ved en anden Baareprøve i Hel- 
singør i samme Aar nævnes ingen Præst som nærværende, men 
der siges kun, at Prøven blev afholdt *udi Godtfolks Nærvæ- 
relse« (Tingbog i«/i 1670). 

18 

Anders Christensen) først Formaning, siden Laurids Ratke, 
som lagde hans Haand hos Saarene paa de døde, det 
Gud vilde tillade nogen Tegn, om han var skyldig i deres 
Død. Og intet Tegn befandtes.« *) 

Men det var ikke alene de heisingørske Præster, der 
saaledes tog sig af disse Ting. I Nibe forestod Præsten 
Laurids Mikkelsen en Baareprøve i Aaret 1618 og for- 
rettede selv Bønnen derved,*) og i 1622 var Præsten i 
Kerteminde til Stede ved en Baareprøve, der afholdtes 
paa Byens Kirkegaard.*) 

Saaledes er der adskillige Træk, der peger i Retning 
af, at Baareprøven var godkendt af Kirken og havde 
Præsternes fulde Billigelse. Men lige over for de anførte 
Eksempler staar da de mange andre, hvor der ingen Præst 
har været til Stede. Nu betyder det vel ikke saa meget, 
at Præsten ikke omtales ved de ikke faa Tilfælde af 
Baareprøver, der afholdtes uden Øvrighedens Mellemkomst. 
Thi ved disse Lejligheder, hvor man i Anledning af et 
Dødsfald sendte Bud ind til Naboen og bad ham komme 
og lægge Haanden paa den døde, eller hvor Naboen — 
for alle Tilfældes Skyld — selv meldte sig med et Ønske 
derom, har det sikkert gaaet meget formløst til. Men 
det betyder mere, at Præsten ogsaa savnes, hvor det er 
Øvrigheden, der foranstalter Prøven afholdt og derved 
giver den et officielt Præg. Da Peder Andersen i Gim- 
ming blev optaget af sin Grav den 4de Aug. 1616, for 
at Jens Frandsen kunde lægge sin Haand paa ham, var 
hele Menigheden forsamlet paa Kirkegaarden, og et Do- 
kument om det passerede blev udstedt af Herredsfogden 
i Støvring Herred, den afdødes Hustru og 9 navngivne 
Bymænd. Men Sognepræsten omtales ikke i Dokumentet, 



1) Tingbogen 1694 "/lo- 

3) Saml. til Jydsk Hist. og Topogr. 3, II, S. 15. 

8) Danske Saml. II, 275. 



275 

og dette maa være ensbetydende med, at han ikke har 
været til Stede. Og dog skulde man netop i dette Til- 
fælde særUg vente hans Medvirkning, da det her drejede 
sig om paa ny at optage et Lig af Jorden, og Prøven af- 
holdtes paa Kirkegaarden ganske som ved Baareprøven 
med Jane Norkott i England, hvor Stedets Præst spillede 
en saa fremtrædende Rolle. 

Men naar vi gaar højere op i de gejstliges Rækker, 
træffer vi tilmed direkte Udtalelser af gejstlige Mænd, 
som rent ud fordømmer den hele Skik. Danmarks største 
Theolog i det 16de Aarh., den lærde Niels Hemming- 
sen, har udtalt sig herom i saare forstandige Ord: 

»Saa spørges fremdeles om den Undersøgelsesmaade, som 
bruges, naar Ophavsmanden til et Manddrab er ubekendt, 
nemlig at den mistænkte bliver befalet at læ^e sin Haand 
paa den dødes Lig. Hvis saa Blodet flyder ud enten af Saa- 
ret eller af Ligets Mund eller Næse, dømmes han skyldig, 
som har lagt Haanden paa det. Men hvis Blodet ikke flyder 
ved Berøringen, løslades han som uskyldig. Men jeg vilde rig- 
tignok ønske, enten at denne Undersøgelse slet ikke fandt 
Sted; thi den hviler paa Overtro og strider mod Guds Bud. 
Eller at den ikke brugtes for Alvor, det vil sige, ikke saaledes, 
at man deri søgte et sikkert Bevis for Gerningen, men at man 
paa den Maade vilde fremlokke en frivillig Bekendelse. Dog 
hvad siger jeg? Alvorlige Ting burde vel behandles i Guds- 
frygt og efter Guds Anordning. Her vil maaske en eller anden 
minde mig om Abels Blod, der raabte om Hævn fra Jorden. 
Jeg svarer dertil: Hint Raab var intet andet end Kains fryg- 
telige Samvittighedsnag over det forøvede Brodermord. Det 
samme Raab hører alle Mordere i deres Samvittighed, eller 
de vil i hvert Fald faa det at høre i Dødens Stund.« i) 

Niels Hemningsen er, mig bekendt, den eneste danske 



^) De superstitionibus magicis. Kbhvn. 1675, J. 8. 

18* 

Forfatter, der har givet sit Bidrag til den lærde Strid om 
cruentatio. Men vi er vel tjente med ham som vor Re- 
præsentant paa Literaturens Valplads, og hans Tanker 
om Baareprøven, som i det hele de Betragtninger over 
Overtro og Trolddom, der findes i det anførte Skrift, 
viser en Forstandighed og Humanitet, undertiden ogsaa 
en vis befriende Humor, som i høj Grad gør ham Ære. 
Fra et Landemode i Roskilde 1649 har vi en Udta- 
lelse af Sællands Biskop Jesper Broehmand, der viser 
os, hvorledes Baareprøven stadig var almindelig, og hvor- 
ledes Biskoppen kæmpede imod den: 

»Rygtet siger med Sandhed, at der findes nogle iblandt 
os, som udforske Sandbeden ved tvivlsomme Mord ved, at 
Liget bløder, naar den mistænkte lægger sin Haand paa det 
og fremsiger en bestemt Bønsformular om, at Liget maa bløde, 
hvis han er skyldig. Dette er en afskyelig Afgudsdyrkelse, 
som i høj Grad krænker Gud, der har forbudt, at de levende 
maa gøre Spørgsmaal til de døde (Deut. 18, 11 — 12. Esai. 
8, 18 — 19). Derfor formanes Præster og Provster til at minde 
deres Tilhørere om, at denne Synd opregnes mellem de skæn- 
dige Gerninger, for hvis Skyld Gud med Harme udjog fordum 
de afgudiske Indbyggere i Kanaan fra deres Hjem.«') 

De stærkere Udtryk, som bruges her, viser, hvor- 
ledes Tiderne havde forandret sig noget siden Niels Hem- 
mingsens Dage. 

Det er maaske ikke tilfældigt, at det netop er en 
theologisk Professor og en Biskop, vi træffer som Mod- 
standere af Baareprøven; og den Vaklen, der er i Gejst- 
lighedens Stilling til denne Overtro, er muligvis betinget 
af, at de mere oplyste gejstlige saa anderledes paa den 
Sag end det lavere Præsteskab. Men spørger vi da, om 
en lignende Nuance i Opfattelsen kan spores hos den 



') Danske Saml. II, 276. 

verdslige Øvrigheds forskellige Instanser, finder vi 
egentlig intet, der støtter en saadan Antagelse. 

At Øvrigheden i hvert Fald ikke stillede sig fjendtlig 
over for Baareprøven, er der mange Eksempler paa. Her- 
redsfogden i Støvring Herred var til Stede ved Baare- 
prøven paa Gimming Kirkegaard 1616, og Herredsfogden 
i Skodborg Herred ønskede at anvende den i 1636. Borg- 
mester og Raad i Nykøbing paa Mors lod i 1617 en 
mistænkt hente ovre fra Salling, for at lian kunde under- 
kaste sig Baareprøven^), og i Helsingør havde ikke blot 
Præsterne, men lige saa fuldt Byens Øvrighed dette Middel 
paa rede Haand, som vi ser af Tingbogen under 6. Okt. 1679 : 

»Da forhørtes Jens Bagers Hustru hvorledes hun vilde 
bekende, at det saa ulykkelig er tildraget, at hendes fattige 
Husbond for^® Jens nu udi Aftes sig selv hængte og saa yn- 
kelig omkom. Og hende forholdet, at hun ved sin Saligheds 
Ed og rette Samvittighed skulde sige Sandhed og intet andet. 
Og hun sig haardt beklagede og jammerlig anstillede, at hun 
ikke ved, hvorledes tilgik, men berettede, at som hun var 
ganget et Værf hen her i Byen til hendes Fader, og var ikke 
længe ude, var Jens inde og bestillede i Huset, hvis han 
havde at gøre, og da skete Ulykken. Hvad Aarsag dertil var, 
sagde hun ynkelig at vide intet af. 

Var nu disse Mænd tilkaldet af Borgerne [12 Navne] og 
dem af Øvrigheden befalet at hedengaa i Jens Bagers 
Hus at bese, hvis dennem kan synes, om han selv haver sig 
hængt eller anderledes er omkommen, desligest at paase. at 
for°® hans Hustru lagde sin Haand paa ham for Mis- 
tankes Skyld og formaned Gud om Tegn af den døde, om 
hun var skyldig. Og det saa skete. Og der gaves ingen Tegn, 
ej heller andet kunde ses, end den død er, død blev. Og 
den usle døde Krop blev da udført og begravet udi Stejle- 
bakken. « 



») Saml. til Jydsk Hist. og Topogr. 3, II. 13. 

I Vinteren 1620 fandtes en Bonde ihjelfrossen paa 
Flemløse Mark i Fyn. En Mand fra Randers, som havde 
været sammen med ham den Nat, han forsvandt, blev 
fængslet og derefter oversvoret af Sandemændene i Baag 
Herred, hvis Tov stadfæstedes ved Fyns Landsting. Ved 
Kongens Retterting blev han imidlertid frikendt, blandt 
andet fordi det var bevist, han »haver ladet forbyde den 
dødes Lig, siden det var fundet, nogensteds at bortføre^ 
førend han kom til Stede og det kunde lade syne og 
Haand derpaa lægge; haver og hos Øvrigheden gjort 
Anfordring og deres Skrivelse forhvervet, den 
dødes Lig af Jorden at maatte optages udi hans Nærvæ- 
relse, der han personlig er mødt, blive beset, hvis Ben- 
brud tilforn om vundet er, og med Bøn og Paakaldelse 
sin Haand paa Liget at lægge, hvilket hannem dog med 
Magt er bleven forhindret.«*) Den Øvrighedsperson, som 
i nærværende Tilfælde gav Tilladelse til Ligets Optagelse 
og Prøvens Afholdelse, var Lensmanden. Men ogsaa 
Landets allerhøjeste Øvrighed kunde gaa med til en saa- 
dan Foranstaltning, som det fremgaar af et Kongebrev 
til Kristoffer Walkendorff, Statholder i København, af 3. 
Sept. 1586. Dette Brev var foranlediget ved, at en Stu- 
dent Hans Buch var bleven dræbt ved et Stenkast. Der 
var to Personer mistænkte for at have kastet Stenen, og 
begge havde de lige stærk Sandsynlighed imod sig; og 
da de 16 Nævninger ikke kunde træffe deres Valg imel- 
lem dem, havde de anmodet om en Baareprøve. Herpaa 
resolveredes da saaledes i Kongebrevet: 

»Da paa det at den sageløse maatte befries, og den skyl- 
dige lide Straf, og efterdi sligt tit og ofte tilforn sket er, derover 
man og om saadan vildsom Drab er kommen udi ret Kund- 
skab, have vi efter deres underdanigste Anlangende det og 
naadigst bevilget. Bedende Eder derfor og ville, at naar de 
^) Herredags Dbg. 1621, fol. 334 b. 

Eder med dette vort Brev besøgendes vorder, I da befaler, at 
den døde igen optages og opgraves, og forskrevne tvende 
Fanger at lægge deres Hænder paa hannem og siden lader 
forordne der efter, hvis Ret er.« 

Prøven blev afholdt, men gav ikke noget Resultat, 
og Nævningerne svor da den ene af de mistænkte Sagen 
paa. Men et Par Dage senere, og inden man endnu i 
Kancelliet havde erfaret, at Kendelsen var afsagt, blev 
der udfærdiget et nyt Kongebrev om, at begge de fængs- 
lede skulde løslades mod en Bøde.^) 

Ogsaa fra Norge møder vi Eksempler paa, at Rege- 
ringen benyttede sig af dette Inkvisitionsmiddel. Saaledes 
fortæller Absalon Pedersen i Bergens Kapitelsbog, at en 
Garpedreng*) var død i Dramshus i Bergen den 26de 
Aug. 1670 under mistænkelige Omstændigheder, og under 
29de Aug. fortsættes derpaa: »Var jeg Absalon, Hr. 
Tomes, Pastor til Korskirke, Hr. Herman Myn- 
ter, Pastor til St. Morten, udsendte af velbyrdig 
Mads Scheil, Slotsherre, til Dramshus ved Bryggen, 
som Karlen døde, at alle Hosbonder i Gaarden med alle 
deres Tjenere skulde komme i Skytstuen (o : Borgestuen) 
og der ordentlig gaa til og lægge deres Hænder paa Li- 
get, om Gud vilde give Tegn, hvo den Gerning havde 
gjort; men der saas intet Tegn.« 3) Her har vi baade 
den verdslige og den gejstlige Øvrighed repræsenteret 
saa officielt som vel muligt. 

Altsaa: baade Konge, Lensmand, Borgmester og Her- 
redsfoged gaar med til at foranstalte Baareprøve, og Øv- 
righeden har altsaa ikke anset denne Fremgangsmaade 
for ganske betydningsløs. Men et andet Spørgsmaal er, 
hvor meget Hensyn man bag efter, naar Prøven var af- 

») Kbhvns. Dipl. IV, 675, 676. Kirkehist. Saml. 3, E, 480-82. 
' *) Garp o: tysk Købmand i Bergen. 
®) Norske Magazin I, 381. 

holdt, har taget til dens Udfald, Skønt det af det fore- 
gaaende er klart, at man ikke udelukkende har betragtet 
den som en blot aandelig Tortur, der var egnet til at 
fremkalde en Tilstaaelse, er det dog et Spørgsmaal, i 
hvor høj Grad man følte sig bunden ved det Udfald, 
Prøven gav. For at faa et Svar herpaa, maa vi gaa til 
Domstolene og undersøge den Indflydelse, som en Baare- 
prøve mulig kan have haft paa de forskellige Domsin- 
stanser: Tovsmændene (Sandemænd og Nævninger), Lands- 
tinget eller Raadstueretteme og endelig Kongens Retter- 
ting. 

Naar vi nedenfor opstiller en Tabel over de Drabs- 
sager, i hvilke det er os bekendt, at en Baareprøve har 
været anstillet eller paatænkt, og hvor vi tillige kender 
den Dom, som blev fældet ved en eller flere af de nævnte 
Instanser, maa det straks bemærkes, at der ikke kan 
bygges megen Statistik paa dette Grundlag. Dels er Eks- 
emplernes Antal alt for lille : thi adskillige af de Tilfælde, 
vi i det foregaaende har omtalt, kan ikke bruges her, 
da vi ikke ved, hvad Udfald Sagen fik, eUer der overho- 
vedet ingen Anklage blev rejst. Og dels kan de Enkelt- 
omstændigheder, der foruden Baareprøven har været be- 
stemmende for Dommens Udfald, ikke ses af Skemaet, 
hvorfor de Sager, som her efter et ensidigt Hensyn an- 
føres i samme Rubrik, i Virkeligheden kan være af meget 
forskellig Natur. Men paa den anden Side maa det dog 
erindres, at Prøven kun anvendes i tvivlsomme Sager, 
hvor der intet bedre Bevis havdes mod den anklagede, 
og hvor Prøvens Udfald altsaa var et af de vigtigste, om 
ikke det eneste Indicium, paa hvilket Kendelsen kunde 
funderes. Og dernæst er det jo som Regel det samme 
Materiale, der i uforandret Form forelægges de forskellige 
Domsinstanser, saa der dog bliver en Mulighed for, at 

en afvigende Vurdering af dette Materiale kunde vise os 
et afvigende Syn paa Baareprøvens Betydning. 

Hvad der da først falder i Øjnene ved denne Over- 
sigt, er, at det har været en farlig Sag for den mistænkte 
at vægre sig ved at lægge Haanden paa Liget, naar han 
af Øvrigheden eller Efterraaalsmanden blev opfordret der- 
til. I de fem anførte Tilfælde har Landstinget og i de 
fire af dem ligeledes Tovsmændene kendt vedkommende 
skyldig. Som Regel er Nægtelsen vistnok bleven opfattet 
som en indirekte Tilstaaelse. ^) 

Men Forholdet bliver mindre klart, naar den mis- 
tænkte ikke har noget imod at give Møde, og i saa Til- 
fældehører ogsaa Enigheden mellem Underetten og Overret- 
terne op. De tre Personer, der selv tilbød at underkaste sig 
Prøven, blev ikke desto mindre alle kendt skyldige af Tovs- 
mændene ; men Raadstueretten frikender den ene af dem og 
Rettertinget den anden. Det tredie Tilfælde fik Overin- 
stanserne ikke Lejlighed til at udtale sig om. En Baare- 
prøve, som ikke giver noget Tegn, og som altsaa skulde 
vidne for den mistænktes Uskyldighed, tillægges i Rege- 
len ingen Betydning: baade Tovsmændene og Landsdom- 
merne siger »skyldig« hver anden Gang. Indtræffer en- 
deUg Tegnet, enten ved en tilfældig Berøring, eller ved 
en formel Baareprøve, siger baade Tovsmændene og 
Landsdommeren skyldig, medens Kongens Retterting i et 
saadant Tilfælde henstiller Sagen som tvivlsom. 



^) I det enkelte Tilfælde, hvor Sandemændene ikke tager noget 
Hensyn til, at den mistænkte undlod at møde til Baareprøven, 
foreligger der ikke nogen absolut Nægtelse fra hans Side. Men 
da Budet kom med Anmodningen til ham, havde han forstuk- 
ket sig og »vilde ikke udi sit Hus eller noget nærværende Sted 
lade sig finde.« (Herredags Dombog 1610 fol. 119). — Her kan 
ogsaa bemærkes, at den anklagede i Kerteminde 1622 bliver 
svoret »till Frede och Boede«, og at Eksemplet fra Ribe 1626 
omtales hos Kinch: Ribe Bys Historie, II, 891. De øvrige 
Eksempler har været omtalt her tidligere. 



283 

Saa meget freragaar altsaa af denne Oversigt, at vore 
Dommere ikke har følt sig bundne til at tage Hensyn til 
en Baareprøves Udfald. De har betragtet den som et 
Indicium mellem flere og har forbeholdt sig Ret til i 
hvert enkelt Tilfælde at afveje, hvor meget eller hvor lidt 
'Betydning der kunde tillægges den. At Sandemænd og 
Nævninger skulde have tillagt Prøven større Betydning 
end Overinstanserne, er der intet, der tyder paa, — det 
ser endogsaa ud til, at Landstingets Domme hyppigere 
end Tovsmændenes Kendelse er i Overensstemmelse med 
Baareprøvens Udfald. 



Kom Baareprøvetroen saaledes end forholdsvis sent 
til Danmark, har den dog slaaet gode Rødder heroppe 
og har holdt sig længe. Den udbredte sig over hele 
Norden og findes selv paa Færøerne^) og Island. 2) I 
Drabssager fra Sydsælland har vi set den anvendt saa 
sent som i 1738, og endnu nogle Aar frem i Tiden kan 
vi træffe den i Tingbøger fra samme Landsdel. I 1746 
var en Mand, der arbejdede i Gavnø Have, funden dræbt 
ved Snesere Vad, og Martin Larsen af Blangsbo beskyld- 
tes for Gerningen. Amtmanden havde paalagt Birkedom- 
meren paa Gavnø at lade den døde syne og besigtige, 
og da de fire udmeldte Synsmænd derefter møder paa 
Birketinget for at afhjemle deres Syn, bliver det Spørgsmaal 
stillet til dem af Herskabets Fuldmægtig: »Om de kunde 
se nogen Forandring paa den døde, da Martin Larsen 
lagde sin Haand paa ham, den første Dag de forrettede 
deres Syn?« De fire Mænd svarede nej.*) 

Det synes som om Sydsælland særlig har været et 

1) Museum 1893, II, 13. 

*) Se S. 246. 

») Gavnø Birks Tbg. 1737—53, fol. 261. 

Tilholdssted for denne Overtro, siden den endnu er saa 
livskraftig, at den finder Vej til Retsprotokollerne Hundrede 
Aar efter, at Sællands Biskop havde ivret for dens Bekæm- 
pelse. Og det stemmer godt hermed, at Provst Friis i 
sin Beskrivelse af Skelskør Købstad i 1759 omtaler Haands- 
paalæggelse af den formente Manddraber paa den ihjel- 
slagne som meget brugeUg, uden at man dog kan se af hans 
Ord, hvilket Tidsrum han derved sigter til. Men han til- 
føjer, at han »finder ikke, at derved skete noget Tegn.« ^) 
Han har altsaa haft bestemte Eksempler for Øje, hvilke 
han dog ikke har fundet det Umagen værd at optegne. 
Fra andre Egne af Danmark kendes ingen Eksem- 
pler paa den fra saa sen en Tid, kun en enkelt stærkt 
udskejende Anvendelse af Prøven forefaldt i Nordslesvig 
i 1720. Det var en Bondemand i Bevtoft, der foranstal- 
tede en formelig Baareret i Anledning af, at en Høne 
var bleven slaaet ihjel og med afrevet Hoved kastet ind 
i hans Gaard. For at udfinde Ophavsmanden hertil fik 
han en Del af Sognefolkene til at falde paa Knæ omkring 
den døde Høne, hvorpaa de læste Fadervor og bad til 
Gud om, at den Person, der saaledes havde handlet med 
Hønen, maatte bUve aabenbaret. — Der er ingen Tvivl 
om, at de enfoldige Bønder har ment det hele i dyb Al- 
vor, og at enhver Tanke om Bespottelse har været fjernt 
fra deres Sind. Derfor protesterede de ogsaa, da Biskop- 
pen paalagde dem at staa aabenbart Skrifte for deres 
Adfærd. De hævdede, »at Fadervor var jo en god Bøn, 
for hvis Brug de ej burde at straffes, og at ved det Mid- 
del de havde søgt at faa at vide, hvo den skyldige maatte 
være, paa det de uskyldige maa bhve umistænkte.« Sagen 
maatte da gaa til Kancelliet, der tog meget stilfærdigt 
paa den. Stedets Præst fik Paalæg om paa en bestemt 

>) S. 162. 

Søndag i sin Prædiken at forklare for Sognemændene, 
hvori deres Forseelse bestod, og Stiftamtmanden blev det 
paalagt at tilsige enhver af de skyldige i Bevtoft »en liden 
taalelig Mulkt efter deres Lejlighed.*^) 

I Norge har en Baareprøve været afholdt af Almuen 
midt i dette Aarhundrede, og den gamle Overtro viste 
endnu til det sidste den Magt over Sindene, hvorpaa dens 
virkelige Betydning for Domstolene til alle Tider har be- 
roet. I 1846 fandtes en Kvinde liggende død ved Foden 
af et 22 Favne højt, lodret Fjæld. Da Liget blev fundet, 
og der var Formodning om, at det ikke var et Ulykkes- 
tilfælde, men et Drab her forelaa, opfordrede Kvindens 
Fader samtlige de tilstedeværende til at bevidne deres 
Uskyldighed ved at berøre den afdødes blottede Bryst 
med den flade Haand, hvilket de ogsaa gjorde. Men da 
Turen kom til den afdødes fraskilte Mand, »skød han 
blot sin Haand hurtig hen over Liget og saaledes, at han 
fik Trøjen imellem samt kun berørte det med Fingeren- 
deme.« Uden at have afgivet nogen Tilstaaelse om sin 
Skyld, blev han ved Højesteret dømt fra Livet, og hans 
mistænkelige Adfærd ved Baareprøven anføres i Højeste- 
retsdommen som et af Vidnesbyrdene imod ham.*) 

Ogsaa hos os lever Mindet om Baareprøven endnu 
blandt Menigmand i talrige FortælUnger og Sagn, ja hist 
og her i gamle Skikke, hvis Betydning dog halvvejs er 
glemt. Man taler ikke gerne højt om det; men naar et 
Drab er begaaet blandt vor Landsbybefolkning, og en 
eller anden i den Anledning stævnes for Øvrigheden, saa 
siger Bønderne mellem hverandre indbyrdes: »Han skal 
nok lægge Haand paa Liget.« Og i Vestjylland har man 
endnu den Skik, at man ikke maa se et Lig uden at 

>) Danske Saml. III, 274—75, Jydske Tegneiser XXIV, 330b, 

331b. 
») Norsk Retstidende 1846. S. 67. 

berøre det med den blotte Haand; thi siger Meddeleren,^) 
ellers vil den afdøde >staa for« en og ængste en i Mørke. 
Men denne Forklaring af Skikken er sikkert ikke den 
oprindelige. Naar den sammenholder med den ganske 
tilsvarende Skik i Skotland, som før er omtalt, og hvor 
Forklaringen tydelig viser, at det er en Levning fra Baare- 
prøven, vi har for os, kan der næppe være nogen Tvivl 
ora, at det samme oprindelig har været Meningen i Vest- 
jylland, selv om den gamle Betydning nu maaske er glemt. 

Den over hele Evropa udbredte Fortælling om det 
opgravede Ben, der bløder ved Berøring af Drabsmandens 
Haand, kendes ogsaa her i mange Varianter; hyppigst 
faar Sagnet den Form, at det er Drabsmandens Le der 
under Høstarbejdet hugger i Benet, saa Blodet flyder 
deraf.*) Ogsaa formeUge Baareprøver ved Almuen at for- 
tælle om, saaledes da »Rødedans« og hendes tre Søjiner 
havde dræbt Ladefogden paa Favrskov, og hans Lig der- 
paa blev stillet tU Skue i Vaabenhuset til Lyngaa Kirke, 
saa alle Folk skulde gaa forbi det den næste Søndag. 
Da Rødedans kom, sprang der Blod ud af Ligets Næse, 
og hun blev da grebet og dømt.^) 

Og saa til Slutning endnu kun denne smukke Historie, 
som Meddeleren siger, at han har hørt som Dreng af sin 
gamle Faster i Hanherred : *) 

«Der var strandet et Skib paa den inderste Revle, og alle 
Folkene vare druknede saa nær som en; ham fik de et Tov 
kastet ud til og skulde trække ham i Land, men den der 



') Jens Kamp: Danske Folkeminder, S. 387. 

») Thiele: Folkesagn I, 1B3. E. T. Kristensen: Jydske Folke- 
minder, 3. Saml. 160, 8. Saml. 183. Danske Sagn IV, 448-49. 
Skattegraveren, 4. Halvaarg. 236. 

8) E. T. Kristensen: Det jydske Almueliv, V, 180. 

*) Kvolsgaard: Fiskerliv i Vester Han Herred. Kbhvn. 1886, 
S. 66—67. 

havde med det at gøre, havde nok holdt ham saa længe i 
Kedelen imellem Revlen og Landet, at han kom af med Livet, 
og det skulde nok være for at faa det hele, baade Skibet og 
Ladningen, for var han kommen levende i Land, saa kunde de 
ikke saadan have taget det. Men om Øvrigheden havde faaet 
Mistanke om, at der var Fejl ved det, eller hvorledes det 
kunde være, nok er det, at alle de, der var til Stede ved 
Strandingen, de skulde lægge deres Haand paa den dødes 
Bryst og gøre Ed paa, at de ikke var Skyld i hans Død. 
Imellem alle andre var der ogsaa en gammel Mand og saa 
hans Søn. Det gik godt med dem hver en, til denne Søn, 
Kristen hed han, skulde til at gøre Ed. Aldrig saa saare 
han havde lagt sin Haand paa Brystet af den døde, før Blod 
strømmede ud af Næse og Mund paa Liget, og Kristen styrtede 
ned paa Gulvet ved Siden af den døde og var besvimet, og 
hans Fader skreg, saa de kunde høre det langt hen: »Men 
Kristen, Kristen, hvorfor gjorde du det?« 



Slutningsord. 



Ude paa de vidtstrakte Omraader, hvor den erfarings- 
mæssige Viden hører op, og Troen eller Overtroen be- 
gynder, vandrer man som mellem bølgende Taageskik- 
kelser, hvis Form og Omrids man aldrig kan fastholde. 
Her er Subjektivitetens Tumleplads. De Billeder, som 
Frygten og Fantasien har skabt, er forskellige, som de 
enkelte Mennesker er forskellige. Den ene ler ad det, 
som den anden skælver for; hist gaar man ligegyldig 
forbi det, som man tilbeder her. For den, der tror, sker 
der Jertegn ved de helliges Grave, de uskyldige vandre 
uskadt over glødende Plovjern, og den dræbtes Lig røber 
ved Tegn den ukendte Morders Tilstedeværelse. Men for 
den vantro sker der intet af dette. 

Og dog ligner disse Taagebilleder hverandre, som 
det ene Menneske Ugner det andet; og for den, der vil 
søge at forstaa, hvad der saaledes bevæger sig i Menne- 
skesjælens uklare Dyb, gælder det om at finde det, som 
er fælles og alment i det individuelle. Det flydende maa 
gøres fast, rette Linier maa trækkes gennem det bølgende 
Virvar, Overtroen saa vel som Troen trænger til at fæst- 
nes i Dogmer. 

Hvis jeg havde kunnet skrive denne Bog, som den 
var tænkt, skulde man ved Læsningen af den have faaet 

et Indtryk af dette Folkesjælens boblende Dyb, hvor Fan- 
tasifostre og ufuldbaarne Tanker koger som i en Kedel; 
dernæst af Tænkernes Sisyfusarbejde med at gribe og fast- 
holde de flygtige Billeder, forme dem til Tanker, ordne 
dem i Række og System; endelig af den sejrende Viden- 
skab, der jager Spøgelserne paa Flugt og omsider fører 
Menneskeslægten et nyt Skridt fremad paa Vejen mod 
Klarhed, Orden og Lys. — Men hvor langt det er fra, at 
Bogen svarer til dette sit Ideal, føler jeg selv saa godt 
som nogen. 

En og anden vil maaske sige, at det hele kun er 
unyttige Snurrepiberier, gamle skrinlagte Vildfarelser, som 
ingen Interesse kan have for Nutidens Mennesker og ikke 
er Arbejdet værd. Men hvad andet er Kulturens Udvik- 
Ungsgang end Menneskenes Famlen sig frem gennem en 
Labyrinth af Vildfarelser for trinvis at arbejde sig op til 
Forstaaelse? Og for den, der elsker Fortiden, og som 
Dyrker af Historien søger at bevare Erindringen om den, 
er Kendskabet til de tidligere Slægters Vildfarelser lige 
saa kært som hans Viden om deres Heltegerninger og 
Bedrifter. Han spørger ikke om godt eller ondt, om nyt- 
tigt eller unyttigt, men kun om, hvad der virkelig var. 

Jeg tænker, at det, der er skrevet i denne Bog, kun 
har været kendt af ganske faa blandt mine Landsmænd. 
Og hvad Arbejdets Unyttighed angaar, kunde jeg derfor 
fristes til — i al Beskedenhed og med en stærk Følelse 
af Bogens Mangler — at minde om Lessings Ord: >Ikke 
til Unytte har jeg læst det unyttige, hvis efter mig ingen 
behøver at læse det mere.« 

